
GERTRUDE BELL 

Fiica a unor pionieri ai Revolutiei Industriale, GERTRUDE BELL 
(1868-1926) a renunţat la privilegiile la care o indreptateau 
originile sociale pentru a se remarca drept mare iubitoare de 
călătorii şi alpinism, femeie de stat, lingvistă, pasionată de 
arheologie, fotografă şi scriitoare. Şi-a început cariera la 20 de 
ani, când a devenit prima femeie care a absolvit cu notă 
maximă Facultatea de Istorie Modernă la Universitatea Oxford. 

In perioada mandatului britanic în Mesopotamia, a reuşit în 
misiunea pe care şi-a asumat-o, aceea de a asigura dreptul la 
autodeterminare al arabilor şi, alături de Winston Churchill şi 
T.E. Lawrence, l-a aşezat pe regele Faisal pe tronul nou 
apărutului stat irakian. Influenţa lui Bell s-a manifestat şi în 
Arabia Saudită, unde sfaturile sale cu privire la ameninţarea 
reprezentată de Ibn Saud au determinat guvernul britanic să îşi 
modifice ambițiile teritoriale, ca şi în Palestina, unde a prezis că 
formarea unui stat sionist va duce la conflicte nesfârşite. În 
1917, a fost numită Comandor al Ordinului Imperiului Britanic 
pentru serviciile aduse patriei în război. 


GEORGINA HOWELL este autoarea apreciatei biografii 
Gertrude Bell: Queen of the Desert, Shaper of Nations. 

A scris de asemenea articole pentru publicaţiile Vanity Fair, 
Vogue, The Sunday Times, The Observer şi Tatler. Are un fiu şi 
locuieşte la Londra şi în Bretania împreună cu soţul ei, 
Christopher Bailey. 


Prefata 


A fost o scriitoare de talent, poeta, traducatoare, lingvista, 
călătoare neobosită, exploratoare si alpinista experimentata, 
arheolog, istoric, antropolog, diplomat, a creat o natiune, a 
înscăunat un rege, însă ne mai putem gândi si la alte roluri, 
profesii, preocupări pe care le-a avut, jucat sau exercitat cu 
egală strălucire, pricepere, seriozitate şi graţie. La toate 
acestea, dacă adăugăm căldura şi înţelegerea umană, 
devotamentul şi generozitatea, dar şi caracterul independent, 
ne vom putea apropia de o posibilă schiţă de portret al lui 
Gertrude Bell (1868-1926), supranumită Regina Desertului. 

La aproape un veac de la dispariţia ei, este greu de găsit un 
personaj capabil să adune laolaltă toate aceste însuşiri, cu atât 
mai puţin o femeie din acele timpuri, arareori lăsată să joace un 
rol în marile decizii politice. 

înzestrată cu o inteligenţă ieşită din comun, impetuoasă şi 
neobosită, Gertrude Bell s-a născut într-o familie foarte bogată 
din Durham, cu convingeri liberale şi legături în mediile politice, 
intelectuale şi diplomatice. Bunicul ei, Sir Isaac Lowthian Bell, 
care a întemeiat şi a dezvoltat industria cărbunelui în acea parte 
a Angliei, dând de lucru, se spune, la 40.000 de locuitori ai 
ținuturilor învecinate, a fost o personalitate impunătoare, cu o 
energie şi o forţă deosebite. Mai târziu a devenit membru al 
Parlamentului şi a fost înnobilat de Regină, primind titlul de 
baronet. Se pare că de la bunicul Lowthian a moştenit Gertrude, 
pe lângă o avere considerabilă, vitalitatea şi voința 
neînduplecată. Tatăl, Hugh Bell, era un bărbat fermecător, 
cultivat şi afectuos, deşi susţinea reguli de educaţie foarte 
stricte, după modelul epocii. 

Se poate crede că Gertrude îşi datorează măcar în parte 
evoluţia neobişnuită, în perfect acord cu calităţile ei native, 
faptului că este marcată încă din fragedă copilărie de o 
sfâşietoare tragedie: mama ei, Mary Shield, se stinge curând 
după naşterea celui de al doilea copil, Maurice, când Gertrude 
are doar trei ani. Această tragedie clădeşte între tată şi fiică o 
legătură statornică de devotament şi de iubire, care îi 
modelează fiicei personalitatea. 

Spre deosebire de bătrânul Lowthian, Hugh Bell adora 


calatoriile, pasiune pe care avea sa o impartaseasca mai tarziu 
cu fiica sa. Deocamdata Gertrude locuieste cu bunicii sau 
matusile ei, iar Hugh se recăsătoreşte după câţiva ani cu 
Florence Olliffe, care devine îndată o a doua mama tandra si 
devotată; cu anii, familia lor se măreşte cu încă trei copii. Aceşti 
ani, tntretaiati de despartiri, nu ştirbesc cu nimic afecțiunea ce îi 
leagă pe Gertrude şi pe tatăl ei, ci constituie începutul unei 
corespondențe neîntrerupte. Despărțirea de familie o va face sa 
umple golul cu scrisori ce vor conţine detalii tot mai exacte şi 
consideraţii tot mai interesante. Ele dovedesc sete de aventură, 
o cunoaştere crescândă şi bucuria de a le împărtăşi cu cei 
apropiaţi. 

Îşi continuă studiile, mai întâi istorie şi limba engleză, la 
Queen's College, Londra, pe care le încheie cu calificative 
maxime şi unde începe să-şi exerseze abilitatea formulării şi 
nuantarii limbajului diplomatic, fără a renunţa la soliditatea 
argumentatiei. lată, de pildă, cum comentează un mod de 
exprimare dintr-o lucrare timpurie: „Greşeala din eseul meu a 
fost că am încercat să dovedesc că Cromwell avea dreptate, 
când nu era nevoie decât să afirm că nu greşea, ceea ce este 
foarte diferit.” (Citat din H.V.F. Winstone, Gertrude Bell, Londra, 
Melbourne, New York, 1980, p. 15). Într-adevăr! 

În pofida tradiţiilor încă solide referitoare la educaţia tinerelor 
fete din societatea britanică, Gertrude reuşeşte să-şi continue 
studiile la Lady Margaret Hall, Oxford, universitate unde numai 
două colegii puteau să-şi deschidă porţile studentelor. In cea 
dintâi vacanţă de studentă, petrece câteva săptămâni în 
Germania, pe valea Rinului, împreună cu o familie cunoscută. 

Este interesant de ştiut pentru noi, cititorii români, că seria 
marilor călătorii în străinătate, inaugurată de Gertrude Bell după 
terminarea studiilor la Oxford, în 1888, a început cu România, în 
timpul sărbătorilor de Crăciun ale aceluiaşi an, după o scurtă 
şedere la Paris, unde s-a întâlnit cu tatăl ei. Destinul ei a vrut ca 
la Bucureşti şi în alte capitale sau oraşe importante din Europa 
sau din Orient, care au constituit apoi jaloane ale procesului 
profund de iniţiere şi cunoaştere ce i-a caracterizat existenţa, să 
se afle, de obicei în posturi diplomatice importante, membri 
apropiaţi ai familiei sau vechi cunoscuţi. A petrecut în România 
patru luni, fiind încântată de la bun început de marea 
asemănare dintre limbile română şi franceză, ceea ce îi îngăduia 


să se descurce pretutindeni fara dificultăţi. A cunoscut-o pe 
Regina Elisabeta, Carmen Sylva, care a impresionat-o, a 
cunoscut de asemenea mai multe familii din aristocrația 
românească, în vârtejul balurilor, reuniunilor mondene si 
spectacolelor la care a participat, dar toate aceste evenimente 
nu au împiedicat-o să studieze arhitectura clădirilor notabile din 
Bucureşti, să călătorească prin ţară şi să observe oamenii şi 
obiceiurile locale. În România a întâlnit câteva personalităţi ce 
aveau să deţină un rol important în viaţa ei pe viitor, ca, de 
pildă, Ignatius Valentine Chirol (căruia i se va adresa cu „Dragă 
Domnul”), sau viitorul vicerege al Indiei, Charles Hardinge. 


A călătorit în Imperiul Otoman, la Istanbul, a făcut două 
călătorii în jurul lumii şi expediţii, în decursul mai multor ani, în 
Alger, Persia, la Baku, Tbilisi, Isfahan, apoi in Palestina, unde a 
vizitat oraşele lerusalim si Betleem şi a fost profund 
impresionată de Biserica Sfântului Mormânt, precum şi de 
fervoarea cu care se rugau credincioşii celor trei religii. La 
Teheran a învăţat persana şi a început să ia lecţii de arabă. În 
aceşti ani a publicat o splendidă traducere a Divanului lui Hafiz, 
singura lui operă poetică, şi Safar Nameh: Persian Pictures, o 
carte de călătorii. In martie 1900 a pornit în prima expediţie în 
deşertul sirian. A vizitat Petra şi Palmira, neputându-se hotărî 
care dintre ele este mai stranie şi spectaculoasă, iar doi ani mai 
târziu a pornit într-o cuprinzătoare călătorie în India. 

Putin mai târziu, in 1907, întreprinde următoarea expediţie, în 
Anatolia de data aceasta, unde lucrează împreună cu Sir William 
Ramsay la Binbirkilise şi Deghile, şi publică împreună rezultatele 
cercetărilor arheologice în volumul A Thousand and One 
Churches. |n 1909 începe cea mai importantă călătorie de 
explorări în Mesopotamia, pe urmele fortaretelor şi bazilicilor 
bizantine de pe cele două maluri ale Eufratului. Vizitează şi 
siturile antice ale Babilonului şi Sumeriei, apoi călătoreşte de la 
Tall al-Ahmar la Hit, teritoriu aproape necunoscut europenilor. 
Face copii şi transcrieri ale inscriptiilor hitite şi ajunge la ţinta 
aproape mitică a călătoriei ei, grandiosul palat Ukhaidir, unde 
efectuează măsurători dificile şi amănunțite, şi schiţe. 
Rezultatele acestor expediţii au fost publicate în volumele 
Amurath to Amurath şi The Desert and the Sown. 


Am enumerat aceste călătorii, împreună cu multitudinea si 
seriozitatea preocupărilor ştiinţifice, în anii ce au precedat 
Primul Război Mondial, tocmai pentru a putea evalua pe deplin 
ce a însemnat atunci acumularea unei experienţe şi a unei 
cunoaşteri unice, precum şi importanţa pe care a câştigat-o 
ulterior, în anii conflictului mondial, Gertrude Bell. A devenit 
curând una dintre cele mai informate femei din toate timpurile 
şi a jucat un rol hotărâtor în marea politică din Orientul Mijlociu. 
Călătoriile în Imperiul Otoman, Siria, Persia, Mesopotamia, 
familiarizarea cu limbile vorbite în Orientul Mijlociu şi cultura 
întregii regiuni, relatările de călătorie, săpăturile arheologice la 
care a participat şi studiile publicate în urma acestora, 
expedițiile în deşert ce au dovedit un curaj exceptional, 
întâlnirile cu cei mai importanţi şeici, cunoaşterea profundă a 
mentalităților, credințelor şi obiceiurilor triburilor arabe din 
Mesopotamia, toate i-au întărit dorinţa de a juca un rol 
determinant, de făuritor, în acel moment al istoriei. După un 
număr de şapte expediţii în această zonă cu o întindere enormă, 
pasiunea imbogatirii intelectuale şi-a pierdut din intensitate în 
fata oportunității unice apărute în plan politic - fondarea naţiunii 
irakiene. 

Pentru a înţelege mai bine miza enormă a acestei răscruci 
pentru Orientul Mijlociu, să amintim că Imperiul Britanic a atins 
la începutul secolului XX maximul de expansiune. Totodată, 
Orientul Mijlociu a devenit foarte atractiv prin descoperirea unor 
uriaşe zăcăminte de petrol, între 1901 si 1914, în Iran si Irak, iar 
marile puteri, de pildă Marea Britanie şi Germania, s-au grăbit să 
semneze acorduri privind concesionarea si exploatarea 
acestora. Un alt eveniment notabil, cu consecințele stiute, a fost 
primul congres sionist din Elveția, din 1897. 

Mai târziu, in 1916, Marea Britanie, Franţa şi Rusia au încercat 
să-şi împartă sferele de influenţă în regiune (Acordul Sykes- 
Picot). Aceste orientări specifice dezvăluie amprenta factorilor 
de natură istorică, geografică, economică şi psihologică. 

Imperiul Otoman era pe cale de a se destrăma, iar 
Mesopotamia era un amalgam de rase şi triburi, ceea ce 
însemna un risc major de dezmembrare. Fără girul Occidentului 
şi sprijinul britanic, Irakul se vedea înconjurat de trei pericole 
majore: turcii (nemulţumiţi de împărţirea Imperiului Otoman), 
Rusia bolşevică şi Arabia Saudită (wahhabită). 


lata ca, dupa o activitate susţinută şi apreciată la Crucea 
Roşie - şefa biroului de la Boulogne, apoi de la Londra şi Cairo, 
Gertrude Bell a devenit din 1915 şi domnişoara maior Bell din 
Serviciile Secrete, rezident-şef la Bagdad şi Basra, apoi secretar 
oriental al Mesopotamiei şi responsabilă pentru trasarea 
graniţelor viitorului stat, Irakul. În aceiaşi ani, îl cunoaşte şi 
colaborează impecabil cu celebrul colonel T.E. Lawrence, 
Lawrence al Arabiei, amândoi fiind pasionaţi de arheologie şi de 
Arabia. Lawrence a devenit o legendă vie în Orientul Mijlociu, 
apoi în toată lumea, mai cu seamă graţie conferinţelor 
spectaculoase ţinute prin toată lumea de Lowell Thomas. 
Lawrence a avut la rândul lui contribuţii esenţiale în 
configurarea hărţii politice a Orientului Mijlociu după încheierea 
Primului Război Mondial, începând cu Siria şi continuând cu 
Irakul. Reputația lui, mărită prin publicitate, a ajuns să 
umbrească întrucâtva rolul lui Gertrude Bell, care a fost readus 
la adevăratele sale dimensiuni abia în ultimele decenii. 

La Conferinţa de Pace de la Paris (pe care Lawrence a părăsit- 
o dezamăgit de nerespectarea anumitor promisiuni), din 1919, 
apoi la Conferinţa de la Cairo, din 1921, sunt trasate graniţele 
statului Irak, format din fostele provincii otomane Mosul, Bagdad 
şi Basra, şi e reglementată dificila frontieră sudică. Un rol 
hotărâtor îl joacă Gertrude Bell, singura femeie prezentă la 
masa tratativelor. Mai este înregistrată o mare victorie, care 
asigură o evoluţie rapidă, deşi vremelnică, a viitoarelor două 
state: doi prinți haşemiţi devin regele Irakului (Faisal) şi regele 
Transiordaniei (Abdullah), viitoarea lordanie. Aceasta a fost, de 
fapt, încununarea strădaniilor neobosite, a convingerilor şi a 
carierei lui Gertrude Bell. 

După încheierea acestor mari evenimente, a rămas la 
Bagdad, dar a călătorit de mai multe ori acasă, în Anglia. A 
fondat la Bagdad Muzeul National de Antichitati, pe care l-a 
înzestrat tot ea în mare măsură (şi care a fost prădat în timpul 
războiului început în 2003), şi Biblioteca Publică a oraşului. 

Sănătatea ei tot mai precară şi durerea nestinsă după 
pierderea marii ei iubiri (colonelul Doughty-Wylie, eroul de la 
Gallipoli) au făcut-o să ducă treptat o viaţă tot mai izolată, până 
în anul 1926, când s-a stins în urma unei supradoze de 
somnifere. 


Până în zilele noastre, amintirea ei este pretuita, iar numele îi 
este pomenit cu respect şi căldură în Irak. 


MARIA BERZA 


Dedic această carte fiului meu, 

Dr. Thomas Buhler, şi lui Charlotte Stafford, 
care au rezolvat multe din dilemele mele 
prin cunoştinţele lor literare şi editoriale. 


Introducere 


Fenomenala Gertrude Lowthian Bell provenea dintr-o familie 
de industriasi britanici din nordul Angliei care s-au imbogatit in a 
doua jumătate a secolului al XIX-lea. Din crescători de oi şi 
fierari, ajunseseră a şasea cea mai avută familie din Marea 
Britanie. La apogeul său, familia Bell avea angajaţi nu mai puţin 
de 45.000 de muncitori în uzinele lor metalurgice şi chimice, ca 
şi în mine. În fabricile pe care le deţineau au fost realizate 
componentele din oţel, cântărind 50.000 de tone, pentru 
Harbour Bridge din Sydney, ca şi sute de mii de mile de şine de 
cale ferată care au împânzit lumea. Erau intelectuali, votanti de 
orientare liberală şi antiaristocratică, deşi începuseră să-şi caute 
perechea în rândurile nobilimii. În copilărie, Gertrude a avut 
ocazia să-i cunoască pe marii cărturari, scriitori şi oameni de 
stat ai vremii, precum Charles Dickens, Charles Darwin, Robert 
Louis Stevenson şi William Morris, care veneau în vizită la 
bunicul şi tatăl său în Yorkshire. Inca de atunci nu se temea de 
nimeni şi i-a declarat unui profesor de religie că „nu crede o 
vorbă” din toată povestea cu divinitatea. În 1888, la vârsta de 
20 de ani, şi-a început viaţa de adult devenind prima femeie 
care a absolvit cu notă maximă Facultatea de Istorie Modernă la 
Universitatea Oxford. După o viaţă aventuroasă, plină de 
încălcări ale regulilor şi de explorări, a reuşit un lucru de 
importanţă covârşitoare: să fondeze o naţiune, cea irakiană. 

Tatăl lui Gertrude, Hugh Bell, s-a căsătorit la 23 de ani cu 
Mary Shield, o localnică frumoasă, fiica unui negustor din 
Newcastle. Gertrude, născută în 1868, a fost primul lor copil. Din 
nefericire, Mary Bell nu a supravieţuit decât trei săptămâni 
naşterii celui de-al doilea copil, Maurice, fratele lui Gertrude. 

Un timp, Hugh a fost extrem de afectat de moartea soţiei şi s- 
a dedicat muncii, lucrând şase zile pe săptămână la uzinele 
metalurgice Clarence din Middlesbrough. Sora lui, Ada, s-a 
mutat cu el pentru a se ocupa de casă şi de copii. Hugh îşi 
petrecea duminicile cu sora lui, o doică şi jumătate de duzină de 
servitori. Prin aranjamentele făcute de cele două surori ale sale, 
a cunoscut-o şi mai apoi s-a căsătorit cu Florence Eveleen 
Eleanore Olliffe. Florence se născuse şi crescuse la Paris, unde 
tatăl ei lucra ca medic la ambasada britanică. Blândă din fire, 


noua „mamă” a lui Gertrude adora copiii şi viata casnică. Scria 
piese de teatru şi romane şi se implica puternic în munca 
socială, încercând să o coopteze şi pe Gertrude atunci când fiica 
sa vitregă stătea suficient de mult pe acasă. A fost 
deschizătoare de drumuri, publicând o carte de nonfictiune, At 
the Works, rezultat al interviurilor luate timp de 30 de ani 
familiilor de muncitori metalurgi, în care a descris suferinţele 
îndurate de acestea. 

Legătura dintre Hugh şi fiica sa în vârstă de opt ani era 
extraordinară. Fiecare însemna totul pentru celălalt şi lucrurile 
aşa aveau să rămână chiar şi atunci când au trăit în colţuri 
diferite de lume. Florence avea să scrie un roman despre a doua 
soţie a unui bărbat atât de ataşat de fiica sa, încât relaţia cu 
soţia era aproape exclusă. Ataşamentul lor reciproc a constituit 
„pentru amândoi fundamentul existenţei până în ziua morţii ei”. 
Florence nu a încercat niciodată să-i despartă, însă avea 
dificultăţi cu Gertrude, care îşi lua aere de stăpână a casei şi le 
făcea pe nefericitele guvernante să alerge în cerc dupa ea. Era o 
fiinţă dominatoare, care încerca mereu să-şi impună voinţa. Se 
catara pe acoperişul serei, a varat furtunul de grădină pe coş, 
inundând şemineul, şi galopa prin împrejurimi până la plajă pe 
ponei, cu fratele mai mic încercând să se ţină după ea şi 
întorcându-se acasă plin de tăieturi şi vânătăi. 

Nu peste mult timp Florence a născut, unul după altul, trei 
copii: Hugo, Elsa şi Molly. Oricât de blândă şi îngăduitoare ar fi 
fost din fire, nu reuşea s-o ţină în frâu pe Gertrude, cu felul ei 
de-a fi arogant, zgomotos, certăreţ, încăpățânat, plin de energie 
şi avid de cunoaştere. Aşa încât, în mod cu totul neobişnuit 
pentru o fată din clasa ei socială avută, Gertrude a fost trimisă 
să studieze la şcoli londoneze: la Queen's College în Harley 
Street, iar ulterior la Lady Margaret Hall în Oxford. După ce le-a 
absolvit în mod strălucit, Gertrude a revenit acasă şi a dat deo 
Florence hotărâtă să o scape de „manierele de Oxford” şi să o 
transforme într-un proiect marital. Pentru o vreme, înainte de a 
fi prezentată ca debutantă la Curtea reginei, lui Gertrude i-au 
fost încredințate sarcini menajere, de îngrijire a fraţilor si 
surorilor mai mici şi de tinere a evidenţei cheltuielilor. Drept 
mulţumire, i s-a făcut o garderobă cu haine minunate şi a fost 
trimisă în vacanţă la ambasadele din Bucureşti, Teheran şi 
Berlin, unde unchiul ei servea drept ambasador al regatului. A 


facut inconjurul Pamantului de doua ori, prima data insotita de 
fratele ei Maurice si a doua oara impreuna cu fratele vitreg 
Hugo. 

A fost probabil una dintre cele mai informate femei din toate 
timpurile. Rafturile care adapostesc arhiva familiei Bell se intind 
pe nu mai putin de 23 de metri si cuprind 16.000 de scrisori, 16 
jurnale, şapte cărţi de arheologie în situri, mai multe zeci de 
agende cu notițe şi 3.000 de obiecte adunate sub denumirea de 
„Diverse”. Li se adaugă cele opt cărţi publicate de Gertrude, ca 
şi sute de articole cu caracter politic. Mai sunt şi 7.000 de plăci 
fotografice cu imagini pe care Gertrude le-a luat în situri 
arheologice acum devastate sau lăsate în paragină sau 
prezentând viaţa în Orientul Mijlociu aşa cum a fost ea trăită de 
mii de ani. lar documentele şi fotografiile enumerate mai sus 
sunt numai cele aflate în custodia Newcastle University. 

Ca fotografă de înaltă clasă şi membră a Royal Photographic 
Society, Gertrude a cărat după ea în deşert două aparate de 
fotografiat: unul cu plăci de 16,51 cm înălţime pe 10,795 cm 
lăţime, iar celălalt proiectat pentru imagini panoramice. Pentru a 
ilustra un întreg sit arheologic, ea combina cadre luate din 
unghiuri alese cu mare grijă pentru a oferi imagini de ansamblu 
cât mai exacte, care au fost apreciate la School of Historical 
Studies din Newcastle, înainte de a se eroda şi strica, pentru 
acurateţea reprezentării monumentelor şi bisericilor. 

Prima carte apărută sub semnătura lui Gertrude Bell a fost 
Persian Pictures, o colecţie de eseuri despre şederea ei la 
Teheran şi modul în care a descoperit pentru întâia oară 
deşertul. Deşi volumul i s-a părut prea puţin elaborat, a fost 
până la urmă convinsă să îl publice. În Poems from the Divan of 
Hafiz a adunat mai multe lucrări ale maestrului sufit din secolul 
al XIV-lea considerat cel mai de seamă poet persan. La acea 
vreme îşi însuşise deja limba farsi şi devenise suficient de 
fluentă pentru a putea traduce versuri şi a le reda într-o engleză 
lirică. În The Desert and the Sown a relatat călătoria întreprinsă 
în 1905 în Deşertul Sirian de la lerihon până la Antiohia. The 
Thousand and One Churches, volum elaborat împreună cu 
savantul Sir William Mitchell Ramsay!, a fost rezultatul 
explorării, în 1907, a sitului hitit şi bizantin de la Binbirkilise din 
Turcia şi i-a adus titlul de membru al Royal Geographical 


1 Reputat arheolog scoţian, specialist în Noul Testament. (n. coord). 


Society. Jurnalele private scrise pentru iubitul ei Dick Doughty- 
Wylie?, cuprinzând povestea încarcerării sale la Hayyir?, au fost 
editate de Rosemary O’Brien si publicate tn anul 2000 sub titlul 
The Arabian Diaries 1913-1914. Pentru Amurath to Amurath s-a 
inspirat din călătoria de şase luni făcută în 1909 în Siria de-a 
lungul malurilor până atunci mai puţin cercetate ale Eufratului. 
The Palace and Mosque at Ukhaidir şi The Vaulting System at 
Ukhaidir contin desenele şi măsurătorile ei meticuloase ale 
enormului palat în ruine pe care l-a descoperit în deşert în 
apropiere de Karbala. In 1911 a revenit la Ukhaidir şi a călătorit 
mai departe în nord către Turcia, după care a publicat The 
Churches and Monasteries of the Tur Abdin. Manualul The Arab 
of Mesopotamia, scris la cerere pentru a-i iniţia în specificul 
zonei pe ofiţerii şi funcţionarii civili stationati în Orientul Mijlociu 
după Primul Război Mondial, este o colecţie de eseuri, unele 
riguros informative, altele originale şi amuzante. În Review of 
the Civil Administraion of Mesopotamia, un raport pentru guvern 
de dimensiunile unei cărţi, Gertrude Bell a explicat posibilele 
soluţii la problemele cu care avea să se confrunte înaltul 
Comisariat la sosirea în Basra, şi mai apoi, după retragerea 
turcilor, la Bagdad. 

In 1915, când a preluat postul de „domnişoara maior Bell” la 
Biroul Serviciilor Secrete din Cairo şi nu a mai avut timp să ţină 
un jurnal, şi-a prevenit tatăl că scrisorile pe care urma să le 
trimită familiei pe viitor aveau să devină jurnalul ei şi l-a rugat 
să le păstreze. Munca pe care o desfăşura la birou era de natură 
secretă şi multe lucruri a omis să le menţioneze, însă a 
continuat să expedieze acasă câte două sau trei scrisori pe 
săptămână. Scrisorile au sosit atât de regulat timp de atâţia ani, 
încât rarele întreruperi pot fi considerate drept intervale de 
câteva zile în care era ocupată cu misiuni secrete. Trei zile şi 
trei nopţi sunt lipsă în noiembrie 1915, fiind cheia unui mister 
care îi nedumereste pe istorici de o sută de ani (vezi capitolul 
„Femeia îndrăgostită”). O a doua pauză s-a înregistrat între 16- 
27 aprilie 1916, pe vremea când Gertrude servea ca ofiţer de 
informaţii la Basra. Au fost exact zilele în care prietenilor ei T.E. 


2 Charles Doughty-Wylie (1868-1915). Militar, arheolog şi diplomat 
britanic. A fost ucis în contextul debarcării trupelor britanice la Gallipoli. (n. 
coord) 

3 Actualul oraş Ha’il din nord-vestul Arabiei Saudite. (n. tr.). 


Lawrence si Audrey Herbert - cu care discutase in saptamanile 
anterioare „planuri ample de guvernare a universului” - li s-a 
încredinţat spargerea blocadei turceşti de la Kut, unde soldaţii 
britanici şi populaţia oraşului mureau de foame şi ajunseseră să 
se hrănească doar cu şobolani şi câini. Dacă e să dăm crezare 
scrisorilor lui Gertrude, în acest răstimp ea se aflase la „Shatt al' 
Arab pentru a verifica pe teren acurateţea hărților”. După 
moartea ei, regele Faisal, referindu-se la alte aventuri 
nementionate de Gertrude, a declarat: „Era capabilă să 
acţioneze ca un bărbat... S-a aventurat singură şi deghizată în 
cele mai îndepărtate regiuni. Moartea nu o speria. Siguranţa 
personală era ultimul lucru la care se gândea.” In acelaşi 
interviu, regele a adăugat câteva informaţii extraordinare, şi 
anume că Gertrude condusese la un moment dat nişte triburi 
într-un atac împotriva turcilor şi că într-o altă împrejurare fusese 
luată prizonieră de turci, dar izbutise să evadeze. Chiar şi la 55 
de ani, atunci când, împreună cu Haji Naji, grădinarul si 
prietenul ei apropiat, fusese atacată cu un drug de fier de un 
derviş nebun, Gertrude a reuşit să i-l smulgă din mâini şi să-l 
lovească. lar individul a fugit. 

În timpul vieţii, Gertrude Bell a întreprins şapte expediţii în 
vastele regiuni din Orientul Mijlociu şi Turcia, mai întâi ca turistă 
înstărită, dar foarte curând în calitate de arheolog, explorator şi 
spion însărcinat de guvernul britanic cu strângerea de 
informaţii. Au fost probabil cele mai fericite clipe din viaţa ei. 
Atunci când făcea muncă de birou, fie în vremuri de război, fie 
având însărcinări administrative, lucra mai temeinic şi mai mult 
decât oricine, fapt care nu o împiedica să tânjească din când în 
când după câte o aventură. „E uneori exasperant să stau la 
birou când îmi doresc aşa de mult să fiu în deşert, să verific la 
faţa locului planurile discutate... dar o persoană de sexul meu 
nu prea poate face altceva decât să stea şi să înregistreze date, 
naiba s-o ia de soartă”, mărturisea ea într-o scrisoare expediată 
din Basra. lar în 1924, la vârsta de 56 de ani, scria: ,,Intentionez 
să fac de una singură o escapadă de două zile în deşert. Vreau 
să mă simt din nou sălbatică şi independentă, şi nu secretar [pe 
problemele Orientului] la Inaltul Comisariat. Adevărul e că mă 
întreb cum de suport să mă comport atât de civilizat şi 
respectabil după viaţa pe care am dus-o.” 

Oportunitatea fondării unei naţiuni atât de controversate 


precum cea irakiana a fost deseori pusa sub semnul intrebarii. 
Ani în şir, mai întâi ca ofiţer politic şi mai apoi ca secretar pe 
problemele Orientului, Gertrude a militat pentru misiunea 
autoasumată de a garanta arabilor pe care îi îndrăgea atâta 
autonomie cât permitea pe moment politica de consiliere şi 
sprijin promovată de britanici. Visa ca într-un final Irakul să-şi 
câştige independenţa. Şi-a dedicat timpul petrecut la Bagdad 
susţinerii cauzei arabe, împingând până la limită mandatul pe 
care îl avea în calitate de administrator loial plătit de britanici. 
Avea prea puţină încredere în politicieni, în britanicii care îşi 
încălcaseră promisiunea de a asigura autodeterminarea arabă, 
în francezii dispuşi să obţină prin bombardamente controlul 
asupra Siriei, şi în americani, care propuseseră cu mărinimie o 
nouă ordine mondială şi o Ligă a Naţiunilor pe care uitaseră apoi 
să o susţină. 

A fost nevoită să-şi apere în permanenţă cauza şi să pledeze 
deseori în propria favoare. Obiecţii s-au ridicat împotriva ei ca 
femeie angajată în rândurile armatei, împotriva gradului militar 
pe care îl avea, ca şi împotriva faptului că lupta pe linia 
frontului. A trebuit să riposteze atunci când un şef interimar a 
vrut să o concedieze, atunci când Winston Churchill plănuia 
retragerea totală a britanicilor din Irak şi atunci când 
masinatiunile politice au adus realizările ei pe marginea 
prăpastiei. Crezul său de o viaţă a fost acela de a asculta şi 
opoziţia, pentru a-i înţelege punctele de vedere. Faptul acesta a 
fost privit cu mare suspiciune de către unii dintre colegii săi 
colonialişti, care ştiau că la Bagdad casa ei era frecventată de 
nationalisti periculosi, inamici ai administraţiei britanice. 

În calitatea sa de consilier al administraţiei britanice în Irak, 
Gertrude Bell s-a înhămat la cea mai importantă muncă pe care 
o făcuse vreodată. Pentru oamenii care stăteau la coadă în faţa 
secretariatului din Bagdad ea era mai mult decât o functionara; 
era un om cu care puteau discuta. Le vorbea limba şi nu i-a 
minţit niciodată. li respecta şi le respecta felul de a trăi în 
asemenea măsură, încât le incredintase însăşi viata ei atunci 
când călătorea singură prin deşert. înţelegea regulile de 
comportament ale beduinilor şi cunoştea arborii genealogici ai 
familiilor arabe. Înţelegea priorităţile nomazilor beduini, dar şi 
pe cele ale noilor fermieri, negustori şi proprietari de pământ, 
ale profesioniştilor creştini, ale funcţionarilor şi prelatilor, si ale 


fiecaruia dintre amestecurile explozive de rase si religii de pe 
teritoriile necartografiate pe care arabii le imparteau cu armenii, 
asirienii, turcii, persii şi kurzii. 

In primăvara lui 1917, într-o întrevedere cu Gertrude, secretar 
pe problemele Orientului, şi cu Sir Percy Cox, Înaltul Comisar, 
şeicii şi notabilitatile mesopotamiene şi-au expus opiniile în fata 
proaspăt înfiinţatei administrații britanice. Au fost bine primiţi, 
ascultați, iar situaţia le-a fost înţeleasă. Au fost asiguraţi de 
bunăvoința administraţiei britanice si de disponibilitatea sa de a 
cheltui efort şi sume uriaşe pentru garantarea păstrării stilului 
lor de viata. Fiecare reprezentant a fost întâmpinat cu politetea 
tradiţională cuvenită, constând inclusiv din oferirea de mici 
cadouri, şi i-a fost rezervat timp îndelungat pentru discuţii. 
Pentru a pune de acord cele două agende, cea a administraţiei 
şi cea a populaţiei, Gertrude şi-a petrecut o mare parte din zile 
negociind favoruri guvernamentale în schimbul cooperării 
locale. 

Dacă invadatorii americani şi britanici din 2003 şi-ar fi propus 
ca după alungarea de la putere a lui Saddam Hussein să 
citească şi să ia în serios sfaturile lui Gertrude Bell referitoare la 
stabilirea păcii în Irak, probabil că numărul bombardamentelor şi 
incendierilor, care continuă şi azi, s-ar fi diminuat considerabil. 
In legătură cu importanţa rolului jucat de administraţie, ea 
sublinia necesitatea „unei înţelegeri corecte a punctelor de 
vedere divergente ale diverselor clase ale populaţiei” şi punea 
accent pe abilitatea de a „atrage încrederea oamenilor, aşa 
încât să garanteze cooperarea opiniei publice”. 

Una din cheile obţinerii stabilităţii în lrak o regăsim într-o 
declaraţie energică făcută de Gertrude Bell în 1918: „E uşor să 
stăpâneşti triburile atâta timp cât profitând de organizarea 
tribală si făcând din ea baza pentru organizarea 
administrativă... stabileşti relaţii amicale cu şeicii şi şefii de trib 
şi le atribui partea cuvenită din muncă şi responsabilitate.” 

Incă de la începuturile civilizaţiei, Mesopotamia a fost un 
amalgam de rase, cu toate conflictele inevitabile şi frecvente 
care decurg din asta. Desigur, Gertrude era conştientă că Irakul 
risca permanent dezmembrarea. În timp ce îşi îndeplinea 
promisiunea de a asigura autodeterminarea nou înfiinţatului 
stat, ea mai avea alte motive presante de a-şi dori acest lucru. 
Dacă britanicii se retrăgeau din Irak după Primul Război Mondial, 


asa cum voia Winston Churchill, turcii ar fi navalit din nord in 
căutarea răzbunării şi pentru a reinstaura corupţia generalizată 
şi birurile, aşa cum se întâmplase pe vremea vechiului Imperiu 
Otoman. O ameninţare cât se poate de reală era reprezentată 
de armata rusă bolşevică, ce plănuia extinderea revoluţiei 
comuniste către sud, în Orientul Mijlociu. La sud de Irak, Ibn 
Saud? şi fioroşii săi wahhabiti® atacau deja graniţele. Fără girul 
occidental şi sprijinul britanic, lrakul ar fi fost nevoit să se 
confrunte simultan cu trei duşmani puternici fără a dispune de o 
armată care să îl apere. Popoarele din Orientul Mijlociu care nu 
reuşiseră să pledeze cu succes pentru cauza lor naţională ori 
identitatea politică la Conferinţa de Pace de la Paris - ca de pildă 
kurzii - rămăseseră pradă masacrelor şi incursiunilor vecinilor. 
Irakul trebuia să devină o ţară suficient de mare şi cuprinzătoare 
pentru a putea ridica o armată capabilă să îi respingă pe 
duşmani. 

Influenţa exercitată de Gertrude Bell nu s-a mărginit la Irak, ci 
s-a extins şi asupra Palestinei şi sudului Peninsulei Arabe. Evreii 
întemeiaseră aşezări în Palestina încă înainte de izbucnirea 
Primului Război Mondial şi o parte dintre acestea fuseseră 
atacate de arabi. In noiembrie 1917, apaticul Lord Arthur James 
Balfour, secretarul pentru afaceri externe al prim-ministrului 
Lloyd George, a emis o declaraţie de simpatie cu aspiraţiile 
evreilor sionişti în care afirma că guvernul britanic „priveşte cu 
favoare stabilirea în Palestina a Căminului naţional pentru 
poporul evreu”. Când prima schiţă a Declaraţiei Balfour a fost 
înaintată cabinetului, secretarul de stat pentru India, Sir Kdwin 
Montagu, s-a opus vehement, cu toate că era el însuşi evreu. În 
sprijinul punctului său de vedere, el a citit în cabinet o scrisoare 
bine argumentată împotriva acestei idei în care Gertrude Bell 
prezicea conflicte interminabile. 


Prezentul Document este Proprietatea 
Guvernului Majestății Sale Britanice 


* Abd al-Aziz Ibn Saud (1876-1953), primul rege al Arabiei Saudite. (n. 
red.). 

5 Adepti ai unei secte islamice care are la bază preceptele învățatului si 
reformatorului Muhammad ibn al-Wahhab (1703-1791). Aceştia 
propovăduiesc un monoteism rigid, se manifestă cu violenţă şi se consideră 
practicantii adevăratului Islam (n. red.). 


Pus în circulație de către secretarul de stat pentru India 
SECRET 


Sionismul 

1. Îmi pare rău că deranjez cabinetul cu un alt document pe 
această temă, însă am obţinut informaţii noi pe care doresc să le 
supun atenţiei membrilor guvernului. 

2. La biroul din India am primit o serie de documente valoroase 
despre Turcia şi Asia ieşite din pana domnişoarei Gertrude Lowthian 
Bell, o femeie remarcabilă care, după ce a acumulat cunoştinţe 
vaste prin călătorii făcute în aceste regiuni, lucrează în prezent în 
calitate de adjunct al ofițerului nostru politic la Bagdad. lată ce ne-a 
scris Domnia Sa: 


„Printre elementele de deznaționalizare se numără şi faptul 
deloc de neglijat că o parte din Siria, desi, la fel ca restul ţării, este 
locuită în principal de arabi, este privită de o populație non-arabă 
ca fiind moştenirea sa bazată pe cutuma.” 


La o estimare generală, evreii din Palestina formează probabil un 
sfert din populaţie, creştinii o cincime, iar restul sunt arabi 
mahomedani. Imigrația evreiască a fost încurajată artificial prin 
donaţii şi subvenţii oferite de coreligionarii din Europa; noile colonii 
au prins acum cheag si se autofinanteaza mai mult sau mai putin. 
Persistă, fără îndoială, speranţa virtuoasă că un stat evreu 
independent se va înfiinţa cândva pe teritoriul Palestinei, deşi ne 
putem întreba în ce măsură evreii înşişi din regiune nutresc dorinţa 
arzătoare de a vedea acest ideal înfăptuit altfel decât ca o 
modalitate de a scăpa de sub opresiunea turcă; probabil că 
dezideratul e mai viu în piepturile celor ce trăiesc departe de 
dealurile stâncoase ale Palestinei şi n-au nicio intenţie de a-şi 
schimba domiciliul. Lordul Cromer® m-a delectat cu istorisirea unei 
conversații avute pe aceasta tema cu unul dintre cei mai cunoscuţi 
evrei britanici, care a remarcat următoarele: „Dacă în lerusalim s-ar 
înființa un regat britanic, fiţi sigur că mi-aş depune imediat 
candidatura la postul de ambasador la Londra.” |n afara prevalentei 
unor asemenea sentimente, mai există două consideraţii care 
pledează în favoarea înlăturării din practica politică a conceptului 
unei Palestine evreieşti independente. Primul dintre ele este acela 
că provincia, aşa cum se găseşte ea astăzi, nu este evreiască, şi că 


ê Consul general în Egipt în perioada 11 septembrie 1883 - 6 mai 1907. (n. 
red.). 


nici mahomedanii şi nici arabii nu vor accepta autoritatea 
evreiască; al doilea este faptul că Ierusalimul, capitala provinciei, 
este la fel de sacru pentru trei credinţe, cea evreiască, creştină şi 
musulmană, şi că ar trebui cu orice preţ să se evite punerea sa sub 
controlul exclusiv al vreuneia dintre facțiunile locale, oricât de 
riguros ar fi apărate drepturile celorlalte două. 


Sir Edwin a continuat prin a enumera numele a circa o sută de 
evrei de vază antisionişti şi a subliniat faptul că legătura care 
unea Israelul nu era una de ordin politic, ci religios. Documentul 
redactat de Gertrude a dus la schimbarea unui singur cuvânt în 
textul Declaraţiei Balfour; guvernul britanic îşi afirma dorinţa ca 
Palestina să devină nu Căminul, ci un Cămin pentru evrei. Până 
şi aceasta modificare minimală a împiedicat probabil 
măcelărirea evreilor deja rezidenţi în Palestina, ca şi înăbuşirea 
în faşă a unor revolte arabe. Gertrude susţinea mai departe în 
scrisoare că „Palestina a însemnat întotdeauna pentru evrei... o 
soluţie imposibilă. Nu cred că va fi vreodată pusă în aplicare - 
personal nu îmi doresc acest lucru, şi am repetat-o cu diverse 
ocazii... pentru a da satisfacţie evreilor ar trebui să se ignore 
orice consideraţie de ordin politic, inclusiv dorinţele marii 
majorităţi a populaţiei”. Şi drept dovadă, în 1922 arabii au 
refuzat să accepte Declaraţia Balfour şi au masacrat evreii în 
aşezările nou înfiinţate. 

Gertrude a prevenit guvernul britanic asupra puterii 
crescânde de care Ibn Saud se bucura chiar de dinainte de 
război. Pe agenda lui de lucru ar fi figurat cu certitudine o 
invazie a statelor din Golf cu scopul de a controla fluxul 
transporturilor de petrol din Golful Persic. Marea Britanie i-a 
oferit lui Ibn Saud fondurile necesare pentru a-şi tine în frâu 
ambițiile teritoriale. După război, acesta a pornit războiul de 
cucerire a Meccăi şi Hejazului. 

T.E. Lawrence a declarat odată că Gertrude „se născuse 
dăruită din plin cu har”. A insistat în cartea sa asupra multiplelor 
ei talente şi abilităţi, dar fără a cunoaşte întru totul adevărata 
anvergură a acestora. Sir Ignatius Valentine Chirol” l-a 
completat scriind în necrologul lui Gertrude următoarele: „În 


7 Diplomat, jurnalist, istoric britanic (1852-1929), pe care Gertrude Bell l-a 
cunoscut în timpul sejurului ei la Bucureşti şi pe care îl numeşte în 
corespondenţa sa „Domnul” (n. red.). 


ciuda acelor calitati considerate indeobste ca masculine, ea a 
combinat in cel mai înalt grad farmecul rafinamentului feminin 
cu profunzimile adânci ale unei afecţiuni tandre, uneori 
pasionale, revelate însă numai unui număr restrâns de oameni, 
chiar şi dintre apropiaţi.” Gertrude adora hainele, îşi cumpăra 
multe rochii de la Paris, iar din lrak le ruga tot timpul pe 
Florence şi pe surorile ei să-i trimită îmbrăcăminte pe care nu şi- 
o putea achiziţiona singură. În alte agende apar referiri la 
căutarea hainelor perfecte şi la pasiunea ei pentru flori: s-a 
arătat încântată de pătura de flori sălbatice descoperită în 
deşert după ploaie, de un iris, o apariţie rară, ascuns printre 
ruinele unui templu din Anatolia, sau de un manunchi de violete 
sub o stâncă alpină. A trimis acasă din Liban rădăcini de 
mandragoră şi cedri pentru a fi plantate pe peluzele de la 
Rounton Grange, splendidul şi imensul cămin proiectat de 
arhitectul Philip Webb pentru tatăl lui Hugh, Isaac Lowthian Bell, 
marele fabricant din industria fierului, la momentul când averea 
familiei atinsese apogeul. Acolo, într-o pădure cu copaci bătrâni 
şi frumoşi, Gertrude a creat o grădină alpină cu bolovani de 
munte ce înconjurau un lac şi o reţea de mici izvoare. Grădina, 
cândva un etalon, acum lăsată în ruină şi cotropită de vegetaţie, 
produce şi în zilele noastre primăvara unele plante total 
neobişnuite. În Bagdad, Gertrude a plantat o grădină cu flori de 
ţară, comandând seminţele în Anglia. 

Moştenirea lăsată de ea cuprinde Muzeul lrakian de 
Antichităţi, din care circa 15.000 de artefacte au fost jefuite 
înainte şi în timpul invaziei din 2003, fiind recuperate numai 
jumătate. A adunat obiecte care stăteau mărturie istoriei de 
7.000 de ani a Mesopotamiei, inclusiv tăblițe de lut care atestă 
inventarea scrierii. Prin poziţia sa de director onorific al 
Departamentului de antichități irakiene, a supravegheat 
echipele de arheologi străini venite pentru a efectua săpături la 
remarcabilele situri de la Ur şi Babilon, acesta din urmă ras de 
buldozere pentru a face loc unei baze militare americane. Cele 
mai interesante piese le-a păstrat pentru Irak, permiţând 
muzeelor din lume să preia acele artefacte care necesitau 
reconstituire şi conservare. 

În total, a parcurs o distanţă incredibilă de 20.000 de mile 
prin deserturi, călărind pe cămile sau cai, cartografiind 
terenurile, fotografiind situri arheologice şi adunând informaţii 


pentru guvernul britanic. La finalul ultimei sale expeditii, cea 
mai lunga si mai periculoasa dintre toate, s-a intrebat daca 
efortul meritase din punct de vedere al aventurii: „Călătoria 
până la Nejd n-a adus nimic ca avantaje reale, şi nici informaţii 
suplimentare.” N-avea idee că în anii următori această expediţie 
avea să deschidă drumul spre cea mai incitantă şi totodată 
rodnică parte a vieţii sale. 

Gertrude nu a cunoscut niciodată fericirea de a avea un soţ şi 
copii, despre care a mărturisit la un moment dat că ar fi 
preferat-o în schimbul oricărora dintre triumfurile şi realizările 
ei. Prietena sa cea mai bună, Janet Courtney, a declarat despre 
ea: „Cred că a fost cea mai remarcabilă persoană din anturajul 
nostru; cea mai vie, plină de o energie neobosită şi de o 
vitalitate splendidă, cu o capacitate inepuizabilă de a munci, a 
face conversaţie, a se juca. A fost întotdeauna un amestec bizar 
de maturitate şi puerilitate, şi-a dezvoltat de mică opinii ferme 
despre oameni şi faptele lor, certitudini uneori copilăroase şi 
alteori emotionante, precum încrederea în tatăl ei si în mediul 
intelectual strălucit în care crescuse.” 

Opinia ei, atât de personală, de vizionară şi de amuzantă, 
este ceea ce îşi propune această carte să pună în lumină. Textul 
a fost împărţit pe capitole menite să sublinieze diversitatea 
talentelor şi abilităţilor sale şi în alcătuirea lor m-am ghidat după 
scrierile ei. In cazul unor teme, observaţiile lui Gertrude Bell nu 
au necesitat decât adăugarea unor scurte note de subsol. În 
altele, acolo unde istoria sau povestea ei personală s-a dezvoltat 
ca reacţie la diferite evenimente, am rearanjat scrierile ei într-o 
naraţiune cu caracter explicativ. Cronologia inserată la începutul 
volumului oferă reperele în timp care lipsesc din text. 

Majoritatea citatelor provin din epistolele trimise iubitului ei 
tată şi mamei vitrege, cărora le scria aproape zilnic, făcându-şi 
din asta un fel de datorie sacră. În scrisorile către marele ei 
prieten şi mentor Sir Valentine Chirol, şi-a expus deseori starea 
emoţională mai limpede decât faţă de părinţi, pe care a încercat 
întotdeauna să-i protejeze de îngrijorarea cu privire la situaţia 
ei. In afară de scrisori, cartea cuprinde şi fragmente din cărţile, 
jurnalele, rapoartele oficiale, documentele, recenziile şi 
buletinele ei informative. Sper că volumul va putea înlocui 
parțial autobiografia pe care nu a scris-o niciodată. 

Redutabila ca femeie de stat si conducător, Gertrude Bell a 


fost totodată un membru devotat al familiei sale, o prietenă 
plină de afecţiune şi un sprijin de nădejde. Sora ei favorită, Elsa 
Richmond, a descris-o astfel: 

„Veşnic tânără, a trăit din plin fiecare clipă. Anii au trecut, dar 
inima i-a rămas la fel de caldă. A fost aceeaşi până la sfârşitul 
vieţii: voluntară,  neîngăduitoare, infinit de iubitoare si 
debordând de devotament faţă de cei dragi. lar acum toată 
strălucirea ei, toată îndărătnicia, simpatia şi afecțiunea ei zac 
îngropate în cimitirul nisipos din Bagdad, iar amintirea naturii 
sale pline de vitalitate a rămas în posesia celor care au 
cunoscut-o si au apreciat-o.” 


GEORGINA HOWELL 


Adnotari si multumiri 


Cele mai multe din scrisorile, jurnalele si documentele lui 
Gertrude sunt reproduse în acest volum cu acordul Bibliotecii 
Robinson de la University of Newcastle upon Tyne. Anexa scrisă 
de ea la „Self-Determination in Mesopotamia” şi epistolele 
adresate lui Valentine Chirol au fost reproduse cu permisiunea 
Bibliotecii de la Durham University. Majoritatea scrisorilor au 
fost preluate din The Letters of Gertrude Bell, selectate de Lady 
Bell, DBE®, publicate pentru întâia oară de Ernest Benn Limited, 
Londra, în septembrie 1927. Multe scrisori neincluse în colecţia 
lui Lady Bell au fost preluate dupa Gertrude Bell: From her 
Personal Papers, Volume 1, 1889-1914 şi din Volume 2, 1914- 
1926, editate de Elizabeth Burgoyne. Ambele volume au fost 
publicate de Ernest Benn Limited, Londra, în 1961. Scrisoarea lui 
T.E. Lawrence din data de 4 noiembrie 1927 adresată lui Sir 
Hugh Bell la peste un an de la moartea lui Gertrude a fost 
reprodusă cu permisiunea lui Seven Pillars of Wisdom Trust. 

Alte lucrări de mare importanţă pentru acest volum includ un 
rezumat al vieţii lui Gertrude compilat de defunctul arhivist al 
Bibliotecii Robinson, Lesley Gordon, pentru expoziţia având ca 
temă munca de arheolog a lui Gertrude şi deschisă în 1994 sub 
titlul „Gertrude Bell 1868-1926"; Gertrude Bell: The Arabian 
Diaries, 1913-1914, editate de Rosemary O’Brien si publicate de 
Syracuse University Press în anul 2000; si A Prince of Our 
Disorder: The Life of T.E. Lawrence de John Mack, volum aparut 
în 1976 sub egida Harvard University Press. 

Daca nu se specifica altfel, toate scrisorile citate in acest 
volum au fost adresate de Gertrude tatălui şi mamei vitrege. 

Ortografia nu era punctul forte al lui Gertrude, motiv pentru 
care a manifestat inconsecventa în redarea în jurnalele ei din 
deşert a toponimiilor din zonele necartografiate sau reproduse 
în chip eronat, precum şi a diverselor nume proprii. In aceasta 
carte am păstrat nemodificate ortografiile ei, fie ele în engleză 
ori în arabă. În mod similar, uneori Gertrude avea dificultăţi cu 
datele. După moartea ei, mama vitregă a notat: „Gertrude 
rareori îşi data scrisorile altfel decât cu ziua din săptămână şi 
uneori uita şi asta.” Acolo unde am putut, am clarificat acest 


8 Dame Commander of the Order of the British Empire. (n. tr.). 


aspect. 

Sumele monetare mentionate de Gertrude sunt redate in lire 
sterline asa cum le-a notat ea, urmate între paranteze de o cifră 
reprezentând valoarea actualizată cu indicele armonizat al 
preţurilor de consum (IAPC) pe 2014, şi apoi convertite în dolari 
SUA la valoarea de 1£ = 1,60 $ (www.measuringwealth.com, 
2014). 

Datorez mulţumiri multor oameni care m-au sprijinit la 
scrierea acestei cărţi. Am avut norocul ca John Siciliano de la 
Penguin Random House să includă scrierile lui Gertrude Bell 
printre lucrările remarcabile din seria Penguin Classics. Doresc 
să le mulţumesc lui, ca şi lui Emily Hartley pentru entuziasmul, 
sfaturile şi răbdarea de care au dat dovadă. Meticuloasa muncă 
de redactare înfăptuită de Nancy Bernhaut a adus un plus de 
consistenţă cărţii, care adună laolaltă imensa şi variata 
moştenire lăsată de Gertrude, de la documente politice până la 
scrisori de familie. Mulţumiri şi artistului Paul X. Johnson pentru 
imaginea de pe copertă a lui Gertrude Bell, care evocă într-o 
manieră admirabilă personalitatea ei din tinereţe. Schitele dupa 
hărţile trasate de Gertrude Bell în călătoriile întreprinse în 
Orientul Mijlociu au fost realizate de Raymond Turvey. 


CRONOLOGIE 


1807 - Străbunicul lui Gertrude, Thomas Bell, fiu de fierar, 
fabrică substanţe alcaline printr-un proces chimic inovator în 
atelierul din Walker, lângă Newcastle upon Tyne. 

1809 - Thomas Bell, cu partenerii săi James Losh şi George 
Wilson, deschide o turnătorie de fier în Walker. 

1816 februarie - Pe data de 15 se naşte bunicul (Isaac) 
Lowthian Bell, fiul lui Thomas şi Katherine (născută Lowthian) 
şi fratele mai mare al lui John şi Tom. 

1832 iunie - Regele William al IV-lea semnează Marele Act de 
Reformă, prin care se extinde dreptul la vot şi se încearcă 
stârpirea corupţiei electorale. 

1835 - Lowthian lucrează la fabrica tatălui său, unde ulterior va 
deveni partener. 

1837 iunie - Pe data de 10, regina Victoria îi succede la tron lui 
William al IV-lea. 

1842 iulie - Pe data de 20, Lowthian se căsătoreşte cu 
Margaret Pattinson. 

1844 februarie - Pe data de 10, se naşte la Walker tatăl lui 
Gertrude, (Thomas) Hugh Bell, urmat de fratele şi surorile 
Charles, Mary (Maisie), Florence, Ada şi Sophie. 

Se naşte mama lui Gertrude, Maria (Mary) Shield. 

Lowthian înfiinţează o nouă firmă, Bell Brothers, în timp ce fraţii 
Thomas şi John conduc Wylam lronworks, Port Clarence, 
Middlesbrough. 

1845 - După moartea tatălui său, Lowthian preia conducerea 
uzinelor metalurgice Walker. 

1850 - Lowthian fondează Washington Chemical Company în 
parteneriat cu socrul său, chimistul metalurg Hugh Lee 
Pattinson, membru al Societăţii Regale, şi cu cumnatul său. 
Firma este prima care produce cabluri din oţel şi cabluri 
marine, în asociere cu Robert S. Newall (devenită Brunner 
Mond în 1872). 

1851 septembrie - Pe data de 9 se naşte la Paris viitoarea 
mamă vitregă a lui Gertrude, Florence, fiica doctorului Sir 
Joseph şi a lui Lady Olliffe (născută Cubitt). 

mai-octombrie - Marea Expoziţie de la Crystal Palace, Londra, 
e vizitată de 6 milioane de oameni între 1 mai şi 3 octombrie. 


1852 - Bell Brothers incepe fabricatia in noua uzina Clarence 
Ironworks. 

1854 - Lowthian este ales lord primar la Newcastle (reales în 
1863); începe construcția noii case a familiei, Washington 
New Hall, cea veche fiind locul de naştere al lui George 
Washington. 

1858 august - Pe data de 16, se transmite primul mesaj prin 
cablu peste Atlantic; uzina din Washington a lui Lowthian Bell 
furnizează jumătate din lungimea cablului transatlantic. 

1859 - Lowthian deschide la Washington prima fabrică de 
aluminiu din Marea Britanie; se plimbă prin Newcastle cu un 
joben din aluminiu, material mai scump decât aurul. 

1865 - Lowthian încorporează firma sa Cleveland Railway în 
North Eastern Railway Company (devenită ulterior London 
and North Eastern Railway). 

1867 aprilie - Pe data de 23, Hugh Bell se căsătoreşte cu Maria 
(Mary) Shield. 


1868 iulie - Pe data de 14, se naşte în casa bunicului ei, 
Washington New Hall, Gertrude Margaret Lowthian Bell (GLB). 

1869 - Lowthian Bell este cofondator al British Iron and Steel 
Institute. 

1870 - Hugh Bell se muta cu familia în nou construita resedinta 
Red Barns din Redcar, lângă Middlesbrough. 

1870 - Războiul franco-prusac; la apropierea prusacilor, familia 
Olliffe e evacuată de la ambasada britanică din Paris. 

1871 martie - Pe data de 29, se naşte fratele lui GLB, Maurice 
Hugh Lowthian Bell. 

aprilie - Pe data de 19, la vârsta de 27 de ani, mama lui GLB 
moare; Ada, sora lui Hugh, se mută cu familia pentru a avea 
grijă de casă. 

1872 - Lowthian Bell începe construcția la Rounton Grange pe 
terenul cumpărat lângă Northallerton. 

1874 - Hugh Bell e ales primar la Middlesbrough. 

Lowthian Bell devine membru al Royal Society. 

februarie-iunie - Lowthian este ales si parlamentar de North 
Durham; îşi propune să facă presiuni asupra guvernului 
pentru a sprijini învățământul tehnic în Marea Britanie. 

1875 - Lowthian câştigă alegerile parțiale si devine parlamentar 
de Hartlepool. 


1876 - Sir Edward Poynter pictează portretele lui GLB şi Hugh. 

Se termina constructia Rounton Grange. 

august - Pe data de 10, Hugh Bell se casatoreste cu Florence 
Eveleen Eleanore Olliffe. 

1877 - Lowthian cofondeaza British Institute for Chemistry 
(devenit ulterior Royal Institute). 

Regina Victoria este înscăunată împărăteasă a Indiei. 

1878 - Lowthian Bell este decorat cu Legion d'Honneur. 

Se naşte Hugh (Hugo), fratele vitreg al lui GLB. 

1879 - Se naşte sora vitreagă a lui GLB, Elsa. 

1880 - Lowthian Bell demisionează din Parlament. 

1881 - Se naşte sora vitregă a lui GLB, Mary (Molly). 

1882 - Se înfiinţează Forth Bridge Railway Company, în scopul 
construirii şi operării celui mai mare pod din lume; Hugh Bell e 
numit director. 


1884 - Lowthian Bell este numit Înalt Şerif al comitatului 
Durham; reconstruieşte biserica din East Rounton; apare 
lucrarea sa de căpătâi, Principles of the Manufacture of Iron 
and Steel; With Some Notes on the Economic Conditions of 
Their Production. 

Hugh este reales primar de Middlesbrough; intra in functiune 
linia de feribot Hugh Bell peste raul Tees. 

aprilie - GLB urmeaza cursurile la Queen’s College, Londra si 
locuieste cu bunica vitrega Lady Olliffe pe Sloane Street nr. 
95. 


1885 - Lowthian Bell acceptă titlul de baronet. 
Maurice merge la Eton College, pe care îl absolvă în 1889. 


1886 aprilie - GLB urmează cursurile la Lady Margaret Hall, 
Oxford University. 


iulie-august - GLB locuieşte la o familie din Weilheim, 
Germania. 

noiembrie - Pe data de 18, moare bunica lui GLB, Margaret 
Bell. 


1887 - Moare John Bell, fratele şi partenerul de afaceri al 
bunicului Sir Lowthian. 


1888 iunie - GLB absolva cu nota maxima facultatea la Oxford, 

decembrie - Sta la Bucuresti cu Sir Frank si Mary Lascelles 
(matusa); îi cunoaşte pe Valentine Chirol şi Charles Hardinge; 
se imprieteneste cu regina Elisabeta a Romaniei (alias 
Carmen Sylva). 


1886 - GLB se intoarce in Anglia cu varul Billy Lascelles via 
Constantinopol si Paris. 

GLB se ocupă de reşedinţa Red Barns împreună cu mama 
vitrega si de proiecte sociale in Middlesbrough. 

GLB îşi face debutul în societate, fiind prezentată la Curtea 
reginei Victoria. 

GLB o ajută pe Florence şi grupul ei la studiile făcute în familiile 
locale de muncitori; devine trezorierul grupului. 

Războiul reizbucneşte în Africa de Sud după ce burii atacă Cape 
Colony. 


1891 - Washington New Hall este donat ca orfelinat sub numele 
Dame Margarets Hall. 


1892 aprilie - GLB călătoreşte în Persia cu verişoara Florence 
Lascelles şi locuieşte la părinţii acesteia în Teheran: studiază 
limba farsi; începe să citească poeziile lui Hafiz; are o idilă cu 
secretarul legatiei de la Teheran, Henry Cadogan; se fac 
planuri de logodna. 

iulie - Hugh Bell candidează fara succes la Parlament din partea 
Partidului Unionist. 

decembrie - Părinţii lui GLB refuză să-şi dea acordul pentru 
căsătoria cu Cadogan; GLB revine la Londra cu vărul Gerald 
Lascelles. 


1893 - Moartea lui Cadogan. 

ianuarie - GLB vizitează Elveţia şi nordul Italiei împreună cu 
Mary Talbot. 

aprilie - Călătoreşte la Alger cu tatăl ei pentru a o vizita pe 
Lizzie, văduva lui John Bell, fratele bunicului. 

mai - Revine la Londra cu Mary Talbot, traversând Elveţia şi 
trecând prin Weimar, unde locuieşte fratele Maurice. 

iunie-decembrie - GLB stă în Anglia şi studiază farsi şi latina; 
începe să studieze limba şi civilizaţia arabă. 


1894 - ianuarie-februarie GLB si Hugh fac turul Italiei. 
martie-iulie - GLB în Anglia; apare volumul Safar Nameh: 
Persian Pictures. 


1895 - Lui Sir Lowthian i se decernează Medalia Albert de către 
Royal Society of Arts (denumirea Roya/ va fi adaugata in 
1908). 

septembrie - GLB lucreaza in Anglia la Poems from the Divan 
of Hafiz. 


1896 - martie-aprilie GLB vizitează Italia împreună cu Hugh; 
ia lectii de italiana. 

septembrie - GLB viziteaza familia Lascelles (ambasadorul Sir 
Frank si Lady Mary) la resedinta de la tara a ambasadei de la 
Potsdam. 

octombrie-decembrie - Revine în Anglia; îşi continuă studiile 
de farsi şi arabă. 


1897 ianuarie-martie - Vizitează împreună cu Florence familia 
Lascelles la Berlin; ia ceaiul cu împăratul şi împărăteasa 
Germaniei. 

aprilie - Moare lady Mary Lascelles. 

iunie - Apare volumul Poems from the Divan of Hafiz. 

iulie-august - GLB se iniţiază în ascensiuni montane cu prilejul 
călătoriei cu familia la La Grave, în Franţa. 

decembrie - GLB şi Maurice pleacă într-un ocol al lumii şi 
vizitează Indiile de Vest, Mexic, San Francisco, Honolulu, 
Japonia, China, Singapore, Hong Kong, Burma; se întorc prin 
Egipt, Grecia şi Constantinopol. 


1898 - Sir Lowthian cumpără moşia Mount Grace Priory şi 
restaurează conacul. 

iunie - GLB şi Maurice se întorc în Anglia. 

octombrie - GLB în Anglia; studiază araba cu Sir Denison Ross. 


1899 martie - GLB călătoreşte prin ltalia şi se întâlneşte cu 
Hugh la Atena; studiază Antichitatea greacă şi îl cunoaşte pe 
arheologul David Hogarth; revine în ţară via Constantinopol, 
Praga şi Berlin. 


august-septembrie - Viziteaza Bayreuth in Germania pentru a 
asista la spectacole de opera si revine tn Alpii Francezi pentru 
a escalada varfurile Meije si Les Ecrins. 

septembrie-noiembrie - GLB în Anglia. 

Bell Brothers devine companie publica, cu 50% din actiuni 
detinute de Dorman Long. 

noiembrie - GLB calatoreste la lerusalim, unde locuieste cu 
familia Rosen la consulatul german; vizitează Damasc, 
Baalbek şi Beirut, Atena şi Smirna; studiază araba şi ebraica. 


1900 ianuarie - Maurice pleacă să lupte în Războiul Bur în 
calitate de comandant al detaşamentului de voluntari din 
regimentul Yorkshire. 

Moare Ada, sora lui Hugh Bell. 

februarie-iunie - GLB începe prima călătorie solo în deşert la 
lerusalim, după care vizitează Petra, Damasc, Palmira, 
Baalbek, Beirut şi revine în ţară străbătând ţărmul 
Mediteranei. 

iunie-iulie - GLB în Anglia. 

august-septembrie - în Alpi, escaladează Mont Blanc, Crepon 
şi Dru. 

septembrie-decembrie - GLB în Anglia. 


1901 ianuarie-februarie - în Londra, urmăreşte procesiunea 
funerară a reginei Victoria; Eduard al VIl-lea urcă pe tron. 

martie-august - GLB la Redcar şi Londra. 

Sir Lowthian îşi vinde acţiunile majoritare la companiile Bell si 
face fuziunea firmelor sale de oţel cu cele ale lui Dorman 
Long (în 1902), eliberând lichidităţi substanţiale; Hugh preia 
directoratul tuturor companiilor Bell. 

august - GLB în Berner Oberland, escaladează lanţurile 
muntoase Schreckhorn si Engelhorner; munţii Gertrudspitze 
sunt numiti in onoarea sa. 

septembrie-decembrie - GLB în Anglia; învaţă să developeze 
fotografii. 


1902 ianuarie-mai - Călătoreşte cu tatăl si Hugo in Malta, apoi 
în Sicilia, unde îl are drept ghid pe Winston Churchill; 
călătoreşte singură prin Grecia, Turcia, Liban şi Palestina. 
Maurice Bell se întoarce rănit din Africa de Sud. 


Ibn Saud învinge dinastia Rashid şi recucereste Riadul într-un 
atac nocturn. 

mai - Războiul Burilor ia sfârşit. 

iulie - GLB în Elveţia; pe un traseu nou, aproape că atinge 
vârful îngheţat Finsteraarhorn. 

septembrie-noiembrie - GLB în Anglia; o angajează pe Marie 
Delaire ca doamnă de companie. 

GLB pleacă în al doilea ocol al lumii cu Hugo. 

decembrie - GLB participă la o recepţie oficială (durbar) în 
Delhi ca invitată a viceregelui. 


1903 - GLB şi Hugo îşi continuă călătoria prin Afganistan, munţii 
Himalaya, Burma, Singapore, Hong Kong, China, Coreea, 
Japonia, Vancouver, Munţii Stâncoşi, Canada, Boston şi 
Chicago. 

iulie - Întoarcerea în Anglia. 


1904 ianuarie - Sora vitregă Molly se căsătoreşte cu Charles 
Trevelyan. 

februarie - Sir Lowthian dăruieşte 5.000 £ (752.000 $ 
actualizati cu IAPC) fiecăruia dintre nepoți. 

aprilie - Marea Britanie şi Franţa semnează Entente Cordiale. 

august - GLB la Zermatt, escaladeaza Matterhorn. 

septembrie - GLB în Anglia. 

noiembrie - Studiaza Antichitatea la Paris cu Salomon Reinach. 

decembrie - Pe data de 20, Sir Lowthian moare la 88 de ani la 
reşedinţa sa din cartierul londonez Belgravia; Hugh 
moşteneşte titlul de baronet şi 750.000 £ (112.816.000 $ 
actualizati cu IAPC). 

GLB porneste intr-o expeditie arheologica via Paris, Marsilia, 
Neapole, Beirut, Haifa si lerusalim; traverseaza desertul spre 
muntii Druze, Damasc, Homs, Baalbek, valea Orontes si Alep; 
continua calare spre Antiohia, Osmanyie, Adana, Tarsus si 
Karaman, apoi ia trenul in directia Konya pentru a explora 
Binbirkilise. 


1905 aprilie - GLB îl angajează pe Fattuh, principalul servitor 
care o va însoţi în viitoarele expediţii în desert. 

mai - Stă la Constantinopol, după care revine în Anglia pentru a 
începe să scrie The Desert and the Sown. 


Sir Hugh se muta cu familia la Rounton Grange. 

octombrie - GLB studiaza manuscrise vechi la Paris cu Reinach; 
scrie un eseu despre geometria structurii cruciforme. 

noiembrie-decembrie - începe să amenajeze grădina de la 
Rounton Grange. 

decembrie-februarie (1906) - Călătoreşte în Gibraltar, 
Tanger, Spania şi Paris împreună cu Sir Hugh. 


1906 februarie-decembrie - GLB în Anglia. 

Sir Hugh e numit Lord locotenent în North Riding of Yorkshire 
(mandat pe 25 de ani). 

decembrie - GLB - şi Sir Hugh ajung la Cairo; Hugo li se alătură 
din Australia. 


1907 februarie - Revenirea în Anglia cu o întârziere datorată 
îmbolnăvirii lui Sir Hugh. 

martie-iulie - GLB în Turcia, traversează Anatolia călare pentru 
a vizita situri antice; lucrează cu profesorul Sir William 
Ramsay la Binbirkilise; îl cunoaşte pe Dick Doughty-Wylie. 

iulie - Sora vitregă Elsa se căsătoreşte cu Herbert, viitorul 
amiral Sir Herbert Richmond. 

august - GLB îl internează pe Fattuh într-un spital din 
Constantinopol; e oaspetele Marelui Vizir. 

august-decembrie - GLB în Anglia; apare The Desert and the 
Sown. 

octombrie - GLB se iniţiază în prospectiuni geologice si 
cartografiere la Royal Geographical Society. 


1908 - Comitetul Unităţii şi Progresului al junilor turci se ridică 
împotriva sultanului, dar abia după şase ani va ajunge să 
preia de facto puterea în Imperiul Otoman. 

GLB în Anglia tot anul; devine secretar fondator al Ligii Naţionale 
Antisufragiu a Femeilor; schiteaza The Thousand and One 
Churches, petrece vacanţa în nordul Ţării Galilor cu Valentine 
Chirol şi Frank Balfour. 

Doughty-Wylie adună neoficial trupe turceşti pentru a pune 
capăt masacrării armenilor, e rănit, dar acordă asistenţă unui 
număr de 22.000 de refugiaţi. 

septembrie - Hugo Bell este hirotonisit preot şi devine preot 
paroh la Guiseley, Leeds. 


1909 ianuarie-iulie - GLB calatoreste calare prin Siria si 
Mesopotamia, urmeaza cursul fluviului Eufrat pana la Bagdad, 
face masuratori la palatul din Ukhaidir, apoi merge pe cursul 
Tigrului pana tn Turcia. 

iulie - GLB in Anglia; publica The Thousand and One Churches; 
face schite cu palatul din Ukhaidir; scrie despre manastirile 
armenesti pentru Josef Strzygowski; îl cunoaşte pe Sir Percy 
Cox; face cu el planuri de calatorii in desert; incepe lucrul la 
Amurath to Amurath; continua să amenajeze grădina de la 
Rounton, devenită un etalon. 

Forence devine prima presedinta a filialei din North Riding a 
Crucii Roşii (funcţie deţinută până în 1930). 


1910 ianuarie - Hugh Bell candidat parlamentar liberal pentru 
Londra. 

februarie - GLB vizitează situri arheologice în Italia; face o 
vizită-fulger la Munchen. 

mai - George al V-lea îi succede lui Eduard al VII-lea. 


1911 ianuarie-mai - GLB călătoreşte via Beirut şi Damasc prin 
deşert spre Bagdad pentru a verifica măsurătorile la Ukhaidir; 
călătoreşte în nord pe malul Tigrului; se întâlneşte la 
Carchemish* în Siria cu T.E. Lawrence, care lucra pentru 
David Hogarth. 

iunie - Revine în Anglia; publică Amurath to Amurath. 


1912 - GLB rămâne tot anul în Anglia; se implică în strângerea 
de fonduri la nivel global pentru Constantinopol după marele 
incendiu; creează o nouă grădină cu iaz la Rounton; se 
întâlneşte cu Doughty-Wylie la Londra. 


1913 - GLB în Anglia; termină lucrul la The Palace and Mosque 
at Ukhaidir. 

Este aleasă membru al Royal Geographical Society (prima 
femeie astfel recompensată) şi i se oferă ca Premiu Memorial 
Gill un teodolit în miniatură. 

Woodrow Wilson devine al 28-lea preşedinte al Statelor Unite. 


? Sau Karkemiş (azi Jerablus), oraş situat pe malul vestic al Eufratului. (n. 
red.). 


noiembrie - GLB calatoreste la Damasc pentru a organiza 
expediţia la Hayyil, cu intenţia de a se întâlni cu Ibn Saud la 
Riad. 

decembrie - GLB porneste cu caravana spre Hayyil. 


1914 februarie - GLB ajunge la Hayyil; este consemnata la 
domiciliu de familia domnitoare Rashid, apoi eliberata. 

februarie-mai - Îşi continuă călătoria spre Bagdad; traversează 
Mesopotamia şi Deşertul Sirian. 

Revine în Anglia. 

iunie - Churchill convinge Parlamentul britanic să aprobe 
cumpărarea de către amiralitate a 51% din compania 
petrolieră anglo-persană pentru a asigura necesarul de 
combustibil al flotei. 

Arhiducele Franz Ferdinand al Austriei este asasinat la Sarajevo 
pe data de 28. 

iulie - Royal Geographical Society o premiază pe GLB cu 
Medalia de Aur. 

august - |zbucneste Primul Război Mondial; GLB tine discursuri 
pentru a-i convinge pe britanici să se înroleze. 

Apare volumul The Palace and Mosque at Ukhaidir. 

Maurice e mobilizat ca locotenent-colonel comandant al 
batalionului 4 (teritorial), Green Howards. 

octombrie - Turcia intră în război de partea Germaniei. 

noiembrie - GLB lucrează la spitalul lordului Onslow din 
Clandon Park, Surrey. 

Forţa expeditionara a armatei britanico-indiene ocupă Shatt al 
Arab şi-şi stabileşte baza la Basra. 

GLB preia conducerea biroului din Boulogne pentru răniţi şi 
dispăruţi al Crucii Roşii. 


1915 - aprilie Maurice Bell luptă pe Frontul de Vest şi conduce 
atacul de la Fortuin. 

Lady Florence organizează pentru Crucea Roşie un spital auxiliar 
pentru convalescenti la Rounton Village Institute. 

Pe data de 25, britanicii declanşează campania de la Gallipoli 
împotriva turcilor; Dick Doughty-Wylie moare acolo în luptă pe 
data de 26. 

aprilie-noiembrie - GLB deschide un nou birou londonez al 
Crucii Rosii pentru raniti si disparuti pe Arlington Street nr. 20. 


mai - Prim-ministrul britanic liberal Asquith îi invita pe 
conservatorii lui Bonar Law să se alăture unui guvern de 
coaliţie; 

Churchill este forţat sa demisioneze de la conducerea 
amiralităţii. 

septembrie - Britanicii înving armata turco-arabă în bătălia 
decisivă de la Kut şi înaintează spre Ctesiphon, în apropiere 
de Bagdad. 

noiembrie - Pe data de 17, GLB pleacă din Sloane Street, 
Londra. 

Pe 20, se îmbarcă la Marsilia cu destinaţia Egipt. 

Pe 26, ia cina la Port Said cu Lawrence şi Hogarth. 

27-29: GLB dispare; probabil a luat vaporul spre Dardanele şi a 
urcat pe plajă pentru a vedea mormântul lui Doughty-Wylie. 

Pe 30, GLB revine la Port Said şi ia trenul către Cairo. 

Britanicii sunt învinşi de turci la Ctesiphon şi se retrag la Kut. 

noiembrie-decembrie - GLB lucrează la Cairo pentru Gilbert 
Clayton, director al serviciilor secrete ale armatei britanice şi 
coordonator al serviciilor secrete civile egiptene. 

decembrie - Britanicii sunt încercuiți la Kut şi începe asediul. 


1916 ianuarie-februarie - GLB în India, consilier al 
viceregelui. 

Înfiinţarea Biroului Arab din Cairo cu scopul colectării de 
informaţii din Orientul Mijlociu şi furnizării acestora către 
departamentele guvernului britanic. 

februarie-decembrie - GLB în Basra ca maior de armată şi 
asistent al comisarului politic Sir Percy Cox, subordonat al 
Comandantului Suprem (GOC)! al Forţei Expediţionare 
Indiene în Irak. 

februarie - Hogarth iniţiază la Cairo „Buletinul Arab” ca 
instrument de raportare regulată; GLB este principala 
contributoare din Basra. 

martie - Britanicii evacuează Gallipoli. 

Maurice este rănit în Franţa. 

aprilie - T.E. Lawrence ajunge la Basra cu misiunea autorizată 
de a-i mitui pe turci pentru a ridica asediul Kutului; are discuţii 
lungi şi face „planuri ample de guvernare a universului” cu 
GLB. 


10 General Officer Commanding. (n. red.). 


Turcii intra in Kut si masacreaza populatia; multi soldati britanici 
mor tn marsul fortat spre nord. 

mai - Acordul secret Sykes-Picot anticipeaza impartirea de dupa 
razboi a sferelor de influenta din Orientul Mijlociu intre Franta, 
Marea Britanie si Rusia. 

iunie - GLB e numită şef al filialei din Irak a Biroului Arab si 
ofiţer al Forţei Expeditionare Indiene (IEFD, cu sediul în 
Basra); ramane totodata subalterna lui Cox. 

Familia haşemită conduce, cu rezultate neconcludente, o revoltă 
a arabilor împotriva stăpânirii turce în vestul Arabiei. 

septembrie - GLB e internată cu icter; urmează o vacanţă pe 
Eufrat. 

octombrie - Cox semnează un tratat cu Ibn Saud care 
stabileşte limitele teritoriale ale incursiunilor militare ale lui 
Ibn Saud în Irak. 

noiembrie - GLB planifică vizita lui Ibn Saud la Basra. 

Emirul haşemit Hussein, şerif!! al Meccăi, este proclamat rege al 
Hejazului. 

decembrie - Lloyd George devine prim-ministru al Marii 
Britanii. 


1917 ianuarie-martie - GLB continuă să lucreze la Basra ca 
secretar pe problemele Orientului al administraţiei civile a lui 
Cox şi ca şef al Biroului Arab pentru Irak. 

ianuarie - In vestul Arabiei, emirul Faisal însoţit de Lawrence 
declanşează marşul armatei arabe spre nord. 

martie - Armata turcă evacuată din Bagdad; britanicii ocupă 
oraşul. 

aprilie - Preşedintele Wilson cere Congresului SUA să declare 
război Germaniei; trupele americane sosesc în Franţa. 

GLB ajunge la Bagdad după o călătorie de nouă zile pe Tigru. 

mai - GLB se mută în reşedinţa permanentă din Bagdad. 

Trupele cazace comit atrocități în nordul Mesopotamiei. 

iunie - Lawrence cucereşte Aqaba cu trupe arabe neregulate. 

Maurice surzeste şi e declarat inapt pentru continuarea 
serviciului activ. 

iulie - Cox e numit comisar civil pentru Mesopotamia şi 
raportează direct la Londra secretarului de stat pentru India. 


11 în ţările arabe, prinţ considerat descendent al lui Mahomed (sg. sharif, 
pl. ashraf) (n. red.). 


august - Britanicii inving armata turca la Gaza. 

octombrie - Bolsevicii preiau controlul Revolutiei Ruse. 

Cabinetul britanic aproba Declaratia Balfour (data publicitatii pe 
2 noiembrie) privind stabilirea in Palestina a unui Camin 
national pentru evrei. 

GLB este numita Comandor al Ordinului Imperiului Britanic 
(CBE)??. 

Suferă de epuizare si se interneaza într-un spital pentru 
convalescenti. 

Este numită editor al ziarului A/ Arab si scrie „The Arab of 
Mesopotamia” pentru uzul oficialilor britanici. 

decembrie - Britanicii cuceresc lerusalimul. 


1918 ianuarie - Preşedintele Wilson tine discursul „în 14 
puncte” în care îşi enunţă principiile pentru stabilirea păcii 
mondiale, printre care „o asociere generală a naţiunilor”. 

martie - Rusia face pace cu Germania; trupele aliate luptă cu 
Armata Roşie în Rusia; 

Royal Geographical Society îi decernează lui GLB Founder's 
Medal. 

mai - GLB începe să organizeze serate de marti pentru soțiile 
arabilor de vază. 

iulie - în vacanţă străbate călare munţii din Persia. 

Femeile britanice de peste 30 de ani câştigă dreptul de a vota 
dacă sunt membre sau căsătorite cu membri ai Registrului 
Guvernamental Local, dacă deţin o proprietate sau au absolvit 
o facultate şi votează la o circumscripție universitară. 

septembrie - GLB organizează o recepţie oficială pentru şeicii 
irakieni. 

Cox este mutat la Teheran; funcţia sa de comisar civil e preluată 
provizoriu de Sir Arnold Wilson, care restrânge atribuţiile lui 
GLB. 

Lady Florence este numită Dame Comandor a Ordinului 
Imperiului Indian (DCIE)?2 pentru munca depusă în cadrul 
Crucii Roşii; 

Sir Hugh devine membru al Ordinului Bath. 

octombrie - Armata emirului Faisal şi a lui Lawrence cucereşte 
Damascul; turcii dau o ultimă bătălie la Sharqat, apoi se 


12 Commander of the Order of the British Empire. (n. tr.). 
13 Dame Commander of the Order of the Indian Empire. (n. red.) 


retrag; turcii semneaza armistitiul de la Mudros, care 
marcheaza sfarsitul Imperiului Otoman. 

noiembrie - Aliatii semneaza armistitiul cu Germania; Primul 
Război Mondial se încheie. 

decembrie - Epidemia de gripă ajunge la Bagdad. 


1919 februarie-martie - GLB redactează pentru Conferinţa de 
Pace de la Paris un document cu privire la viitorul 
Mesopotamiei şi participă în martie la lucrări. 

aprilie-mai - GLB călătoreşte în Franţa şi vizitează Algerul 
împreună cu Sir Hugh, dar revine la Conferinţa de Pace 
înaintea sosirii lui A.T. Wilson. 

mai-septembrie - GLB în Anglia. 

iunie - Germania semnează Tratatul de la Versailles şi acceptă 
condiţiile de pace. 

Pe data de 28, 44 de naţiuni semnează acordul de înfiinţare a 
Ligii Naţiunilor. 

septembrie - Preşedintele Wilson se prăbuşeşte în timp ce face 
campanie pentru aderarea SUA la Liga Naţiunilor. 

octombrie - Pe data de 2, preşedintele Wilson suferă un atac 
cerebral masiv şi rămâne paralizat pe viaţă. 

noiembrie - Pe data de 19, Senatul SUA respinge ratificarea 
Tratatului de la Versailles. 

GLB revine la Bagdad; începe să lucreze la Review of the Civil 
Administration of Mesopotamia. 

Doamna de companie a lui GLB, Marie Delaire, i se alătură 
permanent la Bagdad. 


1920 ianuarie - Pe data de 2, moare Sir Frank Lascelles. 

Se închide Biroul Arab din Cairo. 

GLB vizitează situl arheologic de la Babilon. 

februarie - GLB organizează o strângere de fonduri pentru 
construirea unui spital de femei la Bagdad. 

martie - Emirul Faisal este ales şi încoronat rege al Siriei. 

martie-aprilie - Sir Hugh vizitează Bagdadul. 

aprilie - La Conferinţa de la San Remo se aprobă termenii 
mandatului britanic în Irak şi se instituie autoguvernarea. 

GLB redactează rapoartele anuale asupra statului Irak solicitate 
de Liga Naţiunilor. 

iunie - Cox face o vizită oficială la Bagdad. 


iulie - Francezii ocupă Damascul; regele Faisal este înlăturat. 

august - Prin Tratatul de la Sevres dintre Aliați şi Turcia sunt 
confirmaţi termenii încetării ostilităţilor. i 

octombrie - Cox revine la Bagdad în calitate de Inalt Comisar 
pentru Irak. 

Nagib-ul Bagdadului acceptă sa formeze un guvern arab 
provizoriu şi alege membrii cabinetului. 

A.T. Wilson renunţă la funcţiile publice. 

GLB redactează rapoarte bilunare către Biroul Colonial 
referitoare la progresele administraţiei britanice în Irak. 

noiembrie - GLB îşi reia îndatoririle de secretar pe problemele 
Orientului. 

Prima întrunire a Consiliului de stat irakian; viitoarele întruniri se 
vor ţine frecvent în casa lui GLB. 

decembrie - Se publică şi se prezintă Parlamentului Review of 
the Civil Administration of Mesopotamia. 


1921 februarie - Churchill este numit secretar de stat pentru 
colonii (cu responsabilităţi inclusiv în Orientul Mijlociu). 

martie - GLB participă la Conferinţa de la Cairo organizată de 
Churchill. 

Vacanţă în Egipt cu Sir Hugh; revine la Bagdad. 

iunie - Faisal ajunge la Basra; se întâlneşte cu GLB la Bagdad. 

GLB este aleasă preşedintă a noii Biblioteci Publice din Bagdad. 

Ibn Saud cucereşte Hayyilul; sfârşitul dinastiei Rashid; triburile 
Shammar se refugiază în Irak. 

Greva de trei luni a minerilor britanici afectează industria 
metalurgică. 

iulie - GLB anunţă rezultatul referendumului din Irak; în numele 
Consiliului de Stat, nagib-ul îl declară pe Faisal rege ales. 

august - Faisal ibn Hussein ibn Ali este încoronat sub numele 
de regele Faisal | al Irakului. 

septembrie - Regele îl mandatează pe nagib cu formarea 
cabinetului. 

noiembrie - Hugo, fratele vitreg al lui GLB, se căsătoreşte cu 
Frances Morkill. 


1922 aprilie-mai - Adunarea constituanta din Irak votează 
legea electorală. 
Sir Hugh o însoţeşte pe GLB într-o scurtă vacanţă la lerusalim. 


iulie - GLB redacteaza legea irakiana a antichitatilor. 

august - Averea familiei Bell scade ca urmare a recesiunii 
economice mondiale. 

octombrie - în acord cu termenii mandatului britanic, Cox si 
nagib-ul in calitate de prim-ministru semneaza un Tratat de 
alianta intre Irak si Marea Britanie prin care britanicilor le sunt 
conferiti 20 de ani de consiliere a Irakului. 

Faisal ratifica Tratatul de alianta pe data de 13. 

noiembrie - Aliaţii şi turcii semnează tratatul de pace care 
pune capăt oficial războiului cu Turcia. 

Macmillan Company donează cărţi Bibliotecii Publice din 
Bagdad. 

Coaliția din perioada războiului iniţiată de Lloyd George se 
destramă; conservatorii lui Bonar Law câştigă alegerile; 
Churchill e înlocuit de ducele de Devonshire, care preia şi 
responsabilitatile pentru Orientul Mijlociu. 

Charles Trevelyan, cumnatul lui GLB, este ales parlamentar de 
Newcastle upon Tyne. 

Faisal o numeşte, cu aprobarea cabinetului, pe GLB director 
onorific al Departamentului de antichităţi irakiene. 

Mareşalul de aviaţie Sir John Salmond preia comanda forţelor 
britanice din Irak; RAF (Royal Air Force) primeşte misiunea de 
a ţine sub control disensiunile tribale. i 

decembrie - Sir Henry Dobbs preia temporar postul de Inalt 
Comisar in perioada cat Cox se află la Londra. 

Lui GLB i se cere să rămână în funcţia de secretar pe problemele 
Orientului. 

Cox semnează tratatul cu Ibn Saud. 


1923 aprilie - Cox semnează tratatul privind reducerea 
mandatului de consiliere britanică în Irak la patru ani. 

Cox se retrage din funcții si părăseşte Irakul. 

mai - Printr-un tratat cu Marea Britanie si sub conducerea 
fratelui mai mare al lui Faisal, emirul Abdullah, Transiordania 
îşi declară independența (ulterior va deveni Regatul 
lordaniei). 

iulie - Liga Națiunilor ratifica Tratatul de pace cu Turcia la 
Conferința de la Lausanne. 

Adunarea Constituantă votează proiectul Constituției Irakului (va 
fi semnată de Faisal drept Legea organică în martie 1925). 


iulie-august - GLB călătoreşte spre Anglia via Haifa, unde 
locuieşte la reşedinţa lui Sir Herbert Samuel, Înalt Comisar 
pentru Palestina. 

John Singer Sargent desenează portretul lui GLB. 

GLB corespondează cu Lawrence despre publicarea volumului 
Cei şapte stâlpi ai înțelepciunii. 

septembrie - GLB îşi modifică testamentul şi lasă moştenire 
6.000 £ (echivalentul actualizat al sumei de 478.000 $) pentru 
British Museum în vederea înfiinţării unei şcoli britanice de 
arheologie în Irak. 

octombrie - GLB fondează Muzeul Irakian. 


1924 ianuarie - Ramsay MacDonald formează primul guvern 
laburist în coaliţie cu liberalii; Charles Trevelyan devine 
membru al cabinetului ca preşedinte al Consiliului pentru 
Educaţie. 

februarie - Primele alegeri la nivel national din Irak. 

martie - Regele Faisal deschide lucrările Adunării Naţionale 
irakiene. 

Regele Hussein din Hejaz se autoproclamă calif al Islamului 
după abolirea titlului de către Mustafa Kemal Ataturk, dar fără 
a avea sprijin pan-islamic. 

Dorman Long câştigă licitaţia de proiectare finală şi furnizare a 
aproape 50.000 de tone de componente de oţel pentru 
Harbour Bridge din Sydney, cu Hugh Bell director. 

septembrie - Tratatul de alianţă anglo-irakian este acceptat de 
Liga Naţiunilor ca fiind în concordanţă cu principiile sale. 
Wahhabitii lui Ibn Saud atacă palatul de vară haşemit Taif din 
Hejaz; populaţia oraşului e masacrată. 

octombrie - Mecca e cucerită de Ibn Saud; regele Hussein al 
Hejazului abdică în favoarea fiului său Ali. 

decembrie - Faisal ratifică Tratatul de alianţă după ce, în 
noiembrie, acesta fusese semnat de George al V-lea. 


1925 ianuarie - GLB redactează rapoarte şi traduce pentru 
comisia Ligii Naţiunilor care cercetează problema rămasă 
nerezolvată a frontierei dintre Irak şi Turcia. 

februarie - Hugh Bell vizitează oraşul Sydney pentru a inspecta 
şantierul de construcţie a podului. 

iulie-octombrie - Ultima vizită a lui GLB în Anglia; revine la 


Bagdad via Beirut impreuna cu Sylvia Henley. 

toamna - sir Hugh, Dame Florence si Maurice se muta la Mount 
Grace Priory pentru a face economii; Rounton Grange este 
închis. 

decembrie - Ibn Saud îl alungă de la putere pe fratele lui 
Faisal, Ali, regele Hejazului, şi anexează teritoriul. 


1926 februarie - Fratele vitreg al lui GLB, Hugo, moare de 
pneumonie. 

martie - Vita Sackville-West stă cu GLB în Irak. 

mai - Grevă generală în Marea Britanie; greva de şapte luni a 
minerilor îngenunchează industria metalurgică. 

iunie - Pe data de 14, se inaugurează prima sală a Muzeului 
lrakian. 


iulie - GLB moare pe data de 12; este înmormântată cu onoruri 
militare în cimitirul britanic din Bagdad; o slujbă memorială 
este ţinută la St. Mary's Church, Westminster. 

Miniştrii britanici îi aduc un omagiu în Parlament. 

Tratatul dintre Marea Britanie, Irak şi Turcia defineşte hotarele 
regiunii Mosul. 


1927 - Dame Florence organizează un spectacol grandios la 
Mount Grace Priory în prezenţa reginei Mary, finanţat parţial 
prin vânzarea de ediţii de cărţi cu autograful lui Dickens şi de 
scrisori adresate familiei lui. 

aprilie - Royal Geographical Society îi aduce omagii lui GLB la 
Londra. 

august - Dame Florence publica The Letters of Gertrude Bell; la 
dineul de gală ea îi invită pe regele Faisal, pe prim-ministrul 
irakian, familiile Dobbs, Cox şi Richmond. 

octombrie - Turkish Petroleum Company, un consorţiu de 
companii petroliere internationale, descoperă petrol în 
apropiere de Kirkurk. 


1928 - O fereastră pictată la St. Lawrence’s Church din East 
Rounton este dedicată memoriei lui GLB. 


1929 - Turkish Petroleum Company îşi schimbă numele în Iraq 
Petroleum Company şi dezvoltă cel mai mare câmp petrolier 


din lume. 


1930 - Regele Faisal dezveleste o placa comemorativa din 
bronz a lui GLB; un bust al ei este amplasat în fata aripii 
principale Gertrude Bell a Muzeului Irakian. 

mai - Dame Florence Bell moare pe data de 16. 


1931 iunie - Moare Sir Hugh Bell; pe data de 29, Maurice preia 
titlul de baronet. 


1932 - La Londra se infiinteaza British School of Archaeology in 
Iraq, cu o donaţie de 4.000 £ (actualizat cu IAPC - 388.000 $) 
de la Sir Hugh. 

lrakul aderă la Liga Naţiunilor ca stat independent. 


1933 - Moare regele Faisal; este urmat la tron de fiul sau Ghazi. 


1939 - Regele Ghazi moare într-un accident de maşină; îi 
succede la tron fiul său Faisal al II-lea. 


1940 - În al Doilea Război Mondial, Rounton Grange e folosit ca 
adăpost pentru populaţia evacuată şi prizonierii de război 
italieni. 


1947 - Subvenţia acordată de Trezoreria Britanică permite 
organizarea unei expediţii arheologice britanice în Irak sub 
auspiciile Şcolii de Arheologie; la Bagdad se înfiinţează o bază 
permanentă. 


1953 - Rounton Grange e demolat. 


1958 - Faisal al Il-lea al Irakului este asasinat într-o lovitură de 
stat; Irakul se declară republică. 


1991 ianuarie - Muzeul lrakian este închis la declanşarea 
Războiului din Golf. 


2000 - aprilie Muzeul lrakian se redeschide. 
2003 - Chiar înainte, precum si în timpul invadării Irakului de 
către americani şi britanici, muzeul a fost jefuit de circa 


15.000 de artefacte, multe dintre ele recuperate ulterior; a 
fost apoi redeschis numai pentru arheologi si vizite organizate 
de scoli. 

2015 - februarie Muzeul Irakian se redeschide pentru public. 


REGINA 
DESERTULUI 


Lingvista 


Florence, mama vitrega a lui Gertrude, crescuse la Paris si 
vorbea engleza cu un accent frantuzesc fermecator. Familia a 
petrecut cele mai multe vacante în străinătate în Italia şi 
Germania, şi Gertrude nu era genul de călător dispus să viziteze 
o ţară fără a stăpâni măcar elementele de bază ale limbii. 
Imediat ce a ajuns la Weimar, a început să ia lecţii de germană, 
iar la Veneţia a luat lecţii de italiană. Treptat a ajuns să fie 
fluentă nu numai în engleză şi franceză, ci şi în italiană, 
germană, arabă, persană şi turcă. Şi-a însuşit foarte rapid limba 
turcă, care a fost totuşi cea pe care şi-o amintea cel mai greu. În 
călătoriile în jurul lumii a deprins limba hindustani suficient de 
bine pentru a nu avea nevoie de interpret, precum şi o brumă 
de japoneză şi urdu. În scrisorile adresate familiei îşi descria, 
uneori lăudându-se, progresele înregistrate în studiul fiecărei 
limbi. 

Araba s-a dovedit a fi cea mai dificilă limbă pentru ea. În 
1900, în perioada cât a stat la lerusalim cu prietenii de familie 
Nina şi Freidrich Rosen - el era consulul german -, a luat şase 
lecţii de arabă pe săptămână, fapt care nu o împiedica să 
citească înaintea cinei, pentru propria plăcere, capitolul Facerea 
din Biblie în ebraică. 


Persia, de la Gula Hek, reşedinţa de vară a legației britanice, 
18 iunie 1892, scrisoare către vărul ei Horace Marshall 

...Nu e prea reconfortant pentru spirit să stai întins într-un hamac 
legat de doi platani într-o grădină persană şi să citeşti poemele lui 
Hafiz - atenţie, în original! - dintr-un volum legat în mod ciudat în 
piele stantata pe care l-ai cumpărat de la bazar. Aşa îmi petrec eu 
diminetile aici; un izvor susură în apropiere şi apele lui sunt 
direcționate de către grădinarii zoroastrieni cu ajutorul unor lopeti 
lungi cu mâner către mici canale care se varsă în răsadurile de flori 


din jur. Dicţionarul pe care l-am luat cu mine in hamac nu e 
probabil la fel de poetic - hai să-l ascundem sub fustele de 
muselină! 

Invat persana, dar nu cu foarte multă energie, aici nu faci nimic 
cu energie. Profesorul meu este o persoană în vârstă, încântătoare, 
cu ochi strălucitori şi cu turban alb, care ştie aşa de puţină franceză 
(limba pe care o folosim), încât nu poate nici să traducă poeziile şi 
nici să-mi explice dificultăţile gramaticale. Şi totuşi ne înţelegem 
admirabil şi ne petrecem mult timp în discuţii filosofice prelungite, 
eu vorbind în franceză, iar el în persană. Opiniile lui seamănă în 
mare măsură cu cele ale unui gibon oriental... 


Londra, 14 februarie 1896 

Savantul! meu a fost extrem de mulţumit de mine, m-a tot 
complimentat pentru fluenta mea în arabă! Presupun că ceilalţi 
elevi ai lui sunt nişte proşti. Este nemaipomenit de interesant să 
citesc Coranul cu el - e o carte atât de minunată! 


Londra, 24 februarie 1896 
Savantul meu mi-a returnat ieri poeziile - e realmente încântat 
de ele... Imi merge bine cu araba - cât de curând voi putea să 
citesc singură în original O mie şi una de nopți. 


Ierusalim, decembrie 1899 

Prefer să fac asta decât să stau la Londra, e mult mai profitabil. 
Îmi pare foarte rău, dar n-am cum să le fac pe toate, şi din toate 
câte există prefer să învăţ araba. 

...Nu cred să reuşesc vreodată să vorbesc araba, dar perseverez, 
în speranţa că Providența se va îndura de mine văzându-mi 
eforturile... 

Numele profesorului meu este Khalil Dughan şi... în dimineaţa 
asta am aflat mai multe despre pronunția în arabă decât tot ce am 
învăţat până acum... In fiecare dimineaţă iau lecţii sau studiez 
singură timp de patru ore - lecţiile nu durează decât o oră şi 
jumătate. Am trei lecţii pe săptămână dimineaţa şi trei după- 
amiaza. Am început să înţeleg un pic ce se vorbeşte în jur şi să 
formulez propoziţii simple prin care discut cu servitorii, dar mi se 
pare foarte dificil. Pronuntia în arabă e mai mult decât rostirea 
cuvintelor şi niciun gât de occidental nu e construit în aşa fel încât 
să poată articula aceste sunete guturale atât de extraordinare... 


1 în original „my Pundit” - „pundit” sau „pandit”: termen folosit în India 
pentru a descrie un brahman învăţat, un cărturar. Aici, folosit cu conotaţii 
umoristice. (n. tr.). 


Intra valetul. ,Apa calda e pregatita pentru Prezenta”, zice el. 
„Intră şi aprinde lumânarea”, îi răspund eu. „Pe capul meu”, îmi 
replică el... Asta înseamnă că a sosit momentul să mă îmbrac. 


Ierusalim, 11 ianuarie 1900 

„„Limba arabă e foarte dificilă [şi] există cel putin trei sunete 
aproape imposibil de pronunţat pentru un european. Cel mai rău 
dintre ele e, în opinia mea, un H foarte aspirat. Nu-l pot pronunţa 
decât împingându-mi limba în jos cu un deget, dar cum să faci 
conversaţie cu un deget vârât pe gât?... 

Am luat-o pe Ferideh? la plimbare cu maşina... şi am vorbit 
foarte prost în arabă, am fost tare dezamăgită. Dar n-am ce face, 
trebuie să continui. Ar trebui să mentionez că în arabă există cinci 
cuvinte pentru „perete” şi 36 de modalităţi de a forma pluralul. 


Ierusalim, 18 februarie 1900 
Să ştiţi că în după-amiezile astea ploioase am citit de plăcere 
povestea lui Aladin, fără dictionar!... Cred cu tărie ca de lunile 
petrecute aici [la lerusalim] îmi voi aminti toată viaţa cu plăcere. Jur 
pe ce am mai sfânt! Dar până atunci mai sunt atâtea şi atâtea 
lucruri de făcut - aşa că înapoi la treabă! 


Ain Tulma, Palestina, 28 februarie 1900 

M-am grăbit să urc în tren... unde am dat peste cinci puşti 
cerşetori. M-am distrat de minune cu ei. Tot drumul până acasă am 
avut discuţii lungi. E aşa de plăcut când poţi să înţelegi ce ţi se 
spune. Diferențele de pronunție sunt la început un pic 
deconcertante pentru un străin. In arabă există două tipuri de a 
pronunţa „c”-ul - orăşenii au renunţat cu totul la „c”-ul tare şi l-au 
înlocuit cu un sunet gutural pentru care noi nu avem echivalent; 
oamenii de la tara pronunţă „c”-ul tare fără a-l apăsa, iar „c”-ul 
moale l-au înlocuit cu „ci”, însă rostesc foarte frumos sunetele 
guturale şi folosesc o mulţime de cuvinte aparţinând unei arabe 
mai clasice. Beduinii au cea mai frumoasă pronunție; rostesc 
fiecare sunet în parte şi aşa subliniază toate nuanțele subtile ale 
intelesurilor. 


Din cortul înălțat la Ayan Musa, 20 martie 1900 
Nu a trecut mult si am fost inconjurati de arabi care ne-au 
vândut o găină şi nişte lapte acru excelent - i se spune „laban”. În 


2 Ferideh Yamseh, o profesoară care a ajutat-o pe Gertrude să înveţe 
araba. (n.a.). 


timp ce ne tocmeam, femeile si copiii se invarteau primprejur si 
mâncau iarbă, precum caprele. Femeile nu purtau văl. Erau 
îmbrăcate în rochii albastre de bumbac de peste 1,80 metri 
lungime, strânse în jurul capului şi mijlocului şi lăsate să cadă peste 
picioare. Feţele le erau de la gură în jos vopsite indigo şi părul lăsat 
în două plete lungi, care le atârnau de o parte şi de alta a feţei... 
Am priponit si ţesălat caii şi catârii. Hanna mi-a adus o ceaşcă de 
ceai excelent, iar la 6 o cină bună constând din supă făcută cu orez 
şi ulei de măsline (foarte bună!), o tocană irlandeză şi stafide de Al- 
Salt, primite în dar de la Tarif. Mi-am aşezat tabăra chiar la poalele 
muntelui Pisgah. Ce minunat e să poţi vorbi araba! 


25 martie 1900 

M-am întors la cort... unde am fost luată pe sus de o mică 
turcoaică, fiica unui efendi, care mi-a spus că mama ei stătea la 
umbra unui zid, un pic mai jos de tabără, şi dorea să ma invite la o 
cafea. Am coborât ţinând-o de mână si am dat de o mulţime de 
turcoaice stând pe jos, sub un smochin, aşa că m-am aşezat şi eu şi 
am băut cafea şi cum toate femeile în afară de una vorbeau araba, 
am avut o conversaţie foarte animată. 


Despre catârgiii ei druzi, 2 aprilie 1900 

Amândoi vorbesc cu accentul acela frumos libanez, moale şi 
melodios. Sunt înconjurată de o varietate de accente, căci Tarif 
vorbeşte cu accent beduin, iar Hana cu accentul cockney de 
lerusalim. Uneori apelează la mine ca să le spun care dintre ei 
pronunţă corect. 


Gertrude a călătorit in Malta şi Italia împreună cu familia, apoi 
singură în mai multe ţări din Orient. 


Haifa, Palestina, 7 aprilie 1902 

Aşa decurge o zi din viaţa mea: mă scol la ora 7, la 8 vine Abu 
Nimrud, cu care iau lecţii de arabă până la ora 10. Continui să 
studiez până la 12, când iau prânzul. Studiez persana până la 1.30 
sau cam aşa ceva, şi pe urmă mă plimb călare sau pe jos. Mă întorc 
la 5 şi lucrez până la 7, când iau cina. La 7.30 vine profesorul de 
persană, care rămâne până la 10, iar la 10.30 mă duc la culcare. 
Vedeţi aşadar că nu prea stau degeaba! Şi toată ziua nu vorbesc 
decât în arabă. 


Haifa, 2 aprilie 1902 
| E minunat să revin asupra studiului persanei, această limbă 


fermecătoare! Însă în ceea ce priveşte araba, mă simt foarte 
confuză şi treaba asta mă întristează, şi de ce şi-ar dori cineva să 
aibă de-a face cu o limbă atât de dificilă, când ar putea la fel de 
bine să nu-şi bată capul?... Păsările zboară la mine în cameră şi se 
cuibăresc în candelabru! 


„Prima mea noapte în deşert”, 16 mai 1900 

Soldaţii mei sunt încântați că sunt capabilă să vorbesc în arabă; 
îmi spun cât de plictisitor e când nu pot discuta cu „oamenii de la 
ţară”. Intre ei vorbesc limba kurdă, fiind toţi de origine kurdă, dar 
născuţi la Damasc. Ştiu însă şi araba foarte bine. Araba mea devine 
pe zi ce trece tot mai bună. Cred că am ajuns să o vorbesc la fel de 
bine ca germana (ceea ce nu înseamnă, poate, mare lucru!), dar de 
înţeles nu o înţeleg la fel de bine. Bogăția ei de cuvinte este atât de 
înnebunitoare - în sens biblic! 


În al doilea înconjur al lumii, Gertrude a fost însoţită de fratele 
ei vitreg Hugo. 


În India, în trenul de la Alwar la Delhi, 18 ianuarie 1903 
De trei ori binecuvântata mea hindustani, deşi nu se ridică la 
înălţimea unor enunturi subtile, ne poartă admirabil în călătorii şi 
prin urmare ne putem opri fără probleme în locuri unde nimeni nu 
ştie o boabă englezeşte. 


Burma, pe raul Irrawaddy, 2 martie 1903 

Am ajuns la un vas cu aburi foarte mic... O scândură înclinată şi 
alunecoasă ducea la el. Mi-am făcut curaj şi m-am catarat pe ea, 
am ridicat tenda şi m-a izbit la bord aerul cel mai fierbinte, mai 
înecat de miros de ulei şi de maşinării, plus sforăitul celor ce 
dormeau. Am aprins un chibrit şi am descoperit că mă aflam pe o 
punte mică acoperită de trupurile învelite în cearşafuri ale celor 
adormiţi, care s-au ridicat însă imediat în coate si au început să 
clipească spre mine. Am anunţat ferm în urdu că n-am de gând să 
mă mişc de acolo până ce nu voi fi condusă într-un loc unde să pot 
dormi. După o mulţime de mârâieli... cineva s-a sculat şi a aprins 
un felinar; am coborât împreună scândura şi omul ne-a condus 
înapoi spre unul dintre vasele acelea misterioase abandonate pe 
mal. Era locuit de un hindus bătrân, o bicicletă şi mulţi gândaci. 


Tokio, 24 mai 1903 
intr-unul din temple, un loc minunat placat cu aur şi acoperit de 
sculpturi şi aşezat într-o grădină mică şi liniştită, un preot a venit la 


mine şi m-a întrebat dacă sunt americancă. l-am răspuns că nu, 
sunt englezoaică... l-am vorbit în japoneză, apoi ne-am continuat 
conversaţia în această limbă... 


În anii petrecuţi în Mesopotamia, Gertrude a ajuns să 
vorbească multe dialecte arabe atât de bine, încât la un 
moment dat i-a jucat o farsă regelui Faisal, deghizându-se şi 
pretinzând că e un conducător de cămile guraliv. 


Bagdad, 29 noiembrie 1920 
Imi place să merg pe lângă oamenii care mână animalele (cu 
biciul) şi să-i ascult cum vorbesc între ei în dialectul cel mai 
răspândit din Irak, pe care sunt mândră că îl înţeleg. 


Bagdad, 23 iunie 1921 
| ...Am fost aleasă preşedintă a Bibliotecii Publice din Bagdad’... 


Notă trimisă de Gertrude editorilor englezi prin care le solicită 
să doneze cărți Bibliotecii Salam, 1921 


NOTĂ CĂTRE TOŢI AUTORII, EDITORII ŞI LIBRARII 

Biblioteca Salam din Bagdad intenţionează să editeze o 
publicaţie periodică - în limbile arabă şi engleză - al cărei scop este 
să recenzeze cărţi apărute în limbile orientale, arabă, persană, 
turcă, ebraică, siriană, hindustani etc., ca şi cărţi tipărite în limbi 
europene, engleză, franceză, germană etc. 

Publicaţia se va ocupa exclusiv de cărţile prezentate bibliotecii 
cu solicitarea editorului sau autorului de a fi recenzată sau 
menţionată. 


Se vor trata de asemenea manuscrisele aflate în posesia 
bibliotecii ori care pot fi găsite în librării. Astfel publicaţia periodică 
a Bibliotecii Salam va fi cea mai bună modalitate de prezentare a 
cărţilor europene populaţiei orientale şi de prezentare a cărţilor 
orientale Europei şi va servi ca mijloc de promovare a vânzării 
cărţilor. 

Comitetul Bibliotecii Salam este alcătuit din membri arabi şi 
britanici care îşi vor asuma şi sarcina editării publicaţiei periodice. 


(Semnat) Gertrude Bell 
Preşedintă, Biblioteca Salam 


3 Numele îi va fi schimbat ulterior în Biblioteca Salam. (n.a.). 


BAGDAD 


Poeta 


In 1892, la varsta de 24 de ani, Gertrude a fost invitata sa 
stea la Teheran cu matusa ei Mary si unchiul, Sir Frank 
Lascelles, ambasador în Persia (actualul Iran). Cu şase luni 
înainte ea a început să înveţe limba persană, pe care a 
continuat să o studieze la Teheran. In acest demers a fost 
puternic încurajată de un secretar al legatiei amabil şi studios 
pe nume Henry Cadogan, nepotul celui de-al treilea conte 
Cadogan, care i-a găsit un profesor şi i-a împrumutat cărţi de 
poezie persană. Când călăreau împreună şi făceau picnicuri ori 
expediţii, Henry scotea câte o carte din buzunar şi citea cu voce 
tare poezie sufită, descriindu-i dorul pentru iubită, care umplea 
golul dintre profan şi divin. Nu peste mult timp, Gertrude s-a 
îndrăgostit pentru întâia oară şi i-a scris tatălui, întrebându-l 
dacă se putea logodi cu Henry. Răspunsul lui Hugh a sosit cu o 
mică întârziere şi era total lipsit de echivoc: nu îi acorda 
permisiunea de a se logodi şi Gertrude trebuia să plece din 
Persia urgent şi să se întoarcă acasă. Gertrude era, evident, o 
moştenitoare bogată, iar tatăl ei aflase nu numai ca Henry n- 
avea un ban, dar şi că era un cartofor înrăit. 

La mai puţin de un an după ce Gertrude a părăsit cu inima 
frântă Persia, Henry a căzut într-un râu îngheţat în timp ce 
pescuia şi a murit de pneumonie. 

In parte în memoria lui, ca şi cu gândul, care nu îi dădea pace, 
că ar fi putut fi o sinucidere, Gertrude a scris şi publicat în 1897 
Poems from the Divan of Hafiz, traducerea în limba engleză a 
unui număr de 43 de poeme ale gânditorului mistic sufit din 
secolul al XIV-lea Samsuddin Mohammed, mai cunoscut sub 
pseudonimul literar Hafiz sau Hafez. Aceste ghazal sau ode 
variaza ca lungime de la 10 la 16 distihuri, toate rimate si 
fiecare conţinând o idee noua şi menţionând întotdeauna 
numele poetului în ultimul distih. 

La Londra, Gertrude a continuat să ia lecţii de persană cu Sir 
Edward Denison Ross, director la School of Oriental and African 
Studies, cel mai mare lingvist al vremii. Sir Ross putea citi în 49 
de limbi şi vorbea 30, dar la sfârşitul anilor 1890 a avut 
modestia de a scrie despre Gertrude că „a avut în prezenţa unui 
elev atât de strălucit revelaţia sănătoasă a propriilor mele 


limite”. Poems of the Divan of Hafiz au apărut însoţite de 
biografia poetului în contextul epocii în care a trăit, scrisă de 
Gertrude - un adevărat tour de force? în sine, având în vedere 
că la acea vreme nu fusese publicată nicio istorie scrisă a Persiei 
islamice. Volumul a fost primit cu cel mai înflăcărat entuziasm 
de care se poate bucura o carte de poezie. Cea mai mare 
autoritate a vremii în domeniul literaturii persane, Edward G. 
Browne, a declarat că traducerea lui Gertrude era, cu excepţia 
adaptării lui Edward Fitzgerald a catrenelor lui Omar Khayyam, 
„probabil cea mai corectă şi mai poetică redare a scrierilor unui 
poet persan în limba engleză”. 

Gertrude a interpretat frumos şi destul de liber versurile, 
insuflându-le o tristeţe profundă, dându-le mai multă culoare cu 
melancolia propriei pierderi grele şi depărtându-se uneori 
suficient de vizibil de original. În al doilea poem citat mai jos, 
când amintea de „privighetoarea cu picuri din sângele inimii 
lui...” Hafiz se referea la moartea fiului său, în timp ce Gertrude 
se gândea, fără îndoială, la Henry. 

In prefața sa la aceasta carte, Denison Ross a prezentat 
poemele lui Hafiz în original, însoţite de traducerea lor literală şi 
de versiunea lui Gertrude. 

Dast az talab nadaram ta kam-i dil bar ayad 

Ya tun rasad bijanan, ya jan zi tan bar ayad 


înseamnă, în traducere literală, 
Nu voi renunța la căutări până ce dorința nu-mi va fi împlinită, 
Fie sufletul meu va ajunge la iubită, fie isi va părăsi corpul. 


lată cum a redat Gertrude acest distih: 

De-a mea dorință arzătoare nu voi a mă desparte 

Pan’ ce nu va fi împlinită; ori până ce cu gura voi atinge 
Gura cea roşie a iubitei, ori să-mi las sufletul departe 
De dorul buzelor nesărutate, oftând până se stinge. 


Punând cap la cap puţinele fapte cunoscute din viaţa lui Hafiz, 
Gertrude a schiţat o scurtă istorie a sufismului, subliniind 
„Misticismul interminabil şi deznadajduit, jocurile de cuvinte 
care spun ceva deşi se referă la altceva complet diferit, 
caracterul vag al unei filosofii ce nu îndrăzneşte să îşi afirme cu 


4 Tur de forţă (in Ib. franceză, în original) (n. red.). 


tarie punctele de vedere, lucru care il dezarmeaza pe occidental 
în aceeaşi măsură în care îl atrage pe oriental”. Incercarea 
făcută de o personalitate atât de pragmatică pentru a explica 
telul suprem al sufismului - anihilarea fapticului - reprezintă o 
realizare în sine, cu toate că în cuvântul-înainte al traducătorului 
Gertrude nu a rezistat tentatiei de a adăuga: „Am o oarecare 
bănuială că purtătorul cupei [Dascălul] l-a servit cu alt vin decât 
cel al cunoaşterii divine şi că iubita e cu mult mai mult decât o 
simplă prezenţă alegorică.” In acelaşi spirit, Gertrude şi-a 
călăuzit neinfricata cititorii europeni: „Taverna... este locul de 
instruire sau de cult, iar crâşmarul - dascălul sau preotul, vinul 
fiind spiritul cunoaşterii divine... idolul este Dumnezeu, 
frumuseţea este perfecțiunea divină; buclele strălucitoare sunt o 
extindere a măreției sale; mângâierea pe obraz simbolizează 
aura de care îi este înconjurat tronul; alunita neagră marchează 
punctul unităţii indivizibile.” 

Presimtind parcă disprețul sufitilor pentru asemenea 
interpretări lumeşti, Gertrude a concluzionat: „Sunt perfect 
conştientă că interpretarea pe care am dat-o eu poetului este 
cea a unei minţi occidentale... probabil că pentru noi felul cum 
văd compatrioţii săi poemele va rămâne de neînțeles” 

In 1903, Denison Ross s-a amuzat la primirea unei telegrame 
trimisă de Gertrude din Rangoon, în al doilea înconjur al lumii, 
care suna aşa: „Te rog trimite-mi primul emistih al poemului ce 
se sfârşeşte cu Wa khayru jalisin fi zaman kitabu.” 

l-a telegrafiat imediat răspunsul: „zahru sabihin A’azz 
makatiin fiddunya” [sic]: 

Cel mai frumos loc de pe lume este spinarea unui cal iute, 

lar cel mai bun insotitor este o carte. 

CITAT DINTR-UN POEM DE AL-MUTANABBI 


Gertrude a ramas toata viata o iubitoare de poezie, dar n-a 
mai scris niciun vers. Aşa cum remarca Florence, pasiunea ei 
pentru poezie era „un aspect interesant şi ciudat al unui 
caracter capabil, în anumite situaţii, de o duritate evidentă şi de 
o ignorare deliberată a emoţiilor”. 

În expedițiile întreprinse în deşert, Gertrude îşi lua 
întotdeauna cu sine o ediţie de buzunar a operelor lui 
Shakespeare. In ultima sa expediţie, când ploua prea tare 
pentru a se aventura afară, ea a notat în jurnal: „Am stat în cort 


şi am citit Hamlet de la început pana la sfârşit si, pe măsură ce 
citeam, m-am putut concentra din nou asupra lumii. Prinții şi 
atotputernicii Arabiei au revenit la locurile care li se cuvin şi pe 
deasupra lor s-a înălţat sufletul omenesc conştient de sine şi 
responsabil pentru el însuşi.” 


Patru poeme de Hafiz traduse de Gertrude Bell 


De-a mea dorinţă arzătoare nu voi a mă desparte 

Pân' ce nu va fi împlinită; ori până ce cu gura voi atinge 
Gura cea roşie a iubitei, ori să-mi las sufletul departe 
De dorul buzelor nesărutate, oftand până se stinge. 


Alţii altă iubire vor găsi, poate şi mai frumoasă; 
Dar eu de pragul casei ei capul mi-am rezemat 
Şi colbul mă va înveli zăcând pe-o treaptă 
Când viaţa şi iubirea din corp vor fi plecat. 


Mi-e sufletul pe buze, gata să îşi ia zborul, 

Însă durerea în inimă se zbate şi nu va înceta, 

Căci niciodată-n viaţa asta nu-mi voi fi ostoit dorul 
De buzele ei dulci ce alinarea nu-mi vor da. 
Suflarea-mi s-a curmat acum la un prelung oftat 
După a ei gură roşie, un gând la care simt că iau foc; 
Când oare gura aceasta se va apropia treptat 

Şi va răspunde celei ce din dorinţă nu-şi găseşte loc? 


Când voi muri, mormântul să-mi deschideţi pentru a vedea 
Norul de fum ce se aburcă în vâlcea: 

În inima mea moartă focul se-aprinde iarăşi pentru tine; 

O, da, din giulgiul meu se-nalta fum în fine! 

Ah, vino dar, iubito! vâlceaua te aşteaptă, 

Din tufele de mărăcini cresc flori acum, nu spini intepatori 
Şi fructe-n chiparoşi, iar iarna cea pustie, inteleapta, 

Din calea-ti a fugit, de paşii tăi seducatori. 


Nutrind speranţa ca-ntr-o grădină să găsească 

Un roşu trandafir, dulce şi delicat precum al tău obraz, 
Vântul din vest se-abate prin vâlcele, ca să scotocească 
Prin orişice grădină, ca pentru a-mi face în necaz. 


Fata dezvaluie-ti! pentru ca lumea-ntreaga 

Uimita sa se-arate de frumusetea ei stralucitoare; 
Asculta strigatul femeii si barbatului, 

Tristetea le-o alunga cu buzele-ti deschise, arzatoare. 


Fiece bucla din al tau par bogat 

In ace ascutite se desface si inima mi-o-nhata, 

Caci inima mea-i franta de atatea rani ce nu s-au inchegat 
De sangele ce-n picuri rosii se agata. 

Şi totuşi cand iubitii trişti se întâlnesc ca păsul să şi-l spună 
Nu fără fală numele Hafiz va fi rostit, 

lar lacrimi pe chipurile lor pale se adună 

Când bucuria şi speranţa pe veci vor fi pierit. 


Privighetoarea cu picuri din sângele inimii lui vărsat 
Cel roşu trandafir l-a adăpat, dar vântul s-a pornit 

Şi invidios tulpinile cu spini a înfăşurat 

jur-împrejurul inimii, şi nu s-a dat urnit. 

Precum un papagal ce zahăr rontaie pe apucat 

M-am mulţumit cu lumea ce n-a zăgăzuit 

A Morţii adiere şi visele-mi le-a măturat. 

Lumină a ochilor mei şi al inimii rod ai fost, 

Rămâi aşa măcar în amintirea mea! 

A, cât de uşor i-a fost să plece să îşi găsească adăpost 
Şi mie să îmi lase lungul drum de pelerin către vâlcea! 
O, tu, Cel care mâni cămile şi funia o desfăşori cu rost, 
În numele lui Dumnezeu, povara ridică-mi-o acum 

Şi Mila ta să-mi fie însoțitor in drum! 


Fata-mi de colb este brăzdată şi ochii îmi sunt uzi, 

Din colb şi lacrimi bolta de smarald a găsit acum cu cale 

Din cărămizi ca să clădească sălaşul bucuriei; dar auzi, 

O, spune-mi că auzi cum încă plâng de jale! 

Pentru că luna în gelozia ei de oameni cruzi 

Raze şi-a aruncat peste sprânceana arcuită a lunii mele 

lar el într-un mormânt s-a refugiat mult prea curând în zilele 
acele! 

Nu m-am ascuns într-un castel şi timpul nu-i pus la dospit. 


Ce joc sa joc acum? Pe-a pardoselii lumii stau de garda 
Zile şi Nopti, şi Moartea a învins - şi iată dar, napastuit, 
Dar fără griji de-acum, Hafiz nu poate să mai piardă. 


Zis-a Poetul: „Când Moartea va veni pe sus ca să vă salte 

Pe voi, al căror fin nisip dintr-o clepsidră se prelinge, 

Urechile vi le va astupa cu două degete, şi alte 

Două ochii îi vor acoperi, iar unul buza va atinge 

Şi va şopti: „Tăcere.” Şi chiar dacă urechea îţi va rămâne 
surdă, 

lar ochii tăi, Hafiz, de-al timpului răgaz ştiu că s-or stinge, 

Poemele ce le-ai cântat vor dăinui, cuvântul liber zburdă. 


Poeme de un hohot mort, poeme de iubire pasionată, 
Poeme ale unei cupe roş-rozalii cu vin, 

Poeme ale unei roze a cărei frumuseţe a fost uitată, 
Privighetoarea care a cântat cândva acum a amuţit divin. 
O muzica mai gravă însă se înalţă de sub ulucul porţii, 
De unde duioasele-ţi cuvinte de amor provin. 

O, Păstrător al cheii Vieţii şi a Morţii! 


Întoarce-te! pentru ca unei inimi frânte de durere 

Curajul şi puterea să îi redai; te rog ca să revii! 

lar Viaţa zăbovi-va pe pragul tău pustiu, o adiere 

Peste corpul inert şi rece se va abate, trezindu-l întru bucurii. 
O, vino! şi pleoapele-mi atinge cu graţia ta suavă, 

Căci orb sunt eu la toate, dar chipului tău îi aduc slavă. 
Deschide porţile şi să mai văd o dată lasă-mi o plăcere! 


Asemeni unei oştii etiopiene crude, 

Durerea regatul inimii mi l-a prădat - 

Intoarce-te! vesel Stăpân al Romei, lasă pământul liber să 
asude; 

În faţa armiei tale duşmanul va fugi împiedicat. 

În mâini oglinda ţin, e-o alinare, 

În ea numai a ta reflexie îmi apare; 


Sticla rosteşte adevărul celor ce vor să o asculte. 


Noaptea-i bortoasa, n-ai auzit c-aşa spun oamenii? 

„Noaptea-i bortoasa! ştii ce va naşte, fată sau băiat?” 

Când eşti departe întreb stelele, ca să îmi curm durerea 
cărnii. 

O, vino dar şi când privighetoarea bucuriei cu glas întârziat 

Va răsuna peste grădina trezită-n primăvară, 

Hafiz un cântec şi mai dulce va slobozi din inimi iară. 

Privighetori şi mai divine odelor vor da glas în armonii. 


„Persoana” 


Cea mai importantă dezbatere morală şi intelectuală a epocii 
viza sufragiul femeilor, şi din momentul când i s-a permis să ia 
masa cu adulţii, Gertrude a avut ocazia să asiste la discuţii 
pasionante şi să asculte puncte de vedere divergente. Hugh şi 
Florence combăteau ideea cu argumente convingătoare, însă 
unii prieteni ai lor o apărau cu înverşunare. Toată familia Bell 
era de acord cu John Stuart MIll, cel mai fervent susţinător al 
emancipării femeilor din acea perioadă, care considera că e vital 
pentru o femeie să fie o „persoană”; în familie circula gluma 
potrivit căreia femeile erau cel mai adesea lipsite de stimă de 
sine şi nu puteau fi privite drept „persoane”. 

A rămas în istorie faptul că Gertrude ar fi fost o antifeministă. 
În 2004, Naţional Portrait Gallery din Londra a organizat o 
expoziţie consacrată femeilor pionieri ai călătoriilor, intitulată 
„Pe căi mai puţin umblate”. Colţul dedicat lui Gertrude era 
însoţit de o explicaţie în patru rânduri - nu i s-a acordat mai 
mult - în care se afirma că „În ciuda propriilor realizări, ea s-a 
opus vehement acordării dreptului la vot femeilor britanice”. 
Corectă în sine, afirmaţia reprezintă totuşi o evaluare grosolană 
a intentiilor supreme ale lui Gertrude, ca şi o ignorare a 
contextului politic complex din acele vremuri şi a poziţiei pe 
care o ocupa o fiică a Revoluţiei Industriale. Această tendinţă 
spre suprasimplificare a planat deseori asupra lui Gertrude şi se 
face parţial vinovată pentru modul în care realizările sale au fost 
subestimate. 

Marele Act de Reformă din 1832 şi legile care i-au urmat au 
extins dreptul la vot de la 500.000 la 5 milioane de alegători 
până în 1884, limitându-l însă la posesorii de proprietăţi. Numai 
un sfert din bărbaţii britanicii aveau dreptul să voteze. Şi cum 
acest drept le era refuzat unui număr atât de mare de bărbaţi, 
Parlamentul nu putea lua serios în calcul acordarea sufragiului şi 
femeilor. În dezbaterile legate de conferirea dreptului la vot 
exclusiv femeilor deţinătoare de proprietăţi, Parlamentul s-a 
lovit de o dificultate insurmontabilă: legile proprietăţii. Averea 
unei femei intra automat în posesia soţului după căsătorie. 
Aceasta era legea care l-a determinat pe tatăl lui Gertrude să se 
opună căsătoriei ei cu Henry Cadogan, un cartofor recunoscut. 


Astfel punandu-se problema, insemna ca dreptul de vot ar fi fost 
refuzat femeilor măritate, fiind acordat însă văduvelor, 
prostituatelor şi femeilor necăsătorite. Femeile independente şi 
raţionale precum Gertrude sau Florence Nightingale considerau 
prin urmare că sufragiul femeilor nu putea fi luat în discuţie 
decât după modificarea legilor proprietăţii. 

Chestiuni ca de exemplu sănătatea, educaţia, activităţile 
recreationale, serviciile sociale, punerea în practică a Legilor 
Sărăciei, ajutoarele pentru subzistență, ca şi condiţiile din 
azilurile de bătrâni şi săraci cădeau în sarcina autorităţilor 
locale. Florence Bell şi cele mai multe dintre cunoştinţele 
feminine ale ei se implicaseră trup şi suflet în aceste activităţi. 
Din păcate, atunci când ele şi alte femei din diverse părţi ale 
regatului au izbutit să obţină dreptul de vot în alegerile locale, 
bărbaţii s-au revoltat şi au ieşit în stradă în mai multe oraşe. 
Aceste femei se temeau de reacţia pe care puteau să o suscite 
cererile susținătorilor - care se manifestau în limitele legii - si 
ale sufragetelor - care o încălcau cu bună ştiinţă şi anume de 
posibilitatea unor răzbunări şi de anularea privilegiilor de care 
femeile ajunseseră să se bucure. 

Ori de câte ori Gertrude rămânea mai mult timp pe acasă, era 
atrasă să participe la activităţi sociale de către Florence, care şi- 
a adunat studiile în cartea At the Works. Deşi exhaustiv ca arie 
de cercetare, expunand pe larg suferinţele îndurate de familiile 
nevoiaşe de muncitori, mai ales în perioadele mai grele, volumul 
nu oferea niciun fel de soluţii. Provenit dintr-o familie de 
capitalişti şi patroni, Hugh nu vedea niciun conflict între 
angajatori si angajați, pe care îi considera ca fiind 
interdependenti. Îşi plătea oamenii corect după standardele 
vremii, era activ în politicile liberale şi credea în rolul 
sindicatelor. Lideri civici şi binefăcători locali, membrii familiei 
Bell au construit săli de întruniri, biblioteci, şcoli şi sedii de 
birouri. Au deschis în Middlesbrough un centru recreational unde 
muncitorii epuizați după orele de muncă se puteau relaxa şi 
unde Florence obişnuia să cânte la pian şi să dirijeze corul. 

În vremea aceea, votul, astăzi considerat un drept universal, 
era privit cu toată seriozitatea şi se credea că exercitarea sa 
implica în mod necesar un anumit grad de instruire şi de 
discernământ politic. Guvernul era preocupat de chestiuni 
precum apărarea ţării, Mişcarea pentru autodeterminare a 


Irlandei, comerţul liber, reforma dreptului penal, legile 
sufragiului şi corupţia politică. Ce putea şti despre toate acestea 
o femeie cu o casă plină de copii şi cum şi-ar fi putut ea face 
timp ca să înveţe să citească, în cazul când era analfabetă? 
susţinea Florence. 

Dacă a existat şi altceva în afara presiunii din familie care să 
o determine pe Gertrude să ia poziţie, atunci acest factor a fost 
militantismul lui Christabel Pankhurst, care în 1904 şi-a asumat 
sarcina de a conduce lupta femeilor împotriva a ceea ce ea a 
numit „caracterul nociv al sexualităţii masculine”. Sufragetele s- 
au implicat într-un război contra bărbaţilor, folosind metode care 
frizau terorismul. Au denunţat instituţia căsătoriei ca fiind 
prostituție legalizată şi au atacat proprietăţi, spărgând ferestre, 
distrugând vagoane de tren şi sfâşiind pânzele cu nuduri expuse 
în galeriile de artă. Au atacat la întâmplare bărbaţi care 
semănau cu prim-ministrul Herbert Asquith. Succesorului său, 
Lloyd George, i-au expediat pachete cu acid sulfuric şi mai târziu 
au încercat să-i incendieze casa. 

Gertrude s-a alăturat mişcării împotriva acordării dreptului la 
vot femeilor în 1908, când a devenit membră a Ligii 
antisufragiu. Fiind o persoană dedicată, s-a implicat iniţial cu 
mare zel, şi foarte probabil ea a fost cea care a strâns 250.000 
de semnături pentru petiția anti-sufragiu din 1909; curând însă 
scrisorile sale au început să trădeze o lipsă de interes care 
sugerează faptul că îşi asumase acest rol în principal pentru a-i 
face pe plac lui Florence. 

După 1915, când s-a stabilit în Irak, şi-a făcut puţine prietene. 
Au existat şi excepţii, însă obişnuia să facă remarci tăioase cu 
privire la soțiile britanice ale colegilor ei din Bagdad. „Micuța 
doamnă”, aşa le caracteriza în mod caustic. A recunoscut că 
bunul său prieten Haji Naji, care îi trimitea regulat fructe şi 
legume cultivate de el în grădină, era „un substitut ciudat de 
prietenă, dar cel mai bun pe care l-am putut găsi”. 

Mai târziu Gertrude a depus un efort considerabil pentru 
cauza femeilor musulmane. În întâlnirile sale anterioare cu 
femei din harem, în special din Hayyil, le ascultase poveştile 
tragice şi rămăsese profund impresionată de felul în care 
fuseseră îngenuncheate. Îi displăceau enorm restricţiile impuse 
femeilor musulmane în societăţile islamice orientale şi a făcut 
tot ce a putut pentru a veni în sprijinul lor. A organizat o serie de 


prelegeri pe teme de sănătate, susţinute de o femeie medic, cu 
o participare masivă din partea soțiilor musulmane. A ajutat la 
înfiinţarea primei şcoli de fete la Bagdad şi a supravegheat 
strângerea de fonduri pentru construirea unui spital pentru 
femei. Seratele ei din zilele de marţi, exclusiv în beneficiul 
femeilor, au pus-o pe picior de egalitate cu cele mai de vază 
familii din Bagdad. 

Gertrude avea să devină cu timpul o femeie extrem de 
civilizată şi abilă. Neavând soţ şi copii care să îi ocupe timpul, s- 
a angajat în activităţi dintre cele mai diverse, de la scrierea de 
poezii la administraţie şi de la aventuri şi practicarea sporturilor 
la arheologie. Avea cunoştinţe de istorie a lumii şi totodată fler 
în dezbaterile politice şi o mare pasiune pentru haine şi 
grădinărit. Vorbea fluent şase limbi. La toate acestea se 
adăugau calităţi umane dintre cele mai nobile: o dragoste 
nemărginită pentru familie, pentru peisaje şi arhitectură, şi 
pentru viaţă în sine. Puţini puteau rivaliza cu ea în ceea ce 
priveşte diversitatea preocupărilor şi talentelor. Ca Persoană, a 
ajuns să împlinească cele mai înalte aspirații pe care John Stuart 
Mill le considera posibile pentru o femeie. 


Muntele Carmel, Haifa, 30 martie 1902 
Mă bucur foarte mult să aflu că sunt o Persoană în această tara - 
cu toţii mă consideră o Persoană!... Nu este deloc greu să-ţi faci un 
renume aici. 


Damasc, 27 februarie 1905 

Am aflat că guvernul de aici a fost foarte agitat în perioada când 
m-am aflat la Jebel Druze! Mi-au trimis trei telegrame pe zi de la 
Salhad... Guvernatorul mi-a transmis un mesaj prin care mă ruga 
să-i fac onoarea de a-l întâlni, la care i-am răspuns cu curtoazie... În 
hotelul în care locuiesc stă un oficial. Şi-a petrecut seara într-o 
discuţie cu mine şi mi-a propus să pună întreaga organizaţie a sa 
din Siria la dispoziţia mea. 

A încercat să afle ce cred eu despre druzi şi beduini, dar nu a 
avut prea mare succes. Am devenit o Persoană în Siria! 


Sloane Street nr. 95, Londra, 28 martie 1913 
Aseară am participat la o petrecere încântătoare dată de familia 
Glenconner şi chiar înainte de a ajunge acolo patru sufragete s-au 
năpustit asupra lui Asquith şi au început să-l tragă de haine. La care 


Alec Laurence, infuriat la culme, le-a insfacat pe doua dintre ele si 
le-a rasucit bratele la spate pana ce au inceput sa tipe. Pe urma 
una dintre ele l-a muşcat de mână până ce i-a dat sângele. Cand 
mi-a relatat toate acestea, Laurence încă mai sângera. 


În 1917, la începuturile administraţiei britanice, şeicul Fahd 
Beg ibn Hadhdhal a făcut o vizită la Bagdad şi a descris efectul 
puternic pe care îl avusese asupra sa una dintre scrisorile lui 
Gertrude. Gertrude a relatat într-o scrisoare trimisă familiei 
vorbele spuse de şeic colegilor sai din secretariatul pe 
problemele Orientului. 


1 iunie 1917 
„Mi-am adunat şeicii”, a încheiat el (eu simtindu-ma din ce în ce 
mai Persoană). „Le-am citit scrisoarea ta şi le-am spus: «O, şeici» - 
aici a lungit deliberat vorbele - «asta e o femeie, gândiţi-vă cum 
sunt bărbaţii lor!»” Peroraţia aceasta delicioasă mi-a redat cât ai 
clipi încrederea în mine. 


Despre liderii religioşi şi purtatul vălului 

...Preceptele după care se conduc le interzic să se uite la o 
femeie care nu poartă val, iar preceptele mele nu îmi permit să port 
văl - cred că am dreptate în această privinţă, căci dacă aş purta văl 
ar însemna o acceptare tacită a unei poziţii de inferioritate, ceea ce 
ar scoate din discuţie orice posibilitate de comunicare între noi. Nu 
merită nici să încerc să mă apropii de ei prin intermediul soțiilor - 
dacă femeilor li s-ar permite să mă întâlnească, ar veni să mă vadă 
acoperite cu văl şi s-ar purta cu mine ca şi cum aş fi bărbat. Aşa că, 
din câte se pare, pentru un sex sunt prea femeie, iar pentru celălalt 
prea bărbat. [14 martie 1920] 


Despre femeile britanice aflate în străinătate 

Cât despre soţie, chiar nu-mi dau seama de ce se mai oboseşte 
să meargă în străinătate, din moment ce are cele mai proaste 
păreri despre străini, obiceiurile şi mâncărurile lor. Bucătăria 
franceză o respinge din start: nu ţi se dau cartofi. [23 aprilie 1893] 

...Naiba să le ia pe toate femeile astea nebune. [6 septembrie 
1917] 

..In viata mea nu am avut de-a face cu o adunătură de femei 
atât de plicticoase. [27 septembrie 1920] 

Nu am în jurul meu nicio femeie cu care să încerc să mă 
împrietenesc, şi acesta este un mare neajuns. [13 octombrie 1921] 


Despre unele dintre soțiile colegilor ei 
Femeile astea leneşe... nu manifestă nici cel mai mic interes faţă 
de ceea ce se întâmplă în jurul lor, nu ştiu limba arabă şi nu cunosc 
nicio familie de arabi. Işi creează o societate englezească (una de 
mâna a doua) complet ruptă de viaţa din oraş. Am început să 
înţeleg de ce guvernul britanic a dat greş în India, unde femeile 
noastre se comportă exact ca aici. [Bagdad, 19 iunie 1921] 


S-a împrietenit totuşi cu Aurelia Todd şi a regretat plecarea 
soţilor Todd din Bagdad. 


Mi-e foarte dor de ea. E singura prietenă apropiată pe care mi- 
am făcut-o aici; nu există nici o alta de care să îmi pese sau cu care 
să pot discuta deschis. E atât de bine să ai pe cineva cu care să 
poţi vorbi despre orice! In plus, conversațiile cu ea înseamnă o 
plăcere, căci a făcut din casa ei un loc de întâlnire vesel şi agreabil. 
[Bagdad, 8 mai 1921] 


Despre soțiile musulmane 

Ele [doamnele din Bagdad] nu ies niciodată din casă, dacă vă 
vine să credeţi! Unele dintre ele şi-au păstrat buna dispoziţie, dar 
cele mai multe au devenit isterice şi pline de nervi. Arată ca nişte 
plante crescute într-o celulă. [Bagdad, 4 mai 1918 N 

Sarmana nu iese din casă si nu se vede cu nimeni. In multe 
familii femeile sunt ținute într-o izolare totală. Pot să jur că ele 
urăsc treaba asta si mă doare inima când mă gândesc cat de tare 
se plictisesc. [Bagdad, 27 decembrie 1918] 

Aseară am luat cina cu Sir Aylmer? si m-am întâlnit cu Jafar® si 
Nuri” si cu soțiile lor! M-am îndoit că vor avea curaj să vină cu ele, 
cu soțiile adică, dar uite că au avut - e cu siguranță un mare pas 
înainte... Sotiile s-au comportat admirabil; totala lor lipsă de 
constiinta de sine le-a conferit o distincție naturală pe care multe 
doamne din înalta societate ar putea s-o invidieze. [8 decembrie 
1921] 


5 Generalul Sir Aylmer Haldane, comandantul forțelor britanice din 
Mesopotamia. (n.a.). 

e Jafar Paşa al-Askari, ministrul irakian al apărării, ambasador în Marea 
Britanie (ulterior a devenit prim-ministrul Irakului). (n.a.). 

7 Nuri Paşa al-Said, cumnatul lui Jafar (ulterior a devenit prim-ministrul 
Irakului). (n.a.). 


Despre primul club feminin infiintat la Bagdad 
Sunt total pentru - e primul pas care se poate face aici spre 
emanciparea femeilor - si totodata complet impotriva, pentru ca va 
însemna multe bătăi de cap pentru mine. 
Nu-i asa ca facem progrese cu emanciparea femeilor 
musulmane? Lucrurile par să se mişte în direcţia bună. 


Despre o prelegere pe care a sustinut-o în fata unor femei 
musulmane 
Le-am povestit despre istoria antică a Irakului şi despre 
excavatiile din epoca modernă. Unele dintre ele m-au ascultat, 
altele nu - nu au deprins obiceiul de a urmări un discurs cu atenţie. 
Dar va trebui să-l deprindă. [30 ianuarie 1924] 


Despre prima întâlnire cu sotia şi fiicele regelui Faisal 
Când mă gândesc la viaţa pe care au dus-o, închise în palatul de 
la Mecca împreună cu alte femei şi cu sclavi! Simplul fapt că pot sta 
în balcon ca să se uite cum curge Tigrul trebuie să fie minunat 
pentru ele. [23 decembrie 1924] 


Gertrude a admirat o femeie musulmană care refuza să se 
supună regulilor islamice. 


E o femeie curajoasă, care se opune cutumelor impuse de 
bărbaţi şi circulă prin Najaf acoperită doar parţial cu vălul... 

[5 decembrie 1920] 

E o femeie cu adevărat remarcabilă, vorbeşte englezeşte la fel 
de bine ca şi mine şi frantuzeste şi mai bine şi nu poartă val, desi 
este o bună musulmană. [12 octombrie 1922] 


Gertrude se întreba dacă purtatul vălului de către femei, ca 
instituţie universală, avea să devină un obicei de domeniul 
trecutului. 


15 mai 1921 

Femeile care s-au întors la Bagdad din Siria sau Constantinopol 
au mari dificultăţi cu acomodarea cu tradiţiile de aici. Au fost 
obişnuite cu un grad de libertate mult mai mare. Vor prinde mai 
mult curaj după ce ne vom consolida instituţiile locale. Ele şi soţii 
lor se tem ca măsurile care ar putea fi luate acum să nu dea apă la 
moară limbilor otrăvite şi minţilor pline de prejudecăţi şi să nu le 
pună în pericol viitorul. Totuşi bărbaţii aceştia cu concepţii noi îşi 


aduc soțiile să ma cunoască, ceea ce e o îndepărtare 
surprinzătoare de la tradiţiile din Bagdad, potrivit cărora un bărbat 
nu trebuie să meargă nicăieri însoţit de soţie. Incurajez orice 
demers în această direcţie, însă repet, prea mare lucru nu e de 
făcut, decât să le întâmpin cu simpatie pe femei. E nevoie să-şi 
găsească singuri drumul spre salvare şi nu le-ar folosi la nimic dacă 
ar fi sprijiniți de o necredincioasa, chiar dacă acea necredincioasă 
aş fi eu, iar mie mi se permit aici multe lucruri. 


Montaniarda 


Intre 1899-1904, Gertrude Bell a devenit una dintre cele mai 
cunoscute montaniarde din Alpi. Cucerirea Schreckhornului a 
reprezentat pentru ea cel mai important succes ca alpinista, 
însă de neuitat va rămâne şi eşecul său glorios în tentativa de 
cucerire a  Finsteraarhornului. Retragerea a constituit o 
performanţă excepţională, în condiţiile în care „puţine locuri din 
Alpi sunt atât de prăpăstioase şi situate la aşa mare altitudine”, 
după cum a comentat Ulrich Fuhrer într-o scrisoare adresată 
câţiva ani mai târziu tatălui lui Gertrude. „Numai de trei ori s-a 
încercat cucerirea acestui vârf, inclusiv tentativa fiicei 
dumneavoastră, şi expediţia aceasta rămâne şi acum una dintre 
cele mai dificile din Alpi. Domnişoara Bell merită toate onorurile. 
Fără curajul şi hotărârea ei, am fi pierit cu toţii.” 

Performanţele lui Gertrude sunt cu atât mai extraordinare cu 
cât ascensiunile montane nu reprezentau decât una dintre 
multiplele ei preocupări. Privite în contextul întregii sale vieţi, 
aceste expediţii nu pot fi considerate altfel decât un hobby de 
care s-a ocupat o vreme, un lucru mai puţin important decât 
călătoriile, studierea limbilor străine, arheologia sau 
fotografiatul, însă probabil mai important decât grădinăritul 
alpin, vânătoarea sau scrima. 

Incă din copilărie, Gertrude a dat dovadă de o formidabilă 
vitalitate a minţii şi a corpului. Mică de statură dar puternică şi 
având o constituţie atletica, a avut nevoie de multe 
antrenamente pentru a atinge asemenea performanţe în 
alpinism - cu cât mai dure, cu atât mai bine. A vânat, a dansat, 
a mers cu bicicleta, a jucat golf, a tras la ţintă, a pescuit, a 
practicat scrima, gradinaritul si patinajul. A descoperit 
alpinismul în urma unei vacanțe cu familia petrecută în Alpii 
Francezi. Prima dată a escaladat creasta acoperită cu zăpadă 
Meije, care domină satul La Grave şi hanul unde familia Bell s-a 
cazat în august 1897. In timp ce Florence şi surorile ei stăteau 
pe terasă şi beau ciocolată caldă, Hugh şi cu Gertrude se sculau 
dimineaţa devreme şi pedalau mult pe bicicletă. S-au catarat 
împreună pe Bec de l'Homme, un vârf din apropiere, dar curând 
Gertrude a început să plece în expediţii în tovărăşia unor ghizi 
montani locali, Mathon şi Marius, cu care a escaladat câteva 


varfuri mai mici. Inainte de a parasi La Grave a reusit, urcand pe 
traseul usor, sa atinga varful Breche, unde a si ramas peste 
noapte sa doarmă la refugiu. Şi asta a fost de ajuns pentru a o 
convinge de pericolele şi emoția ascensiunilor montane, asa 
încât, în timp ce alerga în jos pe pantă către sat s-a hotărât să 
revină pentru a escalada muntele Meije, înalt de 3.983 metri. 

A reuşit să-şi îndeplinească promisiunea după două sezoane, 
între timp făcând înconjurul lumii. A sosit singură, venind de la 
Bayreuth la fel de novice precum fusese cu doi ani înainte. La 
vremea aceea nu era ceva neobişnuit ca unii alpinişti bărbaţi, de 
obicei studenţi britanici aflaţi în vacanţă, să atace Alpii fără a 
avea pic de experienţă, dar însoţiţi de ghizi buni. Crampoanele 
nu aveau să apară decât peste un deceniu, carabinele nu 
fuseseră inventate, iar coardele nefiind făcute din nailon, erau 
groase şi grele, mai ales atunci când erau încărcate. Alpinistele 
erau o raritate şi nu beneficiau de „îmbrăcăminte adecvată”. La 
început, Gertrude îşi scotea fusta şi urca în combinezon. Mai 
târziu avea să poarte o pereche de pantaloni bărbăteşti strânşi 
bine cu o curea pe sub fustă. In cele din urmă, şi-a făcut rost de 
un costum de catarare albastru, cu pantaloni, în care se 
schimba în tabăra de la baza muntelui. Din scrisoarea expediată 
unei surori în care îi cere să-i trimită „două ace de cravată din 
aur şi jartiere negre groase”, putem deduce că ţinuta ei şic 
masculină a dat tonul modei schioarelor în următoarele decenii. 

S-a întâlnit cu Mathon şi Marius şi au început urcuşul pe Meije. 
Curând a reuşit să-şi susţină singură greutatea atât de bine, 
încât nici nu şi-a dat seama ca depasise una dintre porțiunile 
cele mai dificile ale traseului, Pas du Chat. Au ajuns la Grand Pic, 
o stâncă aproape perpendiculară de peste 4,5 metri înălţime, 
după care au traversat un tanc de 6 metri şi apoi au atins vârful. 
Drumul de întoarcere a durat mai mult decât urcusul şi a fost la 
fel de dificil. Revenită la han, Gertrude s-a dus direct la culcare 
şi a dormit 11 ore în şir. 

După acest succes şi-a propus să escaladeze Barre des Ecrins, 
cel mai înalt vârf din partea de sud a Alpilor Francezi. La numai 
trei zile de la isprava descrisă mai sus, s-a plecat în expediţie la 
ora 1.10 a.m., pe un frig îngrozitor. Gertrude a avut parte în ziua 
aceea de câteva accidente. A căzut pe spate pe gheaţă, dara 
fost prinsă în coardă de Mathon. Ambii s-au tăiat la mână, el 
rănindu-se grav. Cu degetele tremurânde, Gertrude a reuşit 


totuşi să facă fotografii. În miezul zilei vânturile aprige au ridicat 
nori de zăpadă în jurul lor, întârziindu-le coborârea, iar Gertrude 
şi-a scrântit rău glezna. 

Pentru sezonul din anul 1900, a ales Alpii Elvetieni şi şi-a dat 
întâlnire cu noii ghizi la Chamonix. Ulrich Fuhrer şi fratele său 
Heinrich aveau să-i devină călăuze în toate expedițiile montane 
întreprinse ulterior. Gertrude se hotărâse de această dată să 
atace Mont Blancul, vârful cel mai solicitant din punct de vedere 
fizic şi totodată cel mai înalt din Alpi (4.810 metri). La numai un 
an după prima ei escaladă montană, Gertrude a reuşit să 
cucerească Mont Blancul şi alte două vârfuri importante din 
lanţul muntos al Alpilor, Grepon si Dru. Reputația sa de 
montaniardă a început să se răspândească şi a devenit mult 
prea încrezătoare în sine. l-a plăcut să rişte nebuneşte, însă 
calităţile native de cataratoare, combinate cu puterea şi curajul 
de care a dat permanent dovadă au ajutat-o să amâne ceva 
vreme eşecul. 

În 1901 s-a întâlnit din nou cu Ulrich şi Heinrich, de data 
aceasta în Berner Oberland. Prima ei ambiţie a fost cucerirea 
Schreckhornului, dominat numai de imensa creastă ascuţită ca 
un brici a Finsteraarhornului. Din scrisoarea trimisă acasă 
rezultă că ascensiunea i s-a părut uşoară pe Schreckhorn, în 
ciuda culmii stâncoase de 610 metri. Ajunsă în vârf, i-a anunţat 
pe fraţii Fuhrer următorul obiectiv: escaladarea 
Finsteraarhornului pe traseul nord-estic, necucerit la acea 
vreme. 

Ulrich a făcut abstracţie de propriile dubii şi a supus-o unei 
perioade intense de catarari dificile, ca antrenament pentru 
marea provocare. Gertrude a escaladat sistematic toate crestele 
perpendiculare din lanţul muntos Engelhorner. Pe parcursul a 
două săptămâni a cucerit şapte culmi, dintre care unul îi poartă 
şi azi numele - Gertrudspitze (Vârful lui Gertrude). Recordul ei 
personal în acel an a fost traversarea în premieră a 
Urbachthaler Engelhorn. Într-o scrisoarea lungă adresată 
familiei, ea a descris momentele-cheie ale unei escaladări ce 
avea să se dovedească înspăimântătoare, pe o vreme proastă, 
cu Ulrich catarat pe umerii ei şi cu ea întinzând apoi braţul 
pentru a se prinde de o crăpătură minusculă. Ascensiunea ar fi 
putut fi fatală pentru toţi trei şi mai toţi ceilalţi alpinişti ar fi 
renunţat, însă în 1902 Gertrude s-a întors pentru a-l determina 


pe Ulrich să-şi tina promisiunea şi să o ducă pe Finsteraarhorn. 

A descoperit că devenise celebră atunci când insotitorul de 
tren a venit s-o întrebe dacă ea era domnişoara Bell, cea care 
escaladase Engelhorn în anul anterior. Avea totuşi rivale şi cu 
una dintre ele, Frăulein Kuntze, a avut o întâlnire amuzantă, din 
câte se pare, mai întâi în hanul din Rosenlaui şi mai apoi atunci 
când ambele au încercat să atace în premieră traseul 
Lauteraarhorn-Schreckhorn. Intre cele două se spune că a avut 
loc un schimb de vorbe destul de acide, în care Gertrude ar fi 
avut câştig de cauză. Amuzată şi plină de nerăbdare, ea a reuşit 
să ducă la bun sfârşit prima ascensiune fără prea multe 
probleme, cu toate ca A/pine Journal a considerat aceasta 
escaladă ca fiind cea mai importantă a ei. 

După această performanţă, era cu adevărat indreptatita la 
tentativa de cucerire a Finsteraarhornului, cel mai înalt vârf din 
Oberland, pe traseul nou şi cel mai dificil pentru care se 
pregătise doi ani sub supravegherea lui Ulrich. Ascutit ca o 
lamă, acest munte îndepărtat şi năbădăios se ridică 
perpendicular până la înălţimea de 4.274 metri, pantele sale 
abrupte fiind vizibile de la o sută de mile distanţă. Se 
caracterizează prin vreme schimbătoare şi proastă şi prin 
avalanse dese, şi mulţi alpinişti experimentați au întors spatele 
provocării pe care femeia de 35 de ani şi călăuza sa erau 
pregătiţi să o înfrunte. Avea să fie cea mai periculoasă aventură 
montana a lui Gertrude şi până la moartea ei avea să fie 
recunoscută drept una dintre cele mai importante expediţii din 
istoria alpinismului în munţii Alpi. Din scrisoarea insufletita 
trimisă ulterior de Gertrude acasă e clar că în cursul tentativei 
şi-ar fi putut pierde viaţa de mai multe ori şi în cele din urmă cei 
trei alpinişti au fost nevoiţi să renunţe şi să coboare disperaţi 
prăpastia în timpul nopţii, pe o furtună teribilă. 

Trecuseră 57 de ore de la plecarea lor pe munte şi oaspeţii 
hanului îi credeau morţi. La întoarcere, Gertrude a făcut o baie 
fierbinte, a luat cina în pat şi a dormit 24 de ore, însă s-a trezit 
cu mâinile şi picioarele îngheţate. A fost nevoită să-şi amâne 
revenirea în Anglia până ce a putut să-şi incalte din nou pantofii. 

Ultima ei ascensiune importantă a fost pe Mattherhorn, în 
august 1904, însoţită tot de Ulrich şi Heinrich. A atacat şi acest 
ultim gigant pentru că altfel i s-ar fi părut că lăsase lucrurile 
neterminate în Alpi. A fost ultimul ei munte important, 


preocupările sale canalizandu-se de acum spre desert si 
arheologie. În 1926, colonelul E.L. Strutt, editor al revistei A/pine 
Journal, a scris un articol în care o numea pe Gertrude Bell cea 
mai de seamă alpinistă: 


„Tot ceea ce a întreprins, fie de natură fizică ori mentală, a 
fost la superlativ, şi ar fi fost cu adevărat de mare mirare dacă 
nu ar fi strălucit şi pe munte, aşa cum a făcut-o pe terenul de 
vânătoare ori în deşert. Forța ei incredibilă, ascunsă în spatele 
unei aluri fragile, rezistenţa ei, dar mai ales curajul de care a dat 
dovadă au fost atât de mari, încât călăuza si însoțitorul său, 
Ulrich Fuhrer - unul dintre cei mai competenți oameni în materie 
- îşi aminteşte si acum de ea, după atâția ani, cu o admiraţie 
apropiată de venerație. În urmă cu câtiva ani, el i-a mărturisit 
redactorului nostru că dintre toți amatorii, bărbați sau femei, cu 
care avusese ocazia să călătorească, puțini o întreceau pe 
domnişoara Bell în privința abilităților tehnice şi nimeni nu-i era 
egal ca stăpânire de sine, curaj şi judecată.” 


La Grave, 28 august 1899, Muntele Meije 
Ei bine, trebuie să recunosc - este îngrozitor! Dacă aş fi ştiut 
exact ce mă aşteaptă, nu m-aş fi aventurat, însă din fericire n-am 
ştiut şi acum mă pot uita în urmă cu o satisfacţie absolută - şi pot 
privi înainte, spre alte provocări, fără alte temeri... 


Gertrude şi cele două călăuze ale sale, Mathon şi Marius, au 
părăsit La Grave într-o după-amiază de vineri şi au mers pe jos 
până la han. În seara următoare, însoţiţi de doi germani, au 
ajuns la cabană, unde li s-au alăturat un tânăr englez pe nume 
Turner şi călăuza lui, Rodier. Peste noapte, s-au înghesuit cu 
toţii în cabană. 


Stăteam înghesuiți ca sardelele, domnul Turner lângă mine, pe 
urmă cei doi germani şi Rodier. Mathon şi hamalii s-au culcat pe 
jos, la picioarele noastre. Noaptea a durat de fapt de la 8 până la 
ora 12, dar n-am dormit deloc! 


Refugiul de la baza muntelui 

l-am dat fusta lui Marius. Mathon mi-a spus ca nu puteam s-o 
port. Avea, desigur, dreptate, dar tot am impresia că sunt 
indecentă... Timp de circa două ore şi jumătate am escaladat o 


stâncă dificilă, din fericire solidă, dar nu mai putin înfricoşătoare. În 
două locuri, Mathon si cu Marius m-au tras practic în sus ca pe un 
pachet. Nu m-au deranjat porțiunile abrupte, dar colţurile rotunjite, 
acolo unde coarda nu mă putea ajuta, au fost cu totul altceva!... lar 
în jos era numai prăpastie. In prima jumătate de oră, aproape că 
am renunţat la orice speranţă. Mi s-a părut imposibil să mă catar în 
sus pe peretele acela fără să alunec. Adevărul este că nu am mai 
escaladat o stâncă până acum. Totuşi nu am cedat şi curând a 
început să mi se pară oarecum firesc să stau abia agăţată, având 
dedesubt un abis... Erau două mici ieşituri de care puteam să mă 
prind pe stâncă şi dedesubt La Grange, eu eram în aer, cu Mathon 
după colţ, ţinând strâns coarda, dar coarda era evident piezişă - 
asta a fost impresia mea generală în primele 10 minute. Işi totuşi, 
în tot acest timp mă gândeam cât de bine mă caţăr şi mă minunam 
că nu-mi era teamă. 


Barre des Ecrins, 4 septembrie 1899 

Vântul sufla cu putere şi ridica zăpada. La final am dat totuşi de 
un schruna€ enorm şi am crezut că nu voi fi niciodată în stare să 
mă las în jos, ocolindu-l, dar uite că am izbutit. Hainele mi se 
zdrentuisera, aşa că mi-am pus fusta pe mine, ca să păstrez 
decenta - în fine, Mathon a fost cel care m-a îmbrăcat, căci nu-mi 
mai simţeam degetele... Avuseserăm o zi de urcuş foarte reuşită, 
deşi cam lungă - 19 ore... 


Începând cu anul 1900, călăuzele lui Gertrude au fost Ulrich şi 
Heinrich Fuhrer. S-au întâlnit la Chamonix pentru a discuta 
planul ei ambițios de cucerire a Mont Blancului. Succesul pe 
care l-a înregistrat cu acest vârf, iar mai apoi cu Grepon si Dru, i 
s-a urcat la cap lui Gertrude. 


Sunt o Persoană! Şi se pare că acum toată lumea întreabă pe 
toată lumea: „Ai cunoscut-o pe domnişoara Gertrude Bell?” 

Ulrich este în culmea fericirii şi zice că mă descurc la fel de bine 
ca bărbaţii, şi din câte am văzut până acum la alpiniştii obişnuiţi 
înclin să-i dau dreptate... Mă gândesc foarte serios la Matterhorn şi 
trebuie să încep să mă pregătesc... 

[Sunt] din ce în ce mai nerăbdătoare, şi asta pentru că am 
căpătat mai multă încredere în mine. Cred că sunt capabilă să 
escaladez orice munte. 


8 Crevasa (in Ib. germană, în original). (n. tr.). 


Pe parcursul a numai două săptămâni, de la sfârşitul lui 
august până la începutul lui septembrie 1901, Gertrude a 
escaladat şapte culmi virgine, dintre care una de primă clasă ca 
grad de dificultate, plus două vârfuri „vechi”, toate pe trasee noi 
sau în ascensiuni în premieră. A început cu vârful Schreckhorn 
(4.078 metri), a continuat cu vârfurile din lanţul Engelhorner şi a 
terminat cu cea mai provocatoare şi mai dificilă ascensiune, cea 
pe Urbachthaler Engelhorn. 


8 septembrie 1901, Urbachthaler Engelhorn 

Ne-am oprit... la baza unei bucăţi de stâncă proeminentă şi 
netedă. Marea dificultate consta în faptul că era foarte expusă, aşa 
încât nu te puteai agăța de o crăpătură, nu era decât stânca goală 
şi nu puteai înainta decât în sus... Am ajuns într-un loc îngrozitor de 
abrupt, sub o proeminenta. Ulrich s-a urcat pe umerii lui Heinrich şi 
n-a găsit niciun punct de prindere. Atunci m-am urcat eu pe umerii 
lui Heinrich, cu Ulrich deasupra, care a întins mâna ca să pipăie în 
sus. Dar nu îndeajuns de sus. M-am săltat şi mai mult - cu Ulrich pe 
umerii mei în continuare! - şi el a început să se ridice în mâini. In 
clipa când şi-a luat piciorul de pe umărul meu stâng am ridicat o 
mână, am întins braţul şi am făcut o treaptă pentru el. A strigat: 
„Nu mă simt deloc în siguranţă - dacă te mişti o să murim cu toţii.” 
Am răspuns: „E în regulă, pot să stau aşa o săptămână”, şi atunci s- 
a înălţat pe lângă umărul şi braţul meu. De data aceasta a ajuns 
suficient de sus. Şi-a găsit un loc bun şi sigur. Acum era rândul 
meu. Stăteam cu un picior pe umerii lui Heinrich şi cu celălalt pe 
stâncă. Ulrich nu putea să mă ajute pentru că nu aveam coarda - 
fusesem ultima la coardă şi acum urcam a doua, asa ca nu mă 
puteam ţine decât de coarda dintre cele două călăuze. A fost destul 
de greu, dar până la urmă am reuşit să urc. Acum trebuia să-l 
urcăm pe Heinrich. Avea coarda lui legată în jurul mijlocului şi 
coarda mea de care să se ţină, dar niciun umăr pe care să se 
sprijine, şi nu a izbutit să se salte. Cred că şi-a pierdut curajul. 
Oricum, ne-a spus că nu poate să urce cu 50 de coarde după el, aşa 
că n-am avut încotro şi l-am lăsat acolo. Şi-a desfăcut coarda cea 
mare şi noi i-am lăsat în jos coarda subţire, cu care s-a legat, în 
timp ce noi ne-am fixat bine capătul celălalt de stâncă. Si l-am lăsat 
acolo ca pe un al doilea Prometeu - din fericire prin preajmă nu 
erau vulturi! 


Lady Bell a redat ceea ce-i povestise Gertrude despre vorbele 
rostite de Ulrich după ce escaladaseră cu succes Engelhornul: 


„Dacă, atunci când stăteam catarat pe umerii tai şi te-am 
întrebat dacă eşti în siguranţă mi-ai fi răspuns că nu, aş fi căzut 
şi am fi murit toţi trei.” La care Gertrude replicase: „Chiar am 
crezut că voi cădea atunci când ţi-am răspuns.” 


Se făcuse ora 7 când am ajuns la picioarele stâncii. Era prea 
târziu şi prea întuneric ca să mai încercăm să coborâm în vale, aşa 
că ne-am decis să înnoptăm la Engen Alp la o stână... La 9.30 am 
ajuns la o cabană cuibărită la poalele muntelui care arăta exact ca 
o stâncă mare. Am intrat şi am văzut o luminita arzând; peste un 
minut, trei ciobani înalţi, cu pipe în gură, ni s-au alăturat şi ne-au 
chestionat fără grabă, vrând să afle de unde veneam... Le-am 
răspuns că... am vrea să mâncăm ceva şi să dormim. Unul dintre 
ciobani a aprins focul şi a fiert mult lapte într-o căldare cu trei 
picioare şi am început să înfulecăm din castroane cea mai 
delicioasă combinaţie de pâine cu lapte pe care am gustat-o 
vreodată. Cabana era împărţită în două de un perete din lemn. 
Prima încăpere era ocupată de nişte porci uriaşi şi înăuntru era o 
scară care urca spre un fel de platformă din lemn, chiar sub 
acoperiş, locul unde se ţinea fânul proaspăt cosit. Acolo m-am 
culcat eu... A fost aşa de frumos să mă trezesc în locul acela mic şi 
caraghios, undeva sus pe munte şi fără torente zgomotoase prin 
preajmă. Inainte să plecăm, s-a întors şi turma de capre... behăiau 
tare în timp ce se înghesuiau în jurul cabanei şi lingeau mâna 
ciobanului. 


În 1902, Ulrich a pus-o pe Gertrude la încercare cu mai multe 
„escalade imposibile”, antrenând-o pentru traseul nord-estic, 
neatacat, al celui mai înalt munte din Oberland, Finsteraarhorn. 


Meiringen, 3 august 1902, Tentativa de cucerire a 
Finsteraarhornului 
Marţi am pornit la ora 1 a.m. Şi ne-am îndreptat spre o crăpătură 
aflată sus pe stâncile Wetterhorn pe care o observaserăm înainte 
uitându-ne prin binoclu. Am ajuns la ea după vreo trei ore de 
căţărat, ca să descoperim, spre marea noastră supărare, că... ar fi 
fost curată nebunie tentativa de escaladare, căci se vedea din 
gheaţa crăpată de pe pietre că blocurile mari fuseseră aruncate de 
o parte şi de alta şi acopereau cu totul posibilul loc de trecere; 
necăjiţi, a trebuit să facem cale întoarsă. Îmi amintesc totuşi cu 
plăcere de prudenta de care am dat dovadă. 


A doua tentativa 

Această culme... se înalţă în mijlocul unui ghetar într-o serie de 
blocuri de piatră şi de piscuri poziţionate într-un asemenea unghi 
pe faţa abruptă a muntelui, încât te şi miri cum de stau în picioare, 
şi adevărul e că nici nu prea stau, căci vârfurile se balansează 
continuu şi se răstoarnă pe culoare... şi sunt toate acoperite cu 
pietre care abia se mai ţin fixate, ies în afară şi atârnă deasupra, 
gata-gata să se prăbuşească... 

Am ajuns la acul de stâncă în zori... Am luat micul dejun, după 
care a urmat o căţărare dificilă şi periculoasă. Dificilă pentru că 
stâncile erau excesiv de prăpăstioase... periculoasă pentru că 
stânca întreagă era foarte înşelătoare. Am descoperit asta foarte 
repede dimineaţa, când mi-am vârât mâna într-o crevasă care 
părea foarte adâncă. O bucată de stâncă a căzut peste mine şi m-a 
împins într-o parte... până ce am reuşit să mă salvez pe o mică 
treaptă. 

Pe la ora 2, m-am uitat în jur şi am văzut nişte nori mari şi negri 
care se adunau înspre vest... Am continuat... să înaintăm în ritm 
susţinut încă o oră, timp în care vremea s-a înrăutățit tot mai mult. 
Au început să cadă primii fulgi... Ne aflam la acel moment la 300 de 
metri de vârf... Ne-am aşezat ca să luăm câteva guri de mâncare, 
cu zăpada căzând în jurul nostru iute, purtată de un vânt puternic, 
şi cu o ceaţă deasă întinzându-se în valea de sub noi... după care 
ne-am târât de-a lungul marginii tăioase a unei şei, cu coarda 
înfăşurată strâns de o stâncă şi cu Ulrich lăsat în jos pe o ieşitură, 
mai jos de pisc. Ulrich a testat ieşitura câteva clipe şi apoi a 
renunţat. Era foarte îngustă, înclinată în afară şi destul de roasă de 
ploi şi zăpadă. Oricare altă soluţie ar fi fost mai bună. Aşa că am 
încercat prin stânga piscului; acolo era un culoar de gheaţă foarte 
abrupt... Ne-am lăsat din nou în jos pe coarda suplimentară până la 
poalele piscului şi din nou ne-am dat seama că şi calea aceasta era 
imposibil de atacat. 

Chiar şi având alternativa de a cobori înapoi pe culme, ne-am 
decis să ne întoarcem; zăpada începuse deja să năvălească prin 
culoar într-o avalanşă slabă, dar suficient de puternică pentru a ne 
orbi, în timp ce vântul sufla peste noi, aducând cu el ceața... După 
vreo jumătate de oră de când începuserăm coborâşul, nu mai 
puteam vedea nimic în lateral de munte, nici la dreapta, nici la 
stânga, cu excepţia unor scurte priviri pe care le puteam arunca în 
momentul când un nor se îndepărta şi un altul îi lua locul. Zăpada 
cădea repede şi acoperea stâncile cu o viteză incredibilă. Fusese 
dificil să ne cataram pe ele, aşa ca vă imaginati cât de greu ne-a 
fost să le coborâm, fără să vedem nimic în jur... 

Am ajuns la o ieşitură acoperită cu câţiva centimetri de zăpadă 


proaspătă; am găsit o crevasă unde se putea sta în picioare, cu o 
mână ţinându-te de suprafaţa stâncii, şi de acolo te lăsai să cazi în 
jos cam 2,5 metri, ca să te afunzi adânc în zăpadă. Ne-am fixat 
coarda suplimentară şi ne-am lăsat să cădem unul după altul în 
stratul adânc de zăpadă... îmi voi aminti toată viaţa fiecare 
centimetru din stânca aceea... Am continuat să înaintăm până la 
ora 8, când furtuna s-a întețit. Stăteam pe o bucată mare de stâncă 
dreaptă din vârful piscului şi dintr-odată s-a crăpat şi din ea am 
văzut cum tasneste pentru o clipă o flacără albastră... Piconul mi-a 
tresărit în mână şi prin manusa din lână am simţit că oţelul mă arde 
- oare era posibil aşa ceva? Totuşi nu mi-am scos mănuşa ca să 
verific! Inainte ca să ne dăm seama ce se petrece o altă flacără a 
izbucnit din stâncă... şi... noi ne-am rostogolit în jos pe crăpătură, 
unul peste celălalt, cu capetele picoanelor îngropate într-un soi de 
rocă argiloasă din capătul de jos al stâncii, după care ne-am retras 
în mare grabă. Nu e deloc indicat să ţii în mâini un paratrăsnet în 
mijlocul unei furtuni. Era clar că în noaptea aceea nu mai puteam 
înainta, ideea era să găsim un loc cât mai bun de înnoptare atâta 
timp cât mai era suficientă lumină. Am dibuit o mică crevasă 
adăpostită de vânt... nu era loc decât pentru mine să stau aşezată 
în capătul din spate al ei, pe o piatră foarte ascuţită... Ulrich a stat 
pe picioarele mele, ca să îmi ţină de cald, şi Heinrich un pic mai jos 
de el. Şi-au înfăşurat amândoi picioarele in ranite, regula de aur 
pentru orice bivuac. Cealaltă regulă de aur este să nu bei brandy, 
pentru că vei simţi reacţia la mult timp după aceea. Ştiam toate 
astea şi am insistat să respectăm regulile. Şi nici n-a fost aşa de rău 
până la urmă... Am atipit destul de des, cu toate că m-am trezit din 
oră în oră din cauza poziţiei extrem de incomode în care mă 
aflam... Ne-am legat strâns de stânca de deasupra, asta pentru ca 
vreunul dintre noi, lovit de trăsnet, să nu cadă, aşa cum a filosofat 
Ulrich. Stâncile din jurul nostru crăpau şi sfârâiau ca nişte lemne 
care au luat foc... Şi cum alte precautii nu mai puteam lua, m-am 
lăsat cucerită de extraordinara măreție a furtunii; chiar merita 
admirată. Treptat cerul s-a înseninat şi au apărut stelele. 

Zorii s-au arătat invesmantati într-o ceaţă orbitoare şi anunţaţi 
de un vânt tăios şi de zăpadă... Pe la ora 4, când am ieşit din 
crevasa la primul semn al zorilor, prea amortiti pentru a mai 
suporta să stăm pe loc, ne-am trezit înconjurați de acest peisaj. Cu 
greu aş putea să descriu ziua aceea. De la 4 a.m. până la 8 p.m. 
urcaserăm; în tot acest răstimp am mâncat de trei ori, în popasuri 
de cate un minut sau două, portia mea fiind de 5 biscuiţi cu 
ghimbir, 2 batoane de ciocolată, o felie de pâine, o bucată de 
brânză şi o mână de stafide... Ambele coarde erau îngheţate şi cu 
mare greutate le puteam folosi, iar vremea a fost îngrozitoare. A 


nins toata ziua, uneori molcom, ca orice ninsoare cumsecade, 
alteori cu furia vântului care ne învăluia nu numai cu zăpada ce 
cădea, ci şi cu pudra uşoară ridicată de pe stânci, pe care o trimitea 
rasucindu-se spre prăpăstii şi prin culoare... Pe culoare se 
formaseră râuri de nea... De cum puneai pasul, urma se umplea de 
zăpadă. Probabil însă că atunci când lucrurile n-au cum să meargă 
mai prost, nu te mai gândeşti la asta. Strângi din dinţi şi îţi iei 
soarta în mâini... Nu m-am gândit la pericolele care ne păşteau 
decât o singură dată, şi atunci cu calm... De două ori ne-am fixat 
coarda [de crăpătură], a doua oară într-un cui foarte nesigur. Am 
stat acolo şi l-am ţinut pe Heinrich, era o ieşitură. A urcat un pic şi 
pe urmă a căzut în zăpada moale şi s-a rostogolit în jos pe culoar 
până ce coarda mea l-a smucit în sus. Pe urmă s-a prins de o 
bucată de stâncă... Ulrich a coborât spre mine şi am repetat exact 
manevra făcută cu Heinrich, în timp ce coarda suplimentară, 
îngheţată bocnă, îmi aluneca în mâini ca un calup de unt. A venit 
rândul lui Ulrich. A coborât până la locul unde căzuserăm 
amândoi... şi pe urmă a strigat: „Heinrich, Heinrich, ich bin 
verloren”, după care s-a rostogolit în jos, aşa cum facuserăm si 
noi, şi noi l-am susţinut cu coarda pe culoar, mai mult mort decât 
viu de atâta anxietate. l-am picurat din pretiosul nostru brandy pe o 
bucăţică de zahăr... Credeam că ce era mai rău trecuse, dar a 
urmat un loc şi mai periculos... o pantă abruptă, deşi scurtă, cu 
piatră îngheţată... acoperită acum cu 10 centimetri de zăpadă de 
avalanşă, din care cauză stâncile erau destul de ascunse. Era la 
marginea unui culoar mare pe care se scurgea un râu de zăpadă. 
Ne-am descurcat cu mare greutate... Ulrich şi cu mine ne-am trezit 
într-un spaţiu unde nu era loc ca să stăm amândoi în picioare... 
Ulrich nu avea o poziţie sigură şi nu mă putea susţine, Heinrich era 
mai jos de noi, la marginea culoarului, la fel într-o poziţie instabilă. 
Am fost nevoită să fixez coarda suplimentară de o stâncă aflată un 
pic mai jos de mine, aşa că practic asta nu m-a ajutat cu nimic. 
Totuşi alt plan nu exista. Stânca a fost prea greu de escaladat 
pentru mine, şi n-am putut ajunge la crăpături, distanţa fiind prea 
mare. l-am dat piconul meu lui Heinrich şi i-am spus că nu aveam 
altceva de făcut decât să mă las să cad, dar el nu a putut sau nu 
ştiu din ce motiv nu s-a fixat, şi într-o clipă ne-am rostogolit 
amândoi cu capul înainte în jos pe culoar... Nu am idee cum dea 
reuşit Ulrich să ne susţină... M-am sculat din zăpadă exact în 
capătul coardei mele şi l-am tras pe Heinrich în sus, am luat piconul 
meu şi al lui şi ne-am croit amândoi drum încet înapoi pe culoar 
spre poalele stâncii. A fost cât pe-aci şi m-am simţit destul de 


9 „Heinrich, Heinrich, sunt pierdut” (în Ib. germană, în original). (n. tr.). 


rusinata de felul cum reactionasem. În clipa aceea m-am gândit ca 
soarta ne era potrivnică şi că nu aveam să ajungem jos teferi... 

Am continuat să mergem alte şase ore, din care numai ultima a 
fost uşoară, şi la ora 8 ne aflam pe vârful ghețarului Finsteraar... 
între timp se întunecase, ninsoarea se transformase într-o ploaie 
torențială şi la fiecare pas ne înfundam cu 15 centimetri în ghețarul 
moale... Chibriturile nu se aprindeau. Am încercat să înaintăm şi 
după câţiva paşi Heinrich a căzut... şi s-a afundat în zăpadă 
aproape până la gât, iar Ulrich şi cu mine a trebuit să-l scoatem, cu 
mare efort, de acolo şi ceața plutea peste ghețar şi nu se vedea 
nimic; atunci am avut singurul moment de disperare... Ne aştepta o 
altă noapte grea pe munte. Una şi mai grea decât prima, căci ne 
aflam pe ghețar, total neadăpostiţi şi sub o ploaie care cădea în 
rafale. Ne-am pus picoanele jos, unul lângă altul, şi ne-am aşezat 
pe ele, ingramaditi unul în celălalt... Umerii mă dureau îngrozitor de 
tare... Un soi de lumină cenuşie s-a aşternut peste zăpadă pe 
neaşteptate... Abia ne mai tineam pe picioare, dar după câţiva paşi 
am început să ne simţim mai siguri. Pe la ora 6 am ajuns în locul 
unde ne puteam dezlega din coarde - după 48 de ore - iar sâmbătă 
pe la ora 10 am ajuns înapoi la han... 

Acum, că sunt înăuntru, la adăpost, am început să mă întreb 
dacă am escaladat cu adevărat Finsteraarhorn fără a îngheţa. Voi 
ce credeţi? 


În 1904, Gertrude a făcut ultima ascensiune, pe Matterhorn. 


Zermatt, 31 august 1904 

Matterhornul e foarte impunător... suprafeţele de stâncă sunt 
enorme, perpendiculare... Catararea a fost frumoasă, nu foarte 
dificilă, dar nici uşoară, în cea mai mare parte a timpului pe o 
suprafaţă abruptă pe care urcuşul s-a dovedit a fi splendid... 
Porțiunea cea mai dificilă de pe acest munte este o ieşitură aflată 
putin mai sus de Tyndall Grat şi destul de aproape de vârf. De 
obicei acolo stă atârnată o scară de frânghie, însă anul acesta am 
găsit-o ruptă, şi prin urmare puţini s-au aventurat să urce pe partea 
italiană. Există însă o coardă fixă bună, care uşurează mult 
coborârea, dar la urcuş este cu totul altceva. Ne-a luat peste două 
ore ca să traversăm porţiunea aceasta de 9 până la 12 metri... 
Când ajungi la ieşitură trebuie să te arunci pe coardă şi stând 
atârnat aşa să te prinzi cu genunchiul drept de un mic prag de unde 
poţi întinde mâna spre treapta cea mai de sus, tot ce a mai rămas 
din scara de frânghie. Aşa trebuie procedat. Vorbesc din 
experienţă, şi-mi amintesc foarte bine că m-am întrebat cum de se 


poate face asa ceva. 

Asta in conditiile in care, spre deosebire de Ulrich, eu eram 
legata peste mijloc cu o coarda. Lui Heinrich manevra i s-a parut 
deosebit de dificila. 

Cariera de alpinist a lui Gertrude s-a incheiat dupa 1904, cand s- 
a simtit atrasa tot mai mult de aventurile in desert. 


Pasionata de arheologie 


Gertrude a devenit fascinată de arheologie în urma unei 
vacanțe în Grecia, în 1899, pe când avea 31 de ani. insotita de 
tatăl şi de unchiul ei, specialist în Antichitate, a făcut o excursie 
la Melos, un oraş vechi de 6.000 de ani, unde a văzut excavatiile 
efectuate de Dr. David Hogarth, fratele lui Janet, prietena ei de 
pe vremea studiilor la Oxford. A fost aşa de fascinată de 
săpături, încât a stat acolo mai multe zile pentru a le urmări şi a 
da o mână de ajutor. 

Doi ani mai târziu şi-a prelungit vacanţa pentru a lua parte la 
săpăturile arheologice de la Pergamos?®, Magnesia? şi Sardis”. 
Lucrările de excavatie au interesat-o mult mai mult decât 
croaziera, destul de plicticoasă, care le precedase şi în care 
singurul moment memorabil fusese o zi de plimbare prin Santa 
Flavia, lângă Palermo, în Sicilia, împreună cu Winston Churchill, 
care venise să stea acolo într-o vilă pentru a picta. 

In 1904, Gertrude era complet acaparată de planuri pentru o 
călătorie iminentă prin vestul Siriei şi Asia Mică, prima sa 
expediţie după lerusalim. Pentru a da mai multă credibilitate 
experienţei sale ca arheolog, scrisese un eseu despre geometria 
structurii cruciforme, pe care şi-a dorit să-l publice într-o revistă 
de prestigiu, şi anume Revue Archeologique, cu sediul la Paris. A 
vrut să îl cunoască pe editorul revistei, profesorul Salomon 
Reinach, savantul care făcuse campanie pentru Orient ca leagăn 
al civilizaţiei, şi totodată director al Muzeului Naţional de 
Antichitati Saint-Germain. 

l-a facut o vizita lui Reinach, care a primit-o pe loc si cu 
caldura, oferindu-i acces la cateva persoane importante in 
domeniu. Inarmata cu scrisorile lui de recomandare, Gertrude a 
fost primita in toate bibliotecile si muzeele pe care a avut timp 
să le viziteze. Reinach i-a ţinut si un fel de curs introductiv în 


10 Pergamos, Pergamon sau Pergamum - oraş antic grecesc situat pe 
teritoriul actual al Turciei, la 25 km de ţărmul Mării Egee, în apropierea 
oraşului modern Bergama. (n. tr.). 

11 Magnesia pe Meander - oraş antic grecesc situat în Turcia de azi, în 
apropiere de Efes. (n. tr.). 

12 Sardis sau Sardes - capitala provinciei antice Lidia; actualmente Sart, 
oraş turcesc situat nu departe de Magnesia. (n. tr.). 


istoria arheologiei. Sub egida lui, Gertrude a examinat 
manuscrise greceşti şi lucrături antice în fildeş, s-a îngropat la 
Bibliotheque Nationale de France, a petrecut o zi la Musee de 
Cluny, a facut turul unui nou muzeu bizantin inca nedeschis 
publicului şi serile a studiat cărţile din biblioteca lui. l-a vorbit lui 
Reinach de viitoarea ei expediţie, iar el a încurajat-o să studieze 
ruinele romane şi bizantine şi să afle cât mai multe despre 
impactul acelor civilizaţii asupra regiunii. Din acel moment, 
cultura bizantină a devenit principalul obiect de studiu pentru 
Gertrude. 

Era perfect conştientă de faptul că nu avea calificările 
necesare unui arheolog - de exemplu, nu poseda cunoştinţe de 
epigrafie. De aceea, între expedițiile planificate cu mare grijă, s- 
a străduit să-şi dezvolte anumite abilităţi practice, aşa încât să 
poată să localizeze un sit, să deseneze hărţi şi în final să 
înţeleagă ce vede şi să încadreze descoperirile sale în contextul 
istoric şi arheologic. A urmat cursuri unde a învăţat cum să facă 
măsurători şi să schiteze pe hârtie ceea ce găsea sau cum să 
facă mulaje, şi cu timpul a devenit o fotografă competentă şi 
membră a Royal Photographic Society, calitate în care a 
beneficiat de developarea şi printarea profesională a filmelor ei. 

Dar chiar şi în lipsa unor anume calificări, Gertrude avea 
avantaje incontestabile: energie şi entuziasm, disponibilitatea 
de a merge în locuri periculoase şi, nu în cele din urmă, 
libertatea financiară care îi garanta posibilitatea de a-şi urmări 
scopurile. Pentru ea, niciun munte nu era prea înalt, nicio 
peşteră prea plină de şerpi şi păianjeni, nicio destinaţie prea 
îndepărtată. 

În 1909, a cartografiat cursul fluviului Eufrat, examinând 450 
de mile înainte de a sosi la Bagdad. La Ukhaidir, nu departe de 
Karbala, a găsit un palat frumos şi părăsit, remarcabil de bine 
păstrat. Pentru o vreme, după ce a aflat că era prima care schiţa 
planul palatului, a crezut că descoperise o nouă cetate. In anul 
următor, a publicat un studiu preliminar cu privire la Ukhaidir. 
Însă în 1911, când s-a întors la sit, a aflat, spre crunta ei 
dezamăgire, că monografia pe care intenţiona să o publice, 
cuprinzând 168 de pagini cu planuri şi 166 de fotografii, nu era 
prima. Arheologii germani studiaseră situl în cei doi ani de 
absenţă a ei şi erau pe cale de a-şi publica propria carte. Dând 
dovadă de multă eleganţă într-un moment de mare tensiune, 


Gertrude a mentionat in prefata monografiei sale ca privea cu 
respect volumul ,,magistral” al arheologilor germani, ba chiar si- 
a cerut scuze pentru că oferea o a doua versiune: 


...Munca mea, aproape terminată înainte de sosirea arheologilor 
germani, acoperă nu numai zonele studiate de prietenii mei 
specialişti în Babilon, ci şi altele, pe care aceştia nu au avut răgazul 
necesar sau oportunitatea să le exploreze... şi odată cu asta mă 
despart de un domeniu de studiu care timp de patru ani a constituit 
principala mea preocupare şi totodată sursa celor mai de seamă 
plăceri. 


La includerea lui Gertrude în Prolegomena, Who's Who-ul 
arheologiei, ea a fost descrisă drept „o remarcabilă pionieră a 
studiului arhitecturii bizantine”. După ce, în 1909, a publicat 
împreună cu profesorul William Ramsay The Thousand and One 
Churches, volum dedicat sitului de la Binbirkilise, Gertrude s-a 
concentrat asupra platoului anatolian înalt al Turciei, adunându- 
şi în 1913 descoperirile în a şaptea ei carte, The Churches and 
Monasteries of the Tur Abdin. 

Spre sfârşitul vieţii, când s-a stabilit la Bagdad, a devenit tot 
mai îngrijorată de jefuirea pe scară largă a comorilor naţionale 
ale Irakului. A discutat cu regele Faisal despre necesitatea 
elaborării unei legi a excavatiilor, în vederea protejării 
numeroaselor situri de mare importanţă din ţară, ca şi pentru a 
împiedica exportul artefactelor descoperite către muzeele din 
străinătate. Faisal a numit-o director onorific al Muzeului de 
Arheologie şi a ajutat-o să schiteze legea, care evidenția în mod 
echitabil drepturile naţiunii şi pe cele ale persoanelor ce 
efectuau excavații, care proliferasera după război ca urmare a 
unor expediţii ştiinţifice organizate de multe ţări cu scopul de a 
reconstitui istoria regiunii. Din momentul când a început să 
gândească în termenii respectării dreptului Irakului la propriul 
trecut, Gertrude s-a hotărât să înfiinţeze un muzeu de 
arheologie. A revendicat cu mare zel artefactele cele mai 
valoroase pe care le descoperise şi în curând s-a aflat în posesia 
celei mai bogate colecţii din lume de obiecte ce ilustrau istoria 
veche a Irakului. Cu pălăria ei clos şi fusta scurtă, aşa cum era 
moda anilor 1920, Gertrude a devenit un personaj de temut la 
siturile excavate de britanici, americani şi germani: descindea 
furtunos din maşina de serviciu şi se îndrepta spre masa unde 


erau etalate artefactele descoperite pentru a revendica 
obiectele cele mai valoroase sau a negocia condiţiile cedării 
acestora. Atunci când discuţiile intrau în impas, se prevala de 
expedientul ei preferat: dădea cu banul. 

In 1926, anul morţii sale, şi-a canalizat toată atenţia spre 
arheologie. Telul ei suprem era crearea unui muzeu în toată 
puterea cuvântului în care să-şi poată expune artefactele antice. 
Sala babiloniană din piatră, amenajată sub conducerea sa, a fost 
inaugurată de rege în luna iunie. Ca de fiecare dată când se 
implica într-un proiect, Gertrude se ocupa până şi de cele mai 
neînsemnate detalii. Singură sau împreună cu un funcţionar, 
uneori ajutată de un ofiţer din RAF, arheolog amator, a catalogat 
cu mare atenţie descoperirile de la Ur şi Kish, sculându-se 
câteodată la 5 a.m. pentru a-şi face treaba înainte de arsita 
deborâtoare din miezul zilei. 


Descrierile şi relatările de mai jos sunt preluate din scrisorile 
expediate tatălui şi mamei vitrege. 


Atena, primăvara anului 1899 
Domnul Hogarth... ne-a arătat câteva descoperiri recente - vase 
din anul 4000 î.H. de la Melos. Nu-i aşa că asemenea obiecte îţi fac 
mintea să zburde? 


Despre o prelegere a profesorului Dorpfield cu privire la 
Acropole 
„„„Ne-a călăuzit din piatră în piatră şi a pus cap la cap dovezile 
arheologice cu o asemenea ingeniozitate, încât am văzut Atena 
anului 600 î.H. înălțându-se sub ochii nostri. 


Pergamos, Turcia, martie 1902 
Sa mă fi văzut la cumpărături în Smirna - m-am comportat 
aproape ca o localnică, doar ochii ar fi trebuit să arunce mai multe 
scântei. La Pergamos am vizitat în amănunt acropolele şi am 
examinat templele şi palatele şi teatrele şi marele altar ale cărui 
frize sunt expuse la Berlin. 


Sardis, 3 martie 1902 
Am reuşit, spre marea mea satisfacţie, să fac rost de un 
Herodot? la a doua mână... 


13 Mare istoric grec din secolul al V-lea, supranumit „părintele istoriei”. 


Sardis, 7 martie 1902 
M-am bucurat enorm că aveam scrierile lui Herodot foarte 
proaspete în minte... E un loc extraordinar de interesant... 


Sardis, 9 martie 1902 
Intr-o bună zi voi reveni aici cu cortul, dar numai după ce voi 
învăţa limba turcă, ceea ce nu-mi va fi deloc dificil... 


Paris, 7 noiembrie 1904 

După masa de prânz am plecat cu maşina, am lăsat câteva cărţi 
de vizită şi pe urmă m-am întâlnit cu Salomon Reinach, care s-a 
arătat entuziasmat să mă cunoască. Cu el mai erau doi bărbaţi... 
Am stat de vorbă o oră sau mai mult, timp în care Salomon şi Ricci 
au îngrămădit în jurul meu mormane de cărţi şi mi-au picurat 
informaţii în urechi. A fost o plăcere să stau să-i ascult vorbind în 
jargonul savanților... Dar şi deconcertant. In dimineaţa asta am citit 
până la 11 despre manuscrisele bizantine, pe care voi merge să le 
vad la Bibliotheque Nationale; după aceea m-am dus la 
cumpărături cu familia Stanley şi mi-am luat o jachetica de blană 
încântătoare, pe care o s-o port când voi călări prin Siria - da, asta 
am făcut! M-am întors acasă şi am citit până la ora 2, când 
Salomon a venit să mă ia şi am mers împreună la Luvru. Am stat 
până la 4.30 - a fost fascinant... Nimic nu se compară cu o vizită la 
muzeu în tovărăşia dragului meu Salomon. Am trecut de la Egipt la 
Pompeii, după care am revenit în Alexandria. Am studiat desenele 
de coarne de animale din Grecia până la Bizanţ şi influenţa artei 
bizantine asupra artei timpurii europene... în timp ce Salomon a 
dezvoltat o teorie nouă despre redarea pleoapelor... şi a ilustrat-o 
cu un bust de Phidias** şi un cap sculptat de Scopas?>. A fost 
minunat. 


11 noiembrie 1904 

Am vazut toate obiectele din fildes care ma interesau si, spre 
bucuria mea, am început să mă pricep să le localizez... Rezultatul 
acesta fericit se datorează în mare parte faptului că am răsfoit o 
mulţime de cărţi ilustrate împreună cu Reinach. Noaptea trecută m- 
a pus să ghicesc ce reprezentau unele artefacte - până şi nişte 
mărgele greceşti - a fost un fel de test - pe care sunt convinsă că l- 


(n.a.) 
14 Sculptor grec din secolul al V-lea î.H. (n. tr.). 
15 Sculptor grec din secolul al IV-lea î.H. (n. tr.). 


am trecut. Reinach a fost foarte multumit, dar ma indrageste asa 
de tare, incat poate ca nu e suficient de obiectiv. Si-a pus practic la 
dispozitia mea toate cunostintele lui nelimitate... 


Despre expeditia ei din 1905 prin Desertul Sirian spre Qallat 
Semaan, Asia Mica, 31 martie 1905 
| Astazi am avut o zi extraordinar de placuta - m-am jucat de-a | 
arheologul. 


3 aprilie 1905 
Nu voi uita niciodată cât m-am chinuit să copiez o inscripţie 
siriană pe o ploaie torențială, cu pelerina înfăşurată în jurul cărţii ca 
să nu se ude hârtia. Naiba să le ia de inscripţii siriene, sunt atât de 
îngrozitor de dificil de copiat. 


Anavarza, 21 aprilie 1905 

M-am sculat în zori şi la ora 6 am început să mă ocup de 
bisericile mele... Am luat un soldat cu mine şi l-am învăţat cum să 
tina panglica de măsurat. A priceput rapid ce voiam de la el şi a 
măsurat uşile şi ferestrele atât de bine, de parcă se născuse cu 
această abilitate... Una dintre bisericile cele mai mari a fost rasă de 
pe suprafaţa pământului... Am căutat în jur o sculptură care să îmi 
dea un indiciu cu privire la stilul decoratiunilor si după multe 
căutări am găsit una, una singură - dar datată! Era o bucată mare 
de piatră despre care, judecând după formă şi finisaje, am tras 
concluzia că se afla la îmbinarea a două arce ale ferestrelor absidei, 
în timp ce inscripţia era gravată cu litere greceşti înalte, frumoase, 
între două muluri de arce: „Anul 511.” 

Două lucruri îmi displac la Anavarza. Tantarii şi şerpii; dintre ei, 
tantarii s-au dovedit a fi cei mai ostili; şerpii se îndepărtează 
întotdeauna în mare grabă şi până acum nu am experimentat pe 
propria piele muscaturile lor. Printre ruine se întâlnesc o mulţime 
de şerpi. Au cam 90 de centimetri lungime - şi mă întreb dacă sunt 
otrăvitori... Am reuşit să alungăm vulturii - care stăteau insirati în 
vârful castelului - şi-au luat în final zborul, lăsând în urmă o 
duhoare insuportabilă. 


Karaman, 7 mai 1905 
Bănuiesc că nu se întâmplă des să ne gândim ce invenţie 
minunată este calea ferată, dar pentru mine treaba asta este 
extrem de importantă acum, căci voi ajunge la Konia în trei ore, în 
loc să mărşăluiesc timp de două zile istovitoare de-a lungul unei 
câmpii de noroi. leri am călărit pe drumul acela preţ de circa 35 de 


| mile. 


Binbirkilise, 13 mai 1905 

Am... pornit să străbatem câmpia către Binbirkilise. Numele 
acesta înseamnă O mie şi una de biserici... Se află la poalele unui 
munte înalt şi îndepărtat, Kara Dagh, şi se ridică abrupt în mijlocul 
câmpiei... M-am îndrăgostit imediat de acest loc, o îngrămădeală 
de ruine frumoase adunate în jurul unei cupe stâncoase sus, pe 
dealuri - cu Asia Mică la picioare... O minunată ţintă finală pentru 
călătoria mea... 


16 mai 1905 

Am luat... trenul înapoi spre Konia. Consulul şi soţia lui m-au 
aşteptat la gară şi am luat împreună cina la hotel, unde ne-am 
întâlnit şi cu profesorul Ramsay, care cunoaşte ţara asta mai bine 
ca oricine. Ne-am imbratisat şi ne-am împrietenit pe loc. 


Aceasta a fost prima întâlnire a lui Gertrude cu arheologul Sir 
William Mitchell Ramsay şi a dus la colaborarea celor doi pentru 
scrierea unei cărţi despre Binbirkilise. Cu această ocazie, ea i-a 
arătat o inscripţie pe care o copiase în timpul scurtei sale vizite 
acolo. Profesorul Ramsay a consemnat în prefața la volum: 
„Ideea vizitei la Bin Bir Kilisse i-a venit domnişoarei Gertrude 
Bell după lecturarea cărţii [lui Strzygowski] şi atunci când, la 
întoarcerea ei la Konia, ne-am cunoscut, ea m-a rugat să copiez 
o inscripţie pe care o găsise la una din biserici, dar care era atât 
de ştearsă încât literele abia dacă se puteau descifra. Ea bănuia 
că inscripţia conţinea o datare şi bănuiala i s-a adeverit, iar 
cronologia din Cele o mie şi una de biserici este centrată pe 
acest text.” 

La sfârşitul lunii mai 1907, cei doi s-au întâlnit din nou la 
Binbirkilise pentru o lună de excavații, au analizat împreună 
rezultatele la Routon, iar în 1909 au publicat cartea The 
Thousand and One Churches. 


Lacul Egerdir, pe drumul spre Binbirkilise, 1 mai 1907 
Pe malul estic al lacului era un loc pe care Ramsay m-a rugat să 
încerc să-l vizitez... un loc sfânt de dinaintea erei creştine, sacru 
pentru Artemis din Lac, ea însăşi o zeitate pisidiană rebotezată de 
greci... Aici stâncile se prăbuşesc direct în lac şi la poalele lor se 
află un arc natural mare de circa 4,5 metri lăţime prin care se vede 
sclipind apa albastră din lac. In stânca de deasupra e o camaruta 


tăiată în piatră în care m-am căţărat cu oarecare dificultate şi în 
care am găsit o lespede ca un fel de /oculus?®... probabil că era o 
lespede artificială... Ne-am întors călare... Există şi o insulita, 
aproape unită de mal prin parcele cu stuf imens de înalt şi pe care 
nimeni nu a ajuns s-o viziteze. Eu am găsit însă o barcă foarte 
veche şi urât mirositoare şi am angajat trei pescari pentru o sumă 
infimă, care au vâslit până la insulă... Era complet înconjurată de 
ziduri bizantine în ruină, cu blocuri mari de zidărie care se 
prelungeau direct în apă; din loc în loc era câte o coloană mai 
veche construită printre ele şi totul era plin de şerpi. Am găsit un 
singur lucru realmente interesant, o stelă foarte ciudată, sculptată 
cu o figură feminină aparent acoperită cu solzi şi având deasupra o 
inscripţie formată din două rânduri... din păcate, piatra era în 
întregime acoperită cu peste 45 de centimetri de apă sclipitoare. 
Căzuse în lac şi zăcea acolo. Am făcut tot ce am putut pentru a 
descifra inscripţia. Am intrat în apă şi am încercat să răzui mâzga 
de pe piatră, însă apa scânteia şi mâzga s-a depus din nou şi într- 
un sfârşit am renunţat şi am ieşit din apă, udă leoarcă şi destul de 
iritată. 


Maden Sheher (Oraşul de jos din Binbirkilise), 21 mai 1907 

Obiceiul de a construi totul pe culmea cea mai înaltă a dealurilor 
trebuie aspru criticat. Dă aşa de mult de furcă generaţiilor 
următoare... Am găsit... un sit în ruină cu o biserică perfectă în 
vârful unei coline din apropierea taberei şi biserica era din piatră pe 
jumătate îngropată. M-am gândit că acela era probabil altarul. Aşa 
că am luat după mine câţiva oameni cu cazmale şi răngi şi am 
scos-o la suprafaţă şi era într-adevăr altarul... Dumnezeule mare! 
ce treabă mai mult decât profesionistă. 


Maden Sheher, 25 mai 1907 

leri a sosit familia Ramsay. Eram ocupată cu dezgroparea unei 
biserici când şi-au făcut apariţia două căruţe în care erau ei... Au 
coborât imediat. Lady R. a pregătit ceaiul în aer liber (erau 
flămânzi) şi R., fără să ia nimic altceva în seamă, a început să-mi 
pună întrebări despre biserică... 

Acum trebuie să vă povestesc un lucru foarte, foarte ciudat. 
Biserica situată la marginea sitului Kara D. la care am lucrat timp 
de două zile înainte de sosirea familiei Ramsay are în apropiere 
câteva pietre mari şi pe una din ele am descoperit o inscripţie 
bizară. Cu cât mă uitam mai mult la ea, cu atât îmi părea mai 


16 Loc mic (în Ib. latină, în original) - nişă funerară rectangulară, în care se 
păstrau urne cu cenuşă, oseminte, sarcofage sau sicrie. (n. red.). 


curioasă şi mai putin probabil sa fie din perioada creştină... Am dat 
jos piatra cu mare grijă, avea sculptate pe ea nişte capete de 
iepure tare ciudate şi un fel de cruci înaripate şi braţe şi cercuri, şi 
cu mâini tremurătoare i-am arătat-o lui R. S-a uitat la ea şi a spus: 
„E o inscripţie în hitită. Asta am sperat cel mai mult să descoperim 
aici.” Cred că în viaţa mea nu am jubilat aşa de tare. Acum nu ne 
mai gândim decât la hititi... 

Nu v-am povestit nici pe jumătate cât de mult mă distrez aici! Ar 
trebui să mă vedeţi cum supraveghez munca a 20 de turci şi 4 
kurzi! 


29 mai 1907 

Mă trezesc dimineața la 5 si iau micul dejun înainte să se scoale 
familia Ramsay, după care, înainte de ora 6, mă indrept spre locul 
unde sapam şi stau acolo până la 12, supraveghind lucrările si 
făcând măsurători... După masa de prânz, revin la excavații şi 
rămân până la 5 după-amiaza sau mai târziu. R. îşi face de obicei 
apariția pe la 7 sau 8 dimineaţa si pe la 3 după-amiaza... fizic nu 
poate rezista mai mult. Va trebui să mă ocup eu de toate 
măsurătorile si de desenarea planului sitului, ceea ce imi ocupă 
cam 12 ore pe zi. Nici nu poate fi altfel, căci asta este sarcina pe 
care mi-am asumat-o. 


Daile, 14 iunie 1907 
Ati fi surprinși să vedeți scena din mijlocul căreia vă scriu: 
31 de turci curăță cu cazmale si lopeti o biserică si o mănăstire. 
Din când în când, mă strigă: „Efendim, efendim!” Y e bine asa?” 


5 iulie 1907 

Ne-am petrecut toată dimineața mergând din sat în sat de-a 
lungul râului Karajadagh, în căutare de ruine si inscripții. 

Se procedează aşa: ajungi într-un sat şi întrebi de inscripții. Îţi 
vor răspunde că nu există aşa ceva. Le răspunzi foarte ferm că 
există cu siguranţă inscripţii, după care stai şi aştepţi în soare timp 
de vreo 10 minute, cât se strâng sătenii. In final unul din ei va zice 
că are o piatră scrisă la el acasă. Te conduce acolo, găseşti piatra, 
copiezi inscripţia şi-i dai doi piaştri, rezultatul fiind că toată lumea 
descoperă brusc că are câte o piatră scrisă uitată pe undeva prin 
casă... 


La începutul anului 1909, Gertrude a întreprins una dintre 


17 „Doamnă/domnule” (in Ib. turcă, în original) (n. tr.). 


cele mai importante expeditii ale sale in desert, traversand 
întinderea de nisip printre triburi ostile pentru a descoperi 
imensul castel de la Ukhaidir. 


Ukhaidir, 23 martie 1909 
Am ajuns! fara probleme şi fara patanii şi mă bucur nespus ca 
am luat-o prin deşert, pentru că totul s-a terminat cu bine... Locul e 
nemaipomenit de liniştit şi frumos şi cu toţii simţim o uşurare, ca şi 
cum am fi scăpat cu bine după un drum plin de primejdii. 


26 martie 1909 

E un castel, un fort, un palat - cum vreţi voi să-i ziceti - enorm; 
are 155 de metri pe 170 şi e înconjurat de ziduri exterioare cu 
turnuri rotunde, şi cam o treime din interior e ocupată de curte 
după curte cu încăperi frumoase, cu bolti şi cupole acoperite cu 
decoraţiuni desăvârşite în ipsos - camere subterane - camere 
amplasate în partea superioară - unele construite cu coloane, altele 
rotunde şi cu nişe de jur-împrejur, pe scurt o mostră incredibilă de 
artă sasanidă absolut fabuloasă. Locul nu a fost cartografiat, nu s-a 
scris nimic şi nici n-am auzit până acum de el. Arabii mi-au spus că 
un strain?® a venit aici anul trecut şi a făcut săpături timp de câteva 
zile. De cum l-am văzut, am ştiut că era ocazia vieţii mele. Nu 
contează câtuşi de puţin dacă altcineva va publica un studiu 
înaintea mea; voi învăţa lucrând aici mai multe despre arta 
orientală din secolul al VI-lea decât aş putea afla citind toate cărţile 
de pe lume. Cred că datează din vremea Ctesiphonului?’, dar 
bănuiesc că nu a fost construit pentru sasanizi?%, ci pentru prinții 
lahmizi21... 

Am luat cu mine o panglică de măsurat şi o riglă de 30,5 cm 
pentru a face schiţa întregului palat... Mi-am adus cu mine de la 


18 M. Massignon, cu care Gertrude avea să corespondeze mai târziu în 
anul acela. (n.a.). 

19 Capitala imperiilor part (247-224 d.H.) şi sasanid (224-651), unul dintre 
cele mai importante oraşe din Mesopotamia. Ruinele sale sunt situate la circa 
35 km sud de Bagdad. (n. tr.). 

20 imperiul sasanid sau neo-persan (224-651) a fost ultimul regat iranian 
de dinainte de apariţia Islamului şi un rival de temut al Imperiului Bizantin. 
(n. tr.). 

21 Lahmizii sau Munadhiridi - trib preislamic de arabi creştini care trăiau în 
Mesopotamia Meridională (azi în sudul Irakului). Au fost aliaţi cu persii şi 
sasanizii şi îşi aveau capitala, înfiinţată în anul 266, la Al-Hira, pe malul de 
vest al Eufratului. În anul 611 regatul lor a fost cucerit de califatul persan (n. 
tr.). 


Kerbela toată tabăra... Mărturisesc că am avut îndoieli în legătură 
cu treaba la care mă înhămam, însă Fattuh?? este atât de capabil şi 
curajos, încât dacă s-ar întâlni cu nişte hoţi, probabil că ar avea 
câştig de cauză. A venit înarmat cu puşca lui Maurice, care s-a 
dovedit a fi de mare folos... 


29 martie 1909 

Azi-noapte castelul meu mi-a oferit un alt fel de distracţie. M-am 
dus devreme la culcare, dar fiind prea obosită nu am putut să 
adorm, aşa că am zăcut în pat şi m-am gândit la munca mea... 
Dintr-odată am auzit o împuşcătură şi un glonţ a şuierat prin 
apropiere. Toţi oamenii mei au sărit în picioare şi l-am auzit pe 
Fattuh cum dădea ordin catargiilor să se plaseze în avanposturile 
taberei. M-am sculat şi eu şi am ieşit să văd ce se întâmplă. Intre 
timp, răsunaseră alte trei sau patru impuscaturi. În scurt timp, ‘Ali 
şi alţi câţiva au trecut în goană pe lângă noi, cu toţii înarmaţi cu 
câte ceva, iar Fattuh, foarte hotărât, i-a urmat în deşert. M-am 
catarat în vârful unui morman de ruine ca să îi urmăresc, însă 
curând au dispărut în lumina pâlpâitoare a lunii. După câteva 
minute, am zărit în depărtare scânteierea roşie a unor focuri de 
armă; după circa un sfert de oră, 'Ali şi oamenii lui s-au întors cu 
puştile pe umăr şi cântând un cântec războinic... Mi-au declarat că 
cei care ne atacaseră fuseseră nişte indivizi din Dafi’ah, un trib 
ostil... 


In 1914, Gertrude si-a publicat cele patru volume dedicate 
descoperirilor de la Ukhaidir, amintind cu respect de „prietenii 
mei specialişti în Babilon” care îşi publicaseră cartea cu doi ani 
înainte şi care, din păcate, îi refuzaseră sprijinul. 


Un subiect atât de fermecător şi de evocator... este puţin 
probabil să se ivească mai mult decât o dată în viaţă, şi în timp ce 
termin de scris această pagină îmi amintesc de uimirea cu care i- 
am privit întâia oară zidurile formidabile; de idila care s-a născut 
între mine şi incintele sale cu ocazia primei vizite acolo; de 
plăcerea, nediminuată de senzaţia de familiaritate, pe care am 
resimtit-o la întoarcere; si de regretul cu care mi-am luat adio, 
făcându-i cu mâna din depărtare în timp ce traversam câmpia arsă 
de soare. 


22 Servitorul cel mai devotat al lui Gertrude, angajat în 1905 la Adana şi 
care avea să o însoţească în majoritatea expedițiilor ei în desert. (n.a.). 


Gertrude a făcut ultima expediţie in desert în 1913-1914, 
înaintea izbucnirii Primului Război Mondial, dupa care a fost 
angajata cu norma intreaga la Cairo, Basra si Bagdad. Abia dupa 
un deceniu si-a putut relua preocuparile arheologice. La acel 
moment se stabilise la Bagdad si devenise tot mai ingrijorata de 
problema protejării siturilor arheologice şi comorilor Irakului. 


20 iulie 1922 

Astăzi am fost invitată să iau ceaiul cu regele şi am avut o 
discuţie de două ore foarte fructuoasă. În primul rând mi-a promis 
sprijinul pentru Legea Excavatiilor??, pe care am redactat-o cu mare 
grijă şi consultându-mă cu autorităţile locale. Regele s-a angajat să 
o susţină în faţa consiliului - e foarte serios în privinţa arheologiei, a 
fost instruit de T.E. Lawrence - şi a fost de acord cu propunerea 
mea ca să fiu numită... director provizoriu al Muzeului de 
Arheologie aflat în subordinea guvernului, asta în afara celorlalte 
îndatoriri ale mele. 


Bagdad, 13 octombrie 1923 

Mi-am petrecut cea mai mare parte a dimineţii la Ministerul 
Lucrărilor Publice, acolo unde am discutat despre înfiinţarea 
Muzeului lrakian! - vă puteţi închipui aşa ceva? E un început 
modest, ştiu, dar toate au un început. 


Bagdad, 9 ianuarie 1924 

Intentionez să fac de una singură o escapadă de două zile în 
deşert. Vreau să mă simt din nou sălbatică şi independentă, şi nu 
secretar [pe problemele Orientului] la înaltul Comisariat. 

Domnul Woolley24 a făcut câteva descoperiri extraordinare la Ur 
şi mi-a scris să mă duc acolo urgent. Mi-am trecut în plan să 
cercetez nişte gorgane de pe partea aceea a oraşului Nasiriyah şi 
sper să reuşesc să ajung. 


Bagdad, 22 ianuarie 1924 
| Am petrecut trei ore vizitând situl [de la Kish] şi examinând 


23 Una dintre reglementări se referea la împărţirea egală a artefacte lor 
între statul irakian şi cei care le descopereau, cu Gertrude reprezentând 
statul irakian. (n.a.). 

24 Viitorul Sir Leonard Woolley. A lucrat la Carchemish alături de T.E. 
Lawrence şi la momentul scrisorii lui Gertrude coordona o expediţie 
organizată în comun de British Museum şi University of Pennsylvania care 
avea drept scop efectuarea de săpături la Ur, în Caldeea. (n.a.). 


excavatiile. Cand ne-am întors la corturi... nu am găsit nicio 
maşină, aşa că am urcat în vârful ziguratului, am chemat patru 
călăreţi şi le-am rechizitionat caii. Pe doi dintre ei am urcat eu şi cu 
].M.25 şi ne-am pregătit să intrăm în Hillah. 

După un mic dejun matinal, m-am dus la râu, l-am traversat cu 
bacul şi am ajuns în satul Khidir, unde m-am prezentat la casa 
mudirului?®, care mi-a dat (cu proces-verbal) un cal şi o escortă cu 
care să mă duc la Warka, denumirea modernă a oraşului Erech, 
marea capitală babiloniană din sud. Am călărit întins timp de două 
ore pe gorgan; eu călăream pe o şa de poliţist. E dintr-o piele care 
se desprinde uneori, şi aşa s-a şi întâmplat. Când am ajuns la 
gorgan am găsit o mulţime de oameni care săpau şi i-am 
înconjurat. Au tipat şi au strigat când m-au văzut, dar i-am salutat 
şi s-au liniştit. l-am întrebat: „Aţi găsit obiecte vechi?” „Nu”, mi-au 
răspuns ei, „pe Dumnezeu, nu am găsit nimic.” Atunci le-am zis: 
„Dar ce faceţi cu cazmalele si lopetile? Vă plătesc.” După aceea 
atmosfera s-a schimbat şi unul după altul au început să cotrobăie şi 
au scos de la piept câte un cilindru sau o pecete, pe care le-am 
cumpărat pentru muzeu plătind câţiva anna? . 


13 februarie 1924 

Am continuat să explorez împrejurimile Kadhimainului... am 
descoperit o jumătate de elefant plantat în vârful zidului unei curţi - 
aşa că am intrat călare în curte şi am întrebat cine locuia acolo... L- 
am întrebat [pe proprietar] dacă avea vreun idol în casă. „O, da”, 
mi-a răspuns el şi m-a condus în curtea interioară, a ridicat colţul 
unui preş şi a dat la iveală o statuie asiriană. E destul de blocată 
acolo, dar seamănă aşa de tare cu statuia Semiramidei pe care am 
găsit-o la Assur... încât nu poate fi decât ea. Se zice să ar fi fost 
adusă din Babilon. Nu s-a păstrat decât partea superioară, până la 
brâu. Pare să aibă părul cârlionţat... Trebuie s-o iau pentru muzeu... 
O să renunţ la elefant. 


Bagdad, 6 martie 1924 
Vineri, după masa de prânz, J.M. Wilson si cu mine ne-am suit în 
aşa-zisul tren expres şi ne-am dus la Ur ca să facem împărţeala. Am 


25 J. M. Wilson, consilier pe probleme de arhitectură la Ministerul Lucrărilor 
Publice. (n.a.). 
26 Guvernator al unui oraş, în cazul de faţă arab, aflat însă în slujba 
autorităţilor turce. (n.a.). 
27 Monedă echivalentă cu 1/16 dintr-o rupie. A fost scoasă din uz după 
împărţirea Indiei şi trecerea la sistemul monetar decimal - în 1957 în India, 
respectiv în 1961 în Pakistan. (n. tr.). 


ajuns sambata la ora 5.10 a.m... Nu am avut la dispozitie decat o 
jumătate de oră ca să mă scol, să-mi strâng asternutul şi lucrurile. 
Am sărit din pat, m-am îmbrăcat repede şi nu am apucat să mă 
spăl şi să mă pieptan. J.M. cu mine şi cu ‘Abdul Qadir, custodele 
muzeului meu, am pornit apoi spre Ur când nu se luminase încă de 
ziuă... Am coborât de pe zigurat ca să vedem scara neacoperită. E 
ceva uimitor şi neaşteptat, o scară triplă... sprijinită de zigurat cu 
blocuri de zidărie între scări. E din perioada babiloniană târzie... şi 
acoperea probabil o scară din timpul dinastiei a treia de la Ur, 
despre care deocamdată nu se ştie nimic... Până să înceapă să 
sosească muncitorii... şi după aceea domnul Wooley, ne-am tot 
minunat de scară şi de restul construcţiilor şi apoi eu am intrat în 
casă ca să mă spăl sumar şi să mă pieptăn... Am început 
împărţeala înainte de ora 9 (cu mine câştigând scarabeul de aur 
dând cu banul)... Partea cea mai dificilă a venit după prânz, când 
le-am spus că trebuie să iau scena mulsului. N-am încotro. E ceva 
unic şi descrie viaţa cotidiană dintr-o epocă foarte veche. În 
calitatea mea de director al antichitatilor, sunt de fapt un oficial 
irakian constrâns să acţioneze în respectul termenilor prin care am 
acordat permisiunea de excavatie. J.M. m-a susţinut, dar am frânt 
inima domnului Woolley... 


Bagdad, 18 martie 1924 
M-am înfuriat îngrozitor de tare. L-am surprins pe bătrânul ‘Abdul 
Qadir cârpind florile de la Ur cu bucăţi mari de ipsos, în care 
petalele de piatră aproape că dispăreau. l-am spus... să nu mai 
facă asta niciodată şi am trimis după un prieten de-al meu, un 
negustor de antichităţi, ca să repare stricăciunile. 


Kish, 24 martie 1924 

Le-am explicat... că intenţia mea era să le las, în limita 
posibilităţilor, tablitele, pentru a fi la dispoziţia studenţilor. În 
schimb, ei trebuiau să se împace cu ideea de a se despărţi de unele 
dintre celelalte obiecte de valoare. „Cine decide la final, în caz că 
nu cădem de acord?” m-a întrebat profesorul [S.H. Langdon]. l-am 
răspuns că eu... Mai întâi am cercetat un obiect unic, o tăbliță din 
piatră inscripționată cu ceea ce părea a fi cea mai veche scriere din 
lume... Am luat-o. După aceea am mers într-o cămăruţă unde erau 
adunate celelalte obiecte şi am început cu mărgelele şi bijuteriile. 
Aveau acolo un cercel frumos, în formă de boboc, de culoarea 
rodiei, găsit în mormântul unei fete şi datând de pe vremea lui 
Nabucodonosor, iar lângă el un minunat cerb din aramă, destul de 
sfărâmat. Mi-a fost clar că pe acesta nu îl puteam lua... am luat 


cercelul de culoarea rodiei... şi pe urmă ne-am ocupat de şiraguri, 
pe care le-am împărţit... E nemaipomenit să alegi vase şi obiecte 
vechi de 4 până la 6.000 de ani! Am reuşit să iau o minunată piatră 
încrustată, reprezentând un rege simerian care mâna prizonierii şi 
nu se purta deloc bine cu ei... 


Bagdad, 4 mai 1924 
Mă împăunez când conduc oamenii prin muzeu. Începe să devină 
un loc extraordinar. Am avut o zi grozavă, am despachetat şase 
cutii cu obiecte de la Kish... Asemenea obiecte frumoase de alamă 
din Antichitate nu s-au mai văzut; rafturile gem de ele. 


Bagdad, 22 aprilie 1925 

J.M. şi cu mine am primit permisiune din partea viceamiralului să 
luăm un avion al poştei ca să mergem la Kirkuk pentru a vizita o 
mică excavatie... Am plecat ieri-dimineaţă şi ne-am întors în 
dimineaţa asta - am făcut două ore şi jumătate ore la dus şi două 
ore la întors, cu vânt din spate. Imi place să zbor. Singurul necaz a 
fost că au uitat să-mi pună valijoara în avion şi m-am întors fără 
ea... Totuşi... odată ce îţi spui că nu călătoreşti cu bagaj, 
sentimentul e unul inaltator. 


Bagdad, 16 martie 1926 
Am ajuns la Ur... unde am fost nevoită să iau cele mai bune 
obiecte găsite... Acumulez tot mai multă experienţă şi învăţ multe 
lucruri. Am ajuns să datez destul de corect cilindrii şi pecetile si să 
estimez valoarea lor, pentru ca să nu mai aleg la întâmplare, 
exclusiv pe criteriul frumuseţii... 


Bagdad, 23 martie 1926 

Am încercat să... învăţ câte ceva despre amenajarea unui 
muzeu. Doamne! sunt atâtea de făcut... Mă voi concentra pe 
punerea în valoare a celor mai preţioase obiecte, iar de celelalte 
mă voi ocupa treptat. Intre timp, trebuie reconstruit acoperişul la 
noua clădire a muzeului căci mâlul s-a depus pe grinzi într-un strat 
atât de gros, încât aproape că se poate tăia cu briceagul. 


Bagdad, 12 mai 1926 : 

Mă intrebati ce planuri am pentru la vară... Indatoririle de la 
muzeu trebuie să fie pe primul plan. Nu pot să plec si să las toate 
acele obiecte valoroase numai pe jumătate transferate... O să-mi ia 
luni in sir... 


Bagdad, 26 mai 1926 

„„Ştiu deja ca ar trebui să-mi dedic tot timpul muzeului. 
Deocamdată mă duc acolo în fiecare dimineaţă de la 7 la 8.30 şi la 
9 ajung la birou. Urmează o muncă destul de extenuantă timp de 
vreo patru ore şi jumătate, dar până acum am reuşit să fac faţă... 
Una din sălile mari de la parter, Sala babiloniană din piatră, e acum 
terminată şi nu mai aştept decât să fie tradus şi tipărit catalogul, 
scris de mine, pentru a-i cere regelui să o inaugureze - doar ca să 
le demonstrez că muncim din greu aici. Dar asta este sala cel mai 
uşor de amenajat... Numărul de înregistrare al Muzeului Bagdad 
trebuie pus pe fiecare obiect şi până ce nu catalogăm fiecare obiect 
în parte nu putem să le înregistrăm... Am mutat circa jumătate din 
lucruri din sala cea veche în muzeul nou şi zac toate împrăştiate pe 
acolo, pe mese, pe podea, e un spectacol dezolant... Nu pot să le 
las aşa. 


Bagdad, 9 iunie 1926 
Va trimit prin poştă catalogul Sălii babiloniene din piatră a 
muzeului şi două cărţi poştale cu exponatele... Nr. 7 este obiectul 
de care sunt cea mai mândră - aşa ceva nu găseşti în niciun muzeu 
din lume... Regele va veni să inaugureze sala luni... 


Te Re Coy A ad” 
l ze son ate 
A E pa Diyarbakir Batman Te 
ae i P bat i 
\ Mardin NA, 4 ud j 
Nusaybin i 


H ' N 
Z ZAN Rasal Ayn Mosul PERSIA - IRAN | 


Sinjar | 
i 


Raqdah Se 
Kirkuk - | 


SIRIA Al Hadhar 


N Piujah Baqubah 


Ny Tadmor 
) *(Palmira) Kifri 
al Nas Khaniqin 


N 
g r 


AA | ft: B 
$ ee afas: oe rani ii i Ramadi SEA 
Li aa 
ca alta AN Roast al Burga IRAK Hillah 
maĵe!ORDA Ukhaidir "~y 
Ziza tT” Al Azraq Najaf Diwaniya 


„Mai a Moartă! 4 i 
Palestisag Tubah Deşertul Sirian p a’ 


+ 
t 
i ‘air if 
Maan. N # Lawqah 
Aqaba x f 
i, Sas ) 
Jobel Tubayge + Daramsheh 0 
H / 
Tabuke i Nefud a Hayyaniyah 
4 d 
Taymae i | 
W \ 
Bir al Hayz Re LE 

R AlMisma Hayyil | 
“O \Caleferată | 
dezafectată | 
N | 
Ny , | 
5 Medina Riad a | 
ARABIA | 
SAUDITĂ | 
| 


CĂLĂTORIILE LUI GERTRUDE BELL 


1911: 9 FEBRUARIE-23 MAI | 
1913: 6 NOIEMBRIE-1 MAI | 


- CĂI FERATE 
RÂURI 


Calatoarea prin desert 


In martie 1905, Gertrude a ajuns la Qallat Semaan, un sit aflat 
la doua zile si jumatate distanta de mers calare de Homs, Siria, 
şi s-a oprit acolo pentru a reflecta. 


Acesta este locul unde Sf. Simon a stat pe un stâlp. În timp ce 
servitorii îmi ridicau cortul, am mers şi m-am aşezat pe coloana 
sfântului - a mai rămas o mică parte din ea... şi m-am gândit cât de 
diferit era probabil sfântul de mine. Şi pe urmă am văzut o stea 
mare care a sclipit spre mine prin noaptea blândă şi caldă şi am 
convenit cu toţii că era mai plăcut să cutreierăm prin ceruri şi pe 
pământ decât să stăm toată ziua în vârful unui stâlp. 


Gertrude a făcut prima călătorie în deşert în 1900, la vârsta 
de 31 de ani, relativ târziu în viaţă. Cu opt ani înainte văzuse 
pentru întâia dată deşertul în cursul unei vacanțe petrecute cu 
mătuşa şi unchiul şi scrisese cu mare entuziasm despre zona 
deşertică ce înconjura Teheranul. 


Persia, 18 iunie 1892, scrisoare către Horace Marshall 
În deşertul din jurul Teheranului! milă după milă de nisip pe care 
nu creşte nimic, nimic, este înconjurat de munţii golaşi şi sumbri, 
incununati de zăpadă şi brazdati de torentele cele mai adânci. Pana 
să ajung aici, nu m-am gândit niciodată cum arată deşertul; e 
foarte frumos... 

Deşertul a rămas pentru Gertrude un lucru de văzut mai 
degrabă decât de experimentat, asta până ce şi-a vizitat 
prietenii, familia Rosen, la lerusalim, unde Friedrich îndeplinea 
funcţia de consul al Germaniei. Acolo a luat lecţii de arabă şi a 
întreprins expediţii călare la Palmira, Damasc, Baalbek şi Beirut 


Însă abia după cinci ani avea să pornească în acele călătorii 


lungi, deschizatoare de drumuri, prin Desertul Sirian catre Asia 
Mica, pe care le-a descris tn cartea The Desert and the Sown, al 
cărei titlu l-a explicat într-o consemnare în jurnalul personal, în 
lerusalim: 


..Am ajuns la nişte câmpuri întinse de grâne. Aici se procedează 
aşa: „arabii” insamanteaza un loc şi se duc să stea în altă parte, ca 
nu cumva animalele să le mănânce grânele. In anul următor, 
cultivă parcela pe care au locuit şi se întorc să locuiască pe 
precedenta. 


Între timp, viaţa privilegiată pe care o ducea Gertrude 
deborda de călătorii, ascensiuni montane, vânători, întruniri 
mondene, grădinărit şi studierea arheologiei. Dar pe măsură ce 
probabilitatea unei căsătorii şi a întemeierii unei familii se 
îndepărta tot mai tare, Gertrude a simţit tot mai acut nevoia de 
a se realiza personal. Ca femeie independentă şi cu multe 
talente, era mânată de nevoia de a se pune la încercare şi de a 
accepta provocări pline de pericole şi adrenalină. După ce a 
cucerit limba arabă şi a descoperit călătoriile în deşert, 
provocările au proliferat, transformându-se într-un experiment 
personal atotcuprinzător la al cărui capăt nu avea să ajungă 
niciodată. Pe de o parte se confrunta cu problema supravieţuirii 
şi atingerii telurilor, indiferent de riscurile întâlnite în cale, iar pe 
de alta cu dificultatea afirmării propriei identități departe de o 
lume care o privea exclusiv ca pe o fată bătrână, o moştenitoare 
bogată şi o descendentă a familiei Bell. Avea de perfectat 
cunoştinţe de limbi străine, de învăţat obiceiurile locurilor, de 
studiat istorie şi arheologie, de însuşit tehnici de prospectare şi 
navigaţie, de deprins abilităţi de fotografiere şi cartografiere, de 
analizat şi înţeles politicile din Orientul Mijlociu şi, în fine, de 
adunat şi trimis mai departe informaţii. Până la Primul Război 
Mondial, afacerile de stat erau puse la punct la dineuri, serate şi 
recepţiile date de ambasade la fel de mult ca în birourile 
guvernamentale. Gertrude a reuşit să pătrundă în această lume 
şi să fie recunoscută drept expertă. 

Instalarea într-un hotel din Orientul Mijlociu avea să devină cu 
timpul pentru ea un fel de ritual plăcut, un preambul aproape 
sacru la afacerea din ce în ce mai complicată a organizării celor 
cinci expediţii în deşert. Rezerva două camere cu terasă sau 


vedere, si una dintre ele o folosea pe post de birou. Scotea tot 
mobilierul, cu excepţia a două fotolii şi două mese, şi în timp ce 
umbla de colo-colo şi îşi aranja hărţile şi fotografiile de familie, 
lăsa să-i cadă scrumul de ţigară. 

În prima sa vizită la lerusalim a cumpărat un singur armăsar 
arab frumos, pe care a pornit curând să cutreiere împrejurimile, 
îndepărtându-se de cărările bătătorite, călărind bărbăteşte, fără 
scară de şa, sărind peste ziduri de piatră şi chiuind de bucurie în 
timp ce cu o mână îşi ţinea pe cap pălăria din fetru gri cu 
panglică neagră de catifea. 


Deraa, 30 aprilie 1900 

..Cea mai mare mângâiere în această călătorie, atât pentru 
mine cât şi pentru cal, este şaua bărbătească. Niciodată nu voi mai 
călători altfel; până acum nu am ştiut că se poate călări aşa de 
confortabil. Până să deschid gura, oamenii mă iau drept bărbat şi 
mi se adresează cu „Effendim!” Să nu va imaginati că nu port o 
fustă petrecută foarte elegantă şi decentă, însă cum aici bărbaţii se 
îmbracă şi ei cu un fel de fustanele, asta nu mă scoate în evidenţă. 


Prima expediţie întreprinsă de Gertrude a fost o călătorie 
călare de 70 de mile de-a lungul malului estic al Mării Moarte, în 
compania unui bucătar şi a doi catârgii. În câmpia Iordanului s-a 
trezit îngropată în flori până la mijloc. Flora şi fauna deşertului 
aveau să o încânte şi să o surprindă mereu. 


Ayan Musa, 20 martie 1900 

Întreg acest ţinut sălbatic a înflorit ca un trandafir. Privelistea 
era de neuitat - întinderi nesfârşite în culori variate şi desăvârşite - 
purpuriu, alb, galben şi cel mai strălucitor albastru (într-o plantă 
tepoasa a cărei denumire nu o cunosc), precum şi câmpuri stacojii 
de piciorul-cocoşului. Nouă zecimi din plante nu le-am ştiut, dar am 
descoperit margarete galbene, am simţit parfumul dulce al 
rododendronului, am zărit o specie mare şi splendidă de ceapă de 
culoare roşu-închis, usturoi alb şi dovlecei violeti, iar mai sus pe 
deal un mic iris albastru şi anemone roşii şi o plantă de un roz 
şters, asemănătoare cu inul. 


2 aprilie 1900 
Mi-am instalat tabăra la jumătatea înălţimii dealului, cu... 
câmpuri mari de grâne... şi berze ce ţopăie solemn, cu gâturile 
alungite, prin întinderea verde... Am văzut un stol imens care zbura 


şi s-a aşezat apoi pe pantele dealului, iar când am făcut o plimbare 
mi-am dat seama că mă observau curioase... 
Pe pământ săreau lăcuste... 


Uneori însă fauna se dovedea a fi mai puţin încântătoare. 


Ierihon, 6 aprilie 1900 
Proportional cu dimensiunea ei, Madeba deţine probabil cel mai 
mare număr de tantari şi purici din orice aşezare locuită pe glob. 


Gertrude a revenit spre nord şi a traversat drumul pelerinilor 
către Mecca. 


22 martie 1900 
Sigur că nu există propriu-zis un drum; are o lăţime cam de o 
optime de milă şi constă în sute de cărări paralele bătătorite de 
caravanele imense care le străbat de două ori pe an. 


În ultima zi a călătoriei sale, în loc să se întoarcă la Ierusalim, 
Gertrude a decis să viziteze ruinele nabateene de la Petra şi a 
poposit peste noapte lângă o tabără ridicată de Beni Sakhr, 
temutul trib, ultimul care se supusese stăpânirii turce. 

Pe parcursul acestei prime călătorii în deşert, Gertrude a 
comis multe greşeli şi a avut scăpări care au transformat 
expediţia într-o lecţie dură de viaţă. A învăţat că pentru a 
călători in pace trebuia să angajeze un rafig?® din fiecare trib 
beduin al cărui teritoriu îl taversa. Înainte de a deveni o 
cunoscătoare a etichetei specifice deşertului, nu a ştiut că 
atunci când se găsea în apropierea unei tabere trebuia să facă 
imediat o vizită de curtoazie şeicului în cortul său. Drept urmare, 
curând a dat de necaz şi a fost ameninţată de nişte oameni din 
tribul Beni Sakhr, înarmaţi până în dinţi. Şi totuşi, în noaptea 
aceea, Gertrude a scris acasă: „Nu cred că am mai avut 
vreodată o zi aşa frumoasă.” A mai învăţat să nu se încreadă în 
hărţi, care erau pline de erori - „una din marile dificultăţi ale 
acestei călătorii este faptul că nimeni nu cunoaşte, nici măcar 
cu aproximaţie, distanţele şi nu există nicio hartă care să 
valoreze mai mult de doi bani. O altă problemă este aceea că 
populaţia este aşa de săracă, încât cu mare greutate găsim 


28 La arabi, prieten apropiat sau însoțitor. (n. tr.). 


ceva de mâncare. În seara asta vom face foamea...” Ajunsă la 
Petra, a fost distrasă din contemplarea fabuloaselor ruine de 
foamea care o rodea. 


29 martie 1900 

Bab es Sik este un culoar lung de circa o jumătate de milă... 
Dintr-odată, prin deschizătura îngustă dintre stânci am zărit cea 
mai frumoasă privelişte pe care mi-a fost dat să o văd vreodată. 
Imaginati-va un templu tăiat în stâncă solidă, cu faţada superba 
sprijinită pe coloane corintiene bine delimitate ce se înalţă spre 
vârfurile stâncii în proporţii absolut perfecte, sculptate fiind cu 
grupuri statuare păstrate intacte din clipa când au fost dăltuite - şi 
toate acestea săpate într-o rocă trandafirie, cu soarele abia 
atingând-o şi făcând-o să pară aproape transparentă... Am ridicat 
tabăra sub un şir de morminte elaborate, trei nivele de coloane şi 
cornişe, totul încununat de o urnă funerară magnifică. Impresia 
este de stil rococo, aşa cum întâlneşti în bisericile venețiene... „Un 
oraş roşu-rozaliu având jumătate din vârsta timpului.” - Mi-aş dori 
ca Mielul lui Dumnezeu să fi venit!29 


Cu timpul, Gertrude a căpătat experienţă şi a învăţat tot mai 
multe lucruri. Şi-a confecţionat un sac de dormit din muselină 
pentru a se proteja noaptea de muşcăturile insectelor. S-a călit 
şi s-a obişnuit să bea apă din fântâni care colcăiau de „mici 
vietati roşii”. A învăţat cum să repare burdufurile de apă sparte, 
acoperind găurile cu o pietricică şi strângând pielea cu o sfoară 
în jurul gâtului burdufului. A învăţat să se protejeze de soare, 
după ce şi-a dat seama că razele puteau pătrunde ca să-i ardă 
gleznele şi labele picioarelor chiar şi prin cizmele din piele 
groasă. În călătoriile mai lungi a început să poarte peste pălărie 
acoperământul alb traditional în deşert, keffiyeh-ul5, tras peste 
jumătatea inferioară a feţei, iar pe cap un văl albastru fin cu 
tăieturi în dreptul ochilor. Şi-a acoperit parţial fusta cea nouă, 
petrecută, cu o haină largă bărbătească din bumbac de culoare 
kaki. Deşi neintentionat, se deghiza astfel în bărbat. 

Cunoaştem în amănunt viaţa pe care o ducea în aceste 
expediţii mulţumită consecventei minunate de care a dat 


29 Aluzie la un verset biblic: „A doua zi a văzut loan pe lisus venind către 
el şi a zis: lată Mielul lui Dumnezeu, Cel ce ridică păcatul lumii”. (loan 1:29) 
(n. tr.). 


30 Acoperământ de cap/eşarfă arăbească (n.a.). 


dovadă ca autoare de epistole adresate tatălui şi mamei sale 
vitrege, astăzi aflate în custodia Robinson Library de la 
Newcastle on Tyne University. Pentru Gertrude păstrarea 
legăturii cu ei, pentru ca familia să nu-şi facă griji din pricina sa, 
a fost de o importanţă vitală, şi aproape zilnic a expediat scrisori 
detaliate şi pline de umor cu privire la călătoriile sale, deşi nu 
întotdeauna datate. Atunci când nu avea timp, îşi nota câte ceva 
în jurnalele personale pe care le trimitea acasă în tranşe. 

Din 1909, a început să călătorească cu oarecare pompă. Nu 
numai pentru că îi plăcea să călătorească în stil mare, dar a 
aflat că triburile îi evaluau statutul social în funcţie de ceea ce 
poseda şi de darurile pe care era dispusă să le ofere, şi o tratau 
în consecinţă. Nu l-a uitat pe şeful tribului druz, Yahya Beg, care 
îi întreba pe săteni: „Aţi văzut vreodată o regină călătorind?” 
Gertrude îşi lua cu ea în bagaje rochii de seară luxoase, bluze 
din batist, fuste de călărie din olanda, camasi de bumbac, o 
haină de blană care îi servea şi drept pătură, pulovere, esarfe, 
cizme din pânză şi din piele. Pe sub straturile de jupe din 
dantelă ascundea arme, cele două aparate de fotografiat, filme 
foto, precum şi multe binocluri şi pistoale pe care urma să le 
dăruiască celor mai importanţi şeici. Cara după ea țigarete 
egiptene, pudre contra ţânţarilor, un serviciu de masă 
Wedgwood, sfeşnice şi perii de păr din argint, pahare de cristal, 
lenjerii de pat şi pături, mese pliabile şi un scaun comod. După 
ce s-a săturat să doarmă pe pământ, a început să ia în expediţii 
un pat de campanie şi două corturi, unul pe care îl folosea 
pentru a scrie imediat ce se instala tabăra, celălalt pentru 
dormit. Îşi lua cu ea şi baia din canafas, pentru ocaziile în care 
avea să găsească apă suficientă ca să se îmbăieze. 

Atunci când poposea peste noapte la mică distanţă de 
corturile negre arabe, se înfăţişa şeicului. De cum se instala 
tabăra, se spăla şi îşi schimba hainele, după care se prezenta la 
cortul acestuia, aducând daruri potrivite rangului lui social. Cu 
părul ei roşcat ridicat într-un coc şi purtând o rochie de seară 
din muselină sau dantelă, era o apariţie regală care transmitea 
totodată ideea încrederii depline în sine. Intr-o arabă devenită 
fluentă, aducea veşti de interes pentru respectivul şeic - 
informaţii cu privire la mişcările tribale, cine vânduse cai, cine 
deţinea cămile, cine fusese ucis într-un raid şi cât de cruntă 
avea să fie răzbunarea. Şeicul o invita la cină şi mâncau cu 


mâinile, pe care le spălau apoi in boluri aduse de sclavi. După 
cină şi cafea, în timp ce fuma o tigareta sau trăgea din nargile, 
narghileaua din care se fuma tutun, marijuana sau opium, 
Gertrude recita din memoria sa fantastică ode sau gasi/das din 
poezia arabă, pe care o cunoştea probabil mai bine decât însuşi 
şeicul. 


Tabara de lângă Tneib, după cina luată in cortul seicului 
Fellah Isa al tribului Daja, 12 februarie 1905 

Sper că deja v-aţi făcut idee despre cum arată un cort arab. 

E făcut din păr negru de capră, lung şi des, şi e despărţit la 
mijloc pentru a separa bărbaţii de femei. Latura ferită de vânt e 
întotdeauna deschisă, lucru absolut necesar, căci lumina şi căldura 
pătrund de la un foc de arbuşti de deşert care ard într-o gaură 
pătrată şi puţin adâncă săpată în pământ şi care scoate un fum 
greu mirositor... 


Orele de călărit calul sau camila erau lungi şi Gertrude a 
petrecut zile multe, pe o arşiţă cumplită, încercând să 
fotografieze şi să facă măsurători la ruinele îngropate adânc în 
iarba plină de şerpi. În alte dati a fost nevoită să mărşăluiască 
pe o vreme friguroasă sau prin furtuni. De parcă aceste necazuri 
nu ar fi fost de ajuns, în expediţia din 1905 a avut de-a face cu o 
echipă rebelă. 


La nord de Hama, 17 aprilie 1905 

Nici nu vă puteţi imagina cum e să călătoreşti printr-o ţară lipsită 
de drumuri şi poduri, după şi în timpul unor ploi grele, dacă nu 
torențiale... Eram obosită, udă şi înfometată, călătoria pe vreme 
proastă este extenuantă atât pentru minte, cât şi pentru corp... Am 
instalat tabăra pe ploaie, printre acuzele reciproce aduse de 
servitori, care avuseseră o zi grea şi îşi descărcau nervii unii pe 
alţii. Nu am avut ce face altceva decât să-mi ţin gura, să lucrez 
singură şi, după ce am văzut că fuseseră hraniti caii, m-am dus la 
culcare fără să fi luat cina, şi asta pentru că nimeni nu a recunoscut 
că era sarcina lui să aprindă focul! A fost ceva îngrozitor şi trebuie 
să spun că în dimineaţa asta lucrurile au stat la fel de rău. După 
ploaie sforile atârnau ca fierul şi corturile cântăreau tone şi în timp 
ce înaintam împroşcând apa prin iarba înaltă... m-am gândit ce 
proastă eram să călătoresc cu cortul... Ar fi trebuit să-i bat aseară 
pe servitori, şi lecţia asta ar fi primit-o dacă aş fi fost bărbat - 
rareori am fost atât de furioasă, dar m-am forţat să mă stăpânesc! 


La nord de Hama, 22 aprilie 1905 
Nu voi uita prea curând câmpia ciliciană... Sunt torturată de 
catârgiii turci. Intră în tabără şi după ce descarcă poverile de pe 
catâri, se aşază pe câte un balot şi îşi aprind o ţigară cu un aer de 
bunăvoință impartiala şi total lipsită de griji. Am mers până acolo 
încât am încercat să-i alung pocnind din bici. Dar nu s-au sinchisit; 
s-au mutat pe balotul următor şi au continuat să zâmbească larg... 


Când a ajuns la Adana, norocul lui Gertrude s-a schimbat. | s-a 
recomandat un nou servitor; Fattuh, un catolic armean căsătorit 
la Alep. Fattuh avea să devină pentru ea un adevărat Jeeves??. 
Curând avea să consemneze într-o scrisoare adresată familiei că 
„Fattuh ar fi putut deveni prim-ministru sau şef al armatei dacă 
nu ar fi avut ghinionul să se nască un ţăran sirian ignorant”. 


24 aprilie 1905 
_ Am luat de la domnul Lloyd un servitor pe care el nu-l mai dorea. 
Il cheamă Fattuh si va îndeplini rolul de director general pe 
probleme de transport şi om bun la toate... Pare foarte capabil şi 
are recomandări excelente din partea domnului Lloyd, lucru 
important având în vedere că aranjamentele mele de transport nu 
au funcţionat foarte bine în ultimele două săptămâni. 


Pe măsură ce zilele au trecut, problemele lui Gertrude au 
început să dispară. 


Konia, 12 mai 1907, scrisoare către Chirol 

Am acum un cuier extrem de satisfăcător pe care să-mi agat 
toate problemele legate de transport şi el se numeşte Fattuh, omul 
pe care tocmai l-am angajat. Fattuh îşi împarte loialitatea între 
George Lloyd şi mine - nu ştiu la care din noi ţine mai mult, dar mă 
tem că la George Lloyd. Sunt însă mulţumită să-l am de rival. O 
dată în viaţă sau foarte rar ţi se întâmplă să întâlneşti oameni aşa 
de devotați. Fattuh se ocupă acum de toate aranjamentele pentru 
cele două luni pe care le voi petrece la Kara Dagh, o sarcină deloc 
uşoară, te asigur, în ţara asta, unde până şi cele mai elementare 


31 Personaj fictional dintr-o serie de povestiri şi romane umoristice ale 
autorului britanic P.G. Wodehouse (1881-1975), prototipul valetului 
competent aflat în serviciul lui Bertie Wooster, un londonez bogat şi leneş. (n. 
tr.). 


facilităţi lipsesc cu desăvârşire. Mai degrabă aş organiza 50 de 
comisariate în deşert decât unul în Asia Mică. Oamenii de aici par 
să trăiască numai cu pâine... aproape că nici nu se pune problema 
găsirii unui miel... Voi lua cu mine la Kara Dagh o turmă de oi, iar 
Fattuh va trebui să îndeplinească rolul de cioban, pe lângă acelea 
de valet, grăjdar-şef, supraveghetor al excavatiilor şi prieten... 


Binbirkilise, 13 mai 1905 

...Mi-au sosit hainele de la Smirna! Dacă ar fi trebuit, la fel ca 
mine, să va descurcati timp de patru luni cu numai două cufere cu 
haine puse pe catâri, aţi înţelege ce însemnătate are treaba asta 
pentru mine. Valoarea lucrurilor nu poate fi apreciată decât prin 
comparaţie şi într-o seară, când m-am îmbrăcat cu o fustă 
cumpărată de la Paris, aproape că m-am simţit prea elegantă... 
Servitorii mei sunt nişte oameni minunati. Ce sa mai spun de 
Fattuh, Dumnezeu să-l binecuvânteze! cel mai bun servitor pe care 
l-am avut vreodată, mereu pregătit, cu acelaşi zel, să-mi gătească, 
să încarce un catâr sau să excaveze o inscripţie - prepararea cinei 
e totuşi lucrul la care se pricepe cel mai puţin... 


Total dedicat lui Gertrude, Fattuh avea să o însoţească 
ulterior în majoritatea călătoriilor. La rândul ei, Gertrude avea să 
se îngrijească de el doi ani mai târziu, când Fattuh s-a 
îmbolnăvit la Binbirkilise, iar în 1919, când Alepul a avut masiv 
de suferit sub opresiunea turcă, l-a căutat pentru a afla cum se 
descurcase. Situaţia în care l-a găsit era foarte proastă, exact 
aşa cum se temuse. „Fattuh... a trecut prin momente foarte 
grele. Şi-a pierdut averea... şi acum nu mai are decât un cal si o 
căruţă cu care transportă lemn, pe care îl vinde în Alep... Si 
când mă gândesc ce vremuri bune am trăit împreună... 
Sărmanul Fattuh.” Gertrude a făcut tot ce a putut pentru el: i-a 
dat bani şi l-a ajutat să închirieze o grădină pentru a cultiva 
legume. 

In expedițiile sale, Gertrude a studiat oamenii locurilor şi 
siturile arheologice, şi-a notat locaţia cazarmelor turceşti şi a 
străbătut distanţe considerabile fără alt ajutor decât al ghizilor şi 
conducătorilor de cămile. Stătea până la 10 sau 12 ore în şa, 
după care scria scrisori şi note de jurnal. Devenise celebră, aşa 
încât atunci când ajungea într-o localitate mai mare sau un oraş 
şi-şi anunţa prezenţa, era insistent invitată să locuiască la 
sediile consulatelor şi ambasadelor. lar la cină ea împărtăşea 


auditoriului cele mai noi informatii cu privire la aliantele si 
rivalitatile tribale. Autoare neobosită de epistole, profita de 
ocazii pentru a transmite informaţii către Foreign Office prin 
intermediul curierului diplomatic. 

Deja în 1905 Gertrude era recunoscută în Marea Britanie ca 
cea mai de seamă călătoare a ţării. In 1915 a ajuns să traducă 
toate rapoartele primite de la biroul central Arabia. Lordul 
Cromer*?, fost consul general în Egipt, avea să remarce mai 
târziu că „domnişoara Gertrude Bell ştie mai multe despre arabi 
şi Arabia decât aproape orice alt britanic, fie el bărbat sau 
femeie”. 

La izbucnirea războiului, Gertrude acumulase cunoştinţe 
enciclopedice graţie expedițiilor de pionierat întreprinse în 
teritorii până atunci neexplorate, care au culminat cu şederea la 
Hayyil. Pusese pe hartă toate izvoarele de apă descoperite si 
adunase informaţii cu privire la triburile care cutreierau deşertul 
între calea ferată de la Hejaz şi Sirhan şi Nefud. Era la curent cu 
ultimele noutăţi referitoare la Casa regală Rashid şi relaţiile sale 
cu saudiţii. Prietenul ei, dr. David Hogarth, care avea să fie 
ulterior ales preşedinte al Royal Geographical Society, a descris- 
o astfel: „Călătoarea istovită, care în aprilie 1914 îşi consemna 
la Bagdad experienţele în jurnalul personal şi scrisori, nu bănuia 
că peste un an cunoştinţele acumulate în cele patru luni 
petrecute acolo aveau să capete valoare naţională.” 

Deja în 1900, într-una dintre primele sale expediţii pornite din 
lerusalim, Gertrude s-a trezit „profund implicată în intrigi”. 
Hotărâse să meargă la un oraş aflat în ruină, situat la nord de 
Salkhad. Pentru asta trebuia să traverseze munţii Jebel Druze, 
unde intenţiona să întâlnească membrii tribului Druze, 
considerat printre cele mai periculoase şi temut chiar şi de turci, 
de a căror protecţie avea nevoie pentru a putea merge mai 
departe. Avea nevoie şi de un permis emis de turci, şi pentru a- 
şi ascunde adevăratele intenţii, ea le-a declarat că destinaţia sa 
era Salkhad. 


Bosrah, 2 mai 1900 
M-am dus mai întâi la mudir, pe care l-am găsit stând în curtea 
sa cu boltă umbroasă. Mi-a oferit cafea şi am început negocierile. 


32 Evelyn Baring, primul conte de Cromer (1841-1917), a fost implicat în 
administrarea Egiptului vreme de peste două decenii. (n. coord). 


„Unde voiam sa mă duc?” 

„La Damasc." 

„E lucrătura lui Dumnezeu! Spre vest e un drum bun şi veţi trece 
prin locurile cutare şi cutare şi nişte ruine foarte frumoase.” 

„Dumnezeu să mă ajute să ajung să le văd! Dar mai întâi vreau 
să vizitez Salkhad.” (Acesta este inima ținutului Druze, locul unde 
ele [autorităţile turce] nu vor să mă lase să mă duc.) 

„Salkhad! Dar acolo nu e nimic de văzut şi drumul e foarte 
periculos. Nu se poate.” 

„Ba trebuie să ajung acolo.” 

„Tocmai am primit o telegramă de la Damasc prin care am fost 
anunţat că mutussarif-ul33 se teme pentru siguranţa ta.” (Asta era o 
minciună.) 

„Femeile din Anglia nu se tem niciodată.” (Şi asta era tot o 
minciună!) 

„Mă voi interesa în legătură cu ruinele.” 

Şi tot aşa, până ce, într-un final, i-am spus că în ziua aceea 
aveam să stau acasă, iar el mi-a răspuns că avea să treacă pe la 
mine mai târziu. 

Ne-am despărţit, el cu un „Prezenţa ta m-a onorat”, la care eu 
am răspuns „Doamne fereşte!” 


Jebel Druze, 3 mai 1900 

Le-am scăpat printre degete şi nu-mi vine să cred ce noroc am 
avut... Noaptea trecută... în timp ce stăteam şi citeam în cort, am 
auzit vocea mudirului. Am stins lumina şi când Hanna a intrat ca să 
mă anunţe că a sosit mudirul i-am poruncit să-i spună că fusesem 
foarte obosită şi mă culcasem. Le-am ascultat pe urmă conversaţia: 

Hanna: „Doamna s-a sculat în zori, a mers pe jos şi a călărit 
toată ziua şi acum doarme.” 

Mudirul: „Mâine are de gând să pornească la drum?” 

Hanna: „Asta n-am cum să ştiu, Effendim.” 

Mudirul: „Spune-i că dacă intenţionează să plece undeva, trebuie 
mai întâi să mă anunţe.” 

Hanna: „Cum spuneţi dumneavoastră, Effendim.”... 

Am refăcut în grabă planurile. Mudirul ştia că voiam să merg la 
Salkhad şi, de cum va afla că plecasem, avea să trimită oameni pe 
drum să mă caute, cât mai departe; am decis, prin urmare, să iau 
ca ţintă un loc mai îndepărtat spre nord, Areh, unde... trăia un 
puternic şeic al druzilor... La ora 2, Hanna m-a trezit şi am ieşit în 
noapte tremurând. Până la ora 3 eram gata, iar împachetatul 
lucrurilor a început când încă nu se luminase de ziuă... La 4 am 

plecat. Ne-a fost greu să găsim drumul prin întuneric, dar am dat 
ocol zidurilor şi am pornit spre est... Într-un târziu... am nimerit 
drumul către Jemurrin... 

Oh, mi s-a părut că a trecut o veşnicie până să ajungem la primul 
sat locuit de druzi! 


Druzii au întâmpinat-o frumos şi au făcut-o să se simtă bine- 
venită. Curând au ajuns favoriţii ei dintre toate triburile. 


Areh, 3 mai 1900 

Le-am povestit ce patisem si cum scăpasem de autorităţi, fiind 
întreruptă de multe exclamatii şi urări de bun venit şi asigurări că 
acolo guvernul (adică turcii) nu era prezent, deci n-aveam de ce să 
mă tem... Nu pot să vă descriu ce bine m-am simţit şi cât de în 
siguranţă printre acei oameni care mi se adresau aşa de deschis... 
Am întrebat dacă puteam să mă întâlnesc cu şeicul. „Şeicul!” au 
exclamat ei. „Yahya Beg este căpetenia tuturor druzilor din acest 
ţinut şi bineînţeles că vrea să te cunoască.” Aşa că am pornit într- 
acolo, Hammad şi cu mine, şi pe drum el mi-a povestit că şeicul 
făcuse cinci ani închisoare la Damasc şi fusese eliberat cu trei 
săptămâni înainte, după care m-a prevenit că trebuie să îl tratez cu 
cel mai mare respect... Într-adevăr, desfid pe oricine care nu l-a 
tratat pe Yahya Beg cu respect. E tipul perfect de Grand Seigneur, 
un bărbat solid (de 40 sau 50 de ani, din câte mi s-a părut), foarte 
chipeş şi cu maniere dintre cele mai alese... A îngrămădit o 
mulţime de perne pe podea pentru mine, iar eu l-am aşteptat să se 
aşeze, am fost foarte politicoasă, doar e rege, intelegeti ce vreau sa 
zic, şi încă unul foarte bun, cu toate că domneşte peste un regat nu 
prea întins. 


Gertrude a călătorit apoi spre nord şi a decis să facă un ocol 
considerabil pentru a vizita Palmira. 


Palmira, 20 mai 1900 

...S-a facut foarte frig... Mi-am pus jambierele, o a doua pereche 
de pantaloni până la genunchi şi o jachetă de covercot pe sub 
paltonul gros, m-am înfăşurat într-o pătură şi o manta şi m-am 
culcat... Pe măsură ce ne apropiam de Palmira, am văzut că 
dealurile erau acoperite de clădiri tare ciudate, de turnuri de piatră 
înalte de patru etaje... Sunt faimoasele morminte-turn de la 
Palmira. In cele din urmă am ajuns pe marginea râpei, de unde ne- 
am uitat în jos spre Palmira. Mă întreb dacă pe lumea asta există o 
privelişte mai deosebită ca asta. Palmira e o îngrămădeală de 


coloane... Dincolo de ele se afla imensul Templu al lui Baal; orasul 
modern a fost construit în interiorul său, iar şirurile de coloane se 
înalţă dintre acoperişurile de pământ. lar mai departe e deşertul, 
nisip şi întinderi albe de sare şi din nou nisip, peste care se 
învârtejesc nori de praf... Arată ca un schelet alb de oraş, stând 
îngropat până la genunchi în nisipul ridicat de vânt. 


Două incidente comice s-au petrecut în timpul acestui ocol. 


Karyatein, 17 mai 1900 
leri am căzut de pe cal. Stăteam aşezată pe o parte în şa, cuo 
hartă într-o mână şi o umbrelă în cealaltă, când dintr-odată calul a 
luat-o la trap. Nu tineam frâiele în mână, aşa că am fost nevoită să 
sar jos, spre amuzamentul soldaţilor mei. 


Caravanele care traversează deşertul strâng de multe ori de 
pe drum călători care doresc să beneficieze de protecţie. Pe 
drumul înapoi de la Palmira, aflată în compania şeicului 
Muhammad, căpetenia arabilor ‘Abigail, şi a caravanei sale 
pestrite - „cei mai barbari si mai sleampeti conducători de 
cămile... care cărau după ei bâte sau câte o lance enormă, 
lungă de peste 3,5 metri” -, Gertrude s-a întâlnit cu două turiste 
simpatice pe care le cunoştea. Domnişoara Blount şi domnişoara 
Grieve au părut înfricoşate la vederea insotitorilor ei, însă au 
invitat-o în trăsura lor trasă de cai şi au servit-o cu ceai şi turtă 
dulce. 


23 mai 1900 

...O trăsură ce traversează deşertul, cu două englezoaice pe care 
le cunoscusem la lerusalim! Erau foarte îngrijite şi aranjate, cu 
tălmaciul lor aşezat pe capră şi cu catârii venind în urmă, cărând o 
mulţime de corturi. M-am bucurat să le văd, căci erau două doamne 
dragute şi e întotdeauna plăcut să te întâlneşti cu cineva cunoscut 
în deşert, însă m-am simţit nu foarte respectabilă, cu o trupă de 
‘Abigail dupa mine călărind pe dromaderi şi fără un talmaci, fara 
nimic! Dar adevărul e ca nu aş fi vrut să mă aflu în locul lor, căci 
prefer oricând să fiu însoţită în călătorii de un şeic din Nejd şi nu de 
un talmaci din Ierusalim... Mi-aş dori să pot călători conform 
regulilor, dar soarta îmi e potrivnică. Imi propusesem să mă întorc 
de la Palmira ca o doamnă, dar nu! n-a fost posibil. 


La finalul expediției, Gertrude devenise o călătoare prin 


desert cu mult mai experimentata. 


24 mai 1900 r 
Ne aflam la distanță de numai şapte ore de Karyatein... In 
ultimele una-doua ore am călărit pe camila lui Ahmad - ce usurare 
după ce ai călărit pe cal opt sau nouă ore să simți balansul 
confortabil, prelungit, iar sub tine şaua de cămilă, lata şi moale. 


10 iunie 1900 
„„Ştii ceva, dragă tată, o să mă întorc aici cât de curând! Când 
ajungi asa de departe în Orient, e greu să te desparti pentru 

totdeauna de el. 


* k x 


Gertrude a revenit pentru scurt timp în Orient în 1902, apoi în 
1905, când a călătorit prin Deşertul Sirian spre Asia Mică fără a 
cere permisiunea turcilor. „Îmi vine să râd când mă gândesc că 
mărşăluiesc de-a lungul frontierei turce, de fapt la circa 10 mile 
în interiorul teritoriului aflat sub controlul lor, iar ei nu sunt în 
stare să mă prindă sau să mă oprească.” A luat parte la un 
ghazu, a învins un rival, ajungând prima împreună cu prietenii ei 
druzi, a trăit experiența vremii proaste in desert si a aflat ca 
devenise celebră în Siria. 


O săptămână de la plecarea din lerihon, 13 februarie 1905 
leri, un ghazu, un raid năpraznic a măturat ținutul - au fost 
furate 2.000 de capete de vite si toate corturile unei comunități 
mici si mai îndepărtate... Se spune ca au fost 500 de călăreți... Să 
va spun ce vor face oamenii lui Beni Hassan rămaşi fără mijloace 
de trai. Vor trece pe la ceilalți membri ai tribului si unul le va dărui 
câteva oi, altul câteva bucăți de păr de capră, până ce fiecare om 
va fi în stare să-şi ducă traiul - oamenii aceştia se mulţumesc cu 
puţin. După aceea vor aştepta momentul prielnic, când se vor 
strânge laolaltă, toţi călăreţii şi aliaţii lor, si vor porni împotriva 
triburilor Sakhr şi Howeitat, cei care se fac vinovaţi pentru 
necazurile lor; dacă vor avea noroc, îşi vor recupera cele 2.000 de 
vite, şi ceva în plus. Obiceiul acesta, numit ghazu, pare complet 
lipsit de sens şi neprofitabil - e ca şi cum şi-ar fura unii altora rufele 
întinse la uscat, dar aşa trăiesc ei. 
...Maine e sărbătoarea cea mai mare a mahomedanilor... După 
căderea serii, s-a tras mult cu arma în aer. Am contribuit şi eu - la 
cerere - dar într-un fel modest, cu revolverul meu, şi a fost pentru 


| prima, si sper ultima oară, când l-am folosit. 


16 februarie 1905 

Salkhad este un orăşel crescut din lavă şi agăţat de panta sudică 
a unui vulcan, iar în craterul acelui vulcan se găseşte un castel în 
ruină, foarte sumbru şi splendid. Aseară, în timp ce luam cina... am 
auzit un sunet puternic de cântec sălbatic, însoţit de împuşcături, şi 
când am ieşit am zărit un foc arzând în vârful zidurilor castelului. 
Voi, care trăiţi în pace, ce credeţi că era? Era o chemare la arme. V- 
am spus că triburile Beni Sakhr şi cele ale druzilor se duşmănesc de 
moarte. Acum o lună, tribul Sakhr a furat 5.000 de oi din tarcurilor 
druzilor şi le-au dus în câmpie. Mâine, druzii vor porni împotriva lor, 
2.000 de călăreţi, pentru a-şi recăpăta turmele, şi vor ucide toţi 
bărbaţii, toate femeile şi toţi copiii din tribul Sakhr care le vor ieşi în 
cale. Focul a fost un semnal pentru săteni. Mâine se vor strânge 
aici, iar Nasib va călări în fruntea lor. La focul meu de tabără era un 
soldat. Purta uniformă turcească, dar era un drud din Salkhad care 
îi ura pe turci aşa cum numai druzii îi urăsc. L-am întrebat: „Vor 
avea ceva împotrivă să urc ca să mă uit?” Mi-a răspuns: „Nu, faceti- 
ne onoarea.” Şi ne-am catarat amândoi, la lumina lunii, pe latura 
nisipoasă a muntelui. Ajunşi acolo, pe culme, la marginea santului 
de apărare al castelului am găsit un grup de druzi, bărbaţi şi băieţi, 
stând în cerc şi intonând un cântec războinic. Erau cu toţii înarmaţi 
şi majoritatea ţineau săbii în mâini. „O, Dumnezeul nostru! Să-i 
nimicim! Să-i nimicim!” - am intrat şi eu în cerc, împreună cu 
insotitorul meu. „Copilul să plece de lângă mamă, tânărul să 
încalece şi să plece.” Au repetat asta la nesfârşit. Pe urmă cam 
jumătate de duzină dintre ei au păşit în interiorul cercului, 
fluturându-şi bâtele şi săbiile în fata celorlalţi. „Eşti un bărbat bun? 
eşti un bărbat adevărat? un bărbat cutezător?” au strigat ei. „Ha! 
ha!” li s-a răspuns, şi săbiile sclipeau şi se agitau în lumina lunii. Pe 
urmă mai mulţi bărbaţi s-au îndreptat spre mine şi m-au salutat: 
„Pacea să fie cu tine!” au spus ei, „englezii şi druzii sunt la fel.” Le- 
am răspuns: „Lăudat fie Domnul! şi noi suntem un popor de 
luptători.” Dacă aţi fi ascultat cuvintele cântecului, aţi fi aflat că cel 
mai bun lucru de pe lume este să te duci să-ţi ucizi duşmanul. Când 
totul s-a terminat, am coborât dealul în fugă împreună, druzii au 
ocupat poziţii de comandă pe acoperişul unei case pe care s-a 
întâmplat să ne aflăm atunci - aici se preferă mersul pe acoperişuri, 
şi nu pe stradă, pentru a te feri de noroi - şi pe urmă şi-au refăcut 
cercul diabolic. Am mai rămas puţin ca să-i ascult, apoi mi-am luat 
la revedere şi am plecat, însoţită de binecuvântările lor în timp ce 
coboram dealul... 


18 februarie 1905 

Am auzit că Mark Sykes®* a sosit la Jebel Druze cu o escortă 
oficială... Sunt foarte bucuroasă că am ajuns aici mergând prin 
deşert... o călătorie extrem de plăcută şi o experienţă prețioasă 
pentru expedițiile viitoare. Vedeţi voi, astfel am pus bazele unor 
relaţii de prietenie cu câţiva oameni importanţi - mai bine zis, 
importanţi aici, în deşert. 


Pe măsură ce a înaintat spre nord, vremea s-a înrăutățit. 


Saleh, Deşertul Safah, 20 februarie 1905 

Totul a mers bine în primele trei ore sau cam aşa ceva, numai că 
a fost atât de frig, încât am fost nevoită să călăresc cu un pulover 
pe mine... o jachetă largă, petrecută şi strânsă cu o curea în talie, 
şi o haină de blană; pe urmă am dat de zăpadă şi totul a devenit 
îngrozitor, de nedescris. Catârii alunecau în zăpadă, caii se 
cambrau şi loveau cu copitele, şi dacă aş fi călărit cu o şa de damă, 
aş fi căzut de vreo şase ori, însă pe şaua asta minunată se poate 
sta drept şi aproape de coama calului. Aşa că ne-am continuat 
drumul, în rafalele de vânt care se intetisera şi prin lapovita ce 
începuse să cadă, până ce am ajuns într-o lume complet alba. In 
ultima oră am mers pe jos, trăgând calul după mine, căci se 
împleticea la fiecare pas în stratul înalt de zăpadă... Pe unde trec 
sunt privită cu oarecare interes, căci sunt prima femeie străină care 
a ajuns în aceste locuri. 


23 februarie 1905 


34 Sir Mark Sykes era un moşier catolic cu o fire arogantă, vecin cu familia 
Bell în comitatul Yorkshire. Gertrude se certase urât cu el la un dineu în 
Haifa, în 1905, când el îi numise pe arabi „animale laşe, bolnăvicioase şi 
leneşe”. Ulterior, Sykes avea să o acuze pe Gertrude că trişase pentru a 
ajunge înaintea lui la Jebel Druze, ceea ce era adevărat. Gertrude lăsase să 
se scurgă către guvernatorul Damascului „informaţia” că Sykes avea relaţii 
sus-puse, aşa încât acestuia nu i s-a permis să călătorească fără a fi însoţit 
de soldaţi turci. Sykes i-a scris soţiei: „Domnişoara Bell este o morişcă de 
cuvinte pretențioasă, o hermafrodita plată ca o scândură, care se plimbă în 
lungul şi în latul planetei debitând baliverne şi miscandu-si tartita în mod 
provocator.” Pe perioada Primului Război Mondial, el a devenit principalul 
consilier al guvernului britanic în relaţiile cu arabii. In 1916, a făcut o 
înţelegere cu diplomatul francez François Georges-Picot prin care sferele de 
influenţă din Arabia erau împărţite între francezi, britanici şi ruşi, pact care a 
înăbuşit în faşă revolta arabă. Acordul Sykes-Picot - sau dezacordul, aşa cum 
l-a etichetat Gertrude - avea să stea la baza Tratatului de la San Remo din 
1920, în urma căruia Arabia a intrat sub mandat britanic şi francez. (n.a.). 


Am lăsat corturile în urmă... Am coborât călare munţii druzilor... 
Am continuat să înaintăm pe pietre care nu se mai terminau şi într- 
un final, cu o jumătate de oră înainte de căderea serii, exact când 
ne gândeam că vom dormi sub cerul liber, fără pic de apă, unul 
dintre druzi a zărit un foc ridicându-se dinspre nişte corturi arabe... 
Tabăra lor arăta foarte sărăcăcios. Nu au decât câteva cămile, 
corturile lor negre şi căni de cafea. Mănâncă doar pâine... Am mers 
cu servitorii la casa şeicului, al cărui nume înseamnă Înţelegere. Cei 
doi fii ai săi au aprins focul cu nişte mărăcini din deşert şi ne-am 
aşezat cu toţii în jurul lui şi am urmărit cum se prepara cafeaua. 
Conversatia a început pe fundalul zgomotului produs de râşnirea 
boabelor de cafea, care are mare importanţă în rândurile lor. 
Seamănă cu o melodie încântătoare, sau mai degrabă cu sunetul 
scos atunci când baţi darabana. Am mâncat lipii proaspete şi am 
ciugulit din boluri cu dibb55, după care eu m-am înfăşurat într-o 
pătură şi am adormit într-un colţ al cortului. Mirosul de fum era 
îngrozitor, dar după puţin timp ieşea din cort... Puricii nu m-au 
atacat. 

..A doua noapte petrecută în corturile arabe a fost, trebuie să 
recunosc, destul de obositoare, iar în dimineaţa asta m-am trezit cu 
senzaţia că sunt nemaipomenit de murdară. Am pornit la drum 
devreme şi m-am întors la corturi pe la ora 4 - baia care a urmata 
fost una dintre cele mai plăcute din viaţa mea. 


Damasc, 27 februarie 1905 
Am tras la un hotel fascinant, cu curte... Guvernatorul mi-a trimis 
un mesaj prin care mă ruga să-l onorez cu o vizită... In hotelul în 
care locuiesc stă un oficial [turc]. Şi-a petrecut seara într-o discuţie 
cu mine şi mi-a propus să pună întreaga organizaţie a sa din Siria la 
dispoziţia mea... Am devenit o Persoană în Siria! 


3 martie 1905 

Am reuşit, în fine, să ajung la marea moschee... mi-am lăsat 
pantofii la uşă, în grija unui cerşetor prietenos, şi am intrat. Era ora 
rugăciunii de după-amiază. In curte, oameni de toate felurile, de la 
învățatul doctor din Damasc până la cel mai umil conducător de 
cămile - Islamul este marea republică a lumii, în credinţa aceasta 
nu se fac diferențieri pe criterii de clasă socială ori rasă - se spalau 
la fântână şi făceau primele prosternări înainte de a intra în 
moschee. l-am urmat şi am rămas în spatele credincioşilor, două 
sau trei sute, ascultând cântul imamului. „Allah!” a strigat el, iar 
credincioşii s-au prosternat dintr-o singură mişcare cu faţa la podea 


35 Un fel de kebab din carne de vită. (n. tr.). 


şi au rămas câteva clipe într-o adoratie tăcută, până ce cântul înalt 
al imamului s-au auzit din nou: „Creator al Lumii acesteia şi al celei 
următoare, al Cerurilor şi Pământului, El care îi conduce pe drept- 
credincioşi pe calea cea dreaptă, iar pe păgâni la pieire, Allah!” Şi 
în timp ce numele Domnului răsuna printre colonadele uriaşe, aşa 
cum răsună de aproape 2.000 de ani în diferite limbi, credincioşii s- 
au prosternat din nou şi pentru o clipă peste biserică s-a aşternut 
tăcerea... 

Incep să înţeleg ce înseamnă civilizaţia unui mare oraş oriental - 
cum trăiesc oamenii, ce gândesc, şi să-i accept. 


Homs, 9 martie 1905 
M-am plimbat prin bazaruri, dar nu a fost o experienţă prea 
plăcută, şi asta din cauza interesului stârnit de apariţia mea. Am 
fost privită cu bunăvoință, dar atenţia de care am avut parte m-a 
obosit, căci am fost tot timpul însoţită de 50 sau 60 de oameni. 


Kalaat el Husn, 12 martie 1905 
Unul dintre cele mai dificile lucruri este să-ţi păstrezi calmul 
atunci când eşti permanent înconjurat de mulţimi... Doar hotărârea 
fermă de a nu da locuitorilor din Homs mai multe ocazii de a râde 
pe seama mea decât este cazul m-a ajutat să-mi ţin firea. 


Hamah, 16 martie 1905 

Tocmai am avut o dispută cu autorităţile, care insistau să-mi dea 
opt oameni care să mă păzească peste noapte. Nu am acceptat 
decât doi... E o mare pacoste să ai de-a face cu atâţia paznici, în 
primul rând pentru că stau la taclale toată noaptea, şi în al doilea 
rând pentru că trebuie să le dai bacşiş la toţi. 


* KOK 


În aprilie 1907, Gertrude a călătorit în Asia Mică. Rezultatele 
muncii desfăşurate acolo, la situl hitit şi bizantin de la 
Binbirkilise, alături de Sir William Ramsay, au fost consemnate 
în cele 580 de pagini ale cărţii The Thousand and One Churches, 
publicată de cei doi. Volumul, la care au lucrat o bună parte din 
1908, a apărut un an mai târziu. S-au întâlnit, aşa cum 
aranjaseră, la Binbirkilise, însă Gertrude a ajuns acolo singură, 
însoţită doar de Fattuh şi de echipa sa, cumpărând doi cai pe 
drum, dar călătorind mai ales în căruţă. Pe parcursul călătoriei, 
s-a oprit de mai multe ori pentru a vizita câteva mici situri 
recomandate de Ramsay şi pentru a lua notițe. 


La intoarcerea in Anglia, a luat lectii de cartografiere si 
observare astronomica a pozitiei astrelor, pregatindu-se pentru 
urmatoarea expeditie importanta in desert. 


Londra, octombrie 1907 

Am avut o zi nebună. leri am lucrat toată ziua la Geog. Soc., iar 
seara am mers la Red Hill3®, unde am ajuns la ora 8. Un tânăr (unul 
dintre colegii mei studenţi...) a venit să mă întâmpine la gară şi am 
urcat împreună la Common“, unde ne-am întâlnit cu domnul 
Reeves. Pe urmă, timp de două ore, am observat astrele. Vremea 
era minunat de calmă şi de caldă, însă luna strălucea aşa de tare, 
încât era dificil să vezi până şi cele mai mari stele. Am reuşit totuşi 
să fac câteva observaţii, pe care le voi prelucra luni. M-am întors 
acasă după miezul nopţii, foarte înfometată, iar în dimineaţa asta 
am revenit la Red Hill înainte de ora 10 şi am rămas acolo timp de 
trei ore, făcând măsurători cu goniometrul împreună cu domnul 
Reeves. Şi pe acestea va trebui să le prezint luni la Geog. Soc. 


* KOK 


Gertrude s-a întors în Siria în 1909. A pornit din Alep în 
februarie în cea mai lungă călătorie întreprinsă până atunci. A 
urmat ruta nordică prin deşert şi a traversat Eufratul pentru a 
explora malul estic, necartografiat la acel moment. La 
jumătatea lunii martie, a părăsit caravana şi a călărit însoţită de 
Fattuh şi alţi câţiva oameni spre zona de nord a Najafului. Acolo, 
într-o regiune periculoasă din deşert, a descoperit ruinele 
palatului de la  Ukhaidir (vezi capitolul ,Pasionata de 
arheologie”). S-a întors via Babilon, Ctesiphon, Samarra şi 
Ashur. 


La plecarea din Alep, februarie 1909 

Ca nou sosit în Orient, vine un moment când... devii conştient de 
faptul că lumea se micşorează la un capăt şi se lărgeşte la celălalt, 
până ce perspectiva ta asupra vieţii se schimbă fundamental - 
după câteva zile, toate acestea ajung să fie ceva banal, de care nu 
iti mai dat seama... Sper ca Orientul să redevină puternic cândva şi 
să-şi dezvolte propria civilizaţie, nu să o imite pe a noastră, şi 
atunci poate că ne va da câteva lecţii din ceea ce am învăţat mai 


36 Redhill, suburbie sudică a Londrei. (n. tr.). 
37 Redhill Common, un deal din Redhill pe culmea căruia, în 1852, Richard 
Carrington, un astronom amator, a construit un observator. (n. tr.). 


mult de la el si intre timp am uitat, spre ghinionul nostru... 

Acest mal al Eufratului este în mare măsură nebătut de nimeni şi 
prin urmare sunt nevoită să am mare grijă... Am uitat să vă spun 
că... la Der am văzut arabi traversând Eufratul pe piei umflate de 
animale, la fel ca soldaţii asirieni de pe basoreliefurile de la British 
Museum. 


A stat o oră pe un deal din Ashur, în nordul Mesopotamiei, la 
circa 60 de mile sud de Mosul, uitându-se în zare la ceea ce 
avea să devină Irak, tara a cărei regină neîncoronată urma sa 
fie. 


27 aprilie 1909 

Lumea întreagă strălucea ca o nestemată, câmpuri verzi şi ape 
albastre, iar în depărtare zăpezile sclipitoare de pe munţii ce 
mărginesc la nord Mesopotamia - astăzi i-am văzut pentru întâia 
oară. Am stat o oră pe culmea unui deal şi m-am gândit la istoria 
Asiei, aşa cum se prezenta în faţa ochilor mei. Aici Mitridate i-a 
omorât pe generalii greci, şi tot aici Xenofon a preluat comanda 
oştirii, iar un pic mai încolo de Zab grecii s-au întors şi l-au înfrânt 
pe Mitridate, asediind apoi Larissa, gorganul de la Nimrud, acolo 
unde Xenofon a văzut marele oraş asirian Calah căzut în ruine. 
Nimrud se întindea, printre câmpurile de grâu, la picioarele mele. 
Un pic mai spre est se zărea câmpia Arbelei, unde Alexandru a 
cucerit Asia. Noi, occidentalii, putem oricând să cucerim, dar nu să 
şi păstrăm posesia Asiei - aceasta mi s-a părut a fi, privind peisajul, 
marea lecţie pe care ne-a dat-o Orientul... 


* k x 


În 1911, Gertrude s-a întors în est, venind dinspre Damasc, 
pentru a finaliza măsurătorile la ruinele palatului de la Ukhaidir, 
pe care le vizitase prima oară cu doi ani înainte. De la Bagdad a 
pornit pe o rută lungă spre nord-vest, explorând Tur Abdin, 
situat in partea de sud-est a Turciei, dupa care a revenit via 
Alep. Avea să descrie călătoria în cartea sa The Churches and 
Monasteries of the Tur Abdin. 


La două zile după plecarea din Damasc, 11 si 12 februarie 
1911 

Când m-am dus la culcare, un uragan se abătuse asupra 
noastră... Cu circa o oră înainte sa se lumineze, Fattuh m-a strigat 
si m-a întrebat dacă imi era frig. M-am trezit surprinsă din somn, 


am scos o mână de sub pătură si am pipăit ranita impermeabilă, 
care se udase de la zăpadă. „Au năvălit apele, parcă suntem pe 
mare”, a strigat Fattuh. Am aprins o lumânare şi am văzut că 
zăpada se aşternuse în cort într-un strat de vreo 30 de centimetri. 
Am săpat ca să dau de cizme şi pălărie... şi mi-am pus toate 
hainele sub ranita, ca sa le păstrez la căldură... In zori, Fattuh a 
strâns pătura impermeabilă cu care acoperim pământul şi odată cu 
ea cam toată zăpada adunată. Zăpada continua să se aştearnă... 

Tot ce aveam în cort intepenise de frig - fusta care ieri era jilava 
acum devenise teapana ca o scândură, mănuşile mele arătau ca 
două bucăţi de metal, iar buretii - ei bine, despre ei nu o sa vă 
povestesc nimic - oricum, nici nu i-am folosit prea mult. Toaleta 
mea nu a fost o treabă prea complicată şi n-a durat mult, căci mă 
culcasem îmbrăcată. Temperatura la răsărit a fost de -1°C si un 
vânt muşcător bătea cu furie dinspre vest... Ne-a luat o veşnicie să 
strangem corturile - cu degetele îngheţate... Deşertul ud era ca o 
placă de sticlă, iar cămilele alunecau şi se prăbuşeau mugind şi 
icnind. Sunt animale total nepotrivite pentru a face faţă 
urgentelor... 

Dintr-odata am iesit din zona acoperita de zapada si totul a fost 
în regula. Am urcat pe cămilă şi am călărit restul zilei. Camila e un 
animal încântător. O călăreşti cu un singur căpăstru legat lejer de 
partea cea mai de sus a şeii. Dacă baţi uşor cămila pe grumaz, pe 
stânga sau pe dreapta, îi indici în ce direcţie să meargă, ca s-o 
porneşti trebuie să-ţi înfigi călcâiele în crupa ei, iar dacă vrei să se 
aşeze trebuie să o baţi uşor şi în mod repetat pe grumaz şi să-i 
ordoni în acelaşi timp „Kh kh kh kh”... Şaua de cămilă, lată şi 
moale, este atât de confortabilă, încât nu oboseşti niciodată. Te 
culcusesti în ea, îţi iei prânzul şi priveşti peisajul prin ochelari... 


Imediat după ce au scăpat de zăpadă, au început să sufere 
din lipsă de apă. 


20 februarie 1911 
leri am mers 13 ore şi jumătate fără a ajunge nicăieri... Rezerva 
de apă s-a redus la o ceaşcă, la mine în bidon... Micuța mea iapă nu 
a băut de două zile şi a nechezat la toţi oamenii întâlniți în cale... 
Astăzi am călărit şase ore şi jumătate până să dăm la Wady Hauran 
de bălți făcute de ploaie... 


Ramadi, 25 februarie 1911 
Citeam la mine în cort, când dintr-odată am auzit nişte zgomote 
neobişnuite şi când am ieşit am văzut cum catârgiii mei se luptau 


cu nişte tineri cu aspect de bandiți... Am intervenit iute în 
gâlceavă... şi i-am pus capăt, căci bătăuşii s-au speriat când au dat 
cu ochii de o europeancă. Dar după ce s-au retras, Mahmud a 
descoperit că-i lipsea ceasul, iar Fattuh, care tocmai se întorsese 
însoţit de doi oficiali guvernamentali, a văzut că un revolver fusese 
furat dintr-o ranita legată de şa. 


* KOK 


Ultima si cea mai spectaculoasa expeditie a lui Gertrude a 
avut loc în iarna 1913-1914. A pornit în călătorie la sfârşitul lui 
decembrie pentru a uita de relaţia amoroasă avută cu Dick 
Doughty-Wylie, care îi adusese multă suferinţă. Numai în cursul 
acestei călătorii a parcurs 1.600 de mile. 


La plecarea din Damasc, 19-21 decembrie 1913 

M-am întors în deşert de parcă aş fi revenit acasă; tăcerea şi 
singurătatea te învăluie aici precum un văl impenetrabil; nu există 
altă realitate decât orele lungi petrecute în şa, tremurând la 
ceasurile din zori şi picotind la amiază, agitația ridicării taberei, 
discuţiile purtate în jurul focului, după cină, la o cană de cafea 
făcută de Muhammad, somnul mai adânc decât al oricărui om din 
lumea civilizată - şi apoi din nou drumul. 

Şi, ca de obicei, în această ţară fără de legi te simţi la fel de în 
siguranţă şi de liniştit ca acasă. 


Totuşi, curând nelegiuitii şi-au făcut simțită prezenţa. 


22 decembrie 1913 

Un episod absurd şi neplăcut ne-a întârziat astăzi. Eram pe drum 
de două ore, când am zărit cămile şi fuioare de fum ieşind din 
corturi. Ne-am gândit că erau nişte arabi din munţii Jebel Druze (şi 
nu ne-am înşelat)... La Dumeir încercaserăm să angajăm o călăuză 
din tribul arab Jebel Druze, dar fără succes - şi asta ne-a costat. 
Dintr-odată un călăreț s-a îndreptat în galop către noi, peste 
câmpie, trăgând în aer în timp ce înainta... Ne-a dat ocol, strigând 
că suntem duşmani, ca nu aveam voie sa ne apropiem de ei 
înarmaţi şi pe urmă, în timp ce ne lua la ţintă pe mine sau pe 
ceilalţi, Muhammad şi Ali au încercat să-l calmeze, dar în zadar. l-a 
cerut lui Ali să-i dea puşca şi mantaua de blană, iar Ali i le-a 
aruncat. Între timp, alti circa 12 oameni se apropiaseră de noi, fie în 
galop, fie în fugă, unii dintre ei trăgând cu arma şi cu toţii strigând 
la noi, pe jumătate dezbracati, aşa cum erau - unul dintre ei era 
complet gol - şi cu fire negre de păr încâlcit căzându-le peste feţe. 


Au tipat si au topait in jurul nostru ca niste apucati. Unul dintre ei a 
prins de capastru camila lui Muhammad si a scos din spatele şeii 
sabia ţinută acolo, cu care a pornit să danseze în jurul nostru, 
fluturând-o în aer şi lovindu-mi cămila peste grumaz pentru a o face 
să îngenuncheze. Pe urmă mi-au deposedat oamenii de revolvere, 
cartuşiere şi mantale. Cămila mea s-a ridicat şi, cum nu puteam 
face altceva decât să stau liniştită şi să privesc, asta am şi făcut. 
Lucrurile nu arătau deloc bine, însă au luat o întorsătură mai bună 
în clipa cand îngrijitorul meu de cămile, un negru, a fost recunoscut 
de atacatori, iar după un minut sau două câţiva şeici, care îi 
cunoşteau pe Ali şi Muhammad, şi-au făcut apariţia şi ne-au 
întâmpinat prieteneşte. Bunurile ne-au fost returnate... 


Relatarea trimisă părinţilor cu privire la perioada de detenţie 
din Ziza şi la faptul că fusese obligată să absolve autorităţile 
turce de responsabilitatile fata de ea diferă de cea adresată lui 
Dick Doughty-Wylie (vezi capitolul „Femeia îndrăgostită”). 
Ambasadorul britanic la Constantinopol, Sir Louis Mallet, o 
avertizase de la bun început să nu meargă la Hayyil, prevenind- 
o că, în cazul în care nu renunţa la planurile ei, Guvernul 
Majestății Sale (HMG38) avea să nege orice răspundere pe care 
ar fi avut-o faţă de ea. În realitate, Gertrude a fost mult mai 
îngrijorată decât pare în această scrisoare, după cum şi turcii au 
arătat în fapt mai puţin dispuşi să o elibereze. 


9 ianuarie 1914 
Aşa cum v-am scris deja, paf! m-au prins. Am fost o proastă că 
m-am apropiat asa de mult de calea ferată, m-am purtat ca un strut 
care-şi ascunde capul în nisip... Voiam însă să-mi iau 
corespondenţa şi să-l recuperez pe Fattuh [care călătorea cu trenul] 


Am mers călare până la Mshetta, la distanţă de numai o oră de 
tabără. Pe drumul de întoarcere, Ali, conducătorul de cămile, a 
ridicat ochii şi a zis: „Oamenii aceia care se apropie de corturile 
noastre călăresc pe cai ori pe cămile?” M-am uitat şi eu şi am văzut 
că erau călare pe cai şi, mai important, că erau soldaţi, iar când am 
ajuns i-am găsit stând în jurul focului de tabără. Li s-au alăturat şi 
alţii, numărul lor ajungând la 10, şi ultimul şi-a făcut apariţia un 
trepăduş de chaowish [sergent de stat-major] foarte furios şi 
neobrăzat (şi cam băut), care m-a anunţat că mă urmăreau încă de 
când părăsisem Damascul. 


38 Her Majesty's Government. (n. tr.). 


Am scris imediat telegrame consulilor de la Beirut si Damasc, dar 
am fost nevoită să le trimit printr-un om la Madeba si chaowish-ul 
le-a interceptat şi mi-a închis omul, unul din conducătorii de cămile, 
în castelul de la Ziza, făcându-l practic prizonier. Pe urmă l-a închis 
şi pe Fattuh, sub acuza imaginară de insulte (deşi F. nu scosese 
niciun cuvânt), apoi ne-a cotrobăit prin bagaje, ne-a luat armele şi a 
postat oameni de jur-împrejurul cortului meu. Toate aceste lucruri, 
pe care nu avea cu niciun chip dreptul să le facă, le-am privit cu un 
calm ca de gheaţă, pentru care am fost răsplătită de Dumnezeu... 
Sunt ocupată cu născocirea altor planuri, căci nu m-am dat încă 
bătută... Fattuh (pe care l-au eliberat în dimineaţa aceea) a 
remarcat cu voioşie: „Am petrecut prima noapte din aceasta 
călătorie în gară, pe a doua în închisoare, acum unde mergem?” 


14 ianuarie 1914 

Cum kaimmakam-ul?? nu a ajuns în dimineaţa asta, m-am dus eu 
la Amman si aici am dat de el, se pregătea să vină la mine, e un 
bărbat fermecător şi educat, un creştin, dispus şi pregătit să mă 
lase să merg oriunde pofteam... Am telegrafiat la Damasc, cerând 
permisiunea să vizitez ruinele din Ziza şi împrejurimi, şi dacă obţin 
acordul... îl voi elibera pe prietenul meu [kaimmakam-ul] de orice 
răspundere şi voi putea să călătoresc oriunde... O să mă bucur mult 
când voi primi permisul. 


Amman, 14 ianuarie 1914 
Astăzi am obţinut de la Vali autorizaţia de a merge unde doresc. 
Permisul a sosit la timp, căci îmi făcusem toate planurile şi mâine- 
seară aveam de gând să fug oricum. 


19 ianuarie 1914 

Am părăsit Ammanul pe data de 15, dupa ce am asigurat 
autoritatile de la Amman ca guvernul otoman nu isi asumase 
responsabilitati fata de mine. 


La sfârşitul lui februarie, după o călătorie descurajanta, 
Gertrude a ajuns în oraşul desertic Hayyil, unde permisul de 
liberă trecere nu i-a fost onorat. Lipsită de bani şi de resurse, a 
fost ţinută împotriva voinţei sale (vezi capitolul „Prizoniera”). 

Ajunsă în final la Bagdad la sfârşitul lui martie, a descoperit că 
viaţa modernă îşi croise drum şi în oraşul antic. 


39 Autoritatea turcă ce acorda permise de călătorie. (n.a.). 


Bagdad, 29 martie 1914 

Tigrul care curgea domol şi vapoarele locale încărcate cu sine 
din oţel, macaralele cu aburi operând pe sub palmieri, locomotivele 
mari de ultimă generaţie aflate în diverse stadii de execuţie în 
mijlocul unei grădini de palmieri abandonate, arabii îmbrăcaţi în 
haine zdrenţăroase albastre, cântând în timp ce muncesc şi trag de 
parame, iar printre ei militarii germani foarte hotărâți şi intepati, cu 
vorba lor tăioasă - iată vechiul Orient care se întâlnea cu 
Occidentul cel mai modern şi se pleca în faţa sa. 


Gertrude mai avea de parcurs 450 de mile călare pe cămilă 
pentru a se înapoia la Damasc. Obosită la plecare, a ajuns 
complet istovită în oraş. Acolo a fost găzduită de prieteni şi a 
rămas ceva timp în convalescenta. 


Fallujah, 13 aprilie 1914, jurnalul personal 

...Calatorim foarte uşor... Am luat cu mine un cort local foarte 
mic şi uşor, o valiză Wolseley? şi un scaun - asta e tot ce am în 
afară de un sac cu haine... Singurul lux pe care mi l-am permis este 
baia din canafas! S-a făcut foarte cald acum şi o vom folosi, dacă 
va fi cazul, ca să adăpăm cămilele... Aici nu suntem în deşert; patul 
meu a fost aşezat pe iarbă... Dar este tot sub cerul liber şi inima 
mea tresalta iar de bucurie... lată marea procesiune a astrelor - 
Sirius a strălucit cu multă vreme în urmă - văd însă Ursa Mare, cu 
eternele ei întrebări, şi secera Leului - cu toţii prieteni de-ai mei. 
Uite şi Gemenii, şi mai încolo faţa frumoasă a Caprei, învăluită într- 
un abur de arsita; Aldebaran şi deasupra capului meu Procyon - mii 
de salutari! 


23-26 aprilie 1914 

„„Până acum mi-am jucat cărţile într-un mod suficient de 
satisfăcător şi mă amuză să vorbesc în numele meu, aşa cum am 
făcut în ultima vreme. Numai că sunt obosită şi, din dorinţa de a ne 
termina cât mai iute călătoria, facem marşuri lungi, de câte nouă 
sau zece ore. O, da, sunt ore lungi, zi după zi prin sălbăticie! De 
mai multe ori am ajuns în tabără mai mult moartă decât vie, prea 
istovită pentru a putea mânca şi cu doar atâta energie cât să pot să 
scriu în jurnal... 

Pe data de 24 ne-am început ziua zărind ceva în deşert peste 
care fluturau nişte aripi mari şi amenințătoare. Asaf [insotitorul lui 


40 Tip de ranita militară confecţionată din pânză şi piele care includea un 
pat pliant. A fost folosită din anii 1880 până în anii 1950. (n. tr.). 


Gertrude] mi-a spus ca erau trei camile moarte si doi barbati morti, 
ucisi cu zece nopti inainte - un ghazu urmat de un alt ghazu, dupa 
spusele lui... 

Pe data de 26... in mijlocul dimineţii ne-am întâlnit cu un bărbat 
care mergea singur prin deşert. Am călărit spre el şi i-am vorbit în 
arabă, dar nu ne-a răspuns. Asaf, rafiq-ul meu, mi-a spus că omul e 
probabil un derviş persan. l-am vorbit în turcă şi mai apoi m-am 
folosit de cele câteva cuvinte în farsi pe care le cunoşteam, dar tot 
nu mi-a răspuns. Fattuh i-a oferit nişte pâine, pe care a acceptat-o, 
apoi ne-a întors spatele şi s-a îndepărtat de noi prin ploaie, cine ştie 
încotro... Suntem foarte deranjati de vânt, atât când mergem, cat si 
în tabără, când ne acoperă cu nisip. Mărşăluim ore lungi şi oh, sunt 
aşa de obosită! 


Fragmente din cărţile de călătorie ale lui Gertrude Bell 
Prima carte de călătorii scrisă de Gertrude, Persian Pictures, 
cuprinde o colecţie de eseuri care descriu întâia sa excursie în 
Orient, din 1892. Ea însăşi a considerat volumul ca fiind 
„extraordinar de slab” şi nu a dorit să îl publice, însă familia a 
insistat şi până la urmă Gertrude a cedat. Fragmentul care 
urmează, care relatează excursia făcută în tovărăşia unuia 
dintre primii ei iubiţi, se remarcă prin prospetimea observaţiilor 
şi entuziasmul cu care a relatat prima sa vizită la „Turnul 
morţilor” zoroastrian. 


Turnul Tăcerii 

Cu sute de ani în urmă, pe vremea când rasa persană a ieşit 
pentru prima oară în lume din necunoscuta Bactria şi pădurile 
hyrcaniene întunecate, ea a ajuns, trecând prin Porţile Caspice, la 
un pământ roditor, aflat la nord-est de tărâmul pe care locuia şi 
care a fost ulterior denumit Media. Acolo, la marginea provinciei 
cunoscute azi sub numele de Khorasan, perşii au întemeiat un oraş 
care de-a lungul secolelor a adunat bogății, măreție şi putere; grecii 
(căci faima oraşului depăşise graniţele regionale, ajungând în 
atenţia lumii civilizate) au numit cetatea Rages. Ca poartă de 
intrare în Hyrcania şi Partia şi fiind, prin urmare, bine poziţionat 
geografic, oraşul din Media a căpătat o importanţă considerabilă. 
Evreii îl cunoşteau bine: în Rages locuia acel Gabelus căruia piosul 
Tobias îi incredintase spre păstrare 10 talanti de argint în vremea 
Robiei; şi spre Rages se îndrepta tânărul Tobias atunci când îngerul 
Rafael l-a întâlnit şi l-a învăţat despre proprietăţile vindecătoare ale 


pestilor*?; si tot acolo, mai relatează autorul Cărţii luditei*?, domnea 
Phraortes, pe care Nabucodonosor l-a străpuns cu suliţele şi l-a 
ucis, după care a distrus oraşul. 

Rages, marea cetatea de altădată, a trecut prin multe vicisitudini 
pe parcursul existenţei sale îndelungate. Sub zidurile sale s-a 
ascuns ultimul Darius atunci când era urmărit de armata lui 
Alexandru, apoi a dispărut la Arbela, în câmpiile largi din Khorasan 
- a fugit în munţii din Caspica, unde a avut parte de o soartă 
nemiloasă în mâinile crudului satrap bactrian. La Rages, 
mărinimosul Alexandru a deplâns probabil moartea prematură a 
rivalului său, şi din palatele din cetate a pornit el campania de 
răzbunare împotriva lui Bessus, neliniştindu-se până ce nu l-a văzut 
pe satrap luat prizonier şi executat. De două ori a fost distrus 
oraşul, mai întâi de cutremur şi apoi de invadatorii parti, şi de 
fiecare dată a renăscut sub un alt nume. În cele din urmă, în secolul 
al XII-lea, un duşman mai devastator decât hoardele parte, mai 
nimicitor decât un cutremur, s-a abătut peste câmpiile fertile din 
Khorasan, pustiindu-le. Tătarii sosiți din cel mai îndepărtat colt al 
lumii nu au lăsat piatră pe piatră şi marele oraş din Media a 
dispărut de pe faţa pământului şi din istoria omenirii. La câteva 
mile nord-est de el, a răsărit Teheranul, care avea să devină 
capitala Persiei moderne - o Persie ale cărei tradiţii glorioase ale 
trecutului sunt astăzi la fel de uitate ca şi zidurile solide ale cetăţii 
lui Phraortes. „Leul şi şopârla domnesc acolo unde Jamshid a 
petrecut şi a băut din greu”%, însă informaţiile privitoare la 
întemeierea cetăţii Rages, cel mai mare oraş persan, se bazează 
numai pe supozitii. 

Intr-o dimineaţă am pornit călare, străbătând locuri pustii si 
îndepărtate, către cetatea morţilor. Era încă devreme, aşa încât 
soarele nu trecuse de vârfurile lanţului de munţi ce se înălța înspre 
est. Am ieşit din Teheranul încă adormit şi ne-am croit drum pe 
cărările pustii ce înconjoară zidurile sale; în stânga noastră se 
întindea sălbăticia, învăluită într-o umbră transparentă, care urca 
treptat spre pantele golaşe pe care şerpuieşte drumul către 


41 în Biblia ortodoxă, în Cartea lui Tobit, Rages apare sub denumirea de 
Ragheşul Mediei, iar Gabelus drept Gabael, în timp ce piosul Tobias este 
Tobit, iar fiul sau - Tobie. (n. tr.). 

42 in Biblia ortodoxă, în Cartea luditei, se face referire la cetatea Ragau şi 
regele său Arpaxad. (n. tr.). 

43 Citat dintr-un poem al lui Omar Khayyam care descrie decăderea 
marelui oraş median. Jamshid este o figură mitologică din cultura şi tradiţia 
persană, al patrulea şi cel mai mare rege din dinastia pishdadiană 
(neatestată documentar). (n. tr.). 


Meshed. N-am apucat să ajungem prea departe când, cu o sclipire 
bruscă, soarele s-a arătat pe deasupra piscurilor acoperite de 
zăpadă şi lumina zilei s-a năpustit peste câmpie - ziua, crudă şi în 
culori ţipătoare, dând la iveală nu belşugul câmpiilor de grâne şi al 
păşunilor din jurul Ragesului, ci praf şi pietre şi arbuşti de deşert şi 
munţii golaşi şi amenintatori, zbarciti după atâtea şi atâtea ierni. 

Cu fuga pripită a lui Darius şi triumful cuceritorului în minte, 
incinta rotunda din pământ crăpat a vechiului fort ni s-a înfăţişat 
înconjurând turnurile şi meterezele în ruină. Acolo unde ne 
imaginam că ar fi trebuit să se afle zidurile, am descoperit o bucată 
solidă de zidărie şi mai că am ametit la gândul că era foarte posibil 
ca ochii lui Alexandru să fi poposit cândva asupra acesteia. Timpul 
a săpat breşe în metereze, însă deşertul nu le-a cucerit 
deocamdată pe de-a întregul. La poalele zidului, la umbra unui 
platan, am dat peste o baltă. In jurul unei asemenea scaldatori, 
bolnavii din Vitezda** se adunau şi aşteptau mişcarea apei, însă la 
Rages totul era cufundat în tăcere, „şi îngerul cel dorit nu s-a mai 
arătat”. 

Spre răsărit, două şiruri paralele de dealuri se înalţă, despartind 
această porţiune de deşert de aceea, mai largă, care înaintează 
către sud spre Isfahan. Intre aceste dealuri se întinde o vale 
stâncoasă, către care ne-am îndreptat şi noi paşii, care ne-au dus în 
inima pustiului, în locul unde totul se sfârşeşte. La jumătatea pantei 
dealului se află un turn al cărui zid văruit reprezintă un punct de 
reper pentru tot ce se răsfiră împrejur. Turnul Tăcerii se zăreşte 
chiar şi de pe culmile îndepărtate ale munţilor situaţi de cealaltă 
parte a văii, o falsă strălucire ce aminteşte celor vii de gloria apusă 
a vremurilor de altădată. Căci turnul este prima etapă a călătoriei 
istovitoare a celor morţi; aici ei vin ca să se despovareze de mantia 
cărnii, înainte ca oasele să li se poată odihni în pământ fără teama 
de a întina elementul cel sfânt şi înainte ca sufletele lor, trecând 
prin cele şapte porţi ale planetelor, să se încălzească la focul sacru 
al soarelui. 

Turnul nu are acoperiş; în interior, la 3 sau 3,5 metri mai jos de 
zidul exterior, se află o platformă calcaroasă pe care trupurile 
moarte zac întinse până ce soarele şi vulturii le devorează. Sumbra 
cameră din foişor era neocupată. După decăderea Mediei, religia 
zoroastră, cândva dominantă în aceste locuri, a decăzut şi ea, şi 
puţini credincioşi îşi mai înalţă acum umili rugile către Ormuzd sub 
cerul liber, trupurile lor fiind cărate de-a lungul văii calcaroase şi 
aruncate apoi în Turnul Tăcerii. 


44 Aluzie la minunea săturării celor cinci mii, relatată în Noul Testament 
(Marcu 6:32, Luca 9:10). (n. tr.). 


Am descalecat si ne-am asezat pe deal. Valea se intindea sub noi 
ca un ocean monstruos care mugise lovindu-se de pantele muntilor 
si ramasese fixat acolo pentru vesnicie; am putut vedea si poalele 
muntilor, plantate ferm in nisip, si culmile lor sclipitoare impungand 
cerul fără nori; oasele pământului golaş erau vizibile şi întreaga sa 
creaţie ni s-a revelat. 

Incă marcați de tăcerea acelei lumi pierite, ne-am croit drum 
către capătul de sus al văii, însă la porţile câmpiei Viaţa s-a grăbit 
să ne întâmpine. O nalbă sălbatică stătea de strajă printre pietre; 
îşi răsfirase drept stindard o parte din petale şi pe tepii ei înălţaţi 
mugurii dolofani şi catifelati stăteau să se deschidă. Peste noapte 
plouase şi ploaia trezise pustietatea la viaţă, învăluindu-i ghimpii 
într-o manta purpurie de floricele; soarele ne încălzea în mod plăcut 
umerii; un vântişor adia vesel, aducând cu el mireasma pământului 
jilav şi renăscut; caii au adulmecat aerul şi, prinzând momentul, au 
tras de zăbale şi au pornit în goană peste pământul înmuiat de 
ploaie. lar noi am trecut peste clipele de tăcere şi ne-am amintit că 
suntem vii. Bucuria vieţii ne-a cuprins şi am inspirat adânc, beti de 
fericire. În timp ce călăream, vântul care murmura şi pământul 
roditor au pornit să strige „Viaţă! viaţă!” Viaţă! viaţă! mărinimoasă, 
magnifica! Bătrâneţea era departe - moartea şi mai departe; o 
lăsasem întronată în munţii ei golaşi, în compania oraşelor-fantomă 
şi a credințelor demult uitate. Noi aveam rezervate frumuseţea şi 
prospetimea dimineţii, tinereţea şi bucuria de a trăi! 


În prefața la cartea sa din 1907 The Desert and the Sown45, 
despre experienţa trăită în Siria, Gertrude a ales să scrie dintr-o 
perspectivă neobişnuită. Aşa cum remarca Rosemary O'Brien în 
introducerea la acest volum, alţi călători europeni priveau şi 
descriau străinătatea cu convingerea înnăscută că civilizaţia din 
rândurile căreia proveneau era superioară, iar interviurile 
despre care relatau în cărţi erau făcute cu personalităţi locale de 
vază şi influente. În schimb, Gertrude prezintă „condiţiile politice 
reale ale persoanelor neimportante”, analizând rădăcinile şi 
cauzele nemulțumirilor lor. Cartea a întărit reputaţia sa de 
călător şi autor. 


Cu excepţia literatilor şi politicienilor, cei care se aventurează sa 
adauge un nou volum vastei literaturi de călătorie trebuie să se 
înarmeze cu o scuză. Eu una mi-am pregătit-o, şi sper să fie pe cât 


45 The Desert and the Sown a fost publicată pentru prima oară la New 
York de E.P. Dutton şi reeditată în 2001 de Cooper Square Press. (n.a.). 


de specioasă, pe atât de plauzibilă. Dorinţa mea a fost nu atât să 
scriu o carte de călătorie, ci o relatare despre oamenii pe care i-am 
cunoscut sau m-au însoţit în expediţii şi să arăt cum este lumea în 
care trăiesc ei şi cum li se pare lor această lume. Şi cum era 
preferabil ca, în măsura posibilităţilor, ei să îşi spună singuri 
povestea, am înşirat cuvintele lor pe aţa drumului, reproducând 
istorisirile cu care păstorii şi soldaţii îşi omorau timpul pe parcursul 
marşurilor lungi, vorbele care treceau din gură în gură în jurul 
focului de tabără, în corturile negre ale arabilor şi în camerele de 
oaspeţi ale druzilor, dar şi afirmaţiile mai reţinute ale oficialilor turci 
şi sirieni. Diplomaţia acestora constă în ghicirea, adesea cu mare 
viclenie, a rezultatelor ciocnirii unor forţe necunoscute, ale căror 
puteri şi țeluri sunt numai vag percepute; înţelepciunea lor este 
aceea a unor oameni ale căror canale de informare şi termeni de 
comparaţie diferă de ale noastre şi care privesc problemele cu care 
se confruntă cu prejudecăţi diferite de ale noastre. Orientalul este 
precum un copil foarte bătrân. Nu e familiarizat cu o mulţime de 
ramuri ale cunoaşterii care pentru noi au devenit o necesitate 
esenţială; adesea, deşi nu întotdeauna, mintea sa este prea puţin 
preocupată cu nevoia de a asimila aceste cunoştinţe şi nu se 
oboseşte aproape deloc cu ceea ce noi numim informaţii de 
folosinţă practică. Nu este o persoană practică în accepțiunea pe 
care o dăm noi termenului, la fel cum un copil nu poate gândi 
practic, iar modul în care priveşte el ideea de utilitate nu concordă 
cu al nostru. In schimb, comportamentul său este dictat de tradiţii 
şi moravuri care datează de la începuturile civilizaţiei, tradiţii încă 
nemodificate de schimbări majore în stilul de viaţă la care subscrie 
şi în care s-a născut. In afara acestor lucruri, el este aidoma nouă; 
firea omenească nu suferă schimbări dramatice la est de Suez, şi 
nici nu este imposibil să stabileşti relaţii de amiciţie şi simpatie cu 
locuitorii acestor meleaguri. In unele privinţe este chiar mai uşor 
decât în Europa. În Orient, relaţiile dintre oameni sunt mai puţin 
încătuşate de lanţuri artificiale şi ai de-a face cu o toleranţă mai 
largă, născută dintr-o diversitate mai mare. Societatea lor se 
împarte pe criterii de castă şi sectă şi trib într-un număr infinit de 
grupări, fiecare cu propriile sale legi şi, oricât de surprinzător şi de 
necrezut ni s-ar părea nouă, legile acestea sunt pentru orientali o 
explicaţie amplă şi perfect satisfăcătoare a tuturor detaliilor vieţii 
lor. Un bărbat poate ieşi aici în public acoperit pe cap cu o eşarfă 
trasă până peste ochi sau încins, dacă aşa vrea el, numai cu un 
brâu: nu va suscita niciun comentariu. Şi de ce ar face-o? La fel ca 
toţi ceilalţi, el se supune doar legilor sale. Aşa încât şi europeanul 
nu are decât să colinde în sus şi în jos, pentru că nu va naşte cine 
ştie ce curiozitate, şi cu atât mai puţin vreo critică. Veştile pe care 


el le aduce vor fi urmărite cu interes, opiniile îi vor fi ascultate cu 
atenţie, dar nu va fi socotit o persoană ciudată sau nebună şi nu va 
fi acuzat că se înşală pentru că obisnuintele sale şi modul lui de a 
gândi diferă de cele ale oamenilor în mijlocul cărora se găseşte la 
acel moment. „Adat-hu” aşa e obiceiul lui. Şi din acest motiv este 
mai înţelept din partea lui să nu caute să se bage pe sub pielea 
orientalilor încercând să le copieze obiceiurile, asta dacă nu cumva 
este atât de abil, încât să poată trece drept unul dintre ei. Bine ar fi 
să trateze cu respect legile celorlalţi, iar el însuşi se va bucura de 
mai multă consideraţie dacă se va limita la propriile-i legi. Pentru o 
femeie, regula aceasta este de cea mai mare importanţă, căci o 
femeie nu se poate deghiza nicicum în mod real. Pentru a pretinde 
respectul orientalilor, cel mai bine este pentru ea să le aducă la 
cunoştinţă faptul că provine dintr-un neam de vază şi onorabil, cu 
tradiţii inviolabile. 

Niciuna dintre ţările pe care le-am străbătut nu este un teren 
virgin pentru călători, însă anumite regiuni au fost vizitate numai 
arareori şi descrise exclusiv în lucrări cu preţuri mari şi greu de 
procurat. Despre aceste locuri am relatat câte puţin, acompaniind 
textul cu cât mai multe fotografii dintre cele care mi s-au părut 
sugestive. Am descris şi vestigiile antice care iau ochii unui 
observator întâmplător în oraşele nordice ale Siriei. Multe locuri 
rămân de explorat în Siria şi la marginea deşertului, şi multe 
dificultăţi rămân de rezolvat. Munca de cercetare a fost demarată 
cu succes de Vogüé, Wetzstein, Brunnow, Sachau, Dussaud, 
Puchstein şi colegii acestora, membri ai Expeditiei Princeton si ai 
altor expediţii. Către cărţile lor îi îndrum pe aceia care vor afla 
citindu-le cât de imens de bogat în monumente arhitectonice şi în 
mărturii epigrafice ale unei istorii vechi este acest pământ. 

Călătoria mea nu s-a oprit la Alexandretta, aşa cum s-a sfârşit 
cartea. In Asia Mică m-am ocupat însă cu precădere de arheologie; 
rezultatele muncii întreprinse acolo au fost publicate într-o serie de 
articole din Revue Archeologique, unde, graţie bunavointei 
editorului, Monsieur Salomon Reinach, si-au gasit un spatiu mai 
potrivit decat in paginile unei carti ca aceasta. 

Nu sunt într-atât de familiarizată cu oamenii şi limbile vorbite în 
Asia Mică pentru a mă putea considera expertă, dar chiar şi cu 
aceste cunoştinţe, relativ superficiale, pe care le-am acumulat, pot 
depune mărturie în favoarea ţăranului turc, exprimându-mi stima 
faţă de el. Este dăruit cu multe virtuţi, şi mai presus de orice, cu 
cea a ospitalităţii. 

Mi-a fost destul de dificil să descriu în această carte condiţia 
politică actuală a persoanelor neimportante. Ele nu par deloc lipsite 
de importanţă pentru cei care trăiesc în mijlocul lor şi le sunt 


recunoscatoare tuturor celor care mi-au oferit informatii cu privire 
la relaţiile lor interumane. Nu doresc însă nici să justific, şi nici să 
condamn administraţia turcă. Am trăit suficient de mult în Siria 
pentru a-mi da seama că modul în care guvernează turcii nu este 
nici pe departe ideal, şi pe de altă parte am avut ocazia să văd cu 
propriii ochi destule elemente turbulente pe care turcii reuşesc să 
le ţină în frâu ca să înţeleg că postura în care se găsesc este una 
dificilă. Nu cred că există vreo administraţie capabilă să satisfacă 
doleantele tuturor; chiar şi în tari mai omogene asemenea guverne 
se pot număra pe degete. Fiind englezoaică prin naştere, sunt 
convinsă că suntem poporul care am fi putut să luăm în mâini 
soarta Siriei cu mult mai multe şanse de succes decât orice sultan, 
oricât de moderat ar fi el în comportament. Am acceptat în urmă cu 
mult timp că sarcina aceasta nu ne va reveni. Şi, din păcate, am 
făcut mai mult decât atât. Am permis ca reputaţia să ne fie ştirbită 
în toate  dominioanele turceşti; nedorind să ne asumam 
responsabilitatea unei interferenţe oficiale, am permis proliferarea 
unor proteste iresponsabile, vehement exprimate, de o 
sentimentalitate pe care îndrăznesc să o calific drept ignorantă, 
după cum la fel de adevărat este că am manifestat o anumită 
şovăială în relaţiile cu turcii pentru care ei trebuie scuzati fiindcă au 
considerat-o ca fiind dovadă de fatarnicie şi au privit-o cu 
animozitate. Aceste sentimente, combinate cu teama adânc 
înrădăcinată de un mare Imperiu Asiatic, care să stăpânească 
totodată şi Egiptul şi marea, a determinat, cred eu, Inalta Poartă să 
profite de prima ocazia pentru a se opune cererilor britanice, 
indiferent dacă bazându-se pe un calcul greşit privind reacţiile pe 
care avea să le suscite un astfel de demers, ori în speranţa unui 
sprijin venit din străinătate. Rezultatul este la fel de deplorabil, şi 
dacă am evaluat eu corect situaţia, la originile sale stă dispariţia 
influenţei englezeşti la Constantinopol. Poziţia de autoritate pe care 
am ocupat-o noi a fost preluată de altcineva, dar pentru noi este 
mai important decât pentru oricine să fim capabili să supraveghem 
politica fatarnica de la Yildiz Kiosk. Cea mai mare dintre puterile 
mahomedane nu-şi poate permite ca relaţiile sale cu califul 
Islamului să fie bazate pe atâta inconsecventa şi lipsă de fermitate, 
iar daca încăpăţânarea sultanului în incidentul privind Tabahul*® ne 
poate dovedi cât de mult am scăpat frâiele din mâini, atunci măcar 
am învăţat o lecţie. Având în vedere flota pe care o detinem la 
Mediterana, ca şi considerabila bunăvoință de care, cred eu, am dat 


46 Aluzie la aşa-numitul „incident privind Tabahul” - Peninsula Sinai - din 
1906, când sultanul turc a emis pretenţii asupra acestei regiuni controlate de 
britanici (n. tr.). 


dovada fata de Imperiul Turc, precum si amintirea vechii prietenii 
dintre noi, nu este imposibil să redobândim locul pe care l-am 
pierdut. 

Dar toate acestea sunt chestiuni care nu fac obiectul prezentului 
volum, şi apologia mea ar trebui să se termine cu vorbele cu care 
orice autor oriental şi-ar începe scrierea: „In numele lui Allah cel 
Milostiv şi îndurător!” 


Mai înainte, în The Desert and the Sown, Gertrude le-a 
prezentat părinţilor într-o scrisoare avantajele unui cort arab, 
unde mergea adesea seara la câte o cină cu miel şi lapte bătut, 
pentru a bea cafea şi a face schimb de informaţii cu şeicii. 


Nu am mers direct la corturi. În seara aceea am fost invitată la 
cină de şeicul Nahar din tribul Ben Sakhr, care petrecuse noaptea 
precedentă în peştera lui Namrud; după ce m-am consultat cu 
oamenii mei, am decis că invitaţia era una pe care o persoană de 
înaltă demnitate, aşa ca mine, nu s-ar compromite acceptând-o. 

„Insă în general”, a adăugat Namrud, „ar trebui să nu mergi 
decât în cortul unui mare şeic, altfel vei cădea în mâinile celor care 
te invită numai de dragul cadourilor pe care ai putea să le oferi. 
Nahăr - ei bine, el este un bărbat cinstit, cu toate că e un meskin”, 
cuvânt care în limba lor acoperă toate formele de dispreţ uşor, de 
la cel faţă de sărăcia onestă, trecând prin imbecilitate şi sfârşind cu 
primele semne ale unui viciu mai puţin grav. 

Acest meskin m-a primit cu demnitatea unui prinţ şi m-a condus 
spre locul de onoare de pe covorul aspru, între gaura pătrată 
săpată în pământ care serveşte drept vatră de foc şi despartitura 
care separă spaţiul destinat femeilor de cel ocupat de bărbaţi. 
Priponiserăm caii de sforile lungi ale corturilor care oferă atâta 
soliditate acestor locuinţe altminteri fragile, şi ochii ne-au fugit 
afară către peisajul ce se întindea spre est - ridicături şi adâncituri 
de pământ, urmate de alte ridicături şi adâncituri, de parcă deşertul 
respira liniştit la căderea nopţii. 

Partea acoperită a unui cort arab rămâne întotdeauna deschisă 
pentru a permite pătrunderea aerului; dacă vântul îşi schimbă 
direcţia, femeile dau jos peretele cortului şi îl montează în altă 
parte, şi într-o clipă casa îşi schimbă aspectul şi stă voios aşezată în 
cea mai favorabilă poziţie. Este atât de mică şi de uşoară, şi totuşi 
aşa de ferm ancorată, încât furtunile nu prea o pot clinti din loc; 
firele aspre de păr de capră care alcătuiesc învelişul cortului se 
umflă şi se lipesc unul de altul pe vreme umedă, aşa încât numai o 
ploaie îndelungată adusă de un vânt puternic poate lăsa să 


| pătrundă apa în locuinţă. | 


Amurath to Amurath* cuprinde descrierea lungii expediţii 
întreprinse de Gertrude de-a lungul malurilor Eufratului, 
cercetând si fotografiind pe parcurs nenumărate situri 
arheologice. In 1910, Gertrude scria: „Cele cinci luni de călătorie 
descrise în carte au fost o perioadă de suspans şi chiar de 
teroare... Malurile Eufratului răsună de alarme fantomatice.” În 
acest volum, ea relatează două incidente când a reuşit cu greu 
să scape într-un teritoriu pândit de primejdii, precum şi o 
întâlnire amuzantă cu nişte insecte care i-au creat neplăceri. În 
prima etapă a călătoriei de la Hit la Karbala, Gertrude şi echipa 
sa au pornit către Shetateh. 


Mărşăluiam printre nişte movile pline de ghimpi si scaieti, cu 
Muhammad cântând ca de obicei, când, dintr-odată, el s-a întrerupt 
la sfârşitul unui cuplet si a spus: „Văd un călăreț care goneste.” 

Mi-am ridicat privirea şi am zărit un bărbat galopând spre noi pe 
culmea unui deal; era urmat de un alt călăreț, şi de încă un altul, si 
au dispărut toţi trei când au coborât în vale. In deşert, orice nou 
sosit este un duşman până ce afli că îţi este prieten. Muhammad a 
vârât un cartuş în puşcă, Hussein şi-a scos cravasa din ţeava pustii, 
acolo unde o ţinea de obicei, iar eu am scos revolverul din toc. 
După asta, Muhammad a galopat înainte, către culmea gorganului; 
I-am urmat şi am privit împreună cum avansau cei trei, făcându-se 
dispăruţi în spaţiul ce se întindea în faţa noastră. Muhammad a 
sărit de pe cal şi mi-a aruncat frâul. 

„Descalecă”, a spus el, „şi tine-mi iapa.” Am luat dârlogii celor 
două iepe într-o mână, iar în cealaltă revolverul. Hussein se postase 
lângă mine şi am rămas amândoi încremeniţi în timp ce 
Muhammad înainta, cu puşca în mână, şi cu corpul aplecat în faţă, 
într-o atitudine de atenţie încordată. Păşea încet, cu grijă si 
precauţie, aidoma unui animal de pradă. Cei trei erau înarmaţi şi 
ne-am gândit la o posibilă întâlnire cu Beni Hassan, duşmani 
tradiţionali ai companionului nostru. Dacă, atunci când ajungeam în 
vârful dealului, ei ar fi ridicat puştile, Hussein şi cu mine am fi avut 
timp să tragem primii, în timp ce ei îşi domoleau iepele. Cei trei 
călăreţi au ajuns pe culmea gorganului şi, de cum le-a văzut feţele, 
Muhammad i-a salutat cu arăbescul ,sa/aam”, ei i-au întors salutul 
şi, odată ce s-a ajuns la acest acord, toată lumea a putut răsufla 


47 Cartea Amurath to Amurath a fost publicată pentru prima oară de 
Macmillian în 1924 şi reeditată în 2002 în Gorgias Press Reprint Series. (n.a.). 


uşurată. Căci dacă oamenii schimbă salutul ,sa/aam” atunci cand 
se află suficient de aproape pentru a-şi vedea unii altora feţele, 
potrivit obiceiului din deşert riscul de atac dispare. Autorii acestui 
episod pitoresc s-au dovedit a fi trei bărbaţi din Rahhaliyeh. Unul 
dintre ei îi împrumutase o puşcă băiatului care ne călăuzise, după 
care, căindu-se pentru credulitatea sa, se întorsese pentru a se 
asigura că băiatul nu dispărea cu tot cu armă. l-am arătat în ce 
direcţie plecase băiatul şi apoi am întors caii spre Shetâteh. 


După ce au trecut de Shetateh, Gertrude şi însoțitorii săi au 
descoperit palatul de la Ukhaidir, cel mai bun exemplu de 
arhitectură sasanidă şi totodată cel mai puţin cunoscut dintre 
siturile arheologice la care Gertrude ajunsese până atunci. Ea s- 
a dedicat imediat fotografiatului şi măsurătorilor, rămânând mai 
multe zile în acel loc, fără a lua în seamă avertismentele echipei 
sale. 


Într-o noapte, am avut parte de un alt fel de distracţie. Lucrasem 
din zori până la asfintit şi eram prea obosită ca să adorm. Deşertul 
era la fel de nemişcat precum moartea; infinit de misterios, se 
întindea în faţa taberei mele şi am stat întinsă în pat, uitându-mă la 
nisipurile golaşe de parcă aş fi urmărit un alai. Dintr-odată, un glonţ 
a şuierat pe deasupra cortului şi o împuşcătură a spart tăcerea. Toţi 
oamenii mei au sărit în picioare; au răsunat si alte împuşcături si 
Fattuh a dat iute ordin catârgiilor să se plaseze în avanposturile 
taberei şi s-a grăbit să se alăture grupului de arabi care ieşise pe 
poarta castelului. Eu mi-am luat revolverul şi am ieşit să văd ce se 
întâmplă. Într-un minut-două, au dispărut cu toţii în lumina difuză a 
lunii, care pare atât de clară şi totuşi dezvăluie prea puţin. Un 
zaptieh*® a venit lângă mine şi am rămas amândoi nemiscati, 
trăgând cu urechea. Departe în deşert scânteierea rosie a pustilor 
străpungea lumina albă a lunii; o nouă sclipire, după care se 
aşternea tăcerea. Intr-un târziu, în noapte a răsunat un cântec 
războinic, slab şi îndepărtat, ritmic şi primordial precum noaptea şi 
deşertul. Am aşteptat într-o nesiguranţă totală să văd cine vine şi 
abia când s-au apropiat suficient pentru a le putea distinge feţele 
am văzut că erau arabii mei, cu Fattuh în mijlocul lor. S-au apropiat, 
cu pustile pe umăr şi cântând; veşmintele lor albe sclipeau în 
lumina lunii; pe cap nu purtau esarfe şi părul negru inelat le cădea 
peste feţe. 

»Ma’ashi, ce s-a întâmplat?” am strigat eu. 


48 Ofiţer de poliţie turc (n.a.). 


Ma’ashi si-a dat parul din ochi. 

„Nimic, my lady Khan. ‘Ali a văzut nişte oameni pandind in 
desert la ‘ashr” (ora rugăciunii de după-amiază) „şi i-am urmărit de 
pe ziduri când a căzut noaptea.” 

„Erau oameni din Beni Dafiah”, a spus Ghânim, menţionând 
numele unui trib deosebit de nelegiuit. 

„Fattuh, ai tras cumva?” am întrebat eu. 

„Am tras cu toţii”, a răspuns el. „Excelenţa Voastră n-a auzit? - şi 
avem printre noi un rănit.” 


Spre finalul expediției, aflaţi pe malul vestic al Tigrului, în Tur 
Abdin, Gertrude şi oamenii ei au ajuns în satul Ba Sebrina, unde 
Gertrude a dat peste o întâlnire de aristocrați şi lideri kurzi. 


Aga din Sâreh provine dintr-una din familiile conducătoare kurde 
din această regiune. L-am găsit lângă o biserică, întreţinându-se cu 
nişte prieteni care veniseră acolo din satele învecinate. Şi ei făceau 
parte din case nobile şi erau gatiti cu veşminte luxoase, precum le- 
o cerea rangul. Purtau jachete scurte acoperite cu broderii, 
pumnale bătute în argint le ieşeau din brâuri, iar pe cap aveau 
postavuri imens de înalte, înfăşurate în eşarfe de mătase ale căror 
capete le fluturau ca nişte aripi peste frunti. Au insistat să accept 
mai multe potârnichi domesticite pe care le ţineau pentru a 
ademeni păsările sălbatice şi, în timp ce aşteptam ca preotul să 
vină cu cheia de la biserică, mi-au arătat o stelă extrem de ciudată 
ce stătea răsturnată cu vârful în jos în curte. Între timp preotul din 
sat a venit şi l-am urmat încrezătoare în biserică. Dar după numai 
un minut de stat acolo m-am uitat întâmplător în jos şi am văzut că 
podeaua era neagră de atâţia purici. Am ieşit în mare grabă, mi-am 
scos ciorapii şi i-am vârât iute într-un vas cu apă, remediul cel mai 
sigur în astfel de situaţii de urgenţă. „Sunt mulţi”, s-a scuzat 
preotul, „dar duminică dimineaţa îi măturăm pe toţi. Duminica nu 
mai rămâne niciunul.” 

Recunosc că am mari îndoieli cu privire la spusele lui. 


În Visits of Gertrude Bell to Tur Abdin*®, în care descrie 
aventurile din călătoriile efectuate în 1909 şi 1911, Gertrude 
povesteşte despre o descoperire arheologică neaşteptată. 


Babilonienii, şi după ei nestorienii şi musulmanii, susţin că după 
retragerea apelor Arca lui Noe nu a eşuat pe muntele Ararat, ci pe 


49 New Sinai Press, 2007, ediţie îngrijită de Dale A. Johnson (n.a.). 


Judi Dagh. Si eu aparţin acestei şcoli de gândire, căci am facut 
pelerinajul şi am văzut ce am văzut... 

In pădurile înalte de stejari am uitat pentru câteva ore de căldura 
înăbuşitoare care ne chinuise de cum părăsiserăm Mosulul. In 
fiecare dimineata, pe masura ce ne apropiam de munte, speram sa 
dam de un aer mai răcoros, si în fiecare seară termometrul, plasat 
la umbra cortului meu, arăta între 31 şi 34*C. Aerul greu era ca un 
veşmânt care te înfăşura fără putinţa de a te descotorosi de el, şi în 
timp ce mă plimbam prin pădure am tânjit după peticele de zăpadă 
aşternute pe piscuri şi după o zi de stat în aerul rece de munte, 
departe de supărătoarele muşte de câmpie. Sefinet Nebi Nûh, 
barca profetului Noe, mi-a servit drept scuză. 

Prin urmare, am pornit la drum la ora 4 în dimineaţa următoare. 
Kas Mattai şi Shim’Gn în sandalele lor de pânză, ra/shiki, încălțări 
potrivite pentru urcat pe munte, Selim, pe care Providența îl 
adusese în calea noastră şi ni-l făcuse însoțitor în expediţie, 'Abdu'l 
Mejid, un zaptieh din Zâkh6, sorocit la fel de clar mersului pe 
pământ plat, şi măgarul. „Cât despre măgar”, a spus Fattuh, „dacă 
stă în tabără două zile şi paşte iarbă, Selim nu va putea să-l 
călărească.” Era măgarul lui Selim, şi Selim, care îşi cunoştea 
interesul mai bine decât oricare dintre noi, s-a lăsat convins că 
avea să-i placă să meargă pe jos. Aşa că măgarul transporta 
mâncarea noastră de prânz. 

Am urcat preţ de două ore şi jumătate printr-o pădure de stejari, 
pe culmile unor dealuri şi pe sub un pisc prăpăstios. Dar nu asta 
venisem eu să văd, şi de cum am zărit un culoar printre stânci, m- 
am îndreptat direct spre el şi peste câteva clipe am păşit pe o 
culme. Acolo se întindeau ghirlandele de nea; g/obu/aria nudicaulis 
acoperea pământul cu florile ei albastre, galbenul piciorului- 
cocoşului aurea adânciturile umede şi petalele albastru pal de 
limbarita se iteau dintre pietre, tremurând în vântul aspru. Selim 
mă urmase prin culoar. 

„Dealurile sunt bune”, a spus el adunând o mână de zăpadă, 
„dar să nu-ţi închipui cumva că măgarul va urca şi el pana aici, şi 
nici 'Abdu'l Mejid.” 

Ne-am întors fără tragere de inimă pe potecă şi am continuat să 
mergem încă o jumătate de oră, până ce Kas Mattai ne-a anunţat 
că Arca lui Noe se afla imediat deasupra noastră. Am lăsat măgarul 
şi pe zaptieh printre florile de asfodel şi nu-mă-uita; Selim şi-a urcat 
sacii cu mâncare pe umeri şi ne-am căţărat o altă jumătate de oră 
pe pantele abrupte. După care am ajuns la Arca lui Noe, eşuată 
într-un strat de lalele purpurii. 


Cercetările întreprinse de Gertrude la Tur Abdin au 


determinat-o sa reconsidere arhitectura din acea regiune prea 
putin explorata. 


Am sosit in aceasta tara fără să ştiu nimic despre bogăţia ei 
arhitecturală, total necunoscută. Inscripţiile studiate şi adunate de 
Pognon datează abia din secolul al IX-lea; schiţele publicate sunt 
lamentabil de puţine şi neinsotite de fotografii. Când am intrat la 
Mar Ya’kub în Salah şi am văzut pe zidurile sale muluri şi rânduri de 
asize sculptate care poartă amprenta inconfundabilă a civilizaţiei 
greco-asiatice, cu mare greutate am îndrăznit să dau crezare 
concluziilor spre care mă îndreptau. Care mi-au fost însă confirmate 
şi întărite vizitând biserică după biserică. Arcele altarului, acoperite 
de ornamentatii dantelate într-o lucrătură desăvârşită, gratia 
delicată a acantelor împodobite cu ghirlande si îmbogăţite cu 
împletituri, planurile de construcţie tipic antice şi stăpânirea artei 
înălţării de clădiri, sugerând o îndelungată tradiţie arhitecturală, 
toate acestea asigură bisericilor de la Tur 'Abdîn un loc onorabil în 
istoria artelor. 


Femeia indragostita 


In 1907, pe când avea 38 de ani şi era fericită să se ocupe de 
pasiunile ei - călătoriile şi studiile -, Gertrude a cunoscut iubirea 
vieţii sale. Din nefericire, s-a îndrăgostit de un bărbat căsătorit. 

La vremea aceea, se afla în floarea vârstei şi devenise extrem 
de rafinată şi competentă în domeniile ei de interes, acumulând 
vaste cunoştinţe de istorie a lumii şi de politică mondială, fapt 
rarisim pentru o femeie, pe care le combina cu pasiunea pentru 
haine frumoase. Se afla în centrul atenţiei la ambasadele şi 
consulatele din întreg Orientul Mijlociu, ştia să poate conversații 
strălucite şi să istorisească, sigură pe sine, întâmplări palpitante 
sau comice. Era recunoscută drept călătoare neobosită, tocmai 
îşi publicase cea mai recentă carte şi lucra din greu, alături de 
Sir William Ramsay, la Binbirkilise, în Turcia. Volumul apărut 
ulterior, The Thousand and One Churches, avea să devină 
cartea de referinţă pentru arhitectura timpurie din Anatolia. 

Având la dispoziţie mai puţin timp pentru corespondenţă, 
Gertrude a ales să ţină în această perioadă un jurnal din care 
trimitea regulat fragmente acasă, tatălui şi mamei ei vitrege. 


În drum spre Binbirkilise 
Fragment de jurnal, 10 mai 1907 
..Am coborât în câmpia de la Konia. Am ajuns acolo pe la 
12.30... M-am spălat, m-am schimbat si m-am dus în vizită la 
familia Doughty-Wylie. 


Gertrude fusese invitată la prânz de soţii Dick şi Judith 
Doughty-Wylie atunci când sosise la Konya pentru a-şi ridica 
scrisorile. Era bronzată şi firele de păr care îi scăpaseră de sub 
pălăria de paie deveniseră blonde. Emana energie şi era 
volubilă. Râdea mult şi îi făcea şi pe ceilalţi oaspeţi să râdă cu 
descrierea profesorului distrat care pierdea noţiunea timpului, 
îşi rătăcea bagajele şi îşi lăsa hârtiile să cadă pe unde trecea, în 
timp ce doamna Ramsay fugea după el, cu pălăria lui de 
Panama într-o mână şi o ceaşcă de ceai în cealaltă. Odată, Sir 
William Ramsay se întorsese spre Gertrude şi îi spusese: „Draga 
mea, aminteste-mi te rog unde suntem.” Dick Doughty-Wylie 
avea să descrie astfel această întâlnire: „GB a intrat, energică şi 


plină de poveşti interesante si plăcute.” Gertrude si cu el 
parasisera masa pentru a discuta despre filosoful sufit si 
teozoful Rumi, al cărui mormânt se găseşte la Konya. În cursul 
şederii la Konya, Gertrude s-a întâlnit de mai multe ori cu familia 
Doughty-Wylie, care a ajutat-o în câteva rânduri. lar ea i-a 
invitat să o viziteze la Rounton. 

Educat la Winchester şi la Royal Military College din 
Sandhurst, căpitanul, ulterior locotenent-colonelul Charles 
Hotham Montagu Doughty-Wylie, VC5, CB51, CMG, avea 
aceeaşi vârstă ca Gertrude. Prietenii îi spuneau „Richard” sau 
„Dick”. Era un erou de război, un bărbat liniştit, cu pieptul plin 
de medalii. Fusese grav rănit în Războiul Burilor şi din nou la 
Tientsin55, în timpul revoltelor din China. Era totodată nepotul 
cunoscutului călător Charles Montagu Doughty, autorul unei 
cărţi foarte influente, Arabia Deserta, pe care Gertrude o lua tot 
timpul asupra sa în expediţii. 

Într-o fotografie militară, Doughty-Wylie este infatisat ca un 
bărbat slab, cu mustață, bronzat, mai înalt, mai lat în umeri si 
mai chipeş decât mulţi dintre contemporanii săi. Avusese multe 
relaţii amoroase şi se căsătorise cu Judith cu numai trei ani 
înainte de a o cunoaşte pe Gertrude. Primul soţ al lui Judith 
murise. Ea era o femeie ambițioasă şi care înţelegea nevoia de 
spaţiu a lui Dick, motiv pentru care sustinuse transferul său în 
diplomaţie. In 1906, Dick a fost numit viceconsul militar britanic 
la Konya. 


Konia, 12 mai 1907, scrisoare către ChiroP+ 


50 Victoria Cross - decorat cu Crucea Victoria, cea mai înaltă distincţie 
militară britanică, acordată pentru fapte de eroism „în faţa duşmanului”. (n. 
tr.). 

51 Companion of the Bath - decorat cu Ordinului Bath, distincţie britanică 
acordată în special militarilor sau funcţionarilor de stat de rang înalt pentru 
merite deosebite. (n. tr.). 

52 Order of Saint Michael and Saint George - decorat cu Ordinul Sf. Mihail 
si Sf. Gheorghe, distinctie cavalereasca britanica. (n. tr.). 

53 Răscoala boxerilor (1900), îndreptată împotriva străinilor şi chinezilor 
creştini, înăbuşită de o coaliţie formată din trupe britanice, franceze, ruse, 
americane, germane şi japoneze, care au străbătut în luptă drumul de la 
Tianjin (Tientsin) până la Beijing. (n. tr.). 

54 Sir Ignatius Valentine Chirol a fost un distins jurnalist si călător britanic, 


Aş vrea sa vii aici, măcar câteva ore, ca să putem tăifăsui în 
linişte, numai că m-ai găsi scandalos de bronzată şi probabil că nici 
nu m-ai recunoaşte. 

Ei bine, să-ţi povestesc despre Turcia. Ştii că aici avem acum un 
viceconsul [Dick Doughty-Wylie], un tânăr soldat fermecător, cu o 
soţie destul de drăguță. Dintre ei doi, el este cel interesant, un 
englez de soi bun, atent la ceea ce se petrece în jur şi prompt în 
reacţii, dornic să vadă şi să înveţe... 


Konia, fragment de jurnal 

Am luat prânzul cu familia Wylie şi am petrecut după-amiaza cu 
ei în grădina lor cea nouă... Sunt nişte scumpi amândoi... Am 
discutat mult cu căpitanul DW despre diverse lucruri şi diverşi 
oameni... 


Mai 1907 

Îmi vine să râd când îmi amintesc că la un moment dat m-am 
gândit să las organizarea pe seama familiei Ramsay. Au sosit la 
Konia fără corturi şi fără niciun fel de echipament de campare. „Cu 
toate acestea”, mi-a scris căpitanul Wylie, „Ramsay abia aştepta să 
ti se alăture, şi chiar intenţiona să pornească imediat la drum - în 
direcţia greşită. l-am împrumutat două corturi şi l-am îndrumat spre 
tine”... Ramsay, Dumnezeu să-l binecuvânteze, este complet 
neajutorat în chestiuni de ordin practic, precum instalarea şi 
conducerea unei tabere; iar Lady Ramsay este complet neajutorată 
în toate privintele, cu excepţia uneia singure, şi anume că 
reprezintă un element esenţial pentru confortul lui. Este la fel de 
preocupată de ceea ce facem noi pe cât este de ignorantă... 

Dragii de ei tocmai m-au implorat să-i las să contribuie la 
cheltuieli, însă i-am convins să renunţe. Nu vreau ca timpul pe care 
îl vor petrece aici să-i coste vreun ban. Este un privilegiu 
inestimabil acela de a lucra cu Sir William, şi fără el adevărul este 
că nu m-aş fi aventurat la nimic. Cred că mă pot încadra cu 
cheltuielile în suma pe care mi-am propus să o plătesc. 


prieten al familiei Bell şi mai târziu redactor de ştiri externe la ziarul londonez 
Times. Gertrude l-a cunoscut ca debutanta în societate în 1888, la Bucuresti, 
unde Chirol se împrietenise cu familia Lascelles, unchiul şi mătuşa la care 
stătea ea. Cu 16 ani mai vârstnic decât absolventa de Oxford de 20 de ani, 
Chirol a fost încântat de mintea ei independentă şi cei doi vor începe curând 
să schimbe scrisori în mod regulat. Gertrude avea să i se adreseze toată 
viaţa în corespondenţa purtată cu „Dragă Domnul” şi îi va face deseori 
confidente în legătură cu suferinţele şi pericolele prin care trecea şi pe care 
nu le dezvăluia părinţilor, de teamă să nu-i supere. (n.a.). 


În cursul şederii la Konya, Fattuh s-a îmbolnăvit. „Familia 
Wylie”, aşa cum ajunsese Gertrude să îi numească la acel 
moment pe Dick şi Judith, a invitat-o împreună cu Fattuh să 
părăsească tabăra de corturi pentru a se instala la consulat. 


De la viceconsulatul britanic, 18 iulie 1907 

Mi-e foarte teamă că voi avea câteva zile de întârziere. Fattuh s- 
a îmbolnăvit. In urmă cu doi ani, pe când lucra pentru mine, s-a 
lovit foarte tare la cap de un prag jos şi de atunci are perioade când 
se simte rău. Suferă de dureri acute la cap şi mi-e teamă că e ceva 
în neregulă cu el. Nu pot să-l las singur într-o asemenea situaţie şi 
m-am decis să-l iau cu mine la C'ple ca să-l vadă un doctor bun... 
leri, autorităţile m-au anunţat că nu au căderea de a-i permite lui 
Fattuh să călătorească împreună cu mine la C'ple... Am telegrafiat 
imediat Marelui Vizir şi la ambasadă, cerând un permis special 
pentru el... Sunt dispusă să fac tot ce pot ca să-l ajut pe Fattuh, şi 
asta nu ar fi oricum de ajuns. Este o mare alinare faptul că stăm la 
familia Wylie, s-au purtat amândoi foarte drăguţ cu noi. 


Constantinopol, 26 iulie 1907 
Am ajuns aseară - împreună cu Fattuh!... nu pot să-l las singur 
până ce nu am convingerea că a scăpat de necazuri. 


Revenită acasă, Gertrude a început să adune materiale 
pentru un album în care ultima faptă eroică a lui Doughty-Wylie 
era amplu ilustrată. În atmosfera volatilă născută din rebeliunea 
naționalistă a Junilor Turci, mulțimile fanatice se îndreptaseră 
împotriva armenilor creştini, lăsând în urma lor cadavre 
împrăştiate în jurul Konyei. Doughty-Wylie se îmbrăcase cu 
vechea sa uniformă, adunase un detaşament de trupe turceşti 
pe care îl condusese trecând prin Mersin şi Adana, pentru a 
pacifica mulțimile criminale. Rănit de un glonte, revenise în 
luptă cu braţul drept bandajat. Pentru această iniţiativă fusese 
decorat atât de regină, cât şi de autorităţile turce. Scrisoarea de 
felicitare a lui Gertrude fusese una dintre numeroasele pe care 
le primise, numai că acesteia îi răspunsese. Un an mai târziu, 
cei doi corespondau regulat. Gertrude îşi adresa de obicei 
scrisorile lui Dick şi Judith, dar uneori numai lui. 

A pus la cale o vizită a lui Dick la Rounton. Nu i-a mărturisit lui 
Florence că ea îl invitase, ci s-a mulţumit să-i scrie ca s-o anunţe 
că Doughty-Wylie urma să sosească. 


Holyhead, 18 aprilie 1908 
Capitanul Doughty s-a invitat si va sosi la Rounton miercuri 
pentru doua nopti. Stiu, m-a anuntat cam din scurt, dar n-am putut 
să-l refuz, căci amândoi s-au purtat extraordinar de frumos cu 
mine. In plus, este un bărbat foarte plăcut. 


Potrivit jurnalului lui Gertrude, familia Doughty-Wylie a sosit 
într-adevăr în vizită la Rounton în 1908; alte detalii nu au fost 
consemnate în jurnal. 

În 1909, Gertrude a explorat malurile Eufratului şi a 
fotografiat si măsurat ruinele palatului de la Ukhaidir. In 
corespondenţa dintre cei doi, purtată între Mesopotamia şi Addis 
Abeba, unde Dick fusese numit consul, a intervenit o anumită 
căldură. Apoi, în primăvara lui 1912, Dick a sosit la Londra 
pentru a prelua postul de director şef al organizaţiei caritabile a 
Crucii Roşii. Nu era însoţit de Judith, care îşi vizita mama în Ţara 
Galilor. Ca de fiecare dată când era singur, a locuit în vechiul 
său apartament de burlac de pe Half Moon Street. Gertrude s-a 
hotărât pe loc să vină şi ea la Londra pentru a ţine prelegeri, a-şi 
vedea verii şi a-şi comanda mai multe ţinute de vară. A descins 
intempestiv în oraş, unde a trăit una dintre cele mai fericite 
perioade din viaţa sa. 

Cercul ei larg de cunoştinţe, care îi cuprindea pe verii săi 
vivace, ca şi o mulţime de prieteni bogaţi, i-a oferit ocazia 
perfectă pentru a-l atrage pe soldatul istovit în orbita ei. Prin 
intermediul lui Gertrude, Dick a întâlnit cel mai energic 
stimulativ grup de persoane pe care îl cunoscuse vreodată. In 
compania lor plăcută, Gertrude şi cu el au fost la expoziţii, 
muzee şi concerte şi au vizionat piese de teatru şi spectacole de 
musical. Dick i-a audiat prelegerile, ţinute într-un stil antrenant, 
care combina umorul cu eruditia. În plimbările prin parc sau în 
drum spre un restaurant, cei doi rămâneau adesea în urma 
celorlalţi, adanciti în conversaţie. După cină, la fel, obişnuiau sa 
se retragă într-un colţ pentru a discuta şi a se amuza până 
târziu în noapte, învăluiţi în fumul ce se înălța din tigaretul ei de 
fildeş. Văzând-o pe Gertrude împodobită cu perle şi diamante, 
cu părul său frumos strâns într-un coc şi purtând una din rochiile 
ei noi frantuzesti, rudele şi-au dat probabil seama cat de 
drăguță si de abilă în flirt putea fi. 


Relatia cu Dick incepuse sa devina cea mai importanta din 
viata ei. Scanteia pasiunii, a atractiei sexuale, se aprindea tot 
mai tare cu fiecare întâlnire între cei doi. În vara aceea, 
Gertrude a refuzat o invitaţie de a participa la o expediţie 
ştiinţifică în munţii Karakoram din China pentru a putea rămâne 
la Londra. Pentru o vreme, i-a fost uşor să uite de existenţa lui 
Judith. 


Sloane Street nr. 9, Londra, 6 februarie 1913, 
scrisoare către Chirol 
Trebuie să-ţi spun ca am renunţat la planul cu Asia Centrală şi I- 

am anunţat despre asta pe Filippi55. Cu cât se apropia termenul, cu 
atât îmi dădeam seama că ideea nu-mi convenea. Nu suport să 
lipsesc de acasă 14 luni. Viaţa pe care o duc acum în Anglia este 
atât de încântătoare, încât nu vreau să mă lipsesc de ea aşa de 
mult timp. 


Se aştepta venirea lui Judith la Londra, care nu a întârziat. 
Gertrude a plecat la Rounton, unde s-a ocupat cu fervoare de 
grădinărit şi studiat, făcând orice pentru a-şi omori timpul. 
Punctul culminant al fiecărei zile era sosirea poştei, care putea 
aduce, şi chiar aducea adesea, scrisori de la Dick. 

In puţine momente din viaţa ei Gertrude nu le spusese 
părinţilor întregul adevăr, iar dacă fusese să le ascundă câte 
ceva, o făcuse întotdeauna pentru a-i feri de griji. De data 
aceasta, situaţia era diferită. Era conştientă că o relaţie 
amoroasă cu un bărbat căsătorit era un lucru complet 
inacceptabil pentru ei, ca şi pentru societate în general. A 
început acest capitol duplicitar din viaţa ei invitând familia 
Doughty-Wylie la Rounton într-o perioadă când ştia perfect că 
Judith era plecată. Dick avea să fie doar unul dintre numeroşii 
invitaţi la o petrecere de weekend. Gertrude nu intenţiona să 
aibă o relaţie sexuală cu el, ci doar să continue să se bucure de 
prezenţa lui atrăgătoare, magnetică. Simţul onoarei era atât de 
inviolabil la ea, încât îi interzicea orice aventură romantică. 

Foarte probabil Florence, în cazul în care a bănuit ceva, şi-a 


55 Cavaliere Filippo de Filippi, autor a numeroase publicaţii în italiană, 
engleză şi germană, o invitase pe Gertrude să se alăture expediției sale 
ştiinţifice din Karakoram, desfăşurată în 1913-1914. În 1928, el avea să 
devină secretarul general al Internaţional Geographical Union. (n.a.). 


spus că fiica sa vitregă, la cei 44 de ani ai săi, depasise vârsta la 
care asculta de sfaturi. Aşa încât Dick a sosit în iulie 1913 la 
Rounton, unde a petrecut câteva zile. După excursia de peste zi, 
galopul prin câmpii, cina zgomotoasă şi veselă urmată de jocuri 
de cărţi, oaspeţii au urcat la etaj, câte unul sau în perechi, în 
timp ce Gertrude şi Dick au rămas în faţa focului, uitându-se 
unul la celălalt. Probabil că ea i-a dat cumva de înţeles unde se 
afla dormitorul său, căci scrisorile ulterioare fac aluzie la faptul 
că cei doi s-au întâlnit acolo şi au stat pe pat, purtând o discuţie 
foarte intimă. Din scrisori mai rezultă cu claritate că nu au mers 
mai departe - şi că în ultimul moment Gertrude s-a răzgândit. 
Dick a părăsit apoi Rountonul şi au urmat scrisorile ei, pline de 
regrete chinuitoare. 

Cum de a rămas Gertrude virgină atâta timp? Trecuseră 23 de 
ani de când fusese prezentată la Curte, la vârsta de 21 de ani, şi 
21 de ani de la logodna eşuată cu Henry Cadogan, secretarul 
legatiei britanice. Cu ochii ei verzi, părul castaniu lung şi hainele 
sale frumoase, Gertrude era o prezenţă atrăgătoare, feminină, 
sigură pe sine, amuzantă şi energică, însă nu reuşise să 
găsească un bărbat care să o intereseze. Avea un caracter prea 
puternic, o minte prea ascuţită şi un simţ critic prea dezvoltat 
pentru a accepta cu uşurinţă personalităţi şi intelecte sub 
nivelul ei. Nu-şi ascundea sentimentul de superioritate în faţa 
bărbaţilor care nu se ridicau la înălţimea prestigiului tatălui ei şi 
era prea savantă pentru a fi pe gustul majorităţii societăţii. 
Atunci când Florence a dojenit-o pentru că urcase într-o birjă 
singură cu „Căpitanul X” în anul în care debutase în societate, 
Gertrude îi răspunsese într-o scrisoare că nu avea motive să-şi 
facă griji. „Am discutat despre credinţele religioase tot drumul şi 
despre concepţiile metafizice cu privire la adevăr la întoarcere”, 
după care adăugase, într-un comentariu dezarmant, „Am fost 
convinsă că nu-ţi va plăcea, dar ştii ce? nici mie nu mi-a plăcut!” 

Ajunsă la vârsta la care speranţele de a întâlni un bărbat pe 
care să-l poată iubi cu toată inima deveniseră nerealiste, găsise 
în sfârşit omul pe care îl căutase toată viaţa. Dick era tipul de 
bărbat care nu se speria de personalitatea şi intelectul ei şi ale 
cărui realizări erau egale cu ale sale. Era un soldat curajos care 
lupta şi vâna şi cita din poezii, care citise marile cărţi ale 
civilizaţiei şi vorbea limbi străine, un bărbat care aprecia teatrul 
şi Naţional Gallery, care se simţea în largul său atât la Londra, 


cât si în străinătate, care călătorise mult si îi întâlnise pe 
politicienii şi oamenii de stat distinşi pe care îi cunoştea şi ea. Îşi 
dăruise inima unui erou - şi de ce nu? La urma urmei, şi ea era o 
eroină. 

Scrisoarea de mulţumire pentru weekendul petrecut la 
Rounton pe care Dick i-a trimis-o a fost profund nesatisfăcătoare 
pentru Gertrude. A înţeles că ceea ce pentru ea fusese ceva 
memorabil, pentru el însemnase mult mai puţin. Din Londra el îi 
multumise dar, ca de obicei, evitase să-i răspundă direct la 
întrebări: „Ce scrisori frumoase mi-ai trimis, draga mea, atât de 
încântătoare. Dumnezeu să te binecuvânteze. Dar nu am 
cuvinte care să răspundă întrebărilor tale. Aşa că haide să 
vorbim mai bine despre alte lucruri...” 

În scrisorile sale afectuoase dar vagi, Dick nu a dat niciodată 
de înţeles că ar fi fost dispus să-şi părăsească soţia. Gertrude şi- 
a mărturisit suferinţa numai în corespondenţa purtată cu cel mai 
apropiat prieten, Chirol. Era conştientă că relaţia cu Dick nu 
avea viitor. Se ascunsese atât de mult în spatele unor linii de 
apărare, încât atracţia pe care Dick o exercita asupra ei o luase 
prin surprindere. 


Sloane Street nr. 9, Londra, 30 octombrie 1913, 
scrisoare către Chirol 
Ştii foarte bine că dintre doi oameni nefericiti eu sunt cea 
norocoasă, pentru că am avut şansa de a strânge în jurul meu 
prieteni minunati. Dar asta nu face decât să îmi sporească 
afecțiunea fata de cealaltă persoană nefericită, înţelegi tu. 


Şi apoi a venit lovitura de graţie. Dick a acceptat un post în 
Albania, la Comisia Frontalieră Internaţională. „Soţia mea se află 
în Ţara Galilor. O să mi se alăture când îi voi telegrafia - nu 
înainte de a vedea ce şi cum... Stau în vechiul meu apartament 
de burlac de pe Half Moon Street nr. 29. Scrie-mi acolo... cât voi 
mai fi singur, ca să fim singuri.” Pentru prima oară s-a semnat 
„Dick”. A adăugat apoi, în chip de avertisment, următoarele: 
„Cum Judith te cunoaşte bine şi cum până acum ţi-a citit 
întotdeauna scrisorile, i s-ar părea ciudat să nu mai aibă acces 
la ele, mai ales că în călătorii trebuie să stăm aproape... 
Desigur, în scrisori vei continua să-mi spui Dick, iar eu îţi voi 
spune Gertrude - asta nu înseamnă nimic... diseară îţi voi 


distruge scrisorile - nu-mi face deloc placere - dar e un lucru pe 
care este necesar să-l fac - ce s-ar întâmpla dacă unul dintre noi 
ar muri sau ar pati ceva? şi oricum nu mi-au fost destinate decât 
mie... Dacă nu voi putea să-ţi mai scriu, îmi voi aminti 
întotdeauna de ceea ce mi-ai spus la tine în dormitor la 
Rounton... subtilele aluzii livreşti în timp ce mâinile noastre se 
întâlneau peste pătură.” „Subtilele aluzii livreşti” erau, aşa cum 
Gertrude ştia, o metaforă pentru actul sexual. 

Cu acel curaj care o caracterizase toată viaţa, Gertrude a 
recunoscut în sinea sa că încălcase regulile şi că sorții înclinau 
acum către cei care îşi juraseră iubire veşnică atunci când se 
căsătoriseră. Ajunsese la o răscruce de drumuri. A căutat 
scăpare şi a găsit-o, ca întotdeauna, în deşert. A decis să se 
îmbarce într-o expediţie lungă şi grea. O expediţie în care să se 
concentreze asupra propriei persoane şi asupra pericolelor care 
o păşteau. A părăsit Anglia la şase săptămâni după plecarea lui, 
urmată de o scrisoare - ,„...tu, femeie inteligentă si 
fermecătoare ce eşti, tu în deşert...” A hotărât ca, din moment 
ce nu îi mai putea trimite scrisori private, să ţină un jurnal 
exclusiv pentru el. Urma să fie relatarea aventurilor şi 
primejdiilor pe care intenţiona să le înfrunte şi avea să i-l 
expedieze mai târziu, când condiţiile aveau să-i permită. 


Damasc, 11 decembrie 1913, scrisoare către Chirol 

Mă bucur că voi pleca. Vreau să rup orice legătură cu lumea şi 
acesta este lucrul cel mai bun şi mai înţelept pe care îl pot face. 
Drumul şi zorile de zi, soarele, vântul şi ploaia, focul de tabără sub 
cerul înstelat, pe urmă somnul şi iar drumul - vom vedea cât de 
bine îmi vor face toate acestea. Dacă ele nu mă vor vindeca, atunci 
chiar nu ştiu ce m-ar putea ajuta... Oh, Domnul, dacă ai şti cum am 
păşit în sus şi în jos în fundul iadului în aceste ultime luni, ai fi şi tu 
de acord că trebuie să găsesc o scăpare. Nu ştiu dacă e cea mai 
bună cale, dar merită să încerc. Aşa cum ţi-am spus, a fost vina 
mea în cea mai mare parte, dar asta nu mă împiedică să consider 
că e o nenorocire iremediabilă - pentru amândoi. Dar acum îi voi 
întoarce spatele, iar timpul alină până şi cele mai insuportabile 
dureri. 


Prizoniera 


In ajunul plecarii lui Dick Doughty-Wylie in Albania, Gertrude i- 
a scris despre planurile ei de a întreprinde o călătorie de 
proporţii epice într-una dintre cele mai periculoase zone din 
deşert. Dick s-a alarmat, exact aşa cum îşi dorise ea. l-a 
răspuns: „Îmi fac griji pentru tine... la sud de Maan şi de acolo la 
Hayil - drumul e lung şi greu. Pentru palatele din drumul de la 
Bagdad prin Persia nu-mi fac atâtea griji, dar pentru cel de la 
Maan la Hayil - /nshallah P®” 

Destinația pe care şi-a fixat-o Gertrude era Hayyil, cel mai 
mitic oraş descris de Charles M. Doughty, unchiul lui Dick, în 
faimoasa sa carte Arabia Deserta, pe care o lua cu ea în toate 
expedițiile. Şi-a propus să străbată nu mai putin de 1.600 de 
mile pe cămilă, pe un drum circular care pornea din Damasc 
către sud, trecea prin centrul Arabiei şi se îndrepta către est în 
interior, prin nisipurile mişcătoare de la Nefud. Astfel urma să 
devină primul occidental care ajungea în acea regiune de 
deşert. Avea să-şi croiască drum spre munţii Misma, printr-un 
peisaj negru precum cărbunele, cu stânci ascuţite din cremene 
de înălţimea unei clădiri cu 10 etaje. După aceea, urma să 
coboare pe platoul din granit şi bazalt în inima căruia Hayyil, 
oraşul medieval alb ca zăpada, plutea ca un miraj. La întoarcere, 
avea să o ia prin nord către Bagdad şi prin vest peste vastul 
Desert Sirian, pentru a reveni în final la Damasc. O mare parte 
din călătorie presupunea traversarea unor teritorii 
necartografiate şi a unor regiuni unde caravana sa avea să fie 
expusă atacurilor tribale. 

Era un proiect intimidant atât din punct de vedere politic, cât 
şi geografic. Marea Britanie furniza arme şi bani capeteniei Ibn 
Saud, aliat al sectei islamice puritane a wahhabiţilor. Guvernul 
otoman susţinea dinastia opozantă, Ibn Rashid, a federaţiei 
Shammar, foarte probabil cel mai crud şi mai violent trib din 
Arabia, cu baza la Hayyil. Călătoria avea să îi ofere lui Gertrude 
prilejul de a transmite către Foreign Office informaţii detaliate 
într-un moment critic, când ambele tabere se pregăteau să 
lovească pentru a prelua controlul asupra Peninsulei Arabe. 

Gertrude avertizase deja guvernul britanic că era preferabil să 


56 „Dumnezeu cu mila!” (în Ib. arabă, în original). (n.a.). 


şi-l atragă de partea sa pe Ibn Saud decât să-l aibă duşman. A 
pornit prin urmare la drum cu intenţia finală de a se întâlni cu 
acesta în bastionul său de la Riad. 

Printre oamenii de seamă care au sfătuit-o să renunţe la 
călătorie s-au numărat Sir Louis Mallet, viitor ambasador la 
Constantinopol; vechiul ei amic David Hogarth; şi rezidentul 
guvernului indian în Golful Persic, locotenent-colonelul Percy 
Cox, un nume care avea să devină ulterior important pentru ea. 
Gertrude a ales, sfidătoare, să nu le urmeze sfaturile. 

Primele săptămâni petrecute la Damasc au fost ocupate cu 
organizarea celei mai complexe caravane din viaţa ei, cu 
angajarea personalului, cumpărarea din bazaruri de daruri 
pentru şeici şi alegerea a 17 cămile. l-a telegrafiat tatălui, 
cerându-i să-i suplimenteze fondurile cu 400 £ (55.000 $ 
actualizati cu IAPC), o sumă deloc neglijabilă. l-a făcut o vizită şi 
sinistrului agent al lui Rashid în oraş, căruia i-a plătit 200 £ 
(27.500 $), obţinând la schimb o cambie pe care intenţiona să o 
încaseze la Hayyil pentru a-şi finanța drumul de întoarcere. 

Începuse să ţină în paralel două jurnale. Primul urma să fie un 
memorandum fugitiv, scris zilnic, cât evenimentele prezentate 
erau încă proaspete în minte. Lecturarea acestor însemnări 
eliptice, prost organizate, pline de cuvinte şi expresii arabe, 
oferă o imagine vie a lui Gertrude, obosită şi murdară după ce 
mărşăluise întreaga zi, cu suvite de par scapate din agrafe, 
mazgalind la biroul ei pliabil în timp ce Fattuh se ocupa cu 
ridicarea cortului care îi adăpostea dormitorul, despacheta şi îi 
aranja bunurile. Notele consemnau poziţia fântânilor şi a 
cazărmilor turceşti, a drumurilor ce străbăteau zone 
necartografiate, precum şi alte informaţii pe care Gertrude le 
furniza către Foreign Office. Tot ele constituiau materia primă 
pentru scrisorile optimiste pe care le trimitea acasă. 

Al doilea jurnal, în care îşi nota întâmplările la câteva zile 
după producerea acestora, cuprindea relatări bine chibzuite şi 
cizelate ale călătoriilor şi simtirilor ei. Îl tinea exclusiv pentru 
Dick - dar fără a scăpa din vedere faptul că Judith îl putea citi şi 
ea - şi o înfăţişează mai vulnerabilă la pericole şi obstacole. 
Lega notițele în mici carnete pe care i le expedia lui Dick atunci 
când ajungea la un avanpost ori într-un oraş suficient de mare 
pentru a avea oficiu poştal. Cum era nevoită să se ferească de 
soldaţii turci, aflaţi pe urmele ei, era adesea nevoită să care 


hârtiile după ea săptămâni în şir pana ce reusea sa le 
expedieze. 

A continuat să călătorească, trecând prin tot felul de pericole 
şi greutăţi, pentru a cădea într-un final din nou sub vraja 
terifiantului şi frumosului deşert, cu tăcerea sa tunătoare şi 
nopţile împodobite cu nestemate. 


Caravana a părăsit Damascul pe 16 decembrie 1913. 
Călătoria a fost afectată de ploile torențiale şi vânturile 
puternice. La mai puţin de o săptămână după plecare, a survenit 
un atac tribal cu împuşcături, în care aproape că au fost 
deposedati de puşti şi bunuri. Nu dupa mult timp, tabăra ei a 
fost invadată de soldaţi turci care i-au cerut să prezinte 
permisele de călătorie, pe care Gertrude nu le avea. l-au arestat 
slujitorul credincios, pe Fattuh, şi calauza, Muhammad al- 
Ma’rawi. Gertrude a reuşit să îl convingă pe guvernatorul local, 
gaimagam-ul, să îi elibereze, însă i s-a ordonat ca înainte de 
plecarea caravanei să telegrafieze pentru a primi permisul de 
călătorie. Din nefericire, ambasadorul britanic la Constantinopol, 
Sir Louis Mallet, era exact persoana care o avertizase să nu se 
îmbarce în această expediţie. A prevenit-o că Guvernul 
Majestății Sale avea sa îşi decline orice responsabilitate pentru 
ea în cazul în care insista să se ţină de plan. Gertrude se 
aşteptase la o asemenea reacţie şi în seara aceea a notat în 
jurnal: „M-am decis să fug.” Inainte de plecare, a fost obligată 
să scrie o declaraţie prin care îi absolvea pe turci de orice 
răspundere. 


* KOK 


Urmatoarele fragmente sunt extrase din jurnalul tinut de 
Gertrude pentru Dick. Cum Doughty-Wylie vorbea araba, 
Gertrude nu s-a obosit să traducă fiecare cuvânt. 


16 ianuarie 1914 

Am tăiat toate puntile de legătură... Louis Mallet m-a informat că 
dacă mă voi îndrepta spre Nejd, guvernul ţării mele se va spăla pe 
mâini de mine, iar eu am absolvit categoric guvernul otoman, 
declarând că voi merge pe propriul risc... Vom porni către Nejd, 
inshallah, un loc pe care toate puterile lumii au refuzat să îl ia sub 
aripile lor ocrotitoare, şi singura legătură pe care o păstrez cu 
lumea este prin intermediul acestui carnetel, jurnalul călătoriei 


mele, tinut special pentru tine. 
Am devenit o proscrisa! 


11 februarie 1914 

leri... am zărit pentru întâia dată nişte repere, însă ţinutul prin 
care călăream era foarte golaş. După-amiaza am ajuns într-o vale 
întinsă, Wadi Niyyal, cu iarbă bună pentru cămile, şi acolo ne-am 
instalat tabăra. La asfintit, luna plină s-a înălţat glorioasă şi am avut 
parte de splendoarea dublă a cerului care să ne consoleze pentru 
parcimonia pământului. Căci dimineaţa am constatat într-adevăr 
cât de zgârcit era pământul cu oamenii acestor locuri. Timp de 
patru ore am călărit pe o întindere plata de teren, grauntoasa si 
lipsită total de vegetaţie. Asemenea zone se numesc /e//ad. In fata 
noastră se înşirau primele dune înalte de nisip din Nefud [al-Nafud]. 
lar cotind un pic către vest am dat peste o khabra®’ largă si 
sumbră, unde, sub grămezile joase de nisip, am găsit bălți de apa. 

Locul arăta atât de puţin promiţător, încât m-am aşteptat să 
găsim bălțile secate, ceea ce ar fi însemnat un alt marş spre vest 
spre o fântână aflată la câteva ore distanţă şi departe de ruta 
noastră. Într-o jumătate de oră am adăpat cămilele şi ne-am umplut 
burdufurile cu apă, după care am cotit către est şi am pătruns în 
Nefud. Ne-am îndepărtat atât de mult spre sud (khabra se afla la 
numai o zi distanţă de Taimah) pentru a ocoli munţii sălbatici de 
nisip (tu'us, asa li se spune în arabă) din inima Nefudului şi acum 
vom înainta de-a lungul frontierei sale sudice. Această uriaşă 
întindere de nisip nu este deşertică. E plină de ierburi de toate 
felurile, pe cale de a înmuguri în această perioadă a anului, un 
adevărat paradis pentru triburile care îşi fac aici tabăra, ca şi 
pentru cămilele noastre. Am traversat-o în vreo oră sau două şi am 
ridicat tabăra în nisipul de un auriu pal, înconjurat, prin voia lui 
Dumnezeu, de o mulţime de păşuni. Cărăm apa timp de trei zile şi 
apoi bem la fântânile din Haizan [Bir Hayzan]. Amir-ul®® din câte se 
pare, nu se află la Hayyil în acest moment, ci undeva mai la nord, 
cu turmele lui de cămile. Mi-e teamă ca asta să nu-mi creeze 
neplăceri; aş fi preferat să am de-a face cu el, nu cu waké-ul®? său. 
Umblă vorba că şi-ar fi informat oamenii despre venirea mea, însă 
nu ştiu dacă pentru a mă sprijini ori a mă opri din drum. Nu ştiu nici 
dacă zvonurile sunt adevărate. 


57 Loc de tabără. (n.a.). 
58 Emir. (n. red.). 
7 Reprezentantul printului. (n.a.). 


13 februarie 1914 

De două zile mărşăluim prin Nefud şi în seara asta ne vom inalta 
iarăşi tabăra pe nisipurile sale. Inaintăm foarte încet, în sus si în jos 
prin nisipul moale şi adânc, dar drumul îmi place: plantele sunt 
interesante, la fel şi dunele. Vântul care spulberă nisipul sapă în el 
şi face gropi adânci numite ga'ar. Ajungi dintr-odată pe un mal 
abrupt şi dacă te uiţi în jos vezi un perete de nisip aproape 
prăpăstios. Şi din când în cand, peste aceste ga’ar se înalţă nişte 
coarne de nisip adus de vânt, crestate ca o culme acoperită de 
zăpadă şi lipsite de vegetaţie. Lor li se spune tu’us. leri la amiază 
am ajuns la o ta’s foarte înaltă pe care m-am chinuit să mă catar - 
nu e deloc o treabă uşoară - şi din vârful ei am zărit pentru întâia 
oară munţii din Nejd, Irnan, iar spre vest dealurile de deasupra 
Taimahului şi de jur-împrejurul meu un pustiu de bancuri de nisip şi 
tias. Când am coborât, am aflat că una dintre cămile se 
îmbolnăvise şi îngenunchease cam la 10 minute distanţă în urmă 
de locul unde mă găseam. Muhammad, băiatul negru pe care îl 
aveam cu noi, Fellah, şi cu mine ne-am întors ca să vedem ce 
puteam face pentru ea, dar când am ajuns am văzut că se zbătea 
în ghearele morţii. „Se duce”, a spus Muhammad. „Să o 
sacrificăm?” „Da, e cel mai bine pentru ea”, am răspuns. 
Muhammad şi-a scos cuțitul, „Bismillah allaha abbar!'* şi i-a tăiat 
gâtul... 

In seara asta, ne-am ridicat tabăra într-un loc minunat de liniştit, 
într-o potcoavă mare de nisip înconjurată de pereţi abrupți. Vremea 
e înnorată şi blândă - noaptea trecută a fost un ger năprasnic - şi 
mă simt de parcă m-aş fi născut şi aş fi crescut în Nefud şi n-aş fi 
cunoscut vreo altă lume. Chiar aşa, există o altă lume? 


15 februarie 1914 

leri am ajuns la o fântână, una dintre puţinele aflate la marginea 
Nefudului, şi am coborât călare ca să o inspectez. Haizan este o 
depresiune adâncă înconjurată de dune de nisip abrupte şi fântâna 
e foarte adâncă - am aruncat frânghia în ea şi am văzut că are 
peste 30 de metri. Se spune că ar fi lucrătura... străbunilor, şi fără 
îndoială niciun beduin nu s-ar încumeta acum să taie în stâncă şi să 
construiască zidăria uscată a părţilor superioare - dar cine ştie cât 
de veche e de fapt fântâna? Nu există indicii clare care să permită 
datarea ei, doar nisip şi putul adânc. Am dat peste câţiva arabi care 
îşi adăpau acolo cămilele, clanul 'Anazeh din tribul Awaji, care îşi 


60 în traducere aproximativă din arabă, „Allah, Creatorul Universului, e cel 
mai mare” - enunţ pronunţat înaintea unei acţiuni importante sau a 
sacrificării unui animal. (n. tr.). 


ridicase tabăra în apropiere de noi. Bărbaţii lucrau pe jumătate 
dezbracati cu acea energie pe care arabii o pun în ceea ce fac timp 
de o oră sau două - nu mai mult. l-am urmărit şi i-am fotografiat 
fără să fiu molestată, cu toate că niciunul dintre ei nu mai văzuse 
până atunci un european. Unul sau doi dintre ei au protestat la 
început împotriva fotografiatului, dar shammarul care mă însoțea i- 
a liniştit şi m-au lăsat în pace. Mai avem de mers alte două zile prin 
Nefud pentru că se spune că e drumul cel mai sigur şi îmi doresc 
din toată inima să nu fiu oprită acum, când ne-am apropiat aşa de 
mult de Hayyil. Mi-am propus să ajung la Jebel Misma, care se află 
la numai câteva zile de mers de ţinuturile lui Ibn al Rashid. Dacă tot 
am ajuns asa de departe salinum - cu ajutorul lui Dumnezeu, îmi 
doresc ca aventura aceasta să se încheie cu succes. 


16 februarie 1914 

Astăzi sufăr de o formă severă de depresie - oare m-ar ajuta 
dacă aş vorbi despre asta sau dimpotrivă, mi-ar accentua depresia? 
Ea, depresia adică, s-a născut dintr-o îndoială profundă că aventura 
asta merită, la urma urmei, efortul. Şi nu mă refer aici la pericol - 
care nu mă deranjează, însă am început să mă întreb ce câştig eu 
din asta. O cursă de-a curmezişul unei ţări mai mult sau mai puţin 
cunoscută, câteva nume noi puse pe hartă - nume de munţi 
stâncoşi şi câmpii neroditoare şi de vreo două fântâni de deşert 
(căci astăzi ne-am adăpat cămilele la o alta) - şi cam atât. Nu ştiu 
ce tete [ofertă] îmi vor face oamenii lui Rashid atunci cand voi 
ajunge acolo, şi chiar dacă ar fi manati de cele mai bune intenţii, 
mă îndoiesc că ar putea face altceva pentru mine decât să îmi 
asigure drum liber spre Bagdad, căci astăzi puterea lor nu mai e ce 
a fost. lar drumul spre Bagdad a fost bătut de multe ori. Călătoria 
spre Nejd nu înseamnă nimic din punctul de vedere al avantajelor 
reale, al unor noi cunoştinţe, dar am început să înţeleg tot mai clar 
că mai mult de atât nu pot face. Există două feluri de a călători în 
mod profitabil în Arabia. Primul este de tipul Arabia Deserta, adică 
a trăi alături de oamenii locului timp de luni sau ani în şir. Aşa poţi 
învăţa multe lucruri, după cum a făcut el [Charles Doughtyl; cu 
toate că s-ar putea să nu supravieţuieşti pentru a-ţi spune 
povestea. N-am cum să merg pe calea asta; faptul că sunt femeie 
mă împiedică. Celălalt mod este cel abordat de Leachman® - să 
străbaţi iute tara cu busola în mână, numai şi numai pentru a 
cartografia locurile. Ceva profit poţi obţine şi aşa. Aş fi probabil în 


6l Gerald Leachman, un ofiţer cunoscut în desert pentru curajul si 
emperamentul său violent; a fost ucis în Irak în 1920. Gertrude nu era le 
acord cu metodele lui. (n.a.). 


stare sa fac asta pentru scurt timp, desi nu sunt foarte sigura. 
Oricum, nu asta fac acum. Rezultatul net este acela ca imi inchipui 
că aş fi de mai mare folos în tari mai civilizate, unde aş sti ce sa 
caut si cum sa gasesc. Aici, daca exista ceva demn de a fi 
menţionat, foarte posibil nu-l vei găsi ori nu vei putea ajunge acolo 
pentru că un trib ostil îţi va sta în cale ori nu e apă în drum sau 
ceva de genul acesta, şi ceea ce mi s-a arătat mie în cale în 
ultimele 10 zile nu merită a fi amintit - două fântâni, aşa cum am 
mai spus, şi chiar nimic altceva. Prin urmare, vezi ce cauză are 
depresia mea. Mă tem că atunci când voi ajunge la capătul 
călătoriei nu voi putea privi în urmă pentru a spune: Da, a meritat; 
mult mai probabil voi spune: A fost o pierdere de vreme... Aşa 
gândesc în seara asta şi am impresia că gândurile mele se apropie 
periculos de mult de adevăr. Aproape că îmi doresc să se întâmple 
ceva - ceva incitant, un raid sau o luptă! Deşi nici asta nu e de fapt 
treaba mea. Căci cum ar putea un arheolog nepriceput să intervină 
în luptă? O luptă n-ar fi decât un mod de a-ţi trece timpul fără 
vreun folos. Intre mine şi scrisorile acestea sau între mine şi orice 
altceva e un drum aşa de lung, şi nu mă simt câtuşi de putin ca o 
fiică de rege, aşa cum se presupune că aş fi. E o pacoste să fii 
femeie în Arabia. 


17 februarie 1914 

Astăzi am fost ţinuţi în loc de ploaie. A început, în chip supărător, 
chiar în momentul când ne ridicam tabăra - sau cel puţin până 
atunci nu mi s-a părut aşa de supărătoare, căci mărşăluiserăm preţ 
de două ore. Dar obiceiurile locului sunt mai puternice decât 
părerile mele. Pe ploaie nu se merge. Trebuie să recunosc totuşi că 
ploua torențial. Curgea în averse din spate şi estompa peisajul din 
faţă, până ce rafig-ul meu a spus că riscă să se rătăcească pentru 
că nu se zăreau niciun fel de repere. „Niciun arab nu-şi va muta 
tabăra astăzi”, a spus el, „de teamă să nu se piardă în Nefud.” Şi pe 
măsură ce înainta târşâindu-şi picioarele prin nisipul ud, cu hainele 
de bumbac lipite de corpul murat de ploaie, s-a inveselit şi a adus 
mulţumiri Cerului. „Te rog, Doamne, fă să plouă peste tot în lume”, 
a spus el, şi „Cămilele vor avea ce să pască trei luni de aici încolo.” 
Norii s-au împrăştiat un pic, dar după ce s-a pornit o a doua aversă, 
am cedat. Am ridicat cortul bărbaţilor şi am aprins un foc mare la 
care ne-am uscat - şi eu eram leoarcă. Intr-o pauză de ploaie, cand 
s-a arătat soarele, am ridicat celelalte corturi, şi pe urmă au venit 
tunetele şi grindina şi ploaia atât de puternică, încât bălțile au 
pornit să sclipească în nisipul însetat. Am stat în cort şi am citit 
Hamlet de la început până la sfârşit şi, pe măsură ce citeam, m-am 
putut concentra din nou asupra lumii. Prinții şi atotputernicii Arabiei 


au revenit la locurile care li se cuvin şi pe deasupra lor s-a înălţat 
sufletul omenesc conştient de sine şi responsabil pentru el însuşi, 
într-o vorbire atât de amplă, înainte şi după... Soarele nu răsărise 
când am urcat pe culmea dunelor de nisip şi am văzut aripile ploii 
fluturând în jurul 'Irnanului, lăsând Misma scăldată în lumină... Pe 
urmă norii grăbiţi s-au înălţat peste nisip şi ploaia ne-a învăluit din 
nou. De acum nu mai avem de ce să ne temem că în faţă ne 
aşteaptă seceta. 


20 februarie 1914 

Dumnezeu e milostiv şi am reuşit să scăpăm din Nefud. În ziua 
de după ploaie - oh, dar ce frumos mirosea nisipul ud şi freamătul 
păsărelelor ne-a încălzit inimile! - am ajuns după-amiaza la câteva 
corturi ale shammarului şi după ce ne-am instalat tabăra nu 
departe de ele, l-am vizitat pe bătrânul şeic Mhailam, care ne-a 
servit cu carne de capră şi un pic de unt. L-am convins să ni se 
alăture în calitate de rafig. Este un bărbat bătrân, slab, cu părul 
grizonant şi fără dinţi, şi jerpelit de nu se poate; nu are nici măcar 
un 'agal cu care să-şi lege eşarfa peste cap, aşa că i-am dat noi o 
bucăţică de sfoară. Dar e un rafiq excelent - cel mai bun din câţi 
am avut. Cunoaşte ţinutul şi e dornic să ne servească bine. A doua 
zi am călărit prin nisip spre Jebel Misma, capătul nordic. Apoi 
Mhailam a insistat să ridicăm tabăra, susţinând că în je//ad, câmpia 
plata de mai jos, nu există păşuni; iar Muhammad al Ma'rawi l-a 
susţinut, de teamă să nu cădem în mâinile atacatorilor din Hetaim 
dacă plecam din Nefud. Eu nu m-am dat însă bătută. Atacatorii şi 
foamea erau pericole prea puţin puternice prin comparaţie cu 
posibilitatea de a merge pe un drum drept. Căci, sper că înţelegi, a 
călători prin Nefud seamănă cu un drum prin Labirint. Nu faci decât 
să dai veşnic ocol unei gropi de pământ adânci în formă de 
potcoavă, cam de o jumătate de milă lăţime, să te cateri pe 
versantul opus şi să dai ocol gropii următoare. Mare lucru dacă 
înaintăm cu o milă pe oră în linie dreaptă. Chiar şi după ce mi-am 
dat ultimatumul, cele două vechi tabere ale mele o tot luau către 
Nefud şi a trebuit să le supraveghez permanent şi să le mân înapoi 
la fiecare jumătate de oră. Era un frig îngrozitor; temperatura 
scăzuse noaptea la -2,8*C şi vântul sufla furtunos dinspre nord. 
Intr-un târziu, am ajuns la ultima culme de nisip şi am privit în jos 
printre stâncile negre de pe Misma şi am zărit Nejdul. Era un peisaj 
terifiant de dezolant. Misma coboară la est în râpe nisipoase, 
decolorate de vreme până la un negru ruginiu; la poalele sale stau 
adunate şiruri nesfârşite de culmi de gresie, la fel de negre, 
împungându-se una peste alta. Arată precum scheletul unui oraş 
mare plantat în gresie, cu fundul presărat cu nisip. Dincolo de ele, 


în zare, se întinde o alta câmpie palidă şi lipsită de viata şi alte 
piscuri de munţi de gresie se înalţă abrupt din ea. Pe deasupra sa 
vânturile aspre mătură norii. „Subhan Allah!” a exclamat unul 
dintre oamenii mei din Damasc, „am ajuns la Jehannum”®. Am 
coborât în vale şi am instalat tabăra la marginea Nefudului, având 
în jur suficiente păşuni. Astăzi soarele a strălucit şi universul a 
zâmbit si am pornit veseli la drum. Am ajuns la concluzia că Fundul 
ladului e un loc foarte plăcut la urma urmei. Căci ploaia a umplut 
toate adânciturile de gresie cu apă cristalină, păşuni sunt o 
mulţime şi mersul peste aflorimentul stâncos e tot ce-ţi poţi dori. 
După-amiaza am trecut printre stâncile din Jebel Habran, păşind pe 
un fund de nisip străjuit de râpe cu culmi înnegrite, şi ne-am 
instalat tabăra spre est, într-o firidă stâncoasă cu khabra cu apa de 
ploaie mai jos şi păşuni de jur-împrejurul nisipului. La circa o milă 
distanţă ne învecinăm cu un mic ferij de corturi şi, de teamă ca 
vreunuia dintre shammari să nu-i treacă prin minte ideea de a ne 
fura o cămilă, Mhailam a ieşit afară din cort şi a strigat în noapte; 
„Ho! Toţi cei care se uită la noi, veniţi la cină!... Toţi cei flămânzi 
veniţi de vă ospatati!” Şi după ce am invitat în acest chip universul 
să ne tina tovărăşie la masă, am adormit, zic eu, impacati. 


24 februarie 1914 

De aici, de unde am ajuns, se zăreşte deja Hayyilul şi am fost 
tentată să călăresc într-acolo, dar m-am gândit că e mai bine să-mi 
anunţ sosirea, ca să fie sub bune auspicii! Aşa că dimineaţa 
devreme am trimis doi oameni înainte. Muhammad, Ali şi cu mine 
am stat să aşteptăm câteva ore afară. Am ridicat pe Jebel 
Rakham... o tabără minunată în vârful muntelui. M-am catarat pe 
stânci şi am găsit flori printre crăpături - nu foarte multe, dar o 
adevărată desfătare pentru ochi în acest ţinut sterp... leri am trecut 
pe lângă alte două sate şi într-unul din ele am văzut pruni înfloriţi - 
oh, ce privelişte încântătoare! lar astăzi am traversat piscurile 
sălbatice de granit din Jebel Ajja şi ne-am instalat tabăra în câmpia 
Hayyilului. De pe mica stâncă de deasupra cortului meu am spionat 
şi am văzut în zare turnurile şi grădinile din Hayyil şi din Swaifly, 
care se întinde mai jos, în câmpie, toate acestea fiind amintite în 
chip memorabil în Arabia Deserta. Mă simt de parcă m-aş afla într- 
un soi de pelerinaj şi aş vizita locuri sfinte. Cu cât văd mai multe 
din acest ţinut, cu atât îmi dau seama ce realizare este această 
călătorie. Şi nu e uimitor că am reuşit să ajungem la Nejd cu o 
asemenea uşurinţă, de parcă ne-am fi plimbat prin Piccadilly? 


52 Citatul înseamnă „Ce mare e Dumnezeu! Am ajuns în iad.” (n.a.). 


2 martie 1914 

Care ti-am spus eu ca este cea mai de seama calitate a unui 
calator in Arabia? Daca iti amintesti, este rabdarea; de ea ai nevoie 
cel mai mult. Şi acum ascultă povestea săptămânii petrecute aici. 

Am fost primită cu cea mai distinsă curtoazie. Sclavii lor ('abas) - 
sclav sună prea servil, şi totuşi asta sunt - au venit călare să mă 
întâmpine şi m-au asigurat că Ibrahim, waki/-ul amir-ului, e încântat 
să mă primească. Am călărit de-a lungul zidurilor oraşului şi am 
intrat prin poarta sudică - zidurile au fost construite relativ recent, 
au turnuri şi înconjoară oraşul - şi chiar acolo, în interiorul porţii, mi 
s-a dat drept locuinţă o casă spațioasă pe care Muhammad ibn 
Rashid a ridicat-o ca reşedinţă de vară. Am instalat corturile în 
curtea ei largă. În incintă se află o porţiune imensă care era cândva 
grădină şi câmp de grâne, dar e acum lăsată neudată şi 
necultivată. Hajj-ul persan îşi avea pe vremuri casa aici. Imediat 
ce m-am instalat în roshan, marea sală de recepţie încadrată de 
coloane, şi oamenii mei au ieşit să se îngrijească de corturi şi 
cămile, două femei s-au apropiat de mine. Una dintre ele era o 
văduvă, Lu.lu.ah, menajera casei; locuieşte aici împreună cu sclava 
sa şi cu fiul acesteia. Cealaltă era o doamnă veselă, Turkiyyeh, o 
circaziană care îi aparținuse lui Muhammad ibn Rashid şi se 
numărase printre favoritele lui. Fusese trimisă din gasr®* pentru a 
mă întâmpina şi a-mi ţine companie, sarcină pe care a îndeplinit-o 
cu mare succes. După-amiaza a sosit şi Ibrahim$5 pompos şi numai 
zâmbete. E un bărbat inteligent şi educat - după standardele 
arăbeşti -, agitat şi cu ochi care îi fug în toate părţile. A rămas cu 
mine până la rugăciunea de după-amiază. Când a ieşit, i-a spus lui 
Muhammad al-Ma'rawi că unii ‘u/ema®® erau nemulţumiţi de sosirea 
mea etc. etc., pe scurt, nu aveam voie să ies în oraş fără o invitaţie 
expresă. În ziua următoare, mi-am trimis cămilele la păscut înapoi 
la graniţele Nefudului. Aici, în câmpia de pietriş din Hayyil, nu 
există păşuni, şi în plus cămilele aveau mare nevoie de odihnă. Am 
vândut şase dintre ele pentru mai mulţi bani decât făceau, căci se 
aflau într-o stare deplorabilă; din fericire însă, cămilele se vând 
scump acum, cu amir-ul plecat din oraş, însoţit de toate animalele. 
După ce am rezolvat problema aceasta, am stat liniştită şi am 
aşteptat. Dar nu s-a întâmplat nimic. Nimic cu excepţia vizitei a doi 
mici printi Rashid, doi din cei şase ultimi descendenţi ai dinastiei 


63 Hajj - pelerinajul musulman la Mecca sau numele dat bărbaţilor care au 
făcut acest pelerinaj. (n.a.). 

64 palat. (n.a.). 

65 înlocuitorul emirului pe perioadele de absenţă ale acestuia. (n.a.). 

66 Cărturari religioşi musulmani. (n.a.). 


Rashid. 

În ziua următoare, am trimis pe cineva la Ibrahim cu mesajul ca 
doream să-i întorc vizita. M-a invitat să merg după asfintit şi mi-a 
trimis o iapă şi doi sclavi care să mă escorteze. Am străbătut călare 
străzile întunecate şi pustii şi am fost primită în roshan-ul gasrului, 
un loc splendid, cu coloane masive din piatră ce sprijineau un 
acoperiş extraordinar de înalt, cu pereţi văruiţi şi podeaua 
presărată cu paie albe atât de bine bătute şi de strălucitoare, de 
ziceai că au fost lustruite. Era multă lume acolo. Ne-am aşezat cu 
toţii pe covoare şi perne înşirate de-a lungul zidurilor, eu în dreapta 
lui Ibrahim, şi am discutat cu precădere despre istoria tribului 
Shammar în general şi a familiei Rashid în particular. In timpul 
conversatiei câţiva sclavi tineri ne-au servit cu ceai şi apoi cafea, 
iar la sfârşit au adus tăciuni aprinşi şi au agitat de trei ori în faţa 
fiecăruia vase mici de ‘ua®? cu parfum dulceag. Acesta era 
semnalul că întâlnirea s-a încheiat, aşa că m-am ridicat şi am 
plecat. Au urmat zile plictisitoare, în care n-am avut nimic de făcut. 
Intr-o zi, Ibrahim mi-a trimis o iapă şi am călărit în jurul oraşului şi 
am vizitat una din grădinile lui - un paradis de pomi fructiferi în 
floare în mijlocul pustietatii. Femeia circaziană, Turkiyyeh, şi-a 
petrecut din nou ziua cu mine; sclavii mei (căci am şi eu doi, care 
sunt puşi să mă păzească) vin şi îmi spun poveşti cu raiduri şi 
prădăciuni din vremurile tumultuoase ale lui 'Abd al Aziz, nepotul 
lui Muhammad; şi mulţi alţi bărbaţi vin ca să mă ţină la curent cu 
bârfele care circulă prin oraş. Am trimis după cămile - ar fi trebuit 
să o fac în urmă cu câteva zile bune, dar aveau nevoie de odihnă. 
Nu pot însă să le acord mai mult timp ca să-şi revină căci nu mai 
am niciun ban. Am adus cu mine o cambie a familiei Rashid de la 
agentul lor din Damasc - Ibrahim refuză să o onoreze în absenţa 
amir-ului şi dacă nu aş fi vândut o parte din cămile nu aş fi avut 
bani ca să plec din Hayyil. Şi aşa, abia dacă am din ce să trăiesc. Se 
zvoneşte că mâna care a tras sforile în toată această poveste este 
cea a bunicii amir-ului, Fatima, de care Ibrahim se teme de moarte. 
In Hayyil omorul este la fel de obişnuit precum laptele care dă în 
clocot şi niciun şeic nu-şi simte capul stând bine înfipt pe umăr. Am 
cerut să fiu primită de Fatima, dar nu mi s-a răspuns în niciun fel. În 
absenţa amir-ului, ea este cea care ţine strânse baierele pungii şi 
domneşte peste oraş. Probabil că ea este sursa răului de care am 
parte. N-o să-ţi ascund că am trecut prin clipe de mare îngrijorare. 
Războiul este pretutindeni în jurul meu. Amirul face incursiuni la 
nord, în Jof, in timp ce Ibn Sa'ud îşi adună trupele la sud - probabil 
pentru a-l ataca pe amir. Dacă Ibrahim va decide să mă împiedice 

să plec pana la întoarcerea amirului (şi exact de asta mi-e teamă), 
va fi foarte neplăcut pentru mine. Am stat trează toată noaptea, 
încercând să născocesc un plan de scăpare, în cazul în care 
lucrurile vor lua o întorsătură proastă. Am totuşi doi aliaţi puternici 
în Hayyil, şeici ai tribului 'Anezah, cu ajutorul cărora cei din dinastia 
Rashid speră să recucerească oraşul [Jof]. Nu i-am întâlnit faţă în 
faţă - ei nu au îndrăznit să vină să mă viziteze - dar ştiu că au 
protestat viguros împotriva tratamentului la care sunt supusă. Le 
datorez sprijinul faptului că în suita mea se află nepotul lor Ali, 
poştaşul care în urmă cu trei ani m-a însoţit la Hamad. 


leri am cerut o audienţă particulară la Ibrahim şi am fost primită, 
tot după căderea nopţii, într-una din sălile de la etajul gasr-ului. L- 
am informat că voiam să plec din oraş, că neplata sumei pe care 
mi-o datora îmi cauza mari neplăceri şi că sunt nevoită să-i cer să- 
mi dea un rafig care să mă însoţească până la graniţa cu clanul 
"Anazeh. Ibrahim s-a purtat extrem de amabil şi m-a asigurat că-mi 
va pune la dispoziţie un rafig. Se pare că nu mi-au creat dificultăţi 
în mod deliberat. Intentionez să aleg cele mai bune cămile, să-i iau 
cu mine pe Fattuh, 'Ali şi pe băiatul negru Fellah, cu care să plec 
către Nejef [al-Najaf]. Pe oamenii mei din Damasc i-am trimis înapoi 
acasă. Vor aştepta alte câteva zile pentru a permite cămilelor să se 
odihnească mai mult, după care se vor alătura unei caravane ce se 
îndreaptă spre Medina [al-Madinah] - este un drum de 10 zile. lar 
de acolo se vor sui în tren. Cum nu am bani, nu pot decât să încerc 
să ajung la Bagdad, însă mă consolez cu gândul că n-aş fi putut 
face mai mult decât atât anul acesta. N-aş fi avut cum să mă 
îndrept de aici spre sud; triburile sunt pe picior de război şi drumul 
e blocat. Am auzit că Ibn Sa'ud a cucerit Hasa® şi a alungat trupele 
turceşti. Apreciez ca foarte probabilă intenţia lui de a ataca Hayyilul 
şi dacă amir-ul nu va avea succes în raidul său asupra oraşului [Jof], 
viitorul triburilor Shammar va fi serios pus sub semnul întrebării. 
Guvernul turc le trimite arme... dar cred că steaua lui Ibn Saud este 
acum în ascensiune şi dacă se va alia cu Ibn Sha'lan (clanul 
'Anazeh din Ruwalla), îl vor pune pe Ibn Rashid între ciocan si 
nicovală. Mă simt de parcă aş fi trăit un capitol din O mie şi una de 
nopți în ultima săptămână. Femeia circaziană şi sclavii, îndoielile şi 
neliniştea, Fatima şi urzelile ei din spatele zidurilor gasr-ului, 
Ibrahim cu buzele lui zâmbitoare şi ochii iscoditori - şi întregul oraş 
aşteptând să afle soarta armatei conduse de amir în asediul asupra 
Jofului. Spiritual vorbind, locul miroase a sânge. De două ori de 
când Khalil a ajuns aici, cei din dinastia Rashid s-au trecut unii pe 

altii prin sabie - povestile istorisite in jurul focului meu de tabara 
sunt toate despre omoruri şi până şi aerul sopteste „crimă”. Cand 
stai zi după zi între ziduri înalte de pământ situaţia începe să te 
calce pe nervi, şi nu pot decât să mulţumesc Cerului că nu sunt o 
fire foarte impresionabilă. 

Din şapte nopţi, nu m-au ţinută trează decât una. Şi mă rog la 
Dumnezeu ca să le dea tuturor gândul cel bun! 


6 martie 1914 

Am ajuns în sfârşit la finalul comediei - căci comedie s-a dovedit 
a fi până la urmă. Şi n-am idee care a fost motivul din spatele ei, 
căci cine poate pătrunde cu gândul în minţi asa de întunecate? In 
dimineaţa zilei de 3 martie, a apărut un oarecare sclav eunuc pe 
nume Sa'id, o persoană de mare importanţă, şi cu el încă cineva, şi 
m-au informat că nu puteam pleca şi că nu puteau să-mi dea niciun 
ban până ce amirul nu trimitea un emisar. M-am grăbit să trimit 
mesaje unchilor lui "Ali şi negocierile au fost reluate cu o vigoare 
renascuta. In ziua următoare, am primit un mesaj de la mama amir- 
ului, Mudi, prin care eram invitată să merg în vizită seara. M-am 
dus (străbătând solemn călare, în lumina lunii, străzile tăcute din 
acest loc bizar) şi am petrecut două ore descinse direct din O mie şi 
una de nopți cu femeile din palat. Imi închipui că în puţine locuri 
mai poţi vedea Orientul adevărat, necontrafăcut în obiceiurile sale, 
aşa cum sunt ele păstrate de secole de-a rândul - şi Hayyil este 
unul dintre ele. Acolo am văzut femeile învăluite în brocarturile lor 
indiene, împodobite cu bijuterii şi servite de sclavi, şi nimic în jur nu 
trăda vreo prezenţă europeană - cu excepţia mea! Eu eram pata de 
culoare. Unele dintre femeile din casa şeicului erau nemaipomenit 
de frumoase. Trec din mână în mână, cu tot cu puterea şi gloria lor 
- sunt proprietatea învingătorului, chiar dacă, inchipuieste-ti! 
mâinile lui sunt pătate de sângele soţilor şi copiilor noilor neveste. 
Mudi însăşi - o femeie încă tânără şi fermecătoare - a fost pe rând 
soţia a trei amir-i. Hm, într-o bună zi îţi voi explica în amănunt cum 
vine treaba asta, dar adevărul e că deocamdată încă sunt în stare 
de şoc. Am petrecut ziua următoare în detenţie solitară - ai înţeles, 
sper, că în fapt am fost prizonieră în casa aceea mare pe care mi- 
au dat-o. Astăzi am primit o invitaţie din partea a doi băieţi, veri de- 
ai amir-ului, să le fac o vizită la ei în grădină. M-am dus după 
rugăciunile de la miezul zilei şi am stat pana la “asr. A fost din nou 
ceva fantastic de oriental şi medieval. Erau cinci copii foarte mici, 
toţi veri între ei, îmbrăcaţi în robe lungi, brodate cu aur, solemni şi 
tacuti, holbându-se la mine cu ochii lor fardati. Şi gazdele mele, 
care aveau 13 sau poate 14 ani - unul dintre ei avea o faţă veselă, 
ca orice băiat, dar celălalt un chip grav şi impasibil. Amandoi însă s- 


au aratat foarte ospitalieri. Am stat in sera asezati pe covoare - ca 
în desenele din cărţile ilustrate persane. Sclavi si eunuci ne-au 
servit cu ceai şi cafea şi fructe. Pe urmă ne-am plimbat prin grădină 
şi băieţii au rostit pentru mine cu mare grijă numele tuturor 
copacilor. Şi pe urmă ne-am aşezat din nou şi am băut iarăşi ceai şi 
cafea. Sa'id eunucul era şi el prezent şi mi-am exprimat din nou 
dorinţa de a pleca din Hayyil şi din nou am fost refuzată - nu 
puteam pleca decât după sosirea mesagerului amir-ului. Nici eu si 
nici nimeni altcineva nu ştia când va veni mesagerul, şi chiar nu am 
habar dacă în spatele răspunsului nu se ascundea altceva. Sa'id a 
venit la noi după “asr şi i-am vorbit foarte dur, după care am pus 
brusc capăt discuţiei. Chiar m-am gândit că am fost prea 
nepoliticoasă, dar adevărul e că eram nervoasă. După o oră, am 
primit cămilele, iar după căderea nopţii Sa'id a revenit cu un sac 
plin cu aur şi un permis prin care mi se acorda dreptul de a merge 
oriunde voiam şi oricând voiam. N-aş şti să spun de ce mă 
refuzaseră înainte sau de ce cedaseră acum. Dar nu contează, sunt 
liberă şi m-am liniştit - inima îmi tresare de bucurie. 


17 martie 1914 

De 10 zile nu am mai scris nimic, din cauza oboselii acumulate 
pe drum. Dar astăzi, aşa cum vei afla, am avut o zi scurtă şi voi 
profita de asta. Nu am părăsit Hayyilul decât pe data de 8 martie. 
Am cerut şi am obţinut permisiunea de a vedea oraşul şi gasr-ul la 
lumina zilei - permisiune care îmi fusese refuzată până atunci - şi 
de a fotografia. Mi-au dat permisiunea de a fotografia fără restricţii 
- spre surpriza şi bucuria mea, şi a doua zi am ieşit în oraş, mi s-a 
arătat moaif-ul$ şi bucătăria cea mare a gasr-ului, unde am făcut 
multe poze. Toată lumea era zâmbitoare şi afabilă - şi tot timpul m- 
am gândit la Khalil, care venea acolo pentru a-şi bea cafeaua şi a-şi 
primi răsplata sărăcăcioasă - taman-ul. Locul e extraordinar de 
pitoresc şi nu am nicio îndoială că păstrează aspectul tuturor 
palatelor arabe de după Epoca Ignorantei. Cândva, inshallah, îmi 
vei putea vedea fotografiile. Am fotografiat apoi meshab-ul şi 
exteriorul moscheii şi, pe când străbăteam străzile, am făcut şi 
acolo poze. Când am ajuns acasă, am primit un mesaj de la 
prietena mea circaziana, Turkiyyeh, care mă invita la ceai la ea 
acasă. M-am dus şi am fotografiat oraşul Hayyil de pe acoperişul 
casei ei şi mi-am luat la revedere cu afecţiune de la gazda mea. 
Presupun că ne-am despărţit pentru totdeauna, şi nu ne-au rămas 
decât amintirile. In timp ce mă apropiam de casă, lumea s-a 
îmbulzit să mă vadă, dar aparent cu un interes plin de bunăvoință 

fata de persoana mea. lar într-un final şchiopii, schilozii şi orbii s-au 
adunat în fata uşii mele şi le-am aruncat o pungă cu monede de 
alamă. 

Şi astfel vizita mea bizară la Hayyil a luat sfârşit, după 11 zile de 
prizonierat, într-un soi de apoteoză! 


În vremuri de război 


Bagdad, 5 aprilie 1914, scrisoare către Chirol 

„„„Ar trebui probabil să mă întorc via Atena. Nu prea imi pasă ce 
traseu aleg, chiar îmi e total indiferent. Şi nici Londra nu mă atrage 
acum prea mult, aşa că dacă n-am motive sa mă grăbesc, nu o voi 
face... 

Am devenit o sălbatică, căci am văzut şi auzit lucruri ciudate 
care mi-au deschis mintea. Va trebui să încerci să mă mai civilizezi 
un pic, iubite Domn. Cred că faţă de tine nu m-am schimbat şi ştiu 
că mă vei suporta aşa cum sunt. Dar în ce măsură voi suporta eu 
Anglia - să mă întorc la aceleaşi lucruri şi să nu fac decât să le 
repet - asta e întrebarea pe care mi-o pun acum uneori. Cu toate că 
lucrurile nu vor mai fi de fapt la fel, din moment ce le voi privi cu 
alţi ochi. Am avut enorm de câştigat din călătorie, şi asta nu voi 
uita niciodată. Scrisoarea asta îţi este destinată numai ţie - n-o 
arăta nimănui şi nu spune nimănui că cea pe care au cunoscut-o se 
întoarce complet alta. Poate că nici nu-şi vor da seama. 


Gertrude a revenit la Bagdad, şi-a expediat jurnalul pe adresa 
din Addis Abeba a lui Dick Doughty-Wylie şi şi-a croit istovită 
drum înapoi prin Deşertul Sirian către Damasc. Acolo a fost 
nevoită să suporte o perioadă de convalescenta, fiind îngrijită de 
prieteni, înainte de a porni spre Londra, unde a ajuns într-o stare 
de depresie accentuată. Pentru această călătorie va fi premiată 
cu medalia de aur de către Royal Geographical Society, fapt 
care nu a împiedicat-o însă să considere că expediţia fusese un 
eşec. Îi fusese imposibil să-şi atingă obiectivul, acela de a 
ajunge la Riad şi la Ibn Saud. Doughty-Wylie era departe si nu 
ştia dacă aveau să se revadă vreodată. Viitorul i se arăta 
sumbru şi lipsit de orice speranţă. 


26 martie 1914, scrisoare către Doughty-Wylie 

După toate acestea, te încearcă întotdeauna un sentiment de 
deziluzie... încerc să-mi fac curaj amintindu-mi cât de mult 
aşteptasem să... se termine, pentru ca, atunci când am ajuns la 
sfârşit, să văd că nu mă alesesem cu nimic. Nimic, doar praf şi 
pulbere. 


La Londra, Dick intentionase sa pună capăt relaţiei cu 


Gertrude, dar dupa mai putin de o lună de la sosirea în Albania a 
început din nou să-i scrie la fiecare câteva zile. Surprinzător, 
lunile de despărţire i-au apropiat pe cei doi mai mult ca oricând. 
Gertrude îi compusese întotdeauna scrisori de dragoste şi de 
acum încolo Dick îi va răspunde la fel. 

Aflat la Addis Abeba, fără Judith, lipsit de orice companie 
feminină şi bând probabil prea mult, Dick i-a scris lui Gertrude 
epistole mai înflăcărate ca niciodată. La rândul ei, Gertrude a 
dat frâu liber pasiunii în corespondenţa purtată, fără a se mai 
teme că Judith îi putea citi scrisorile. Legătura emoţională dintre 
ei s-a întărit. „Ce n-aş da să fii cu mine aici, în casa asta goală”, 
i-a scris Dick, iar după aceea au urmat cuvintele pe care 
Gertrude le aştepta de multă vreme: „Mi-ai spus că voiai să mă 
auzi mărturisind că te iubesc, voiai să rostesc aceste vorbe cu 
toată claritatea... Ei bine, da, te iubesc - oare te ajută cu ceva 
acolo unde eşti acum, în deşert?... O iubire ca aceasta înseamnă 
însăşi viaţa.” 

Mariajul Doughty-Wylie a ajuns într-un impas în preajma 
Anului Nou, când Dick s-a referit în scrisori la „dezamăgirea 
soţiei mele că nu mi-am făcut mai multe relaţii de serviciu utile” 
şi la „regretul unor pierderi... dragostea pentru tine, şi ea 
pierdută”. 

Gertrude se afla la Rounton pe 4 august 1914, data la care 
Marea Britanie a intrat în război. A pornit să cutreiere satele, 
cocotandu-se în vârful carutelor pentru a-i îndemna pe lucrătorii 
câmpului şi mai apoi pe mineri să facă ceea ce ea ar fi făcut 
dacă ar fi fost bărbat - să se înroleze. 

Majoritatea ţărilor au intrat, una după alta, în război. O 
singură împuşcătură într-o capitală europeană îndepărtată a 
grăbit mobilizarea a 65 de milioane de bărbaţi şi femei şi va 
duce la pierderea a 38 de milioane de vieţi. Pentru moment, tot 
ce a putut face Gertrude a fost să se alăture muncii celorlalte 
femei din înalta societate şi să accepte o slujbă uşoară de 
funcţionară într-un spital la Clandon Park din Surrey, un conac 
mare al lordului Onslow rechizitionat pentru a adăposti răniţi. 
Curând, Rounton va deveni şi el spital pentru 20 de 
convalescenti belgieni. Într-un weekend ea a făcut o vizită unor 
prieteni, familia St. Loe Strachey, a căror reşedinţă fusese de 
asemenea transformată în casă pentru convalescenti. 


Clandon Park, Surrey, 17 noiembrie 1914 

Unul dintre primii [raniti] a fost un barbat din Congo negru ca 
taciunele. Omul reuşise să ascundă în pat un cuţit imens. Prima lui 
replică a fost: „En Afrique pas de prisonniers’. 

Şi-a plimbat mâna în chip semnificativ peste gât şi a adăugat: 
»Mange”’”?... 

St Loe a remarcat în trecere: „Unul dintre efectele neaşteptate 
ale războiului este acela de a avea dormitorul cel mai mare ocupat 
de un canibal.” 


Noiembrie 1914 
Am invitat mai mulţi prieteni de la Crucea Roşie să mi se alăture 
imediat ce se va ivi o slujbă potrivită în străinătate... Arabia mai 

poate să aştepte... 


După numai trei săptămâni petrecute la Clandon, i s-a cerut 
să se prezinte la Biroul pentru răniţi şi dispăruţi al Crucii Roşii 
situat în Boulogne. Gertrude a avut la dispoziţie trei zile pentru a 
ajunge în Franţa şi i-a scris la Rounton cameristei sale, Marie 
Delaire, rugând-o să-i trimită lenjerie de corp, ceasuri, jachete şi 
cizmele ei de călărie, pentru a putea umbla prin noroi. 

Sarcina ei la Biroul pentru răniţi şi dispăruţi (W&MED72) consta 
în a încerca să răspundă întrebărilor puse de familiile cu bărbaţi 
plecaţi la război şi care încetaseră să mai primească scrisori de 
la ei. Aceşti bărbaţi fie dispăruseră fără ca moartea să le fie 
confirmată, fie erau răniţi prea grav pentru a putea scrie acasă, 
fie fuseseră luaţi prizonieri. Atunci când Gertrude a ajuns în 
Franţa, biroul se înființase de numai trei săptămâni şi munca era 
făcută de voluntari, printre care se numărau şi două prietene 
de-ale ei din copilărie, Flora şi Diana Russell. 


Boulogne, 25 noiembrie 1914, scrisoare către Doughty-Wylie 

Am avut un interviu îngrozitor cu oamenii de la paşapoarte ai 
Crucii Roşii... vârsta 46, înălţimea 1,66 m... nicio profesie... gura 
normală... faţa, ei bine... m-am uitat la infirmieră: „Rotundă”, a 
decis ea. 


Noiembrie 1914 

Pisica şi cu mine suntem singurele care nu purtam uniformă... 

Cred că m-am născut cu dragostea pentru munca de birou! 
Functionara, asta mi-a fost menit să fiu... Simt că am fost împinsă 
către slujba asta aşa cum unii se apucă de băutură, ca să uite. 


Gertrude şi-a dat imediat seama că biroul funcţiona fără 
niciun sistem; voluntarii îşi începuseră munca atunci când 
scrisorile abia dacă picurau, dar stropii s-au transformat în 
şuvoi. Campania recentă de la Mons îşi luase obolul de 15.000 
de soldaţi britanici ucişi, răniţi sau daţi dispăruţi, şi totuşi 
doamnele continuau să muncească pe bază de notițe mazgalite 
în grabă sau din memorie. Mostenitoarea care până atunci se 
dedicase total aventurii a început acum să lucreze cu mare zel, 
de parcă viaţa ei depindea de asta. A creat o bază ele date 
pentru uzul întregului birou, a făcut fişe pe care le-a aşezat în 
ordine alfabetică, cu trimiteri la alte referinţe, şi a scos din 
registre numele care stătuseră acolo peste cinci luni. Pe acestea 
le-a trecut în dosare marcate cu titlul „Dispărut în misiune, 
presupus mort”, unde rămâneau până la verificare, când 
familiile urmau să primească de la Ministerul de Război 
îngrozitorul formular de anunţ. Cunoscând cât de strâmtorate 
erau familiile muncitorilor din otelarii, înţelegea cât de greu era 
pentru ele să-l piardă pe cel care le punea pâinea zilnic pe 
masă. Le-a scris acestor familii, explicându-le ce drepturi aveau 
şi cum să le revendice. 


26 noiembrie 1914 

Cantitatea de muncă de birou de aici este teribilă. Lucrăm 
nonstop de la 10 până la 12.30 şi de la 2 la 5, îndosariind, indexând 
şi trimițând răspunsuri la scrisorile familiilor... Cu cât avem mai 
mult de muncă, cu atât necesitatea înregistrării adecvate a 
informaţiilor devine mai necesară... Cred că aţi ghicit deja că sunt 
dispusă să-mi asum eu această îndatorire. Cu cât primesc mai 
multe sarcini, cu atât îmi place mai mult. 


Gertrude a scris acasă, plângându-se că femeile nu aveau 
dreptul să facă cercetări la spitale dar, fără a se demoraliza, şi-a 
creat propriile canale de informare apelând la preoţii militari şi, 
sfidând restricţiile, a vizitat avanposturi şi spitale oricând a vrut 
pentru a discuta cu cei internaţi în saloane. A rugat-o pe 
Florence să-i trimită o listă cu cei înscrişi în batalioanele 


teritoriale si o carte de telefoane din Londra. 


27 noiembrie 1914 
Uneori merg in spitalele mari ca sa vorbesc cu soldatii... Discut si 
cu multi germani. Oamenii nostri sunt extrem de draguti si se 
poarta amabil cu ei, incercand sa-i inveseleasca pe cat pot, avand 
în vedere că nu le vorbesc limba. 


1 decembrie 1914 
Primim scrisorile cele mai triste şi ne întâlnim cu oamenii cei mai 
nefericiti de pe lume. 


11 decembrie 1914, scrisoare către Chirol 

Avem un ordin nou, emis de însuşi Kitchener”, prin care se 
interzice intrarea fără permis în spitale a vizitatorilor. E o prostie 
fără margini. Încă nu am avut timp să cer un permis - am fost prea 
ocupată dar presupun că nu voi întâmpina dificultăţi. Motivul 
invocat e acela că spionii pot pătrunde astfel în spitale pentru a-i 
chestiona pe răniţi şi a obţine informaţii valoroase despre poziţia 
regimentelor! Oricine a avut prilejul să discute cu oamenii noştri 
internaţi în spitale ştie cat de ridicolă este povestea asta. In 
general, ei nu dau decât date vagi cu privire la locurile pe unde au 
fost şi ceea ce au făcut ei acolo. 


Fragment dintr-un raport comun al Comitetului de război 
redactat de Gertrude 

Ar trebui să se ştie acasă că întrebările pe care răniții ni le pun 
despre camarazii lor daţi dispăruţi reprezintă una dintre laturile 
cele mai dificile ale muncii noastre. Bărbaţii care ajung din tranşee 
în spitale au nervii atât de zdruncinati, încât mărturiile depuse de ei 
trebuie verificate şi răsverificate prin chestionarea altor soldaţi şi 
astfel fiecare „caz anchetat” necesită implicarea a cel puţin patru 
sau cinci oameni. 


Încă de pe 16 decembrie 1914, Gertrude şi-a anunţat părinţii 
într-o scrisoare că „Aproape am terminat cu repararea 
mormanului de greşeli pe care l-am găsit când am sosit aici. 
Nimic nu era verificat şi am continuat să adunăm greşeli după 
greşeli, fără să ne gândim nicio clipă la haosul pe care il 


73 Lordul Horatio Herbert Kitchener (1850-1916), feldmareşal britanic şi 
administrator colonial, a fost numit în 1914 secretar de stat la Ministerul de 
Război. (n. tr.). 


cream... Dacă nu dam dovadă de o corectitudine exemplară, 
mai bine ne lăsăm de meserie.” 

Eficienţa biroului de la Boulogne a fost curând recunoscută la 
nivel mai înalt şi Gertrude a fost numită oficial sefa 
departamentului. A cerut şi a primit sarcina de a răspunde 
scrisorilor. A înlocuit Formularul B101-82 trimis de Ministerul de 
Război şi înfiorătoarea lor telegramă standard - „Vă informăm 
cu profund regret că grenadierul de brigadă E.R. Cook a fost 
ucis în luptă pe data de 26 aprilie. Lordul Kitchener vă transmite 
sincere condoleanţe. Secretar de stat la Ministerul de Război” - 
cu o scrisoare mai sensibilă: 


„Doamnă, 

Îmi revine indatorirea regretabilă de a vă informa că printr-un 
raport primit astăzi Ministerul de Război a fost notificat cu 
privire la moartea soldatului Williams, J.D., număr de identificare 
15296, care a avut loc într-un loc necunoscut pe data de 13 
noiembrie 1914. Cauza morții: ucis în luptă.” 


În afara grijilor pe care şi le făcea mereu pentru Dick 
Doughty-Wylie, Gertrude mai era preocupată şi de soarta 
fratelui ei Maurice, care se pregătea să plece pe front. 
Locotenent-colonel la regimentul Green Howards, acesta s-a 
distins în atacul asupra unor soldaţi germani, când a reuşit să 
treacă graniţa belgiană, însă a fost rănit câteva luni mai târziu şi 
a surzit aproape complet, fiind declarat inapt pentru serviciul 
militar în iunie 1917. Nu şi-a recăpătat niciodată auzul. 

Unul dintre aspectele cele mai întunecate ale muncii 
desfăşurate de Gertrude consta din localizarea mormintelor 
bărbaţilor îngropaţi în grabă pe câmpurile de luptă şi ale căror 
rude cereau dovezi ale morţii lor. De multe ori, prin cercetările 
întreprinse de Crucea Roşie se descoperea că mormântul sau 
groapa care adăpostea rămăşiţele soldatului respectiv conţinea 
şi alte trupuri. Gertrude a înregistrat în acte existenţa unui 
mormânt cu 98 de cadavre, din care numai 66 încă purtau 
placutele cu numerele de identificare. Suferind în continuare de 
depresie, s-a implicat şi mai mult în muncă, preferând să-şi ia 
asupra sa mai multe sarcini decât să le delege unor colegi de 
birou care lucrau mai încet. 


27 decembrie 1914, scrisoare catre Chirol 

Am auzit ca în ziua de Crăciun aproape că s-a lăsat linişte 
deplină şi s-a instaurat pacea lui Dumnezeu. Nu s-a tras mai deloc, 
oamenii au ieşit din tranşee şi s-au amestecat între ei, iar undeva 
trupele duşmane au organizat chiar şi un meci de fotbal... Ciudat, 
nu-i aşa?... Uneori reuşim să recâştigăm poziţiile pierdute şi îi 
găsim pe răniţi adunaţi frumos laolaltă şi întinşi în adăposturi; 
alteori îi găsim străpunşi cu baioneta - sau cel puţin aşa suntem 
informaţi de conducerea regimentului, în funcţie de starea de spirit 
din acel moment, ce ştiu eu? Oricum, povara pentru minte devine 
tot mai grea pe zi ce trece... 


Sunt obosită... Sunt prea aproape de încleştarea purtată în noroi. 
E o ţară nenorocită, aflată complet sub ape... nu ai cum să te 
fereşti de noroi. 


Boulogne, 30 decembrie 1914 
...Uitarea nu-şi găseşte loc şi grijile nu ne dau pace toată ziua. 
Uneori mă întreb dacă vom mai şti vreodată ce înseamnă să fii 
fericit. 


Scrisoare nedatată către Chirol 

Atunci când ne aflăm sub focul încrucişat al artileriilor avem circa 
50 de răniţi pe zi... Vremea e mizerabilă acum - plouă încontinuu... 
Drumurile de dincolo de St. Omer sunt într-o stare deplorabilă. 
Pavajul din piatră a început să cedeze... şi de o parte şi de alta a 
drumului se întind mlaştini. Maşinile grele care sunt împinse de pe 
pavaj în noroi nu mai pot fi scoase de acolo şi rămân înnămolite pe 
vecie. 


Sir Robert Cecil, şeful Crucii Roşii Britanice, reuşise într-un 
final să convingă Ministerul de Război să-l lase să stabilească o 
linie de comunicare cu regimentele aflate pe front. Maiorul 
Fabian Ware şi echipa sa aveau să fie noii beneficiari ai 
anchetelor întreprinse de biroul Crucii Roşii. Primul om din 
echipă, un oarecare domn Cazalet, a sosit la Boulogne în ziua 
Anului Nou cu un vraf de documente care trebuiau sortate. 


Boulogne, ziua de Anul Nou 1915 
Până la urmă a sosit şi Anul Nou. lată cum s-a întâmplat. leri- 
dimineaţă, în biroul nostru şi-a găsit „debouche” domnul Cazalet, 
care lucrează pe front împreună cu Fabian Ware. Domnul Cazalet a 


adus o legătură încâlcită de scrisori şi liste asupra cărora lucrase 
pentru a le compara cu informaţiile noastre şi a le pune de acord. 
Am avut la dispoziţie doar 24 de ore, înainte de întoarcerea lui pe 
front. Era ca un basm, numai că nu am avut parte de ajutorul 
furnicilor şi albinelor. Diana a dat fuga şi a adus un registru mare, 
în care să înregistrăm şi indexăm informaţiile. 

Pentru cină nu am avut decât două ore, de la 7 la 9... La 9, ne- 
am întors la birou. Până la 9.30, totul fusese sortat şi eu am început 
să introduc datele în registru, pe măsură ce Diana mi le dicta. N-am 
fi reuşit să o facem dacă nu m-aş fi ocupat să avem totul dinainte 
pregătit. La miezul nopţii, am făcut o pauză preţ de câteva minute, 
ne-am urat unul altuia un an mai bun şi am mâncat ciocolată... La 2 
a.m. mai aveam de lucrat încă o oră sau două până să terminăm, 
aşa că ne-am dus acasă la culcare. M-am întors la birou la 8.15, 
gata pentru o nouă zi de lucru obişnuită... şi am reînceput să 
introduc date în registru. La 12.30, cu doar o oră înainte de 
expirarea timpului, am terminat şi i-am dus registrul domnului 
Cazalet. Fusese o perioadă incitantă şi ne duseserăm treaba la bun 
sfârşit, aşa că de acum încolo am stabilit o procedură de lucru. 


În aceeaşi zi, Gertrude a făcut o vizită specială la spitalul 
Secunderabad pentru rezidenţi indieni, unde s-a întâlnit cu 
diverşi sikhi7*, gurkha”5, jat”€ si afridi”?. 


...Bucatarii preparau mâncăruri hinduse şi mahomedane în vase 
separate şi mirosul îmbietor de ghee’® şi aromele orientale 
puternice înmiresmau aerul... Toţi oamenii aveau felicitarea de 
Crăciun a regelui prinsă deasupra patului şi cutia cu mirodenii a 
prinţesei Mary pe măsuţa de dedesubt??. 


74 Adepţi ai sikhismului, sectă hindusă cu influenţe islamice. (n. tr.). 

75 Soldaţi nepalezi. S-au remarcat prin curajul lor în luptă în Războiul 
anglo-nepalez (1814-1816), după care britanicii au început să-i angajeze ca 
mercenari. (n. tr.). 

76 Membri ai unor comunităţi agricole din nordul Indiei şi Pakistan. (n. tr.). 

77 Trib pakistanez şi afgan. (n. tr.). 

78 Ulei din unt folosit în bucătăria indiană. (n. tr.). 

79 Pentru Crăciunul din 1914, la iniţiativa prinţesei Mary, fiica regelui 
George al V-lea, soldaţii britanici au primit în dar cutii din alamă imprimate în 
relief (Prince's Mary gift box) conţinând, în afara felicitării, tutun, ciocolată, 
obiecte de papetărie etc. Pentru această acţiune de mare amploare (în total 
au fost trimise peste 2,6 milioane de cutii) s-a creat un fond special în care s- 
au adunat atât banii oferiţi de prinţesă, cât şi alte mii de donaţii. (n. tr.). 


Gertrude nu i-a mărturisit decât lui Chirol grijile pe care si le 
facea pentru Doughty-Wylie si oamenii aflati in transee. 


16 decembrie 1914, scrisoare catre Chirol 

Sunt în stare sa lucrez cât e ziua de lungă - e ca o punte 
aruncată peste prăpastia suferinţei din care nu reuşesc să scap de 
atâta amar de vreme. Uneori chiar simt că mă aflu pe marginea 
prăpastiei. Ar trebui să discut cu tine faţă în faţă despre asta, şi nu 
să-ţi scriu. lartă-mă, te rog. In unele zile aproape că nu mai pot să 
suport - şi asta e una din ele, de aceea mă plâng ţie... dragul meu 
Domn, prietenul meu cel mai iubit şi mai bun. 


12 ianuarie 1915, scrisoare către Chirol 

Am primit sarcina să mă ocup de toată corespondenţa adunată 
la birourile din Paris, Boulogne şi Rouen. Mă bucur pentru asta, căci 
forma în care transmitem veştile nefericite - căci în majoritate asta 
trebuie să facem - este de cea mai mare importanţă şi dacă e să o 
fac eu, măcar să ştiu că mi-am dat toată silinţa... Duc o existenţă 
solitară şi nu mă gândesc decât la sărmanii de a căror soartă 
înfiorătoare mă ocup... 

Scrisorile pe care le primesc şi cărora le răspund zilnic îmi frâng 
inima. Chiar dacă nu le putem oferi familiilor decât puţine veşti 
bune, cred că îi consolează faptul că ştiu că ne străduim să aflăm 
ce s-a întâmplat cu cei dragi lor. Deseori îmi dau seama că aceştia 
nu au nicio şansă să fie în viaţă şi atunci răspund cu cât mai multă 
blandete la scrisori şi mă feresc cu mare grijă să împărtăşesc 
rudelor oribilele detalii pe care le cunosc. Asta e sarcina mea 
zilnică. 

Muncesc continuu, este o muncă absorbantă şi atât de tristă, 
încât uneori cu greu o suport. E ca şi cum aş ţine în mâinile mele 
filele dosarului personal al războiului. Poveştile pe care le aflu nu le 
pot uita; figurile simple în splendoarea lor care trăiesc în aceste 
poveşti îmi populează gândurile şi cuvintele pe care le-au rostit îmi 
rasuna în urechi. Cata pierdere, câtă suferinţă. 

„In timp ce noi stam aici, altundeva viata se scurge, iar noi nu 
putem face nimic. Acum pe front se petrec lucruri incredibile - 
oamenii stau în tranşee cu apa până la genunchi, îngropaţi în noroi. 
Se scufundă în el până la genunchi, până la coapse. Când se întind 
în noroi pentru a trage cu puşca nu o pot face pentru că au coatele 
îngropate în el. Jumătate din cazurile care ajung în spitale sunt de 
reumatism şi îngheţ. Stau în tranşee câte 21 de zile la rând, uneori 
chiar 36, dacă poţi să-ţi închipui aşa ceva. 


În scurtul timp petrecut la W&MED, Gertrude a ajuns să 
înţeleagă viaţa în tranşee mai bine decât majoritatea celor care 
nu fuseseră pe front. Publicul britanic era ţinut în beznă cu 
privire la numărul real al pierderilor de vieţi, în timp ce ea şi-a 
format o imagine clară asupra realităţii şi a duplicitatii din 
spatele ei. A fost începutul unei deziluzii faţă de guvern şi 
autorităţi care îi va marca de acum încolo toată viaţa. 


2 februarie 1915, scrisoare către Chirol 
Se estimează că un ofiţer din linia întâi nu rezistă decât circa o 
lună pe front înainte de a fi rănit... Totul se reduce la cucerirea, 
pierderea şi recucerirea unei tranşee; 4.000 de vieţi s-au pierdut 
aşa numai în ultimele şase săptămâni. Ce pierdere amară... 


1 aprilie 1915, scrisoare către Chirol 

Victoria ă la Pirus de la Neuve Chapelle a demonstrat mai 
limpede că oricând neputinta noastră de a străpunge liniile 
inamice. Mi-e greu să ghicesc de ce ni se ascund cifrele morţilor. 
Am pierdut undeva în jur de 20.000 de oameni, iar germanii între 8 


şi 10.000. 


Numai atunci când primea scrisori de la Doughty-Wylie 
durerea lui Gertrude era pentru un scurt timp alinată. Din Addis 
Abeba, mesajele lui Dick, încâlcite dar tot mai afectuoase, o 
urmăriseră pe Gertrude din deşert până la Londra şi acum la 
Boulogne. Văduvit de sex în absenţa lui Judith, Dick nu se putea 
gândi decât la asta. „În seara asta nu mi-aş dori să stăm de 
vorbă, ci sa fac dragoste cu tine”, i-a scris el. „Ai vrea, ti-ar 
plăcea, sau în calea noastră s-ar ridica o sută de bariere care, 
zburlindu-se, ne-ar despărţi? - chiar şi aşa, ştiu că le-am 
dobori... Te simt în braţele mele, vie, înflăcărată... Dar nu va fi 
să fie...” Scrisoarea continua: „Uneori femeile se dăruiesc 
bărbaţilor doar pentru a le face lor plăcere. N-aş vrea deloc ca o 
femeie să facă aşa ceva pentru mine. Aş vrea să simtă şi ea, 
până la ultimul suspin, aceeaşi nevoie şi pasiune care mă animă 
pe mine. N-ar trebui să se mulţumească din partea mea cu mai 
puţin.” 

Gertrude i-a răspuns cu scrisori pline de infinită pasiune şi 
mult dor. 


| Dragul meu, iubitul meu, îţi dăruiesc acest an şi toţi anii care vor | 


veni dupa el, e un cadou modest, stiu - anul acesta, eu cu toate 
gandurile mele si iubirea mea... Dragul meu, atunci cand imi spui 
ca ma iubeşti si încă mă doreşti, inima mea cântă - şi pe urmă 
plânge de dorul tău. Am umplut toate golurile din lume cu dorinţa 
de a fi cu tine; ea se revarsă şi urcă până la înălţimea munţilor 
unde te afli. 


La sfârşitul anului, total pe neaşteptate, Dick i-a transmis 
veşti deloc îmbucurătoare. Judith, care în tinereţea ei fusese 
soră medicală, sosise şi ea în nordul Franţei pentru a lucra la un 
spital. Nu după mult timp, Gertrude a primit din partea ei o 
scrisoare prin care i se solicita o întrevedere. Gertrude voia cu 
orice preţ să o evite pe Judith, dar în acelaşi timp nu dorea să-i 
trezească suspiciuni refuzând-o. Nu era genul de persoană care 
să strice mariaje. Dacă ar fi fost întrebată, ar fi spus adevărul. 
După acea întâlnire dureroasă, din scrisoarea trimisă de 
Gertrude lui Dick se poate deduce că Judith i-ar fi spus că Dick 
nu avea să-şi părăsească niciodată soţia şi nici nu avea să 
divorţeze. 


A fost îngrozitor. Nu vreau să mai trec prin aşa ceva... N-osă mă 
parasesti, nu-i aşa?... E un chin, un supliciu care nu se mai termina. 


Şi în acel moment, când Gertrude se afla pe culmile disperării, 
Dick i-a scris că se întorcea acasă. Urma să ajungă la Marsilia în 
februarie, să o viziteze pe Judith în Franţa şi apoi să meargă la 
Londra. Avea să îi trimită veşti, iar Gertrude trebuia să fie 
pregătită să vină şi ea la Londra ca să-l întâlnească. Nu avea să 
rămână mult. Se oferise voluntar „cu bucurie” pentru linia întâi 
a frontului şi urma să plece către Gallipoli. Nu aveau la 
dispoziţie decât patru nopţi şi trei zile împreună. 

Din păcate, cele mai fericite şi mai romantice momente din 
viaţa lui Gertrude au fost totodată şi cele mai amare şi mai 
dureroase. Povestea iubirii ei pasionale pentru Dick şi a iubirii lui 
pentru ea este aceea a doi oameni despărțiți constant de simţul 
ei inviolabil al onoarei, ca şi de prejudecățile vremii şi distanţele 
geografice. Cele câteva zile îndelung aşteptate petrecute în Half 
Moon Street au trecut fără ca dragostea lor să fie consumată în 
sens pur fizic. Din scrisorile tulburătoare trimise ulterior de 
Gertrude lui Dick rezultă că ea nu reuşise să-şi învingă pudoarea 
înnăscută. Voise să o facă, dar se retrăsese în ultima clipă, iar 


Dick nu insistase pentru a o determina să se razgandeasca. S-au 
întâlnit şi s-au despărţit într-un mod neconcludent şi Gertrude i- 
a trimis la Gallipoli scrisori pline de frământări şi mistuite de 
regrete în care încercase să-i explice eşecul consumării iubirii 
lor. 


Cândva voi încerca să îţi explic - teama, spaima - oh, tu ai crezut 
despre mine că sunt curajoasă. Te rog să mă înţelegi: nu mi-a fost 
teamă de consecinţe - nicio clipă nu m-am gândit la ele. Ci teama 
de ceva ce nu cunosc... De fiecare dată când teama aceasta se 
înălța in mine, mi-aş fi dorit ca tu să o înlături... Dar n-am putut să- 
ti cer să o exorcizezi. Nu am putut. E ultimul cuvânt de pe lume pe 
care l-aş rosti. Tu eşti cel care ar trebui să îl rostească... 

Nu pot să dorm - nu pot să dorm. E ora 1 dimineaţa... 

Tu şi numai tu te interpui între mine şi restul lumii... când nu mă 
aflu în braţele tale nu mă pot odihni. Viaţă şi foc, aşa mi-ai spus că 
sunt. Mă aprind şi flacăra mă arde şi mă mistuie... Dick, înţelege că 
aşa nu se poate trăi. Când totul se va termina, va trebui să 
revendici ceea ce iti aparţine... In fata lumii întregi revendică-mă şi 
ia-mă şi tine-ma în braţele tale pentru veşnicie... Urăsc să mă 
furişez aşa. Dar ca să vin cu braţele deschise către tine, asta pot să 
fac, şi trăiesc pentru asta, căci ce aş avea de pierdut? Pentru mine 
nimic altceva nu contează; respir şi gândesc şi mă mişc prin tine. 
Poţi să o faci, îndrăzneşti să o faci? Când totul se va fi terminat, 
când iti vei încheia misiunea cu bine, vei risca totul de dragul meu? 
Pentru că despre asta este vorba, totul sau nimic. Nu pot trăi fără 
tine... Dacă mori, să mă aştepţi - nu mă tem să traversez râul 
morţii şi voi veni la tine. 


Tot mai disperată, chinuită de regrete şi de gândul că Dick 
putea muri la Gallipoli, Gertrude i-a transmis un ultimatum plin 
de pasiune; 


7 martie 1915 

Sunt liniştită în privinţa împuşcăturilor şi bombardamentelor care 
te aşteaptă. Dacă va fi să pleci de pe această lume, te voi căuta şi 
te voi găsi. Dacă va fi să te caut şi dincolo de orice graniţe, o voi 
face. Dacă nu va fi nimic, aşa cum îmi spune raţiunea, atunci nimic 
să fie... Oh, dar viaţa se face mică în faţa acestui necunoscut care 
te aşteaptă... şi totuşi nu mă tem. Dacă viaţă nu va mai fi, cum va 
supravieţui focul? Dar - aşa cum bine ştii - am adunat în mine tot 
curajul de pe lume, în măsură în care omul poate fi curajos... Voi 
face tot ce îmi vei spune fără măcar să clipesc... tu poţi să faci ce 


doreşti cu ceea ce ai - ce a fost dat a fost dat, n-ai cum să ceri 
înapoi, nu te vei alege cu nimic. Şi nu încap reproşuri între noi. Îmi 
doresc să îţi fi dăruit mai mult, atâta doar că încă mai am să îţi ofer 
atât de multe. 


9 martie 1915 
Oh, Dick, scrie-mi te rog. Când voi avea veşti de la tine?... Cred, 
sper că nu mă vei abandona - că mă vei ajuta să stau dreaptă în 
faţa lumii şi că le vei spune că nu am făcut niciodată lucruri pe 
ascuns. Atunci mă vor ierta şi tu la fel - toţi cei care contează 
pentru mine mă vor ierta... Dar tu eşti cel care va trebui să spună 
asta, acum, acum ar trebui s-o spui. Pentru că eu nu o voi repeta. 


11 martie 1915 
Dacă ti-as fi dăruit mai mult, te-aş fi ţinut mai aproape, te-aş fi 
atras mai mult către mine? Mă uit înapoi şi mă înfurii la amintirea 
reticentei mele. 


12 martie 1915 
Am petrecut câteva ore minunate. Dacă ar fi să mor acum, aş 
muri fericită. Dar tu, tu nu ai obţinut ce ţi-ai dorit. 


Dick îi spusese deja că nu o va părăsi niciodată pe Judith, care 
amenintase că se va sinucide dacă o abandona, folosindu-se în 
acest scop de tuburile cu morfină din spitale. În arhivele de la 
Imperial War Museum se păstrează ultima scrisoare adresată de 
Dick mamei lui Judith, Jean Coe, în care acesta o ruga ca, în 
cazul în care avea să fie ucis, să meargă imediat la fiica ei, în 
Franţa, pentru a o ajuta să „treacă peste durere” Gertrude l-a 
asigurat că nici ea nu se temea de moarte şi a ameninţat şi ea 
că se sinucide dacă el murea. 


Când inima mea jeleşte, îmi amintesc de tuburile de morfină şi 
ştiu că există o cale de scăpare... Dacă nu voi putea să adorm în 
braţele tale, atunci voi dormi astfel. 


La plecarea spre Gallipoli, Doughty-Wylie se afla într-o mare 
dilemă. Daca îşi declara public iubirea faţă de Gertrude ar fi 
făcut-o pe Judith să sufere, iar dacă rămânea cu Judith i-ar fi 
produs lui Gertrude dureri insuportabile. Ambele amenințau sa 
se sinucidă. Dick era epuizat din pricina conflictului. 


Lordul Robert Cecil a remarcat realizările lui Gertrude in 
numai trei luni la Boulogne şi la sfârşitul lui martie a adus-o 
înapoi pentru a organiza centrala de operaţiuni a Crucii Roşii din 
Pall Mall, Londra, unde i-a cerut să adune într-un singur dosar 
toate informaţiile referitoare le fiecare militar ucis ori dat 
dispărut. 

Gertrude, deja cu trupul şi mintea istovite, s-a înhămat 
imediat la muncă alături de un personal format din 20 de 
oameni, plus patru dactilografe. Curând i s-au încredinţat şi alte 
sarcini de către Foreign Office, care a solicitat ca oamenii de la 
Crucea Roşie să preia şi informaţiile şi tabelele ce îi priveau pe 
prizonierii britanici. Scrisorile lui Gertrude au devenit mai rare şi 
mai concise. 


Boulogne, 22 martie 1915 
Sa nu spui nimănui că vin. Nu voi avea timp şi oricum nu vreau 
să mi-l pierd cu alţii. 


Pall Mall, 1 aprilie 1915, scrisoare către Chirol 
Nu ies deloc în oraş şi nu mă văd cu nimeni, pentru că stau la 
birou de la 9 a.m. până la 7 p.m... 


Pe data de 26 aprilie 1915, in chip previzibil si extrem de 
dureros, Gertrude a aflat ca Dick Doughty-Wylie murise eroic la 
Gallipoli. Cum nu îi era nici prietenă apropiată si nici rudă, nu a 
primit o înştiinţare oficială. Se pare că a auzit de vestea 
devastatoare din întâmplare la o reuniune de prânz. A rămas 
câteva clipe cenuşie la faţă, apoi s-a scuzat grăbită şi s-a ridicat 
de la masă. Fără să ştie ce face, s-a trezit acasă la sora ei 
vitregă Elsa. Cealaltă soră vitregă a sa, Molly, avea să 
consemneze ulterior; „Viaţa ei a luat sfârşit - nu mai avea niciun 
motiv să trăiască.” Căderea nervoasă pe care a suferit-o a 
împiedicat-o timp de multe săptămâni să meargă la serviciu. 
Atunci când s-a întors, într-un târziu, la muncă, era palidă şi 
vulnerabilă. Părinţii erau foarte îngrijoraţi de starea ei de 
sănătate, însă Gertrude nu a luat în seamă propunerea lor de a 
reveni la Rounton. Acum, că îşi pierduse marea iubire, viaţa ei 
se reducea la muncă. 

În iulie, Florence s-a oferit să vină la Londra pentru a-i sta 
alături la aniversarea de trei luni de la moartea lui Dick 


Doughty-Wylie. Gertrude i-a răspuns într-o scrisoare: 


E foarte drăguţ din partea ta... dar nu e cazul... Nimic nu m-ar 
putea ajuta... 


5 august 1915 
N-am cum să plec de la serviciu săptămâna viitoare. E o 
perioadă oribilă, cu mult personal nou angajat care trebuie instruit 
şi toţi fac greşeli în mod repetat. Nu am pe nimeni în mâinile căruia 
sa incredintez treburile, chiar si pentru o zi. Situaţia a devenit 
aproape intolerabilă. Urăsc schimbările. 


20 august 1915 
Toată săptămâna asta am fost îngrozitor de singură. E groaznic 
faptul că nu mai îmi place, ca altădată, să stau singură şi de 
gânduri n-am cum să fug, iar gândurile sunt şi mai înfiorătoare. 


Janet Hogarth Courtney, prietena ei de la Oxford, venită în 
Pall Mall pentru a prelua o parte din povara muncii de la Crucea 
Roşie, a notat: „Am fost profund şocată de oboseala ei mintală 
şi de descurajarea ei, chiar dacă nu lăsa ca asta să îi afecteze 
prea mult munca. Numai că nu putea să se odihnească, sau cel 
puţin aşa susţinea. Războiul o obseda şi excludea orice altă 
preocupare... Dar nu voia ca suferinţele ei personale să îi 
diminueze capacitatea de lucru. Şi-a înfruntat durerea şi a lăsat- 
o în urmă."80 

Intr-o zi, când Janet a sosit la birou, Gertrude a tras-o imediat 
deoparte pentru a-i spune că primise o scrisoare de la fratele lui 
Janet, locotenentul David Hogarth, comandant al 
detaşamentului de rezervişti al Marinei Regale de la Cairo. 
Acesta insista ca Gertrude să vină la Cairo. Îi scria că oricine era 
capabil să dea de urma soldaţilor dispăruţi, dar numai ea putea 
cartografia Africa de Nord. Gertrude a decis în acea săptămână 
să plece la Cairo. 

Adusese lumină în vieţile a sute de mii de familii, pe care le 
ajutase să se împace cu durerea pierderii pentru a merge mai 
departe. Munca depusă de ea la W&MED avea să fie 
recunoscută oficial ca fiind de nepretuit de către Înălţimea Sa 
prinţesa Christian şi ceilalţi membri ai Comitetului Executiv de 


80 Amintirile lui Janet Courtney au fost consemnate într-un articol dedicat 
lui Gertrude apărut în Worth American Review în decembrie 1926. (n.a.). 


Razboi. Cel mai incitant si mai rodnic capitol din viata ei abia 
acum se deschidea. 


POST-SCRIPTUM 
Spre sfârşitul anului 1915, o femeie purtând văl negru a fost 
văzută depunând o coroană de flori la mormântul lui Dick 
Doughty Wylie de la Gallipoli. Identitatea ei a fost mult timp 
subiect de speculaţii. Un oarecare L.A. Carlyan a relatat astfel 
faptele: 


Pe data de 17 noiembrie 1915, o femeie a păşit pe tarm la V 
Beach, devenită principala bază franceză. Se crede că a fost 
singura femeie care s-a aflat la Gallipoli în timpul campaniei. 

A părăsit râul Clyde, transformat în debarcader, a traversat 
castelul... a trecut pe lângă pereţii şubrezi şi beciurile dezgropate 
care formaseră cândva satul Sedd-el-Bahr... şi a început să urce pe 
Colina 141. S-a oprit în vârf în faţa unui mormânt izolat, împrejmuit 
cu sârmă ghimpată, a aşezat o coroană de flori pe crucea din lemn 
şi a plecat... Cel mai probabil era Lilian Doughty-Wylie... Persistă 
totuşi unele bănuieli că ar fi fost Gertrude Bell, vechea prietenă a 
lui Doughty-Wylie, care se afla la acel moment în zona. 


Doughty-Wylie a fost ucis pe 26 aprilie 191581. Unde se afla 
Judith pe 17 noiembrie? Era staționată la Saint-Valery-sur- 
Somme. Este extrem de improbabil ca armata sau serviciile 
spitaliceşti franceze să fi considerat nimerit să aducă o văduvă 
într-o zona de război. In total, 39 de Cruci Victoria au fost 
decernate eroilor de la Gallipoli, printre care se afla şi Doughty- 
Wylie, şi fiecare dintre vaduvele lor ar fi fost indreptatite să 
primească acelaşi tratament. 

Dar unde se găsea Gertrude la acel moment? Pe Sloane 
Street la numărul 95, unde îşi făcea bagajul pentru plecarea la 
Cairo, informându-şi tatăl că se aştepta să ajungă la Port Said 
joi, 25 noiembrie. Marţi, 30 noiembrie - „în dimineaţa aceasta, 
după sosire” - a scris acasă că ajunsese la Port Said în noaptea 
de joi din săptămâna precedentă, după o furtună teribilă pe 


81 Data debarcării a rămas şi acum neconfirmată. Căpitanul Eric Wheeler 
Bush, membru al Marinei Regale decorat cu Ordinul serviciului credincios şi 
Crucea pentru distincţie în zbor, autor al cărţii Gallipoli, publicată în 1975, 
susţine că data avansată pentru debarcare de către Carlyan era imposibilă 
din cauza unor furtuni puternice (n.a.) 


mare. 

Cairo se afla la mica distanta cu trenul de Port Said. 
Informaţiile cu privire la zilele si nopţile din 27, 28 şi 29 
noiembrie lipsesc din jurnalul ei. 

Biroul din Cairo era sediul unui departament de informaţii şi 
spionaj destinat expres Forţelor Expeditionare din Mediterana 
trimise la Gallipoli, iar printre membrii personalului se numărau 
prietenul ei bun David Hogarth, Lawrence, la acea vreme doar o 
cunoştinţă de-a lui Gertrude, Leonard Wooley şi căpitanul Hall. 
Era, prin urmare, înconjurată de prieteni. Ar fi avut timp să 
prindă trenul expres către Port Said, să se îmbarce pe un vas 
care transporta provizii pentru Dardanele şi să urce pe un şlep 
pentru a ajunge pe V Beach. 

Ultima scrisoare trimisă de Gertrude lui Florence înainte de 
plecarea din Londra sugerează că îi adresase anterior o 
rugăminte personală. 


Cred că este mai mult decât probabil ca în Egipt să descopăr că 
nu au pentru mine decât o sarcină ce nu mă va ţine ocupată decât 
vreo două săptămâni, aşa că e posibil să mă întorc înainte de 
Crăciun. Totul e deocamdată foarte vag. Cât despre o nouă 
expediţie, nimic nu este definitivat si cred că sunt puține şanse să 
se realizeze. [Sublinierea a fost adăugată ulterior.] 


IntruZivii 


Cu trei ani inainte de declansarea Primului Razboi Mondial, o 
întâlnire întâmplătoare la un sit arheologic din nord-vestul Siriei 
a adus împreună două dintre cele mai luminate minţi aflate la 
acel moment în Orientul Mijlociu. După această primă întâlnire 
pur formală, Gertrude Bell şi Thomas Edward Lawrence au 
demarat un duel intelectual pe care aveau să îl continue toată 
viata. Într-un comentariu apocrif cu privire la certăreţul 
Lawrence, Gertrude avea să declare că acesta „putea aprinde 
un foc într-o cameră îngheţată”. 


Urfa, mai 1911 
M-am dus acolo [Carchemish] - era la distanţă de numai cinci ore 
călare - şi m-am întâlnit cu domnul Thompson şi un tânăr pe nume 
Lawrence (are stofă de mare călător), care ştiau de câteva zile că 
urma să sosesc. 


23 mai 1911, scrisoare a lui Lawrence către mama sa 

Domnişoara Gertrude Bell ne-a vizitat duminica trecută şi i-am 
arătat toate descoperirile noastre, iar ea ne-a povestit despre ale 
ei. Ne-am despărţit afirmându-ne stima reciprocă, însă ea i-a spus 
lui Thompson că metodele lui de excavare erau preistorice, aşa că 
a trebuit să-i închidem gura făcând paradă de eruditia noastră. A 
fost purtată (timp de cinci minute) prin arhitectura bizantină, 
cruciată, romană, hitită şi franceză... şi prin folclorul grecesc, 
arhitectura asiriană si etnologia mesopotamiană (de către 
Thompson); ceramica preistorică şi lentilele telefoto, tehnicile 
lucrăturii în bronz şi metal, Meredith, Anatole France şi 
octombrişti...; mişcarea Junilor Turci, status constructus în arabă, 
preţul cămilelor de călărit, obiceiurile de înmormântare la asirieni şi 
metodele germane de excavare la calea ferată către Bagdad 
(Thompson). Toate acestea au servit mai mult drept hors d’oeuvre, 
iar când am terminat (ea devenind pe parcurs tot mai 
respectuoasă), ne-am stabilit fiecare din noi şapte sau opt teme de 
discuţie asupra cărora am chestionat-o. S-a bucurat ca dupa o ora 
şi jumătate să ia ceaiul, iar la plecare i-a declarat lui Thompson că 
admira felul în care condusese el săpăturile şi că era de părere că 
noi am reuşit să scoatem la lumină tot ce merita; s-a arătat în mod 
special impresionată de exhaustivitatea însemnărilor noastre. 
Reciproca este la fel de valabilă. La început a fost realmente greu 
de mulţumit, lucru explicabil, având în vedere că venea direct de la 


excavatiile germane de la Kalaât Shirgat... Săpăturile noastre sunt, 
sper eu, mai precise, desi poate mai putin perfecte ca tehnica... 
Lucru pe care i l-am dovedit, făcând-o să cada pe gânduri, dar 
impresionând-o cu certitudine. Este o apariţie plăcută. Are în jur de 
36 de ani®? şi nu e frumoasă (poate doar dacă şi-ar acoperi capul cu 
un văl). Ar fi neplăcut dacă ne-ar dezvălui metodele de excavare în 
vreo carte. Dar nu cred că o va face. 


Într-o scrisoare adresată lui David Hogarth, prietenul lui 
Gertrude si arheologul-sef al şantierului arheologic de la 
Carchemish, absent la sosirea ei, Lawrence a descris-o pe 
Gertrude în culori mai flatante: „Gerty s-a întors la ea în cort ca 
să se culce. Ne-a impresionat şi, în plus, am remarcat că este o 
femeie curajoasă.” 

La declanşarea războiului, T.E. Lawrence a fost trimis în 
calitate de locotenent de armată să lucreze la noul Birou al 
Serviciilor Secrete din Arabia cu sediul la Cairo, care urma să 
coordoneze informaţiile furnizate de circa 16 departamente 
diferite ale guvernului britanic, de la Khartoum la Londra şi 
Delhi. Curând, Gertrude - purtând acum titlul onorific de 
domnişoara maior Bell - a fost trimisă la acelaşi birou din Cairo 
pentru a deprinde şi analiza politicile arabe în toată 
complexitatea lor. 

In multe privinţe, cei doi se asemănau. Ambii absolviseră cu 
notă maximă Istoria la Oxford, erau poligloti şi arheologi 
pasionaţi, şi amândoi nutreau o afecţiune înnăscută faţă de 
arabi. Aşa după cum avea să remarce prietena ei Janet Hogarth, 
Gertrude „simţea deşertul cu toată imaginaţia unui poet; o 
atrăgea către inima lui aşa cum îl atrăsese mai înainte pe 
Doughty®?, solitarul şi poetul, şi cum avea să îl atragă mai târziu 
pe Lawrence”. Gertrude vorbea araba cu mult mai bine decât 
Lawrence şi stăpânea de asemenea alte câteva limbi din 
Orientul Mijlociu. Călătorise mai mult, ştia să facă observaţii pe 
teren şi avea experienţă în cartografiere. Lawrence, care nu 
dispunea de mijloacele ei financiare şi nu se bucura de acelaşi 
statut ca ea printre şeicii deşertului, nu fusese încă acceptat de 
ei ca fiindu-le egal. Lucrul unic pe care îl aducea Gertrude în 
rândurile personalului inteligent, cu experienţă în călătorii al 


32 Gertrude avea de fapt 42 de ani la momentul acela. (n.a.). 
83 Celebrul autor al volumului Arabia Deserta. (n.a.). 


Biroului Arab, nu consta atat din cunostintele sale enciclopedice 
cu privire la triburi, ci în prospetimea informaţiilor - nu trecuseră 
decât 18 luni de când revenise în Marea Britanie după expediţia 
de la Hayyil. 

Cairo era plin de prieteni şi cunoştinţe care i-au facilitat 
probabil lui Gertrude vizita la mormântul lui Doughty-Wylie de la 
Gallipoli. Erau prezenţi David Hogarth; Leonard Wooley, şeful 
Biroului serviciilor secrete de la Port Said; şi căpitanul Hall, 
însărcinat cu supravegherea lucrărilor la calea ferată. Li se 
alătura Aubrey Herbert, fiul contelui de Carnarvon, pe care 
Gertrude îl cunoştea de 12 ani şi care, cu limba turcă pe care o 
stăpânea la perfecţie, reprezenta un element util în schema de 
personal a biroului. Şi, în fine, mai era şi Sir Ronald Storrs, cel 
mai antrenant personaj din acel cerc de oameni sclipitori, un 
lingvist desăvârşit, capabil să facă să râdă cu lacrimi pe oricine, 
indiferent de naţionalitate, adresându-i-se în limba lui maternă. 

Şi, desigur, nu îl putem omite pe Lawrence, în vârstă de 27 de 
ani, faţă de cei 47 ai lui Gertrude, un bărbat care nu asculta 
decât de propriile lui reguli şi sursă inepuizabilă de neplăceri 
pentru armată. Dezordonat, inteligent, egocentrist, obişnuia ca 
în afara orelor de program să poarte mantale şi veste brodate. 
Lawrence era fiul nelegitim al unui baronet irlandez scăpătat şi 
al guvernantei copiilor acestuia şi adoptase numele de 
Lawrence, prezentându-se însă ulterior succesiv drept Lawrence 
al Arabiei, pilotul John Hume Ross şi soldatul Thomas Edward 
Shaw. 

Cu adaosul inspirat al celor doi noi recruți, biroul din Arabia si- 
a stabilit ca obiectiv să depăşească prin gândire şi activitate 
strategia militară britanică ce eşuase în tentativa de a-i înlătura 
pe turci din Sinai, Palestina şi Arabia. Membrii biroului 
considerau că o revoltă arabă contra turcilor era fezabilă, idee 
contrară politicii oficiale. Constienti de misiunea subversivă pe 
care şi-o asumaseră, ei s-au autointitulat „Intruzivii”. 

Gertrude, care fuma ţigară de la ţigară pe parcursul 
şedinţelor, avea un punct de vedere diferit de cel al militarilor. 
Arta modernă a războiului, bazată pe conceptul de disciplină, 
esuase deja pe trei fronturi, susţinea ea. Intelegerea deplină a 
situaţiei în care se găseau, ca şi claritatea şi puterea de 
convingere de care ea a dat dovadă în prezentarea problemelor 
de o enormă complexitate cu care se confruntau au dus la 


punerea în practică a planului lui Lawrence de „a ajunge în Siria 
via Hedjaz în numele şerifului... a înainta rapid drept către 
Damasc şi a le scoate francezilor din cap orice speranţă de a 
stăpâni Siria”. Cunostintele pe care Gertrude le poseda cu 
privire la metodele folosite de arabi tn razboaie au reprezentat o 
adaugire bine-venita la determinarea colectiva a biroului de a 
merge inainte. Gertrude era probabil singura dintre colegi care 
participase efectiv la un ghazu şi se poate presupune că s-a 
implicat în discuţiile referitoare la finanţarea insurecției, tăierea 
legăturilor pe calea ferată, deturnarea transporturilor cu provizii, 
încurajarea actelor de terorism şi a războiului de gherilă. Intr-o 
emisiune radio difuzată în 192784, Lawrence a recunoscut că îi 
datora mult lui Gertrude în privinţa Revoltei Arabe. 

Se spera ca prin combinarea acţiunilor de strângere a 
informaţiilor şi de analiză a acestora să se ajungă la o politică 
capabilă să îi ridice pe arabi împotriva turcilor, aliaţi puternici ai 
Germaniei. Gertrude avea sarcina de a identifica triburile, aliaţii 
şi duşmanii lor, şi de a cartografia drumurile prin deşert, 
fântânile şi cărările de munte, apelând la însemnările 
meticuloase din jurnalele sale. Scrisorile către familie s-au rărit 
şi nu conţineau informaţii despre munca ei de la birou, acestea 
fiind secrete. În schimb, a demarat corespondențe care aveau 
să dureze toată viaţa ei cu oameni politici importanţi, pe mulţi 
dintre ei cunoscându-i personal, ca de exemplu Sir Robert Cecil, 
fost şef al Crucii Roşii pe vremea când ea lucrase pentru această 
organizaţie şi care devenise între timp subsecretar de stat 
pentru afaceri externe. 


Cairo, 20 decembrie 1915, scrisoare către Sir Robert Cecil 

Stimate Lord Robert, 

Este o uşurare să vă pot expedia această scrisoare prin 
intermediul valizei diplomatice, căci altfel nu aş putea să discut 
decât despre vreme şi sănătatea mea, ambele în stare prea bună 
pentru a necesita vreun comentariu. Am fost trimisă aici pentru a 
lucra pe problemele Arabiei, ale triburilor şi geografiei locului; 
intenţionăm să scoatem un fel de catalog al triburilor, acordând o 
atenţie specială numărului de membri şi afiliaţiilor politice, precum 
şi o nouă ediţie a hărţii. Nu ştiu în ce măsură vor fi folosite de către 
cineva, dar ce pot să vă spun este că învăţ eu însămi multe lucruri, 


84 interviu luat de Elizabeth Robins în 17 septembrie 1927. (n.a.). 


fapt care ma încântă, cu atât mai amuzantă fiind situaţia in care 
informaţiile le obţinem de la arabii care se întâmplă să se afle aici. 
Am ajuns să ne împrietenim treptat; vin şi stau de vorbă cu mine 
ore în şir şi pe parcursul conversatiei eu corectez nume de locuri si 
de triburi şi aud cu aceste ocazii de popoare îndepărtate sau mai 
apropiate care până acum n-au fost pentru noi decât nişte umbre. 
Telegramele primite de la Aden sau Basrah aduc şi ele informaţii 
noi - după cum vă închipuiţi, le primesc cu mare plăcere. Vom 
sfârşi prin a produce ceva ce, deşi va fi plin de erori, va sta la 
temelia viitorului. Pentru moment nu avem ce altceva să facem; 
batem pasul pe loc, şi nu cu foarte mare succes, mă tem, în 
Mesopotamia, şi aşteptăm ca turcii să atace Canalul. Noutăţile din 
Siria sunt lamentabil de puţine, şi nici acelea foarte valoroase. Se 
pare că înainte de a veni aici se vor ocupa de Mesopotamia, şi din 
acest punct de vedere Egiptul are noroc, căci până în urmă cu trei 
săptămâni nu se făcuseră niciun fel de pregătiri pentru a-i înfrunta, 
iar trupele staționate aici sunt formate din soldaţi australieni 
insuficienti numeric, slab antrenați şi destul de dezorganizati. Este 
aproape incredibil faptul că ne-am asumat un asemenea risc - 
incredibil pentru inamic, să sperăm. Negocierile cu şeriful au fost 
totuşi conduse cu dibăcie, şi atâta timp cât îl vom ţine sub 
presiune, nu avem a ne teme de o revoltă religioasă puternică. El 
este singura persoană capabilă să ridice un jehad - turcii, care 
acţionează instigati de germani, vor fi la fel de putin convingători 
anul acesta precum au fost anul trecut. Intrebarea care se pune 
este dacă vom reuşi să-l ţinem sub presiune. Din informaţiile pe 
care le detinem, se pare că şeriful a dobândit o poziţie absolut 
remarcabilă în Arabia, însă puterea sa este de natură morală, nu 
militară, iar dacă turcii vor ataca Siria, vor fi în măsură să exercite o 
presiune asupra lui la care el nu va rezista, aşa încât nu e deloc 
improbabil să cedeze în faţa acelui aliat al guvernului otoman care 
este „climatul”. Între timp, suntem împiedicaţi în acţiunile noastre 
de către Franţa şi India, aşa cum bine ştiţi. Şeriful refuză, pe bună 
dreptate după părerea mea, să ia în discuţie problema arabă altfel 
decât în contextul înfiinţării de aşezări. Are dreptate, deoarece 
deşertul nu asigură subzistenta oamenilor şi prin urmare cei care 
deţin pieţele în provinciile cu pământuri cultivate deţin în fapt 
controlul asupra nomazilor şi locuitorilor din oaze. Şeriful s-a arătat 
rezonabil. Probabil că am putea ajunge la un acord cu el, dar nu pe 
baza abandonării în totalitate a Siriei - iar pretenţiile emise recent 
de Picot extind Siria franceză de la Mediterana până la Tigru. Ar fi 
înţelept să le dăm francezilor mult spaţiu de manevră; atunci când 
vor lua în considerare dificultăţile administrării unei Sirii atât de 
vaste, nu este improbabil să ajungă la concluzia că afacerea le 


depăşeşte puterile. Însă acordarea unui spaţiu mare de manevră 
presupune timp şi tocmai timpul ne lipseşte. O mişcare arabă de 
amploare, dacă ar fi să se iniţieze aşa ceva, i-ar alunga pe francezi 
din Africa de Nord la fel de sigur pe cât ne-ar alunga pe noi din 
Egipt. Cred că vor trebui să se mulţumească în acest caz cu 
Alexandretta şi Cilicia (pământ bun, port bun) şi desigur cu Libanul, 
la care nu vor renunţa - cred că şi cu Beirutul. Partea discutabilă a 
acestei argumentari constă în aceea că arabii nu se pot 
autoguverna - nimeni nu este mai convins de asta decât mine - iar 
când vor apela la noi pentru ajutor şi consiliere (ceea ce vor face), 
francezii nu vor privi demersul lor în mod favorabil. Totuşi, poate că 
nu ar trebui să privim aşa de departe, iar necesitatea imediată este 
aceea de a-i convinge să aprobe un compromis acceptabil şi de 
către partea arabă, comparativ cu pericolul cu care altfel ne-am 
confrunta cu toţii. Cât despre problema spinoasă a Indiei, 
retragerea în Mesopotamia ar putea determina guvernul indian să- 
şi revizuiască atitudinea. Mesopotamia este o chestiune mult mai 
puţin complicată decât Siria; se află cu decenii în urma Siriei în 
privinţa culturii, iar mişcarea unionistă arabă este abia la începuturi 
acolo. Nu vom putea anexa niciuna din cele două provincii, Basrah 
şi Irak, însă nimeni nu va avea de obiectat dacă ne vom asuma 
administrarea lor, cu condiţia neinstituirii în aceste zone a unei 
birocratii de tip indian. Colonizarea trebuie făcută cu mare grijă şi 
delicateţe. Aş putea să elaborez mai mult asupra acestor chestiuni 
dar n-o voi face! Probabil ca aţi ajuns deja la capătul rabdarii si, 
dacă stau şi mă gândesc, chiar nu ştiu ce v-ar face sa acordati din 
timpul dumneavoastră preţios unor opinii formulate oarecum în 
pripă cu privire la politica din Orientul Apropiat. 


Cairo, 3 ianuarie 1916 
...Compilarea informaţiilor cu privire la triburi a început să prindă 
contur... Îmi place foarte mult ceea ce fac... Abia dacă mă pot 
desprinde de lucru... Am început să mă simt în largul meu ca ofiţer 
de stat-major! Ce amuzant, nu-i aşa? 


Lawrence, pe de altă parte, ardea de nerăbdare să scape de 
corvoada cartografierii, faţă de care adoptase o atitudine frivolă. 
Aşa precum el însuşi a recunoscut în legătură cu harta 
drumurilor şi fântânilor din Siria pe care o trasa, „o parte 
conţinea informaţii corecte, iar restul le-am inventat”. Se temea 
ca într-o bună zi nemesisul să îl aştepte: avea să i se spună să 
îşi croiască drum fără a avea asupra lui altceva decât propria 
hartă. 


Guvernul indian, condus de viceregele lord Hardinge, a ramas 
neclintit in determinarea sa de a-si extinde autoritatea in Arabia 
şi a anexa Mesopotamia. Gertrude, care îl întâlnise pentru prima 
oara pe Hardinge cu aproape 30 de ani inainte, a fost trimisa la 
Delhi intr-o misiune politica, aceea de a sustine punctul de 
vedere al Intruzivilor. 


Cairo, 24 ianuarie 1916 

Între India si Egipt există multă frictiune cu privire la problema 
arabă, ceea ce atrage după sine necesitatea absolută a unei 
cooperări între departamentele de informaţii secrete ale celor două 
tari, şi cu cât divergentele vor persista, cu atât situaţia se va 
înrăutăţi. Desigur, e absurd; suntem cu toţii oameni bine 
intenţionaţi, care ne dăm toată silinta, însă ei nu înţeleg cum arată 
Arabia privită dinspre Occident şi îndrăznesc să spun că noi nu 
înţelegem cum arată privită dinspre Orient. 

Aşa că voi pleca la drum - nu ştiu cu ce se va solda demersul 
meu, dar oricum merită încercat şi voi avea multe de aflat, căci 
sper că mă vor lăsa să cercetez dosarele lor arabe pentru a vedea 
ce informaţii aş putea adăuga celor pe care deja le detinem. Cred 
că îmi vor plăti călătoria, dar chiar şi dacă nu o vor face, voi merge 
pe cont propriu, pentru că sunt convinsă că e un lucru bun - caz în 
care vei înţelege de ce banca este chemată să îmi onoreze un cec 
pe o sumă consistentă emis de P&O Company. Mă aştept ca să 
aprobi cheltuiala, ca de fiecare dată! Vrem să infiintam aici un Birou 
permanent pentru Orientul Apropiat, care să continue să 
funcţioneze şi după terminarea războiului - ar fi de nepretuit; însă 
cel mai probabil nu va putea opera în mod adecvat decât cu 
condiţia de a se bucura de înţelegerea şi sprijinul Indiei, şi aceasta 
este chestiunea cea mai importantă pe care intentionez să o discut 
cu viceregele. 


Ajunsă la Delhi, Gertrude a fost primită cu căldură de 
vicerege, care i-a ascultat cu atenţie argumentele şi a trimis-o la 
Basra, centrul activităţilor militare din Mesopotamia la acel 
moment, când armata se pregătea să pornească spre nord 
pentru a-i izgoni pe turci din Bagdad. A prevenit-o că personalul 
militar şi al serviciilor secrete avea să se opună vehement 
acceptării pe poziţii de egalitate a unei femei. Avea să fie 
detaşată pe lângă statul-major al generalului Sir Percy Lake, 
fără însă a i se recunoaşte rangul şi funcţia şi fără a fi plătită. 

Hardinge i-a scris lui Sir Percy Cox, comisarul politic, 


avertizându-l să o ia pe Gertrude în serios. Dacă Gertrude ar fi 
putut citi scrisoarea, ar fi izbucnit, fără îndoială, în râs: „Este o 
femeie remarcabil de inteligentă. Are minte de bărbat.” 

Chiar dacă deţinea rangul onorific de maior, atitudinea 
militarilor la sosirea ei poate fi cel mai bine rezumată de o 
remarcă a generalului Sir George MacMunn, inspectorul-şef al 
comunicaţiilor din Mesopotamia, care a caracterizat-o drept „o 
hermafrodită plată ca o scândură”. În scrisorile trimise acasă, 
Gertrude mărturisea cât de sătulă era de asemenea manifestări 
misogine şi de faptul că era permanent nevoită să-şi 
dovedească aptitudinile şi cunoştinţele. 


Basra, 18 martie 1916 
„„Dacă aş pleca, nu ar avea nicio importanţă, iar daca aş 
rămâne, la fel, nu ar conta. 


Basra, 12 iunie 1916 
Nu mi-e deloc uşor aici - cândva o să vă povestesc. Dar cu cât 
este mai dificil, cu atât simt că trebuie să rămân. 


Cox a ţinut cont de sugestiile din scrisoarea lui Hardinge şi a 
decis să o arunce pe Gertrude în ghearele lupului. A aranjat un 
prânz între ea şi generalii Lake, Cowper, Money şi Offley Shaw, 
care o priviseră până atunci drept o femeiuşcă ce călătorise 
ceva la viaţa ei. 

Din scrisoarea trimisă de Gertrude acasă rezultă clar că îi 
surprinsese şi impresionase pe comeseni. 


Basra, 9 martie 1916 

Astazi am luat masa cu toti generalii... si drept rezultat am fost 
mutată imediat, cu tot cu hărţile si cărţile mele, într-o veranda 
splendidă cu o cameră răcoroasă în spate, unde stau şi lucrez cât e 
ziua de lungă. Il am drept coleg pe căpitanul Campbell Thompson, 
ex-arheolog... care e încântat să beneficieze, mulţumită mie, de 
schimbările intervenite la locul de muncă, căci pe timpul zilei 
stăteam în dormitorul colonelului Beach... un aranjament nu foarte 
convenabil nici pentru noi, nici pentru el. 


Curând, Gertrude a fost urmată la Basra de Lawrence şi 
Aubrey Herbert, aflaţi într-o scurtă deplasare de la Cairo făcută 
cu scopul de a pune capăt asediului de la Kut, unde 11.000 de 


soldaţi britanici fuseseră abandonaţi si mureau de foame, 
Lawrence şi Herbert fuseseră autorizaţi să ofere turcilor până la 
2 milioane £ (189.000.000 $ actualizati cu IAPC) pentru ridicarea 
sediului. Era un demers degradant, lipsit din start de sorţi de 
izbândă. 


Basra, 9 aprilie 1916 

Săptămâna aceasta a fost mult insufletita de sosirea domnului 
Lawrence, trimis aici din Egipt ca ofiţer de legătură. Am discutat 
îndelung şi am făcut planuri ample de guvernare a universului. 
Mâine va urca pe râu în amonte, acolo unde bătălia s-a încins în 
zilele acestea... Şi cine credeţi că este ofiţer politic aici? Aubrey! 
omniprezentul Aubrey. O, ce bucurie să-l revăd! Când eşti 
înconjurat de necunoscuţi te simţi aşa de singur. Asta chiar dacă 
domnul Lawrence s-a dovedit a fi o adevărată mană cerească. Noi 
doi vorbim măcar aceeaşi limbă. 


Cu toate că Gertrude şi Lawrence nu au ajuns să fie prieteni 
apropiaţi, întâlnirile lor ocazionale în calitate de colegi uniţi în 
misiunea de a oferi arabilor un minim grad de autodeterminare 
s-au dovedit a fi de mare însemnătate. Vizita descrisă de 
Gertrude a însemnat aproape două săptămâni petrecute 
împreună, timp în care au putut discuta despre multe aspecte 
ale viitorului Orientului Mijlociu. judecând după datele acestor 
conversații, se pare că la întoarcerea la Cairo, Lawrence l-a 
convins pe generalul Edmund Allenby să sprijine revolta arabă. 
Intenţia subversiva a lIntruzivilor, aceea de a se infiltra pe 
coridoarele puterii pentru a încuraja apariţia noii lumi arabe, a 
fost astfel pusă în practică. În ianuarie 1917, Lawrence şi Faisal, 
unul dintre fiii şerifului de la Mecca, şi-au început marşul 
triumfal către nord cu armatele arabe. Căderea Damascului în 
mâinile lor a însemnat sfârşitul Imperiului Otoman. Un armistițiu 
a fost semnat şi în 1919 a fost convocată Conferinţa de pace de 
la Paris, ce va avea loc la Versailles. 

Numită Comandor al Imperiului Britanic (CBE), Gertrude s-a 
stabilit la Bagdad, unde a lucrat, nu foarte mulţumită de 
situaţie, pentru A.T. Wilson, care se străduia cu greu să facă faţă 
rolului de comisar civil în exerciţiu. Gertrude, care fusese 
promovată în funcţia de secretar pe problemele Orientului în 
perioada sefiei lui Cox, s-a trezit ca responsabilitatile i-au fost 
restrânse de Wilson după plecarea lui Cox la post la Teheran. Ea 


a participat la Conferinţa de pace de la Paris pentru a pleda în 
favoarea popoarelor abandonate de imperiul turc în 
Mesopotamia, lipsită acum de hotare, identitate sau guvern. 

Dintre liderii obosiţi ai lumii adunaţi la Paris, cei mai 
importanţi participanţi erau preşedintele american Woodrow 
Wilson, prim-ministrul britanic David Lloyd George şi omologul 
său francez Georges Clemenceau. Insă toţi ochii au stat atintiti 
asupra a două figuri de anvergură internaţională: primul era 
Lawrence, îmbrăcat uneori complet în haine arăbeşti, alteori 
doar cu un keffiyeh peste uniforma de armată, numit consilier al 
distinsului şi charismaticului emir Faisal, fiu al şerifului Hussein, 
al doilea personaj aflat în centrul atenţiei. Toţi cei prezenţi erau 
cu siguranţă la curent cu povestea glorioasă a marşului epic al 
lui Faisal până la Damasc în fruntea a 10.000 de membri ai unor 
triburi, cu cucerirea Aqabei şi înaintarea spre nord prin 
intermediul exclusiv al acelor atacuri teroriste descrise de 
Gertrude la Cairo. Au urmat triburi după triburi subjugate, până 
la marsul final asupra Damascului, unde Faisal a arborat steagul 
Hejazului pe 3 octombrie 1918. 

In cele din urmă, Lawrence a prezentat-o pe Gertrude lui 
Faisal. Gertrude a stat ore în şir la discuţii cu emirul în timp ce 
acesta îi poza lui Augustus John® şi pe măsură ce timpul trecea, 
admiraţia şi respectul ei faţă de el au crescut. Faisal combina 
aerul poruncitor cu o aură mistică, aşa cum se aşteptase ea, 
însă a surprins-o cu căldura şi umorul său şi cu stăpânirea la 
perfectie a limbilor engleză şi franceză. Războinic veteran la cei 
30 de ani ai săi, el a fermecat-o, la fel cum îl fermecase şi pe 
Lawrence, cu aerul său gânditor şi expresia melancolică. 
Gertrude şi Lawrence dezaprobau nepăsarea cu care era tratat 
de majoritatea liderilor prezenţi la conferinţă. Faisal nu fusese 
invitat oficial însă fusese trimis de tatăl său, Hussein, pentru a 
lua cuvântul în favoarea instaurării unui guvern arab 
independent în Orientul Mijlociu. Ajuns la Paris, acreditările nu i- 
au fost luate în consideraţie, în ciuda eforturilor lui Lawrence. 
Situaţia ingrată în care s-a aflat i-a unit pe Lawrence şi Gertrude 
mai mult ca oricând: cei doi s-au implicat profund ca garanti ai 
promisiunii de independenţă care le fusese făcută arabilor în 
schimbul revoltei tribale triumfătoare asupra turcilor. 


35 Augustus John a închiriat un atelier la Paris pentru a picta portretele 
figurilor-cheie participante la conferinţă (n.a.). 


Hotel Majestic, Paris, 7 martie 1919 
Între timp am trimis după col. Wilson la Bagdad şi domnul 
Hogarth la Cairo - cel din urma la sugestia mea - iar cand vor sosi 
le voi propune sa constituim un bloc solid al Orientului Apropiat 
care sa îl includă si pe domnul Lawrence, pentru a prezenta o 
opinie unitară. Au insistat cu toţii să rămân si pentru moment cred 
că aici e locul meu. 


Paris, 16 martie 1919 

Astăzi am luat prânzul într-o atmosferă foarte plăcută cu lordul 
Robert şi T.E. Lawrence... Cred că lordul Robert este figura 
proeminentă a Conferinţei, iar T.E. Lawrence cel mai pitoresc 
personaj. Cu cel din urmă îmi petrec cea mai mare parte a 
timpului... 


Paris, 18 martie 1919 

Am stat toată dimineaţa în biroul lui Sir Arthur Hirtzel8f... 
culcuşită cât mai aproape de ţevile cu apă caldă şi am scris câteva 
pagini de comentarii pe marginea plângerilor francezilor cu privire 
la comportamentul nostru în Mesopotamia. In viata mea nu am citit 
ceva mai absurd - serios vorbind, poporul acesta chiar mă 
şochează. T.E. Lawrence şi cu mine am aranjat să luăm prânzul 
împreună. În timp ce stăteam în hol, a intrat lordul Milner®?, Domnul 
Lawrence mi-a spus: „Du-te şi invită-l să ia masa cu noi.” Mi-am 
adunat curajul şi m-am dus să-l invit; a acceptat şi ne-am întreţinut 
timp de o oră în mod plăcut şi cât se poate de neoficial, schimbând 
informaţii utile. Ne-a spus mai multe lucruri interesante... însă cum 
ne-a cerut să nu îl cităm în calitatea oficială pe care o deţine, nu voi 
intra în detalii. L-am asigurat că toţi oamenii cu care luăm noi masa 
sunt indiscreţi. Domnul Lawrence este cel care, am impresia, da 
tonul la discuţiile acestea cu cărţile pe masă. 


Gertrude şi Lawrence s-au numărat printre cei invitaţi la un 
dineu şi o întâlnire cu presa franceză organizate de Henry 
Wickham Steed, editor la The Times, şi de Chirol, bunul prieten 
al lui Gertrude. 


26 martie 1919 


86 Sir Arthur Hirtzel provenea din mediul academic şi îndeplinea la acel 
moment funcţia de consilier superior pe lângă Biroul din India. (n.a.). 
87 Lordul Alfred Milner era secretar la Ministerul Coloniilor. (n.a.). 


Dupa dineu, T.E.L. [T.E. Lawrence] a explicat in detaliu relatia 
actuala dintre Faisal si sirienii sai, pe de o parte, si Franta pe de 
alta, conturând programul unui posibil acord realizat fără întârziere, 
tergiversarea fiind principalul neajuns al propunerii de înfiinţare a 
unei comisii. A făcut-o într-un mod admirabil. Farmecul, simplitatea 
şi sinceritatea de care a dat dovadă au produs o puternică impresie 
şi au convins auditoriul. Intrebarea care se pune este daca nu e 
prea târziu pentru a convinge Quai d'Orsay şi pe Clemenceau şi 
despre asta discutăm acum. 


În timp ce Lloyd George sprijinea dreptul arabilor la 
autodeterminare prin intermediul lui Faisal, domnul Picot din 
Franţa a declarat că aranjamentele prealabile ale britanicilor cu 
arabii nu aveau nimic de-a face cu Franţa şi a anunţat că dacă 
ţării sale avea să i se acorde mandatul pentru Siria, pretenţiile 
lui Faisal aveau să fie ignorate. Faisal a părăsit Parisul profund 
dezamăgit şi la momentul cuvenit Siria a intrat sub mandat 
francez. Faisal fusese trădat. Naţionaliştii arabi i-au sfidat pe cei 
90.000 de soldaţi francezi stationati în Siria şi l-au ales pe Faisal 
rege. Domnia lui, atât de promițătoare şi binemeritată, nu a 
durat decât trei luni şi primul experiment arab în 
autodeterminare a sfârşit călcat în picioarele cu bocancii de 
armata franceză. 


În iulie 1920, Gertrude a devenit tot mai îngrijorată de 
atitudinea superiorului ei temporar, A.T. Wilson, fata de 
insurgentele mesopotamiene. Întârzierile lui interminabile în 
luarea deciziilor legate de graniţe şi a poziţiilor politice au aprins 
nemulţumirile, pe care „A.T.” le-a tratat în mod eronat, neluând 
în considerare negocierile mai diplomatice duse de Gertrude cu 
triburile şi apelând la metode punitive pentru a înăbuşi 
revoltele. În aceeaşi perioadă, Lawrence a înfuriat-o pe Gertrude 
acuzând public administraţia britanică în Irak. 


Bagdad, iulie 1920, scrisoare către Lawrence 
Ce ciudate mijloace de comunicare [ziarele] ţi-ai ales pentru a-ţi 
exprima opiniile... Însă indiferent ce mijloace ai alege, sunt în mare 
măsură de acord cu afirmaţiile tale. 


27 iunie 1920 
| Ceea ce mă enervează cel mai tare sunt mizeriile servite 


| publicului britanic despre noi. 


5 septembrie 1920 

Prostiile pe care T.E. Lawrence le debiteaza în ziare nu fac decât 
sa ingreuneze si mai mult lucrurile. Discutiile privitoare la ridicarea 
a două divizii de armată arabă nu au sens. In afară de ofiţeri, nu 
dispunem de nimic altceva. In timpul războiului, am reuşit cu 
intermitențe si multe presiuni să adunam detaşamente de muncă - 
până la 20.000 de oameni. Toată lumea e de acord că scăderea 
populaţiei agrare a fost mai mult decât putea suporta ţara... N-ai 
cum să construieşti o armată în mai puţin de cinci ani... 

Nu înţeleg de ce biroul din India lasă prostiile apărute în ziare să 
treacă fără a răspunde. T.E.L. e iarăşi de vină: atunci când susţine 
că am impus limba engleză asupra ţării, nu e decât o minciună, iar 
el o ştie prea bine. Toate documentele oficiale sunt redactate în 
arabă; în şcoli, tribunale, spitale nu se foloseşte altă limbă. Şi este 
pentru prima oară de la căderea dinastiei abbaside când aşa ceva 
se întâmplă... 

In mare parte suferim din cauza unor circumstanţe asupra cărora 
nu avem niciun control. Răspândirea furibundă a nemulțumirilor 
naţionalismului din Siria şi a islamismului din Turcia s-a dovedit 
probabil a fi prea mult pentru noi, oricât am fi privit în perspectivă; 
dar asta nu ne scuză orbirea... 

Sunt nevoită să-l contrazic din nou pe T.E. Lawrence. El susţine 
că arabul are caracter, dar îi lipseşte inteligenţa. Este exact invers. 
Arabul este foarte inteligent şi ceea ce îi lipseşte este caracterul; şi 
tocmai asta este ceea ce o putere mandatată este chemată să 
aducă. In măsura în care se poate... 


19 septembrie 1920 

Faptul că ne facem într-adevăr vinovaţi iniţial de o greşeală face 
dificil răspunsul la scrisori precum cele ale lui T.E. Lawrence. Eu 
consider că astfel de mesaje sunt de natură să inducă în eroare, 
dar pentru a-ţi da seama de asta trebuie să fii familiarizat nu numai 
cu istoria ultimilor doi ani, ci şi cu ţara şi oamenii ei, şi asta în afara 
afacerilor noastre cu ei, şi din acest motiv îmi doresc aproape cu 
disperare să ofer publicului din Anglia varianta corectă. Nu-mi vine 
să cred că T.E.L. nu cunoaşte problemele şi de aceea îl consider 
vinovat de păcatul impardonabil al înşelării cu bună ştiinţă. Şi aşa 
în ţara aceasta ne aşteaptă o sarcină dificilă; el o face şi mai dificilă 
încercând să-i convingă pe oameni că este uşoară. Cum ar putea fi 
uşoară când ceea ce ti se cere este să reconciliezi opiniile şi 
idealurile unei populaţii tribale care nu şi-a modificat deloc 


concepţiile în ultimii 5.000 de ani cu cele ale unei cete de politicieni 
urbani nemiloşi si intoleranti, care te blameaza pentru că nu 
infiintezi universitati?... 

Si T.E.L. îşi permite să discute despre două divizii de armată, de 
parcă s-ar putea crea aşa ceva peste noapte. De unde banii? 


Lawrence si Gertrude fuseseră în egală măsură socati şi 
înfuriaţi de umilirea lui Faisal şi de desconsiderarea tuturor 
promisiunilor care îi fuseseră făcute în schimbul preluării 
victoriei sale de către Aliați. Ambii doreau să îşi aline 
sentimentul de culpabilitate pentru cele petrecute şi în martie 
1921, la Conferinţa de la Cairo, li s-a oferit o ultimă sansa. 

Spre marea uşurare a lui Gertrude, în octombrie 1920, Sir 
Percy Cox şi-a reluat postul de Inalt Comisar pentru lrak. După 
numai cinci luni, Churchill - devenit secretar la Ministerul pentru 
Colonii - i-a convocat pe oficialii britanici din Irak la Cairo pentru 
o întâlnire care avea să dureze 10 zile, începând din 12 martie 
1921. Lawrence era prezent în calitate de consilier special la 
minister. Printre figurile de seamă adunate acolo s-a numărat şi 
Cox, cu echipa sa de şase oameni condusă de Gertrude, 
mareşalul de aviaţie Hugh Trenchard, expertul în informaţii şi 
contrainformaţii Sir Kinahan Cornwallis, generalul-maior Sir 
Edmund Ironside şi A.T. Wilson. Principala sarcină a lui Churchill 
era aceea de a reduce cât mai substanţial factura de 37 de 
milioane £ (2,374 miliarde $ actualizati cu IAPC) plătită de 
contribuabilii britanici pentru controlul militar asupra Orientului 
Mijlociu. 

Gertrude şi-a început activitatea la Cairo prin a-l lua la rost pe 
Lawrence pentru unele dintre comentariile lui cu privire la 
administraţia civilă din Bagdad apărută în presă. Pe 22 august 
1920, Lawrence declarase de pildă în The Sunday Times: 
„Poporul englez a fost împins în Mesopotamia într-o capcană din 
care îi va fi greu să scape cu demnitate şi onoare. Lucrurile au 
fost cu mult mai grave decât ni s-a spus şi administraţia noastră 
s-a dovedit a fi mai sângeroasă şi mai ineficientă.” Gertrude i-a 
reproşat intervenţia, recunoscând în acelaşi timp greşelile 
făcute în perioada când A.T. Wilson îşi exercitase funcţia de 
comisar civil. 


Cairo, 12 martie 1921 
| Am sosit ieri... Am fost întâmpinați la gară de T.E. Lawrence si | 


alţii - m-am bucurat sa îl revăd. Ne-am retras imediat dupa aceea 
în camera mea de la hotelul Semiramis şi am vorbit timp de o oră, 
după care eu am avut o discuţie lungă cu Clementine [doamna 
Winston Churchill], în timp ce Sir Percy s-a întreţinut între patru 
ochi cu domnul Churchill. 


Rămăseseră însă buni prieteni, aceiaşi vechi Intruzivi deveniți 
acum jucători majori în Orientul Apropiat, hotărâți să îi asigure 
lui Faisal o compensație pentru suferinţele îndurate la Paris şi în 
Siria. Anvergura complotului pus la cale de Lawrence şi Gertrude 
e sugerată de o scrisoare a acestuia: „GB i-a convins pe toţi 
oficialii britanici în Mesopotamia de soluţia Faisal, în timp ce 
Winston şi cu mine am convins poporul englez.” Lui Churchill i-a 
convenit faptul că Faisal acceptase să acorde britanicilor 
autoritate asupra Hejazului şi în curând avea să telegrafieze 
acasă pentru a sublinia ceea ce pentru el reprezenta punctul 
crucial: „Faisal, fiul şerifului, este cel care ne oferă speranţe de 
mai bine şi totodată şi varianta cea mai ieftină.” In calitate de 
conducător sunnit într-o ţară majoritar şiită, descendența 
emirului din Profet avea să constituie marele lui atu, însă 
Churchill a insistat ca Faisal să fie ales rege, lucru care rămânea 
să fie aranjat de către Cox şi Gertrude. 

Intruzivii câştigaseră runda; autodeterminarea urma să 
devină realitate. Rămânea acum în sarcina lui Cox şi Gertrude 
să modeleze Irakul pentru a-l transforma într-o naţiune, având în 
fruntea sa pe regele Faisal. Între timp, Lawrence, devenit tot 
mai închis în sine pe măsura trecerii anilor, se îndoia că Irakul 
„va face fata cu brio ca stat modern”. In august 1922, el s-a 
înrolat în RAF sub numele de pilotul Ross, după care şi-a 
schimbat din nou numele în T.E. Shaw, alăturându-se diviziei 
regale de tancuri. 

În 1919, anul Conferinţei de la Paris, celebritatea lui Lawrence 
a eclipsat-o complet pe cea a lui Gertrude, punând în umbră 
faptul că până în acel moment ea era figura mai cunoscută, 
vedetă în Occident şi adulată în Orient. Din fericire, lui Gertrude 
nu i-a păsat. În timp ce ea ura publicitatea şi îşi avertizase 
familia să nu ofere presei informaţii despre ea, Lawrence era 
deopotrivă flatat şi torturat de atenţia pe care i-o acordau 
jurnaliştii. Critica publicitatea excesivă, dar a fost zărit 
strecurându-se pe rândul din spate al unui cinematograf atunci 


cand rula un film despre el. Ridicarea sa la rang de figura 
internaţională s-a datorat în mare măsură eforturilor ziaristului 
Lowell Thomas, autor al unei biografii triumfaliste a lui Lawrence 
pe care a promovat-o printr-un turneu mondial de prelegeri pe 
tema marelui erou. 

Legătura dintre Lawrence şi Gertrude a rămas puternică, în 
ciuda divergenţelor dintre ei. În 1918, Lawrence a sugerat, 
glumind numai pe jumătate, ca Gertrude să-i ia locul în cazul în 
care sfârşea ucis în timpul revoltei arabe şi s-a angajat să-i scrie 
Elsei, sora lui Gertrude, pentru a o anunţa dacă Gertrude murea; 
„A fost singura persoană care, cu mintea sa limpede, a înţeles 
țelul suprem al muncii noastre în Arabia şi, neintimidată de 
nimic, a lucrat neobosită pentru atingerea acestui scop.” 


* KOK 


În această perioadă, Gertrude a compus o serie de eseuri 
pentru un manual de instrucţiuni - „The Arab of Mesopotamia” - 
elaborat pentru uzul noilor ofiţeri politici care soseau în ţară. 
Scris la solicitarea Ministerului de Război, acesta conţinea texte 
pe teme foarte diverse, de la cele serioase, la cele amuzante 
sau excentrice. Cartea a fost publicată anonim, dar s-a presupus 
că era opera unui bărbat. Răspunzând unei întrebări adresate de 
familie, Gertrude a precizat într-o scrisoare: „Sigur că eu am 
scris «Arab of Mesopotamia» de la un capăt la celălalt. M-am 
distrat citind recenziile care vorbeau despre spiritul practic al 
autorilor anonimi etc. Ce amuzant este să fii considerată un 
bărbat practic...” 

Redau mai jos două dintre eseurile cuprinse în volum: 


Triburile arabe din Mesopotamia 

Delta cultivată, scăldată de apele Tigrului şi Eufratului, este 
locuită de confederaţii tribale arabe mai mult sau mai puţin 
sedentare, populaţii care au migrat din deşerturile arabe. Unele din 
ele s-au aşezat în Mesopotamia începând dintr-o perioadă 
îndepărtată, altele au venit aici în ultimele două sau trei sute de 
ani, însă toate provin din zonele pustii din interior. Migraţia 
neîntreruptă către nord a popoarelor din Arabia este unul dintre cei 
mai importanţi factori din istoria regiunii. Cauzele fundamentale ale 
acestui proces sunt probabil complexe, însă se poate presupune că 
un factor determinant a fost schimbarea treptată a condiţiilor 
climatice in peninsulă, constând în principal dintr-o desertificare 


lentă, la care s-a adăugat presiunea unei populaţii în creştere, 
locuitoare pe un pământ tot mai sărac în resurse naturale. Pentru 
nomadul infometat, păşunile bogate de la graniţele Siriei, 
fertilitatea inepuizabilă a Mesopotamiei reprezentau o atracţie 
irezistibilă, iar oportunităţi de extindere au fost găsite în 
slăbiciunea şi declinul politic ale statelor nordice învecinate, fie ele 
Turcia, Bizanțul, Persia sau chiar imperii mai îndepărtate în timp. 
Vestigiile descoperite în Babilonia ne permit să urmărim acest 
proces începând cu etapele sale istorice cele mai vechi şi un studiu 
al condiţiilor actuale ne arată că până de curând procesul se afla în 
plină desfăşurare, iar dacă este să ne hazardăm în a face 
previziuni, el nu va înceta nici pe viitor, cu toate că specificul 
migraţiei poate suferi unele modificări. In locul unor hoarde 
devastatoare care se vor năpusti, precum lăcustele, asupra 
câmpurilor de grâne şi păşunilor, populaţia excedentară a Arabiei 
ar putea găsi în Mesopotamia, reconstruită prin eforturile unei 
administrații eficiente, nu numai mijloace abundente de trai, ci si 
perspective bune de progres social şi intelectual; şi va fi primită cu 
braţele deschise într-o ţară în care resursele nelimitate pot aduce 
profit proporţional cu forţa de muncă disponibilă. 

Convertirea crescătorului şi hotului de cămile nomad la ocupaţia 
de cultivator al pământului, aşa cum s-a petrecut ea până acum în 
Mesopotamia, poate fi considerată drept un proces inevitabil. In 
înaintarea lor către nord, triburile au ajuns în cele din urmă la 
marginile deşertului; spaţiile vaste, esenţiale pentru existenţa 
nomadă, nu se mai întindeau în faţa lor, în timp ce din spate erau 
presate de alţii şi nu s-au mai putut întoarce. Au fost astfel obligate 
să treacă la agricultură pentru a-şi asigura mijloacele de trai. Drept 
urmare, şi-au pierdut locul în ierarhia castelor în fata adevaratilor 
Badawin. Cu toate că populaţia Badawin nu agreează înrudirile prin 
căsătorie cu agricultorii, păstorii şi îngrijitorii de bivoli, adevărul 
este că au acelaşi sânge ca aceştia şi aceleaşi tradiţii şi nu foarte 
rar reprezentanţi ai unor triburi arabe foarte vechi şi faimoase sunt 
prezenţi printre cultivatorii de pământuri stabiliţi la extremităţile 
ariei de migraţie arabe. Astfel, în Mesopotamia avem tribul Bani 
Tamim, împărţit în mai multe grupuri tribale mari care au stăpânit 
întreaga Arabie Centrală înainte de venirea Profetului şi formează şi 
în prezent o mare parte din populaţia din oaze - au apărut în 
Mesopotamia aproximativ la începuturile erei mahomedane; la fel 
cei din tribul Khazraj, pe care îi găsim acum în cea mai mare parte 
aşezaţi la frontiera Persiei, au furnizat prin faptele lor de vitejie din 
deşerturile din sud materia primă pentru o bună parte din literatura 
romantică premahomedană. 

Din felul în care s-a realizat aşezarea populațiilor nomade a 


rezultat o răspândire largă a vechilor triburi la marginile zonei cu 
pământuri cultivate, grupări numeroase care stăpâneau cândva 
vaste întinderi de deşert fiind împrăştiate şi separate ca urmare a 
intruziunii altora. De exemplu Jubur, un trib numai pe jumătate 
nomad, este acum răspândit de-a lungul Tigrului până la Mosul în 
nord, ca şi la frontierele estice cu Siria, iar Zubaid este împărţit 
între Mesopotamia şi regiunile vulcanice situate la est de Damasc. 

Tranziţia de la statutul nomad la cel sedentar este întotdeauna 
un proces lent, pe care securitatea foarte discutabilă oferită de 
turci nu l-a accelerat. Cu excepţia vecinatatii imediate a unor oraşe 
mari precum Bagdad şi Bashra, organizarea tribală nu a fost 
abandonată, legea şi obiceiurile tribale persistă, iar duşmăniile 
ancestrale continuă să fie o mare calamitate. Revenirea periodică 
la existenţa nomadă şi la traiul în corturi este un fenomen larg 
întâlnit şi până şi sătenii care îşi fac colibe din stuf sunt o populaţie 
seminomadă, care se mută adesea dintr-un loc în altul. Cartograful 
va vedea astfel cu uimire cum ultima sa adăugire la cunoştinţele 
geografice nu mai e de actualitate, locul atribuit de el pe hartă unui 
trib schimbându-se chiar sub ochii săi. Totuşi creşterea preţului 
pământului tinde să îi forţeze pe aceşti fermieri neastamparati să 
se aşeze, şi de cum se stabilesc în anumite locuri, numărul lor 
creşte infinit mai mult decât al fraţilor lor înfometați însă mai 
mândri şi nedispuşi să are şi să recolteze întinderile de pământ 
sălbatice. Confederaţia Muntafik ocupă o zonă de circa 65 de mile 
de la est la vest şi 50 de mile de la nord la sud şi numără, 
estimativ, nu mai puţin de 200.000 de suflete, în timp ce întreaga 
măreaţă populaţie Badawin din Anazah, care ocupă Deşertul Sirian 
de la Alep până la nisipurile din Arabia Centrală, are doar cu puţin 
peste. 

Proximitatea Persiei şi existenţa în Mesopotamia a Karbalei şi 
Najafului, două dintre cele mai sfinte sanctuare ale sectei şiite, de 
care aparţin persanii, şi fluxul de pelerini persani rezultat din 
aceasta au adus în mare măsură ţara sub influenţă persană. Arabia 
nomadă aparţine în întregime jumătăţii sunnite a Islamului, şi totuşi 
triburile care s-au stabilit în Mesopotamia au îmbrăţişat, aproape 
fără excepţie, credinţa şiită. Acelea însă care au păstrat cu sfinţenie 
obiceiurile nomade, „popoarele  Cămilei”, aşa cum se 
autointitulează ele cu mândrie, se conduc de regulă după legile 
deşertului şi sunt aproape invariabil sunnite. 

Din vârful Golfului Persic şi până la Qurnal organizarea tribală 
aproape că a dispărut, numai că mulţi dintre ţăranii care lucrează în 
livezile de curmali aparţin de triburile aliatului nostru de nădejde de 
pe malul persan al fluviului, puternicul şeic din Mohammarah, care 
în trecut şi-a menţinut dreptul de a-i mobiliza pentru bătăliile 


tribale. Deasupra Qurnahului, regiunea care se intinde de la Eufrat 
pana la Tigru de-a lungul unei portiuni de pe malurile ambelor fluvii 
este ocupata de Muntafik, o confederatie de triburi de diverse 
origini, mare si nu foarte bine organizată, însă în cadrul căreia cu 
toţii recunosc, mai mult sau mai puţin, supremaţia clanului Sa'dun. 
Aceşti Sa’dun descind dintr-o familie din Mecca, înrudită 
îndeaproape cu şeriful, şi o ramură a ei a migrat în Mesopotamia 
spre sfârşitul perioadei abbaside, adică pe la începuturile secolului 
al XV-lea. Sunniţi, şi încă de cea mai pură origine, ei şi-au impus 
autoritatea asupra triburilor şiite şi au jucat un rol foarte important 
în istoria furtunoasă a regiunii. Cu un vlăstar al familiei care 
adusese servicii de mare preţ în Arabia Centrală, Inalta Poartă a 
mers până acolo încât a încercat un experiment, numindu-l Wali88 
al Basrahului, fapt care s-a dovedit curând a fi o decizie proastă 
care a fost rapid abandonată. 

In ultima vreme, puterea lor în calitate de familie domnitoare s-a 
diminuat treptat din cauza rivalităţilor şi disensiunilor interne şi în 
prezent, cu toate că mai mulţi dintre membrii de seamă ai clanului 
Sa'dun posedă moşii întinse în Basrah Wilayet, ei nu pot colecta 
decât în mică măsură drepturile care le revin de la arendaşi şi nu 
mai constituie acum o mare forţă ca lideri tribali regionali. Totuşi, 
prestigiul familiei a rămas considerabil. 

Poziţia clanului Sa'dun a fost afectată de izbucnirea războiului 
dintre Turcia şi Marea Britanie şi a devenit una dificilă, căci mulţi 
dintre ei deţin proprietăţi atât în teritoriile ocupate de britanici, cât 
şi în cele controlate în prezent de către turci; dar cu excepţia a 
două sau trei teme ireconciliabile, comportamentul lor a fost în 
general unul rezonabil şi previzibil şi fără îndoială că se vor da pe 
brazdă în momentul când vor fi siguri că domnia turcă în Basrah 
Wilayet a luat sfârşit pentru totdeauna. 

O parte din populaţia Muntafik este şi acum nomadă; restul 
locuieşte în colibe de stuf, sate şi chiar oraşe, cultivă pământul şi 
creşte oi, vite, bivoli şi cămile. Mulţi dintre membrii aparţinând 
grupărilor sedentare cutreieră primăvara deşertul cu turmele şi 
cirezile lor, în căutare de păşuni. 

Triburile din partea de sud a Mesopotamiei sunt mai bine 
înarmate decât cele situate la nord de Kut, iar membrii Muntafik 
sunt bine aprovizionati cu puşti de fabricaţie modernă. 

La nord de ei, de-a lungul Tigrului până aproape de Kut, între 
fluviu şi dealurile Persiei, se află alte două triburi mari şi puternice. 
Dintre acestea, Al Bu Muhammed, o populaţie inferioară şi posibil 
non-arabă ca origini, cultivă orez în mlastinile de pe ambele maluri 


88 Titlu administrativ, cu sensul de magistrat sau guvernator. (n. red.). 


ale Tigrului şi creşte cirezi imense de bivoli care sunt exportati în 
mare număr în Siria. Ca toţi arabii din mlastini, şi-au păstrat un soi 
de semiindependenta şi, cu mic, cu mare, sunt toţi bine înarmaţi cu 
puşti. Al doilea mare grup, Bani Lam, a ocupat în ultimele patru sau 
cinci sute de ani teritoriul situat la nord de Amarah. Şeicii lor 
pretind că descind dintr-un celebru trib premahomedan din Arabia 
de Est, însă în ciuda acestor ambiţii, nimeni din grupul Badawin din 
deşertul interior nu îi consideră egali şi nu acceptă căsătoria cu ei. 
Cel mai important şeic al lor, Ghadhban, un mare rebel împotriva 
guvernului otoman în perioada de dinainte de război, s-a alăturat 
turcilor pentru a lupta contra noastră, însă acum şi-a reconsiderat 
poziţia şi majoritatea membrilor clanului său au ajuns la o 
înţelegere cu noi pe măsură ce am avansat de-a lungul Tigrului. 
Membrii grupului Bani Lam sunt agricultori, dar nu au abandonat în 
întregime viaţa nomadă. Locuiesc în corturi şi din februarie până în 
iunie se deplasează de obicei împreună cu turmele lor. Au cei mai 
buni cai şi cele mai bune cămile din Mesopotamia. Si trag bine cu 
arma, mai ales din şa. 

In jurul Kutului, atât pe malurile Tigrului, cât şi în partea de sus a 
marelui canal Hai, în care fluviul se varsă către sud-vest, domneşte 
Bani Rabi'ah, un trib cu faimă veche în Arabia. Sunt un popor 
turbulent, cunoscut ca hoţ şi perturbator al traficului fluvial, dar nu 
la fel de bine înarmaţi ca vecinii de la sud. Şi mai puţin bine 
înarmate si mai vulnerabile la atacuri sunt două triburi de 
dimensiuni mai reduse ce cultivă malurile Tigrului până la Bagdad, 
Toqgaj şi Zubaid, în timp ce locuitorii din mlaştinile Eufratului situate 
la nord de Nasiriyah, deşi cu o reputaţie ce lasă mult de dorit, nu s- 
au arătat răuvoitori la adresa noastră. 

Oricât de joasă ar părea la prima vedere poziţia ocupată în 
ierarhia socială de aceşti locuitori amfibii ai mlaştinilor şi 
smârcurilor de stuf, capacitatea uimitoare a arabilor de a se adapta 
rapid la noi condiţii şi de a profita de pe urma unor oportunităţi 
neaşteptate nu trebuie nicicând ignorată. Un copil născut ieri într-o 
colibă de stuf ori într-un cort din păr negru de capră poate foarte 
uşor să fie găsit practicând Medicina sau Dreptul în Bagdad peste 
un sfert de secol, şi cu toate că tatăl său ar prefera să se 
conformeze unor reguli mai apropiate de vechile tradiţii, contul său 
gras din bancă va sta mărturie faptului că a ales să ducă o viaţă 
simplă pentru că aşa a vrut, şi nu din necesitate. 


Adulatorii mesopotamieni ai Stelei 

Un fenomen curios care se poate remarca în Mesopotamia este 
existenţa unei mase de oameni care au împrumutat de la toate 
rasele şi au adoptat obiceiuri aparţinând tuturor, rămânând în 


acelasi timp complet izolati din punct de vedere social. 

Sunt sabeenii, cunoscuţi si ca „adulatorii mesopotamieni ai 
Stelei”. Unii autori i-au numit „creştini după Sfântul loan”, însă 
termenul este impropriu, căci acel „loan” la care ei pretind că aderă 
nu e cu certitudine un sfânt, iar ei nu sunt creştini în niciun sens al 
cuvântului; ei sunt sabeenii menţionaţi în Cartea lui lov, dar nu 
aceiaşi sabeeni din Coran. In perioada supremaţiei mahomedane, 
au acceptat totuşi interpretarea potrivit căreia ar fi sabeenii din 
Coran pentru a se proteja de persecuții, căci sabeenii sunt descriși 
în Coran, alături de creştini şi evrei, drept „Oamenii Cărţii” şi 
trebuie, prin urmare, să fie venerati. 

Numele corect din punct de vedere ştiinţific al acestor oameni 
este mandeeni. In limba lor, cuvântul mandean înseamnă 
„discipol”, iar ei se prezintă drept „Discipoli ai lui loan”. Limba pe 
care o vorbesc se numeşte mandaică şi face parte din grupul de 
limbi semitice, fiind verişoară de gradul întâi cu siriana. Nu s-a 
păstrat nicio literatură tipărit în mandaică, însă câteva manuscrise 
au ajuns în mâinile unor cărturari europeni. Cel mai mare 
cunoscător al acestui popor a fost Peterman, un orientalist german 
care, cu aproape 60 de ani în urmă, a petrecut doi ani printre 
sabeeni la Suq-al-Shuyukh. Desigur, cu toţii vorbesc şi limba arabă, 
cu toate că, din câte ştiu, niciunul din ei nu a mers la o şcoală 
arabă. 

In secolul al XVIl-lea existau circa 20.000 de familii de sabeeni, 
dar în prezent numărul lor nu mai depăşeşte 3.000 de suflete. 
Trăiesc exclusiv în Mesopotamia, câţiva în Bagdad, iar marea 
majoritate jin jurul localității Sug-al-Shuyukh. Se stabilesc 
întotdeauna în apropierea unei ape curgătoare, căci dogmele lor 
religioase le cer să se afle lângă o apă vie. Diminuarea masivă a 
populaţiei lor se datorează în primul rând persecuțiilor îndurate din 
partea mahomedanilor şi mai apoi luptelor interne; în plus, în ultimii 
ani multe din femeile sabeene s-au căsătorit cu mahomedani şi 
astfel rasa lor se stinge rapid. Au trei ocupaţii principale, cea de 
argintari, constructori de canoe şi crescători de vaci de lapte. 
Construiesc un tip anume de canoe care se cheamă mashhuf. Sunt 
renumiţi pentru măiestria lucrăturilor în argint. Argintul alb şi negru 
e răsucit în modele complicate. Compoziţia substanţei negre, 
despre care se crede că ar fi antimoniu, este păstrată secretă. În 
ultimii ani, arabii s-au arătat mai toleranti cu ei din cauza priceperii 
pe care o au ca argintari şi constructori de bărci, îndeletniciri la 
care arabii nu excelează. 

Religia lor este un amestec curios de păgânism babilonian vechi, 
cult iudaic, creştinism şi mahomedanism. Din religia evreiască ei au 
împrumutat jertfele de animale şi purificările; din creştinism au 


preluat sărbătorirea zilei întâi a săptămânii, botezul, Cina cea de 
taină şi adularea lui loan Botezătorul; iar de la mahomedanism au 
împrumutat poligamia. 

Cartea lor sacră, „Sidra Rabba”, conţine doctrinele lor religioase 
într-o formă destul de fragmentară, a fost scrisă de mai mulţi autori 
şi cuprinde un mare număr de contradicții. E greu si să ajungi să îţi 
arunci ochii peste o astfel de carte, cu toate că s-au făcut eforturi 
pentru obţinerea unui exemplar. In urmă cu câţiva ani, nişte 
călători au reuşit să fure o carte, însă după ce s-au făcut plângeri la 
consulat aceasta a fost returnată proprietarilor. Inteleg ca un 
exemplar se află la British Museum, împreună cu o traducere de 
proastă calitate în latină care nu a fost niciodată finalizată. In 1904, 
mulţumită relaţiei de prietenie cu Marele lor Preot, mi s-a permis să 
achizitionez un exemplar contra sumei de 12 lire (turceşti), dar cu 
condiţia să nu o înstrăinez niciodată. Chiar şi aşa, a doua zi a avut 
loc o mare demonstraţie a tuturor sabeenilor, care m-au rugat 
insistent să le-o predau. Exemplarul respectiv este tradus acum în 
America. O trăsătură curioasă a acestei cărţi este faptul că 
jumătatea fiecărei pagini este scrisă invers, cu susul în jos, pentru a 
permite aşezarea cărţii peste un fir îngust de apă pentru a fi citită 
de pe celălalt mal de către un Preot. 

O altă scriere a lor poartă numele de „Cartea Sufletelor”. Două 
treimi din ea constă în rugăciuni pentru cei vii şi o treime în 
rugăciuni pentru cei morţi. Această carte mai conţine şi o istorie a 
morţii lui Adam, care este pentru ei unul dintre cei mai mari Profeti. 

O a treia carte cuprinde „Liturghia pentru Preoţi”, în timp ce în 
altele se găsesc ceremonialul de căsătorie, viata lui loan 
Botezătorul, un tratat de astrologie şi diverse formule de incantatie 
şi vrăjitorie. 

Sabeenii cred că lumea îşi are originile în ceea ce ei numesc 
„Primul Fruct”, un lucru asemănător cu teoria orfeană a oului 
cosmic, şi că „Stăpânul cel Mare” a adus viaţa pe Pământ din acest 
ou, din care viata a emanat o altă viata, şi anume pe lisus Hristos, 
acesta din urmă încercând însă să uzurpe puterea Stăpânului şi 
fiind drept urmare aşezat printre Planete ca Mercur. Mai cred şi că 
Raiul constă din apa cea mai pură, atât de dură încât nu poate fi 
tăiată de niciun diamant, în care se revarsă toate corpurile cereşti, 
precum şi Pământul nostru. Şi tot în credinţa lor Pământul este 
înconjurat pe trei laturi de mări, dar pe a patra se află un munte 
turcoaz a cărui reflexie în apă dă cerului culoarea albastră. Ei cred 
că Regina intunericului s-a căsătorit cu Focul şi au avut 24 de fii, 
din care 7 sunt Planetele, inclusiv Soarele, 12 sunt semnele 
zodiacale, iar cele 5 rămase sunt necunoscute. Aceste Planete sunt 
sursele răului pentru omenire. Steaua Polară este poziționată chiar 


pe cupola Cerului si ei se roaga la ea, motiv pentru care li se spune 
„adulatorii Stelei”. 

Practică botezul, care este primit de către cei pioşi în fiecare zi 
de duminică; au şi un ritual al Cinei care pare să imite împărtăşania 
creştină. 

Au locuri de rugăciune, care sunt însă doar suficient de mari cât 
să încapă doi sau trei Preoţi, şi prin aceste locuri de rugăciune curg 
mici izvoare pe deasupra cărora sunt rostite rugăciunile. În 
bisericile lor nu există mobilier, cu excepţia unui raft pe care sunt 
ţinute cărţile sfinte şi alte obiecte. Preoţi pot fi atât bărbaţii, cât şi 
femeile. Prima treaptă pe care trebuie aceştia să o parcurgă este 
aceea de novice, după care urmează Preotul, apoi Episcopul şi cel 
mai înalt grad bisericesc este acela de Mare Preot. Actualul Mare 
Preot al lor se numeşte Shaikh Mahi şi locuieşte la Suq-al-Shuyukh. 
Preoţii trebuie să fie oameni fără cusururi fizice, rezultatul fiind 
acela că Marele Preot este una dintre cele mai izbitor de frumoase 
persoane pe care le-am cunoscut vreodată. Femeile pot ajunge la 
rangul de Preot, dar numai cu condiţia de a se căsători cu un preot. 
Imbrăcămintea întunecată la culoare este împotriva religiei lor, iar 
femeile nu au voie să poarte albastru. 

Ne putem pe drept cuvânt întreba cum se va comporta acest 
popor ciudat în noile condiţii ale administraţiei britanice. Ei sunt 
fără îndoială probritanici, şi asta deoarece au fost întotdeauna 
antiturci. 

Nu-şi taie niciodată părul şi atât bărbaţii, cât şi femeile pot fi 
consideraţi, fără teama de a greşi, ca fiind oameni cu înfăţişare 
frumoasă, ba chiar în asemenea măsură, încât aceştia se disting 
imediat într-o mulţime. 

Au fost înrolați în armata turcă, dar după aceea au fost eliberaţi 
din cauza imposibilității de a li se îndeplini cerința religioasă de a se 
afla întotdeauna în apropiere de o apă curgătoare. 


Fauritoarea de natiuni 


Lasata sa lancezeasca la Basra, Gertrude a suferit din lipsa de 
activitate si de îndatoriri. l-a telegrafiat lui Sir Percy Cox pentru 
a-l întreba când putea să i se alăture şi între timp şi-a eliberat 
biroul şi a vizitat soldaţii turci răniţi internaţi în spitale. Când 
temperatura a ajuns la 27*C, le-a scris mamei şi surorilor 
vitrege, rugându-le să-i trimită rochii de bumbac şi mătase 
indiană. 


Basra, 10 martie 1917 

De acum aşteptăm din oră în oră să primim vestea intrării 
noastre în Bagdad. Astăzi mi-a parvenit o scrisoare de pe front de 
la Sir Percy, plină de entuziasm şi încredere. Sper din toată inima 
să fiu chemată acolo cât mai curând cu putinţă. E un lucru minunat 
să te afli la conducerea războiului după atâtea luni de bătut pasul 
pe loc şi, orice aţi spune, este primul nostru mare succes în război, 
un succes care cred că va avea consecinţe variate şi considerabile. 

Vom transforma, zic eu, ţara într-un mare centru al civilizaţiei 
arabe, un loc al propăşirii acestui neam; sper ca o parte din această 
sarcină să îmi revină mie; e un ţel pe care nu îl voi scăpa din 
vedere nicio clipă. 


La începutul lui aprilie, Gertrude le-a trimis părinţilor o 
telegramă simplă, formată din două cuvinte: „Adresa Bagdad,” 
S-a îmbarcat pe un vas care transporta trupe în amonte pe Tigru 
către Bagdad, o călătorie care dura în total nouă zile. 


10 aprilie 1917 
E unul dintre vapoarele acelea noi, cu lumină electrică şi 
ventilatoare şi foarte confortabil cu totul, dar abia aştept să ajung 
la Bagdad, unde se întâmplă multe lucruri interesante... 


15 aprilie 1917 
Trebuie să recunosc că drumul acesta cu vaporul pe fluviu mi-a 
întărit respectul faţă de liniile noastre de comunicare... Am trecut 
pe lângă Kut înainte de răsăritul soarelui, dar m-am trezit special ca 
să revăd acest locşor tragic, cu pereţii lui scorojiti şi palmierii 
desfrunziti prin care se strecurau primele raze. Deocamdată e 
aproape pustiu, dar îl vom curăța şi reconstrui cât de curând... 
Noaptea trecută am ancorat chiar lângă Ctesiphon. lar de azi 


începând am recunoscut malurile, căci am călărit de-a lungul lor în 
mai multe rânduri. Taberele noastre mari sunt singurele lucruri care 
îmi sunt nefamiliare. Astăzi se împlinesc trei ani de când am pornit 
ultima oară din Bagdad prin Deşertul Sirian în drumul meu din 
Arabia spre casă. 


Bagdad, 20 aprilie 1917 

De ce sosire am avut parte! Sir Percy m-a făcut să mă simt bine- 
venită şi m-a informat că mi s-a alocat o casă. M-am dus să o văd şi 
am dat peste o cutiuta cu aer înăbuşitor, ascunsă într-un bazar mic 
şi murdar. Era complet goală - singurele mobile pe care le aveam 
se aflau în valizele mari, care nu fuseseră încă debarcate, şi nu 
aveam cu mine nici măcar un băiat ca să mă ajute, căci îmi 
lăsasem servitorul să aibă grijă de bagajele grele. Din fericire, cum 
sunt un călător experimentat, nu mă despartisem de pat si baie. 
Le-am descărcat, după care am desfăcut una din cutiile care 
căzuseră în Tigru. Am scos din ea toate lucrurile şi le-am atârnat ca 
să se usuce pe gardul care înconjoară curtea. Era înfiorător de cald, 
abia puteam respira. Nu aveam nici măcar un scaun pe care să-mi 
aşez lucrurile şi când am vrut să mă spal, a trebuit să deschid usa 
din faţă a casei pentru a cere apă oamenilor din bazar... 

Am luat cina cu Sir Percy, la sfârşit am luat cu mine o pâine 
pentru micul dejun şi m-am întors acasă ca să mă culc. Din fericire, 
servitorul a apărut târziu... Mărturisesc însă că după ce m-am 
pieptănat şi am luat micul dejun pe podea, m-am simţit un pic 
descurajată. 


Gertrude a pornit să-şi caute o casă mai bună, lângă râu. 


Prima peste care am dat a fost o grădină de trandafiri cu trei 
case de vară, situată destul de aproape de sediul Biroului Politic. A 
aparţinut unui vechi prieten de-al meu, Musa Chalabi. M-am hotărât 
pe loc că era exact ceea ce căutam. Totuşi trebuia construită o 
bucătărie şi o baie, puse obloane la ferestre - plus o mie de alte 
lucruri. L-am convins pe Musa Chalabi să mă ajute şi am chemat un 
bătrân... şi după cinci zile de muncă, m-am mutat... lar trandafirii, 
vă spun, sunt o minunatie... 

Voi avea o vară incitantă... Restul rămâne pe altă dată - acum 
sunt foarte ocupată. 


Bagdad, 11 mai 1917 
lată cum îmi petrec zilele: ies la călărit înainte de 6... galopez 
prin deşert şi mă întorc acasă prin bazaruri. Uneori cercetez câte un 


monument vechi pe drumul de întoarcere... Fac baie şi iau micul 
dejun, şi înainte de ora 9 sunt la birou. Lucrez până după ora 7. 
Intotdeauna cantitatea de muncă e un pic peste puterile noastre. 
Revin acasă, iau cina în grădină la ora 8 şi de obicei mă duc la 
culcare la 9.30. 


17 mai 1917 
Dragii mei, este atât de minunat aici - nu am cuvinte să vă spun 
ce mult îmi place... Mă întreb ce moştenire fabuloasă au lăsat 
fermierii din Cumbria aici de am ajuns să mă simt, în chip 
neaşteptat, acasă în Orient? 


17 mai 1917, scrisoare către Sir William Willcocks 
Am ajuns să iubesc acest pământ, priveliştile şi sunetele sale. Nu 
mă plictisesc niciodată de Orient, şi nici nu mă simt o străină aici. 
N-am cum să mă simt exilată, e ca o a doua casă pentru mine. 


18 mai 1917 

Niciunde în altă parte în lumea aceasta sfâşiată de război n-ar 
trebui să începem cu mai mare grabă reparația imenselor pierderi 
de vieţi omeneşti... Avem o oportunitate imensă în acest moment, 
când atmosfera este încărcată de emoție; acum putem profita 
pentru a stabili între noi relaţii care nu se vor destrăma niciodată. 
Nu o fac pentru mine, ci pentru a unge roţile administraţiei - chiar 
nu exagerez cu nimic, aflaţi că mi-am propus să urmăresc totul cu 
cea mai mare atenţie, zi de zi dacă se poate, în speranţa că... voi 
avea un cuvânt greu de spus în aranjamentele finale. Voi fi cu 
siguranţă capabilă să fac asta, cu experienţa pe care am dobândit- 
o şi cu atâtea cunoştinţe aprofundate. Cuvintele nici nu pot să le 
cuprindă. Ce importanţă mai poate avea orice altceva, atâta timp 
cât sarcina care ne aşteaptă este aşa uriaşă? Niciodată nu s-a mai 
înfăptuit aşa ceva... Este construcţia unei lumi noi. 


* KOK 


Dificultatile cu care s-a confruntat noua administratie au fost 
extraordinare. Arabii vorbeau aceeasi limba, dar nu formau un 
popor. Mesopotamia nu era o ţară, ci o provincie a unui imperiu 
decăzut, nerecunoscută formal ca statul lrak decât după 
cucerirea deplină a independenţei, în 1932. În retragerea lor 
spre nord, turcii urmaseră politica pârjolirii pământurilor, 
distrugând baraje şi câmpuri agricole. În ciuda acestor lucruri şi 
a altor probleme grele, Sir Percy Cox şi echipa sa au persistat în 


hotărârea nobilă de a face tot ce se putea mai bine pentru 
populatia din Basra si din vilaietele Bagdadului. Ambitia lor a 
fost cea care, mai presus de orice, a inspirat-o pe Gertrude. 

Autodeterminarea a ramas un concept vag definit. Pentru 
mujtahizii şiiţi, reprezentanții religioşi ai acestei secte, 
autodeterminarea însemna un stat teocrat supus legii şiite; 
pentru sunnitii şi liber-cugetătorii din Bagdad însemna un stat 
arab independent condus de un emir; pentru triburile din deşert 
şi munţi însemna inexistenţa oricărui guvern. 

Primele întruniri ale administratorilor cu şeicii şi notabilitatile 
locale s-au desfăşurat în ideea asigurării acestora că britanicii 
nu aveau să îi abandoneze curând. Şi cine altcineva ar fi putut 
face acest lucru mai bine ca Gertrude, care îi cunoştea şi era 
cunoscută de mulţi dintre ei, care putea să îi trateze cu acea 
curtoazie tradiţională specifică arabilor şi să li se adreseze în 
limba sau dialectul lor, care cunoştea diferenţele dintre 
mujtahizi, clericii sunniti, muftii, mukhtari sau mutawalli? După 
ce erau întâmpinați şi linistiti cu vorbe bune, erau conduşi în 
mare număr la secretariat. Acolo se afla Gertrude, căreia ei îi 
spuneau „Khatun” („regină” în persană şi „nobila doamnă” în 
arabă) sau „Umm al-Muminin” (Mama Credincioşilor). Ea îi 
saluta, apoi îi invita în sala de aşteptare a lui Sir Percy, unde 
intra cu o notă în care specifica cine erau, de unde veneau şi ce 
doleante aveau. 

Gertrude a scris cea mai importantă lucrare politică a sa, o 
broşură de mărimea unei cărţi intitulată Review of the Civil 
Administration of Mesopotamia, la solicitarea Biroului din India. 
A lucrat la ea nouă luni, în timpul ei liber, pentru a produce un 
magnific rezumat al problemelor momentului, rezultatul celei 
mai însemnate munci din viaţa sa. În ea a prezentat în detaliu 
activitatea administraţiei britanice pentru făurirea unei societăţi 
prospere şi funcţionale. Broşura a fost extrem de apreciată la 
Londra, şi în mod special în Parlament, unde a fost aplaudată în 
Camera Comunelor. 


17 ianuarie 1921 

Tocmai am primit scrisoarea de la mama în care mă informa 
că raportul meu a iscat mare vâlvă. Presa pare să fi adoptat în 
majoritate ideea că e un lucru absolut remarcabil ca un câine să 
se poată ridica pe labele din spate - cu alte cuvinte, că o femeie 


este capabila sa scrie un raport. Sper sa renunte la astfel de 
mostre de stupefactie pentru a se concentra mai mult asupra 
raportului în sine... Apropo, mama nu are de ce să creadă ca 
A.T. este cel care mi-a cerut să îl scriu - au fost cei de la Biroul 
din India şi eu am insistat, în mare parte împotriva voinţei lor, să 
îl concep aşa cum m-a dus pe mine capul. 


EXTRASE DIN 

REVIEW OF THE CIVIL ADMINISTRATION IN MESOPOTAMIA 

Orice administraţie... trebuie să se bazeze... pe o integritate şi o 
sârguinţă deosebite, combinate cu o înţelegere corectă a 
pretențiilor, adeseori conflictuale, ale diferitelor clase ale 
populaţiei. Trebuie de asemenea să atragă încrederea oamenilor, 
aşa încât să garanteze cooperarea opiniei publice, fără de care itele 
unor situaţii complicate nu pot fi descâlcite. 


Reconstrucția 

Reconstrucţia oraşului Kut a produs o profundă impresie asupra 
triburilor. Munca aceasta... un act de pietate în memoria acelora 
care, fie ei arabi ori britanici, şi-au dat viaţa apărând oraşul, a fost 
demarată imediat după ocupaţie... Casele au fost curățate cât de 
repede s-a putut şi dezinfectate, gunoiul a fost scos afară... 
câmpurile de bătălie au fost parjolite şi morţii îngropaţi sau 
reingropati... Coroana noii glorii a fost construirea unui bazar cu 
arcade pe malul fluviului... Astfel, înainte de venirea iernii refugiații 
şi-au putut găsi adăpost, iar oraşul a devenit un târg mai înfloritor 
decât în perioada de dinainte de a fi distrus. 


Fiscalitatea 
A fost necesară instaurarea temporară a unei administrații 
fiscale. In acest scop s-a decis păstrarea sistemului turcesc, cu care 
oamenii erau obişnuiţi, însă simultan cu stârpirea corupţiei şi a 
abuzurilor şi cu creşterea eficienţei. In mod deliberat s-a apelat la 
un număr redus de funcţionari străini. Celelalte posturi au fost 
ocupate de cei mai cinstiţi dintre foştii funcţionari ai ţării, în mare 
majoritate musulmani. Acest lucru ar fi fost oricum inevitabil, căci 
arhivele departamentale fuseseră toate ţinute în limba turcă; totuşi, 
pentru documentele interne şi adeverinte, ca si pentru alte acte 
oficiale s-a trecut la folosirea limbii arabe, o măsură gândită pentru 
a răspunde nevoilor locale. 
Dificultăţile iniţiale întâmpinate în instaurarea administraţiei 
civile în teritoriile ocupate au fost substanţial amplificate de faptul 
că, în afara subordonatilor arabi, toţi foştii oficiali turci fugiseră, 


luand cu ei cele mai recente documente si registre... Autoritatile 
militare britanice nu au avut la început timp pentru a face 
aranjamentele necesare cu privire la chestiunile fiscale şi de 
impozitare, cu excepţia reglementărilor vamale, însă spre mijlocul 
lunii ianuarie un comisar fiscal, domnul Henry Dobbs, funcţionar al 
Serviciului Civil Indian, a fost trimis la Basra şi documentele care nu 
fuseseră luate de turci i-au fost predate. Majoritatea erau vechi şi 
zăceau pe podelele birourilor turceşti, amestecate cu grămezi de 
rumeguş... Administraţia s-a confruntat cu sarcina punerii pe 
picioare, într-un timp cât mai scurt, a unui sistem complicat şi nu 
lipsit de ciudatenii... In plus, furturile de documente comise de turci 
înaintea retragerii, haosul în care administraţia fusese aruncată mai 
multe luni în şir, ca şi prăbuşirea comerţului după încetarea 
schimburilor dintre Bagdad pe de o parte, şi India şi Europa pe de 
cealaltă, combinate cu un sezon neobişnuit de prost pentru 
cultivatorii de curmale, au văduvit temporar populaţia de bani 
lichizi şi de credite. 


Sănătatea publică 

Condiţiile sanitare din oraşe s-au îmbunătăţit considerabil în 
cursul anului 1916. Peste tot s-au construit latrine şi incineratoare, 
măcelăriile şi pieţele au fost inspectate, o campanie de succes a 
fost dusă împotriva muştelor şi şobolanilor şi s-a oprit răspândirea 
bolilor infecțioase. In satele din Qurnah, Qal 'al Salih şi ’Ali Gharbi 
spitalele au fost deservite de ofiţerul militar medical rezident, de 
obicei cu ajutorul unui asistent chirurg indian, însă la Sug, din cauza 
lipsei cronice de personal de specialitate, activitatea medicală 
regulată nu a putut demara decât în 1917, iar absenţa unui 
dispensar a fost privită de către locuitori drept un mare neajuns, cu 
toate că pe vremea turcilor nici nu visau la o asemenea instituţie. 
Remarcabilă a fost disponibilitatea arabilor de a se supune 
tratamentelor. Faima doctorilor britanici s-a răspândit în districte şi 
pacienţii au început să vină de departe, dornici să accepte operaţii 
şi chiar amputări atunci când li se spunea că acest lucru era absolut 
necesar. În afara celorlalte întrebuinţări obişnuite, spitalele şi 
dispensarele au devenit o formă mai convingătoare de propagandă 
decât oricare alta, fie ea şi inventată de cel mai elocvent predicator 
ori cel mai priceput pamfletar. 

Oamenii au acceptat inoculările şi celelalte măsuri de preventie 
a ciumei şi s-au arătat dornici să fie vaccinati. 


Educaţia 
| in vilaietul Bagdad sistemul educational turcesc a fost mai 


cuprinzător decât la Basra. El cuprindea o şcoală juridică, o scoala 
secundară, o şcoală normală, o şcoală tehnică şi 71 de şcoli 
primare. Schema, prezentată în Anuarul educaţional turcesc, o 
carte plină de hărţi şi statistici, a iscat probabil invidia şi disperarea 
autorităţilor britanice din teritoriile ocupate căci, în cazul în care 
şcolile erau corect reprezentate prin puncte pe hartă, rezulta că 
turcilor nu le păsa dacă elevii înscrişi la şcoală frecventau cursurile, 
sau dacă sistemul educational era cel al lui Arnold din Rugby% ori 
al mătuşii domnului Wopsie%... 

Odată cu plecarea autorităţilor turce în martie 1917, şcolile 
juridice, sultan şi şcolile tehnice au încetat să existe ca instituţii, 
căci mai toţi profesorii erau turci din Anatolia care au părăsit Arabia 
odată cu ceilalţi oficiali din Stambul, iar la şcoala tehnică turcii au 
aruncat în aer instalaţiile şi au dat foc clădirii. Cât despre şcolile 
primare, ele au fost aproape toate prădate de mulţime. Dacă 
redeschiderea unor şcoli în Bagdad a luat mai mult timp decât se 
preconizase, întârzierea poate fi atribuită oamenilor, care au furat 
tot mobilierul şi echipamentele din şcoli şi au luat cu ei uşile, 
ferestrele şi alte piese portabile... 

Limba principală predată în şcoli era turca, araba fiind tratată ca 
limbă secundară. Profesorii erau în majoritate turci, mulţi dintre ei 
posedând cunoştinţe restrânse de arabă; erau oameni cu caracter 
urât, bine plătiţi si incompetenti. Clădirile şcolilor erau murdare şi 
insalubre, iar şcolile adevărate focare de desfrâu unde arabii 
respectabili ezitau să-şi trimită băieţii. Niciun bărbat care nu 
aparţinea religiei sunnite nu era recunoscut ca profesor, fapt care, 
la o populaţie predominant şiită, a descurajat prezenţa la cursuri a 
elevilor. Cataloagele erau pline de note fictive... 

Din aceste consideraţii s-a decis ca mijlocul de comunicare să fie 
peste tot limba arabă, cu engleza predată ca limbă străină... 
Manualele pentru şcoala primară au fost atent selectate dintre cele 
aflate în uz în Egipt, iar mobilierul din clase a fost comandat în 
străinătate. 


Justiţia 
| Sistemul local de justiţie a fost recunoscut de noi ca fiind o arma 


89 Thomas Arnold (1795-1843), cunoscut pedagog, director al Rugby 
School, o „şcoală pentru gentlemeni” unde a introdus metode inovative 
bazate pe disciplină, inclusiv prin supravegherea elevilor de către prefecti si 
monitori. (n. tr.). 

9° personaj din romanul Marile speranţe de Charles Dickens, învăţătoarea 
bătrână şi nepăsătoare la a cărei şcoală Pip mergea o oră pe zi. (n. tr.). 

91 Numele turcesc al liceelor. (n.a.). 


puternică aflată de partea legii şi ordinii. Aşa cum guvernatorii 
militari britanici  obişnuiau să solicite sprijinul mukhtarilor, 
căpeteniile cartierelor orăşeneşti, la judecarea unor cazuri, 
cerându-le să participe la procese, la fel comisarii politici au apelat 
acum la şeicii triburilor şi satelor pentru a le afla opiniile... 

Există însă un aspect al obiceiurilor tribale, şi anume unul aflat în 
competenţa maj/is-urilor??, cu care nu putem fi pe deplin de acord. 
Oamenii din triburi privesc plata banilor de despăgubire oferiţi 
rudelor unei persoane ucise ca fiind mai importantă decât 
pedepsirea ucigaşului şi se mulţumesc cu astfel de amenzi fără a 
mai cere condamnarea vinovatului. 

...Prin acceptarea uzanțelor tribale, comisarul politic se poate 
trezi în situaţia de a impune pedepse străine de tradiţia juridică 
britanică. Astfel, în cazul luptelor dintre clanuri, triburile de pe 
malurile Eufratului cer aproape invariabil celor vinovaţi ca, pe lângă 
plata despăgubirii pentru cel ucis, să ofere familiei mortului o fată 
virgină, iar acest obicei este văzut de ei nu doar ca o formă de 
pedeapsă, ci şi de precauţie, căci, după cum pe drept cuvânt susţin 
ei, plata despăgubirilor nu domoleşte animozitatile, în timp ce 
căsătoriile inter-tribale nasc interese comune... 


Ajutorul umanitar 

Ocuparea vilaietului Mosul [unde turcii au rezistat cu înverşunare 
asediului din iarna 1917-1918, în cursul căruia 10.000 de oameni 
au murit de inanitie] a adus administraţia britanică în contact direct 
cu kurzii... Nicăieri altundeva în Mesopotamia nu am întâlnit sărăcie 
mai mare ca la Khanigin. In zonă recoltele au fost strânse de ruşi, 
pentru ca turcii să adune cu tenacitate şi ultimele spice rămase pe 
câmp, lăsând după retragere locurile pradă foametei şi bolilor. 
Administraţia a fost nevoită la început să se limiteze la bătălia cu 
aceşti adversari de temut... De cum au aflat că urmează să 
sosească ajutoare, kurzii de pe ambele părţi ale graniţei au pornit 
să coboare din munţi, înfometați şi loviți de epidemia de tifos, 
pentru a fi vindecati încet ori a muri în spitalele noastre de 
campanie... 

In regiunile adiacente, cultivarea pământului fusese complet 
abandonată în ultimii doi ani, iar populaţia redusă la circa 75% faţă 
de numărul de dinainte de izbucnirea războiului. Foametea era aşa 
de mare, încât în unele părţi locuitorii trăiau numai cu ierburi şi 
ghinde, atâtea cât mai rămăseseră, şi fuseseră nevoiţi să recurgă la 
pisici şi câini, iar în anumite cazuri la carne de om pe post de 


92 Curte de judecată formată din bătrânii tribului, care ascultau plângerile 
şi argumentele părţilor şi luau decizii. (n.a.). 


hrana. 

Imediat s-au luat măsuri împotriva foametei, s-au importat grâne 
din Arbil, s-a acordat asistenţă celor sărmani, agricultura a fost 
încurajată şi s-a asigurat într-o oarecare măsură respectarea legii şi 
ordinii. 


Agricultura 

Pe malurile Tigrului, de la Samarra până aproape de Bagdad, 
toate culturile au fost distruse... Turcii au distrus tot ce nu au 
mâncat. In imediata vecinătate a Bagdadului nu plouase şi 
câmpurile nu fuseseră inundate. Era al treilea sezon slab la rând şi 
stocurile de seminţe, cereale şi, mai important decât orice, de 
nutreţ, se reduseseră la minimum... De la Bagdad la Kut nu exista 
niciun petic de pământ cultivat, cu excepţia câtorva ridicături de 
teren şi a unei zone din Jaznah unde pământul rămăsese îmbibat cu 
apă de la inundaţiile din 1915... Turcii mutaseră deliberat triburile 
de pe malurile fluviului şi interziseseră semanatul... 

Indatoririle principale ale Directoratului pentru lrigaţii constau în 
protejarea împotriva inundaţiilor, o sarcină dificilă în condiţiile în 
care unele râuri se ridică primăvara la şase metri sau mai mult, 
controlul şi protecţia râurilor şi canalelor, asigurarea unui debit 
corespunzător la capetele cursurilor de apă şi distribuirea apei între 
diversele cursuri de apă... Mai multe canale au fost realiniate sau 
extinse, noile suprafeţe de teren irigat fiind imediat luate în 
stăpânire. Actualmente se lucrează pe un şantier important între 
două canale ale Eufratului, prin care se speră ca porţiuni mari de 
teren, lăsate mult timp în paragină, să fie redate agriculturii. 

...Necesitatea controlului irigaţiilor a fost imediat sesizată... S-a 
dispus şi curăţarea canalelor... De departe cea mai importantă 
lucrare de irigație asupra căreia ne-am concentrat atenţia a fost 
marele baraj din locul unde canalul Hindiyah se desparte de 
Eufrat... supus unor fluctuații dezastruoase ale nivelului apei... 
Inginerii britanici au ajuns acolo în mai 1917 şi după ce serviciile 
militare de irigație s-au extins... apa s-a revărsat pe cele două 
canale sinuoase la timp pentru a permite efectuarea însămânţărilor 
de iarnă la grâu şi ovăz, şi de o parte şi de alta a Hindiyei, în zona 
rămasă golaşă timp de mai mulţi ani, în ianuarie 1918 a răsărit 
orzul... 

Ar fi dificil de estimat proporţia din recolta anului 1918 care s-a 
datorat în mod direct punerii în aplicare a Schemei de dezvoltare 
agricolă şi lucrărilor efectuate de Departamentul pentru lrigaţii, 
însă drept rezultat, armata a putut beneficia de 50.000-60.000 de 
tone de cereale din recolta de primăvară, iar nevoile populaţiei au 
fost satisfăcute... Nu numai că Mesopotamia a fost asigurată 


împotriva foametei, ci prin eliberarea cantităţii de grâne stocate ca 
măsură de protecţie împotriva unui alt an neproductiv, am putut să 
îi hrănim şi pe beduini şi astfel să păstrăm ordinea în rândurile lor şi 
să îi sprijinim pe kurzii aflaţi de ambele părţi ale frontierei noastre. 


Petrolul 

Abadan, rafinăria deţinută de Anglo-Persian Oil Company, a 
devenit o unitate de productie sigura si, in loc de a ramane sub 
protecţia Forţelor, ca una dintre principalele îndatoriri ale lor, şi-a 
asumat pentru restul războiului rolul de furnizor de petrol brut, 
kerosen şi gazolină către toate departamentele aflate în serviciul 
Majestății Sale. Activitatea rafinăriei este una de care toţi cei 
implicaţi, ca şi cei ce lucrează în câmpurile îndepărtate de petrol, 
pot fi mândri. 


De la începuturile sale modeste în Basra în 1915, 
administraţia britanică a crescut numeric pe măsură ce şi-a 
intrat în drepturi la Bagdad. Aria sa de competenţă s-a extins 
asupra a peste 388.000 de kilometri pătraţi şi circa 3 milioane 
de oameni. Secretariatul a fost păstrat la dimensiuni reduse: Sir 
Percy Cox, Gertrude şi alţi trei funcţionari ai cabinetului. În total, 
personalul executiv număra 500 de oameni, incluzând aici şi 
doctorii, asistentele medicale, specialiştii în irigaţii şi cercetătorii 
agricoli. Politicile guvernamentale erau implementate în 
întreaga ţară de numai 70 de comisari politici, fiecare ajutat de 
doi funcţionari indieni, un sergent şi o mână de puşcaşi. 
Veniturile obţinute din taxe au crescut de zece ori în cinci ani. 
Ele au fost integral folosite pentru îmbunătăţirea serviciilor 
medicale, agricole, veterinare, juridice şi altele. Armata, plătită 
de Londra, a reconstruit şi extins drumurile, căile ferate, 
canalele, porturile şi clădirile publice, deşi costurile acestor 
lucrări au rămas ca datorii de achitat în sarcina viitorului guvern. 
In chip previzibil, importurile şi exporturile s-au prăbuşit în 1915 
ca urmare a retragerii turcilor, însă în 1919 comerţul a crescut 
de patru ori comparativ cu perioada stăpânirii turce. 

Intre timp, până şi administratorii trăiau din ratii sever 
dramuite. Mancarea la popotă, acolo unde Gertrude lua masa în 
zilele de lucru, era rationalizata şi monotonă. Un prieten al 
familiei Bell, colonelul Frank Balfour, care avea să fie numit mai 
târziu guvernator militar al Bagdadului, a povestit cum într-o 
seară i s-a alăturat lui Gertrude la popotă pentru a lua cina. 


Cand, a paisprezecea zi in sir, au fost serviti cu carne de vita 
conservată, Gertrude l-a surprins aruncandu-si dezgustata 
cutitul si furculita din mana şi izbucnind în plâns. 


12 octombrie 1917 

Avem dificultăţi în aprovizionarea cu mâncare si este greu sa te 
simţi puternic ca Hercule atunci când te hranesti cu biscuiţi - toată 
vara nu am primit unt şi atunci când ni s-a dat, era din conservă. 
Am uitat gustul cartofilor - carnea aproape că e prea tare pentru a 
putea fi mestecată, la fel şi puii; laptele, numai conservat, te 
scârbeşte!... Atunci când şi aşa ai destule necazuri pe cap, ajungi 
să urăşti treaba asta... Să sperăm că Dumnezeu ne va ajuta să 
avem o recoltă bună la anul. 


Căldura îngrozitoare din lrak a fost probabil principalul factor 
în deteriorarea stării de sănătate a lui Gertrude. Chiar dacă în 
scrisorile trimise acasă părea să nu ia lucrurile în serios, acum 
suferea frecvent de oboseală datorată căldurii excesive, 
combinată cu suprasolicitarea la locul de muncă, fumatul şi 
episoadele recurente de malarie. În fiecare vară, era nevoită să 
se interneze timp de câteva zile pentru a se reface într-o unitate 
sanitară destinată convalescentilor, dar chiar şi în spital a 
continuat să scrie rapoarte detaliate şi să schiteze o agenda pe 
două săptămâni pentru uzul guvernantilor. Părul ei roşcat a albit 
şi într-o scrisoare adresată părinţilor a explicat la ce măsuri 
extreme fusese obligată să recurgă pentru a se răcori. 


Bagdad, 13 iulie 1917 

Am avut o săptămână de căldură înăbugşitoare, care continuă si 
acum, cu temperaturi în jur de 50*C şi o senzaţie de arsură pe care 
nu o poţi crede decât dacă o simţi. In nopţile cele mai rele inmoi un 
cearsaf în apă şi, fără să îl storc, îl întind pe pat între mine şi vântul 
de afară. Imi trag un capăt peste picioare şi celălalt pe dedesubt şi 
peste cap, iar restul îl las să stea la câţiva centimetri de corp. 
Evaporarea rapidă lasă cearşaful rece ca gheaţa şi se interpune ca 
un mic zid de aer rece între mine şi vântul năprasnic. Când se 
usucă, mă trezesc şi repet procedura. In seara asta, Sir Percy şi cu 
mine am ieşit la ora 7 la o plimbare cu maşina, dar era prea cald. 
Vântul iti incretea pielea şi îţi ardea globii oculari... Am închis usa 
de la birou şi am tinut-o aşa toată ziua şi am aruncat apă pe podea 
de două sau trei ori. Prin astfel de măsuri reuşesc să păstrez 
temperatura la puţin sub 38*C. 


| Da, este exact asa cum v-am povestit. | 


Cum rochiile pe care le purta trebuiau spalate si calcate zilnic, 
Gertrude avea constant nevoie de imbracaminte occidentala 
racoroasa. Familia fi trimitea mereu pachete cu haine, care nu 
erau niciodată suficiente. A mers la o mănăstire şi a explicat 
problemele pe care le avea. 


Bagdad, 14 iunie 1918 

Maicutele îmi cos o rochie de muselină - va fi un monument de 
iubire şi grijă pentru aproapele tău. Probele sunt cu totul altfel 
decât cele cu care am fost obişnuită. Mă duc la mănăstire după ce 
călăresc şi înainte de micul dejun şi stau acolo în picioare cu nimic 
altceva pe mine decât pantalonasii şi cizmele (căci este foarte 
cald), iar maica stareță şi draga de soră croitoreasă, Soeur Renée, 
se învârt în jurul meu ciripind în culmea încântării şi prind în ace 
bucăţi de muselină. Pe lângă noi stă o soră mireană cu ceşti de 
cafea la îndemână. Facem pauze dese pentru ca Maica Stareta si 
Soeur Renée să se consulte pe un ton grav cu privire la tendinţele 
în modă. Oricum, rezultatul este destul de multumitor. Nu degeaba 
e Soeur Renée frantuzoaica. 


Viaţa pe care Gertrude o ducea, într-o atmosferă permanent 
sub presiune, i-a fost complicată de nevoia de a avea alături o 
cameristă, menajeră şi croitoreasă. Mama ei vitregă, Florence, a 
fost cea care a venit cu soluţia salvatoare: Marie Delaire 
rămăsese în slujba familiei Bell de când fusese angajată de 
Gertrude, cu şaptesprezece ani înainte. Ea a sosit în Irak şi a 
servit-o cu devotament pe Gertrude până la sfârşitul vieţii 
stăpânei. 

In octombrie 1917, Gertrude a primit titlul de Comandor al 
Ordinului Imperiului Britanic, iar un an mai târziu, în luna martie, 
a primit Founder's Medal decernată de Royal Geographical 
Society pentru expediţia întreprinsă la Hayyil. Într-o descriere a 
unei petreceri dată de ea acasă în 1919 pentru 40 sau 50 de 
notabilitati arabe din Bagdad, Gertrude a fost descrisă intrând în 
încăpere ca o regină, „frumos îmbrăcată, ca întotdeauna”, în 
timp ce toată lumea s-a ridicat în picioare ca s-o întâmpine. A 
dat apoi ocol încăperii, strângând mâinile tuturor şi adresând 
câteva cuvinte potrivite fiecăruia. 

După perioada petrecută la Cairo, Gertrude a trăit din salariul 


sau de 20 £ (16,320 $ actualizat cu IAPC, echivalent cu un 
salariu ajustat de 88,000 $), iar generoasa alocaţie privată pe 
care o primea a rămas neatinsă, adunându-se acasă. Cum cele 
două lucruri după care tânjea cel mai mult - mâncarea bună şi 
hainele europene bine croite - erau indisponibile la Bagdad, ea a 
răspuns scrisorii trimisă de tatăl său cu lipsa de interes pentru 
chestiunile financiare care sunt prerogativul moştenitoarelor 
bogate, anunţându-l că poate face ce voia cu banii ei. Era 
internată în spital atunci când tatăl i-a trimis cadoul pentru 
aniversarea de 49 de ani: un smarald mare, pe care şi l-a prins 
la rochia de seară. După o lună, Florence i-a expediat un alt 
pachet. 


25 septembrie 1917 
Am intrat în posesia unui adevărat magazin cu broşe şi 
pandantive - ce lucruri minunate - cum de nu vă roade conştiinţa 
pe amândoi pentru asemenea extravagante? În viaţa mea nu am 
avut atât de multe broşe... Oricum, vă mulţumesc amândurora; 
sunt superbe şi bănuiesc că voi trezi admiraţia nesfârşită a |.E.F.D. 
[Forţa Expeditionara Indiana D]. 


Alcatuit şi condus tn mod inspirat şi cu o perioadă de ocupaţie 
încununată de succes până la finele războiului, guvernul britanic 
al Mesopotamiei era pe cale de a fi subminat de interminabilele 
întârzieri în luarea deciziilor internaţionale cu privire la stabilirea 
graniţelor şi a detaliilor referitoare la viitorul său în Irak. Între 
timp, multe mici nemulțumiri atatate de către agenţii turci s-au 
transformat în revolte deschise. Aşteptând impacientată, 
Gertrude a urmărit cum toate progresele înregistrate până 
atunci erau înghiţite de colții unei anarhii în plină ascensiune. La 
acest moment extrem de dificil, Sir Percy Cox a fost trimis la 
Teheran, lăsându-l pe fostul său adjunct, A.T. Wilson, drept 
comisar civil în funcţie. Wilson s-a dovedit a fi genul de şef ale 
cărui tactici arogante, revanşe punitive asupra disidentilor şi 
preferinţă pentru politicile imperialiste i-au relevat lui Gertrude 
adevărul înfiorător, şi anume că omul nu agrea de niciun fel 
ideea de autodeterminare şi avea să facă tot ce îi stătea în 
putinţă pentru a împiedica materializarea ei. Wilson era din 
spita eroilor coloniali, însă opiniile sale îl plasau în trecut. 
Gertrude, deşi cu 18 ani mai în vârstă, aparţinea, mulţumită 
inteligenţei sale deosebite şi devotamentului neprecupetit fata 


de cauza araba, viitorului. 

La sase luni dupa plecarea lui Cox, A.T. a desfiintat sectia de 
la Bagdad a Biroului Arab, sub ale carei auspicii fusese numita 
Gertrude, si a retrogradat-o efectiv pe aceasta de la pozitia de 
secretar pe problemele coloniale - un rol echivalent cu cel de 
membru al cabinetului - la cea de comisar politic. În aproximativ 
aceeaşi perioadă, Liga Naţiunilor i-a cerut să scrie o lucrare, 
„The Political Future of Iraq”, în care Gertrude şi-a expus foarte 
clar punctele de vedere. 


Vă propun să plecăm de la ideea că... fericirea şi bunăstarea 
Irakului nu sunt incompatibile cu fericirea şi bunăstarea oricărei 
alte regiuni a lumii. Prin urmare, consider axiomatic faptul că în 
luarea deciziei referitoare la viitoarea administrare a Irakului, daca 
ne vom lăsa influenţaţi de alte considerente decât cele ce vizează 
propăşirea ţării şi a poporului său, ne vom face vinovaţi de un act 
ruşinos de rea-credinţă deliberată, cu atât mai crud şi demn de 
dispreţ, cu cât este dublat de declaraţiile noastre repetate de 
solicitudine dezinteresată faţă de popoarele implicate. 


Refuzul lui A.T. de a lua în considerare sugestiile lui Gertrude 
de negociere cu disidentii, ca şi tacticile punitive folosite de el 
pentru a înăbuşi revoltele au avut drept rezultat inevitabil 
proliferarea acţiunilor subversive. Din poziţia sa de simplu 
observator, Gertrude şi-a exprimat părerile în particular prin 
scrisori trimise prietenilor şi cunoştinţelor de la Londra, oameni 
de seamă şi influenţi. 1920, anul jihadului din Irak, a rămas în 
istorie ca un eşec al administraţiei britanice. Nu trebuie uitat că 
Gertrude nu a avut niciun rol în decizia de bombardare a satelor 
ori în deciziile care au dus la confruntări militare cu triburile şi 
cu uciderea unor comisari politici stationati la granite. 


17 ianuarie 1919, la patru luni după plecarea lui Cox 
Aş putea să ajut la punerea la punct a lucrurilor - asta în cazul în 
care mi se va permite... Avem disensiuni pe tema 
autodeterminării... Ce mult îmi doresc ca Sir Percy să fie aici. 


28 decembrie 1919, scrisoare către Chirol 
Sir P.C. este un mare câştig şi mi-aş dori ca guvernul să îl lase 
imediat să revină la post. Treburile pe care le avem aici sunt cu 
mult mai importante decât cele din Persia. 


12 ianuarie 1920 
Imi pare rău că nu am un cuvânt mai greu de spus. Dar adevărul 
este că mă aflu într-o minoritate de numai unu în cadrul serviciilor 
politice din Mesopotamia - sau undeva pe acolo - şi totuşi sunt 
convinsă că am dreptate. 


1 februarie 1920 
Impărtăşim cu Franţa şi America vina pentru ceea ce se întâmplă 
- cred că rareori s-au înregistrat în istorie atât de multe gafe 
impardonabile ca cele pe care Occidentul le-a făcut faţă de Orient 
în perioada de după armistițiu. 


Bagdad, 5 septembrie 1920 

Suntem în toiul unui jihad în toată puterea cuvântului, adică 
avem de luptat cu cele mai crunte prejudecăţi ale unui popor aflat 
într-o stare primitivă de civilizaţie... Ne confruntăm cu perspectiva 
imediată a unei prabusiri totale - soarta Imperiului Roman este o 
comparaţie foarte nimerită... Creditul de care civilizaţia europeană 
s-a bucurat până acum aici a dispărut... Cum am putea noi, care 
am comis atâtea greşeli în administrarea propriilor probleme, să-i 
învăţăm pe alţii cum să se descurce cu problemele lor? 


Bagdad, 10 aprilie 1920 

Am impresia că ne aşteaptă o manifestare naționalistă arabă de 
amploare destul de considerabilă, cu care sunt în mare parte de 
acord. Totuşi, ea ne va forţa mâna şi va trebui să vedem dacă vom 
mai dispune de suficientă susţinere pentru a ne păstra poziţiile 
aici... Dar lucrul de care sunt aproape sigură este acela că, dacă 
vom lăsa această ţară pradă distrugerilor, vom fi nevoiţi să ne 
reconsiderăm toată poziţia pe care o detinem în Asia... lar locul pe 
care îl vom lăsa gol va fi ocupat de şapte diavoli cu mult mai răi 
decât cei de dinainte de sosirea noastră. 


În mai 1920, A.T. a fost recompensat cu titlul de Cavaler 
Comandor al Ordinului Imperiului Indian (KCIE)*%. Gertrude a 
comentat astfel ştirea într-o scrisoare adresată părinţilor: 
„Mărturisesc că îmi doresc ca odată cu titlul de cavaler să îi fi 
fost conferite şi manierele cu care cavalerii sunt acreditaţi în 
mod tradiţional.” 


3 Knight Commander ofthe Order of the Indian Empire. (n. red.). 


14 iunie 1920 

Întâmpin mari dificultăţi în activitatea mea. Săptămâna trecută, 
A.T. a făcut o scena îngrozitoare... Din nefericire, i-am transmis 
unuia dintre prietenii mei arabi câteva informaţii pe care, tehnic 
vorbind, nu ar fi trebuit să i le dau. Nu erau lucruri de prea mare 
importanţă (după cum a confirmat şi Frank), şi nici nu mi-am dat 
seama de greşeala comisă până când nu am menţionat episodul, 
din întâmplare, de faţă cu A.T. S-a enervat cumplit şi toată 
dimineaţa şi-a vărsat furia pe mine. Mi-a spus că indiscretiile mele 
erau intolerabile şi că nu ar trebui să mai am acces la niciun fel de 
documente la birou. Mi-am cerut scuze pentru gafă, dar el a 
continuat: „Ai făcut mai mult rău decât oricine aici. Dacă nu aş fi pe 
punctul de a pleca, ti-as fi cerut demisia cu luni in urmă!”... S-a 
înecat când a rostit aceste ultime cuvinte. 


4 iulie 1920 
Triburile de aici [sudul Irakului] sunt printre cele mai nelegiuite 
din Irak... Totuşi mă îndoiesc că am făcut tot ce ne-a stat în putinţă 
pentru a le explica beneficiile unei guvernări bine aşezate. De luni 
de zile, eu şi cu alţii îi tot repetăm lui A.T. că facem prea mari 
presiuni asupra lor... 


20 decembrie 1920 

Am avut o săptămână destul de obositoare, căci A.T a fost 
suprasolicitat la muncă - o stare cronică de altfel - şi asta în 
condiţiile în care nu ar trebui să lucreze, fapt care îl înfurie peste 
măsură şi ne face şi nouă viaţa un chin. 


Exact în momentul în care Gertrude începuse să se întrebe 
care dintre ei doi, ea sau A.T., ar fi trebuit să demisioneze, 
luminiţa s-a arătat la capătul tunelului. Lui Sir Percy Cox i s-a 
cerut să revină în Irak. Londra intelesese în sfârşit că tacticile 
folosite de A.T. nu dădeau roade si că insurecția lua avânt. În 
aceste condiții, înăbuşirea revoltelor pentru a proteja 
infrastructura si a perpetua administrarea britanică a Irakului 
devenea un lucru prea costisitor. A fost finalul carierei oficiale a 
lui A.T. 

Un alt argument puternic a venit să confirme statutul de 
independenţă pe care Gertrude şi-l arogase prin a-şi face 
cunoscute propriile opinii, separat de cele ale lui A.T. Ea a trimis 
scrisori unor oameni care ocupau funcţii mai înalte decât el în 
guvernul britanic şi în India. A.T. a fost scandalizat de vizita ei 


privata, in conditii privilegiate, facuta la familia siita cea mai de 
vază, Sadr din Kadhimain, cu scopul de a se întâlni cu augustul 
mujtahid Sayyid Hassan. Gertrude întreținea nationalisti arabi la 
dineurile pe care le dadea acasa pentru a tine deschise liniile de 
comunicare cu potenţialii lideri ai unui viitor guvern arab. Pentru 
şeful ei, toate aceste acţiuni echivalau cu o trădare, cu toate că 
în fapt Gertrude nu făcea decât să urmeze politica oficială a 
Londrei. 

Când A.T. a părăsit Bagdadul, cei doi s-au despărţit în mod 
civilizat. După cum a relatat Gertrude, „Ne-am strâns călduros 
mâinile - aici nici n-ai cum să strângi mâna cuiva altfel decât cu 
căldură, sunt 46°C”. 


27 septembrie 1920 

În ziua de dinaintea plecării a trecut pe la mine seara târziu ca 
să-şi ia rămas-bun. l-am spus cât de descurajată mă simt şi că 
regret profund că nu reuşiserăm să ne înţelegem mai bine. Mi-a 
răspuns că venise tocmai pentru a-şi cere scuze, dar l-am întrerupt 
şi l-am asigurat că greşeala fusese în mare măsură şi a mea şi că 
speram că nu-mi va purta ranchiună, observaţie la care el a replicat 
foarte cordial. 


În iunie 1920, Sir Percy Cox a trecut prin Bagdad în drum spre 
Londra. S-a oprit pentru o discuţie lungă cu Gertrude şi i-a lăsat 
în grijă papagalul până la întoarcerea lui în Irak, in octombrie, 
când intenţiona să instaureze un guvern provizoriu arab. 


17 octombrie 1920 
Nici n-am cuvinte să descriu uşurarea şi alinarea pe care mi-o 
aduce faptul că mă aflu în serviciul unui om în a cărui judecată am 
totală încredere. Sarcinii extraordinar de dificile care îl aşteaptă el îi 
răspunde cu dorinţa onestă de a acţiona în interesul oamenilor din 
această ţară. 


1 noiembrie 1920 
Oh, ce bine ar fi dacă am putea face asta! să legăm tinerele 
capete înfierbântate şi pe siitii obscurantişti şi pe exaltatii de genul 
lui Jafar, să-i cizelăm pe vechii oameni de stat ca Sasun şi pe 
cărturarii ca Shukri - dacă i-am putea face să lucreze împreună 
pentru a-şi găsi singuri salvarea, ce lucru minunat ar fi. Am viziuni 
şi visez visuri... 


În timp ce puterile internationale îşi pregăteau poziţiile pentru 
apropiata Conferinţă de Pace de la Paris, preşedintele Woodrow 
Wilson şi-a exprimat speranţa că naţiunilor ale căror guverne 
fuseseră eliminate în urma războiului avea să li se permită să-şi 
decidă singure viitorul. Sir Mark Sykes, un consilier respectat al 
guvernului britanic, a schiţat împreună cu francezii o declaraţie 
comună prin care să îi dovedească preşedintelui Wilson că cele 
două tari îmbrăţişau punctele lui de vedere şi nu aveau intenţii 
colonizatoare. Fără a înţelege prea mult din situaţia curentă din 
Irak, guvernul de la Londra i-a solicitat lui A.T. Wilson să afle 
părerea celor mai de seamă oameni din zonă, începând cu 
Basra şi terminând la nord cu regiunea kurdă. Wilson a purces la 
treabă fără tragere de inimă, fiind un adept convins al 
colonizării. Înainte chiar ca procesul consultativ să demareze, 
declaraţia anglo-franceză a lui Sykes făcea valuri. Liderii religioşi 
musulmani, marile comunităţi creştine şi evreieşti şi mai 
rezervaţii lideri seculari şi şeicii erau îngroziţi la ideea că o 
retragere bruscă a administraţiei britanice şi a armatei sale 
avea să deschidă duşmanilor ţării toate graniţele. Rusia 
bolşevică, wahhabitii lui Ibn Saud şi turcii cei răzbunători abia 
aşteptau să invadeze Arabia. 

Din necesitate, Gertrude avea să preia asupra sa o mare 
parte din responsabilitatea pentru mersul consultărilor, fapt care 
a implicat invitarea reprezentanţilor celor mai importante oraşe 
şi grupuri religioase de a alege 75 de delegaţi care să răspundă 
unui număr de trei întrebări. Agreau ideea formării unui singur 
stat arab care să se întindă din Kurdistan până la Basra? 
Considerau că acest stat ar fi trebuit să fie condus de un emir 
arab? Aveau vreun candidat preferat pentru această funcţie? 

Răspunsurile, aşa cum anticipase Gertrude, s-au dovedit a fi 
total neconcludente, cu excepţia unei aparente unanimitati 
privind crearea unei noi naţiuni care să cuprindă întreaga 
regiune. Experimentul a produs reacţii zgomotoase din partea 
unor aşa-zişi tineri politicieni, inclusiv extremişti, care îşi 
exprimau opiniile în cafenele, loc de desfăşurare şi acum a 
dezbaterilor publice la populaţiile arabe. Aceştia obiectau 
împotriva prezenţei britanice, amplificau disensiunile dintre şiiţi 
şi sunniti şi ignorau interesele minorităţilor. Lui Gertrude i-a 
revenit misiunea dificilă de a redacta un document care să 
sintetizeze rezultatele experimentului, document care urma să 


fie inaintat Conferintei de Pace de la Paris. A ales sa prezinte 
faptele in mare detaliu, descriind greutăţile întâmpinate si 
opiniile divergente ce rezultaseră din consultări. Documentul a 
fost intitulat „Self-Determination în Mesopotamia”. 

Dându-şi seama că documentul nu ajungea la nicio concluzie, 
Gertrude a luat iniţiativa de a consulta cea mai respectată figură 
din Irak, pe bătrânul naqib al Bagdadului, Preasfintia Sa Sayyid 
Abd ul-Rahman Effendi. În calitate de şef al comunităţii 
religioase sunnite, acesta era respectat şi de şiiţi. Vizita de o oră 
şi jumătate la nagib a fost frumos descrisă de Gertrude într-o 
anexă la documentul „Self-Determination în Mesopotamia”, pe 
care a expediat-o de asemenea la Paris. 


Conceptiile politice ale nagib-ului din Bagdad 

În dimineaţa zilei de 6 februarie, am fost primită, la cererea mea, 
de naqib, pentru a-mi lua rămas-bun de la acesta, pe data de 8 
urmând a mă întoarce în Anglia. Am ajuns acasă la el mai devreme 
decât eram aşteptată şi am fost primită de fiul său, Saiyid Hashim, 
cu care m-am întreţinut preţ de câteva minute, până la sosirea 
nagib-ului. După ocupaţie, nagib-ul s-a mutat într-o casă aflată 
vizavi de Takiyah din Abdul Qadir, al cărui şef este, după ce casa pe 
care o ocupa pe malul fluviului, lângă Reşedinţă, a fost 
rechizitionata de armată cu acordul său. Casa este austeră si 
dedicată studiului. Incăperea în care îşi primeşte oaspeţii se află la 
primul etaj şi ferestrele dau spre o curte mică şi o grădină plantată 
cu portocali. Canapele tari şi drepte, acoperite cu pânză crudă, se 
înşiră de-a lungul pereţilor. intr-un colt, lângă fereastră, locul unde 
se aşază nagib-ul, se află o masuta acoperită cu pânză albă pe care 
se găseşte întotdeauna câte o carte sau o broşură. Pereţii sunt 
zugrăviți în alb, iar încăperea nu are alte decoraţiuni decât 
curăţenia sa imaculată. Naqgib-ul este un bărbat bătrân, încovoiat 
de ani şi aproape infirm din cauza reumatismului. Poartă o robă cu 
mâneci, lungă până la picioare, făcută din pânză albă vara şi din 
postav negru iarna, despicată în faţă şi acoperind o pânză albă 
prinsă în falduri la mijloc de un brâu lat alb. Pe cap are un turban 
alb răsucit în jurul unui fes (tar-bush) de culoare roşie. 

La intrarea lui, Saiyid Hashim s-a retras şi nagib-ul a dat ordin sa 
nu fie întrerupt de nici un alt vizitator. L-am anunţat că părăseam 
Bagdadul ceva mai devreme decât îmi propusesem şi că fusesem 
chemată la Paris, adăugând că era posibil ca la conferinţă să se 
discute unele detalii minore, ca de exemplu legate de stabilirea 
frontierelor, unde ar fi solicitată opinia unor cunoscători ai regiunii. 


Am citat drept exemplu situatia din Mutasarrifliq din Dair, care 
ceruse recent prin intermediul fostului Rais Baladiyah ca sa fie 
ataşat statului mesopotamian, şi l-am întrebat pe nagib care era 
părerea sa. 

Mi-a răspuns că se întâlnise cu respectivul şi că îl cunoştea pe 
fratele său, un cetăţean de vază al Dairului. Cei doi îi făcuseră o 
vizită şi îi ceruseră sfatul cu privire la viitorul statut al districtului. 
întrevederea se desfăşurase însă în prezenţa altor oaspeţi şi naqib- 
ul, urmându-şi obiceiul de a nu se pronunţa în public, îi rugase pe 
solicitanti să revină a doua zi, pentru a avea el însuşi mai mult timp 
la dispoziţie ca să mediteze asupra chestiunii. „Chiar acum mă 
aşteaptă şi cum discuţia dintre noi este confidențială, îţi voi spune 
ce răspuns intentionez să-i dau. li voi spune: «Fiule, ar fi bine 
pentru voi să fiţi supuşi ai britanicilor, căci britanicii sunt 
recunoscuţi în toată lumea pentru guvernarea dreaptă şi cinstită». 
N-am să-ţi ascund însă un lucru”, a continuat nagib-ul. „Nu-mi plac 
francezii.” (El e convins că francezii vor controla Siria până la 
graniţele statului mesopotamian.) „Da, le admir cunoştinţele şi mă 
desfăt cu minţile lor luminate. Dar nu îmi place guvernul lor. Ne-a 
ajuns şi nouă la urechi faptul că populaţia mahomedană din Algeria 
a avut de suferit sub administraţia franceză. Aceste lucruri sunt 
cunoscute. Dorinţa mea este aceea de a-i ţine pe francezi cât mai 
departe posibil de Bagdad. Khatun Sahib, acum vorbesc numai 
pentru urechile tale şi te voi ruga să mă ierti pentru cuvintele pe 
care le voi rosti. Mă tem că un conflict între francezi şi britanici este 
inevitabil. Căci atunci când britanicii pun undeva piciorul, nu sunt 
dispuşi să îl ridice după aceea; vor să păstreze ceea ce au 
dobândit. Şi vor avea de-a face cu ambiția şi gelozia francezilor, şi 
chiar dacă asta ar însemna un război de 50 de ani, ei nu vor da 
înapoi. Eu sunt derviş; lucrurile lumesti nu mă preocupă. Dar am o 
lungă experienţă de viaţă, am cunoscut mulţi oameni şi am văzut 
destule, şi de aceea îndrăznesc să îţi împărtăşesc temerile mele.” 

După ce a mai brodat un pic pe această temă (căci îi place să 
vorbească), nagib-ul m-a întrebat, aşa cum mă întreabă invariabil la 
fiecare vizită, când aşteptam întoarcerea lui Sir Percy Cox. 
„Khatun”, a spus el, „în Anglia sunt sute şi mii de oameni care ar 
putea ocupa postul de ambasador în Persia, dar pentru lrak nu 
există decât Sir Percy Cox. Este cunoscut şi iubit şi poporul din Irak 
are încredere în el. Este un om cumpătat şi cu experienţă... Şi în 
plus are reputaţie buna la Londra. El va fi purtătorul nostru de 
cuvânt. Dacă guvernul doreşte să afle ce gândim, el le va da 
informaţiile, iar ceea ce va spune el va fi acceptat. Dumnezeu mi-e 
martor ca daca Sir Percy Cox ar fi fost la Bagdad, am fi fost crutati 
de nebunia de a cere oamenilor să îşi exprime părerea despre 


viitorul tarii. Asta a provocat multa neliniste si agitatia inca nu s-a 
domolit în oraş. Ştii bine că eu nu mi-am exprimat părerile si am 
interzis familiei să se amestece. Fiul meu, Saiyid Mahmud, a fost 
primul care a demisionat din calitatea de delegat la majlis 
[consultări]. l-am spus să nu se implice. Dar mulţi au venit la mine 
ca să-mi ceară sfatul ori ca să mă preseze să-mi dau acordul faţă 
de opiniile lor. Le-am spus aşa: «Englezii au cucerit această ţară, au 
cheltuit mult cu noi şi au adăpat pământul cu sângele lor. Sângele 
englezilor, australienilor, canadienilor, musulmanilor din India şi al 
idolatrilor a udat praful din Irak. N-au dreptul să se bucure de ceea 
ce au câştigat? Cei care ne-au cucerit de-a lungul timpului au secat 
ţara. Aşa cum ţara a căzut în mâinile lor, aşa a căzut acum în 
mâinile britanicilor. Şi ei vor face din noi un dominion.» Khatun, 
națiunea ta este măreaţă, bogată şi puternică, dar unde vă e 
puterea? Dacă spun că îmi doresc să fim guvernati de englezi, iar 
englezii nu consimt să ne guverneze, cum aş putea să îi oblig? Si 
dacă îmi doresc să fim guvernati de alţii, iar englezii decid să 
rămână aici, cum aş putea să îi alung? Eu vă recunosc victoria. Voi 
sunteţi guvernanţii, iar eu sunt supusul vostru. lar când sunt 
întrebat ce părere am despre continuarea stăpânirii britanice, 
răspund ca mă înclin în faţa învingătorului.” 

„Tu, Khatun, înţelegi afacerile de stat”, a remarcat nagib-ul cu 
amabilitate. „Nu mă ascund de tine şi-ţi spun că mi-a plăcut 
guvernarea turcă aşa cum era ea pe vremuri. Dacă ar fi să ne 
putem întoarce la domnia sultanilor turci aşa cum a fost ea în 
trecut, nu mi-aş dori altceva. Dar urăsc şi dispreţuiesc, blestem si 
încredinţez în mâinile diavolului actualul guvern turc... Domnia 
turcă a apus; imperiul lor a pierit, iar eu mă bucur să devin supusul 
vostru. Te vei duce la Londra; te vei vedea şi vei discuta cu mai- 
marii lumii, şi asta va trebui să le spui: «Lăsaţi-l pe Sir Percy Cox sa 
revină în Irak şi puneţi capăt guvernării militare.» Dacă o lăsaţi să 
continue, veţi face o mare greşeală. Nu am nimic de reproşat 
comandantului suprem. Nobletea lui e evidentă pentru oricine. l-am 
făcut o vizită; deşi nu-mi stă în obicei, atunci când Sir Percy Cox m- 
a rugat să mă întâlnesc cu Sir William Marshall” (aici nagib-ul s-a 
chinuit cu prea puţin succes să pronunţe corect numele), „am 
consimţit. Nu ar fi fost nimerit să refuz. M-am întâlnit şi cu Maude. 
Ţara ta se poate mândri cu el, iar noi îi datorăm recunoştinţă. A fost 
un om iubit la Bagdad. Insă în vremuri de pace puterea trebuie să 
fie deţinută de oamenii de stat, nu de soldaţi. Trebuie să menţineţi 


94 General-locotenent Sir Frederick Stanley Maude (1864-1917). A luptat 
în Primul Război Mondial şi a fost comandant al forţelor aliate în 
Mesopotamia. (n. tr.). 


o armată în tara aceasta pentru a păstra ordinea, dar armata nu 
trebuie să guverneze. Asta trebuie să le spui: «Vrem să fim 
guvernati de Sir Percy Cox.» Dar să nu le spui, chiar dacă e 
adevărat”, a adăugat nagib-ul cu o anumită viclenie, „că tu insati ai 
devenit de-a noastră şi că tot ce te preocupă este bunăstarea 
Irakului, căci altfel vorbele tale nu vor mai avea greutate la Londra 
şi nouă nu ne vei mai fi de aşa mare folos.” 

După aceste cuvinte de avertisment, nagib-ul a revenit la tema 
autodeterminarii. 

„Ce rost au toate aceste discuţii şi unde pot duce?” s-a întrebat 
el. „Originea lor e în America şi acolo se aude vocea lui Wilson. Ştie 
şeicul Wilson ceva despre Orient şi popoarele lui? Cunoaşte el 
obiceiurile noastre şi felul nostru de a gândi? Voi, englezii, 
guvernati de 300 de ani în Asia şi guvernarea voastră e un model 
pentru toţi. Continuati să mergeţi pe acelaşi drum. Nu cedaţi 
conducerea şeicului Wilson sau oricui altcuiva. Cunoaşterea si 
experienţa sunt atuurile voastre.” 

După aceste spuse, nu mi-a fost greu să-l readuc pe naqib la 
discuţia despre recentele evenimente din Bagdad. 

„Majoritatea celor care v-au vorbit de rău”, a continuat el, „sunt 
oameni fără nume ori onoare. Ramdi Pachahji nu merită nici cea 
mai măruntă consideraţie; e posedat de diavol (ma/nun). Cine a 
auzit de Jafar Abu Timmam? Nu aparţine de ashrafii acestui oraş. 
Dar îţi spun, fereşte-te de şiiţi. Nu am nimic împotriva sectei şiite”, 
s-a grăbit nagib-ul să mă asigure, iar eu mi-am ascuns cu grijă 
îndoielile serioase. „Ei mă iubesc şi mă respectă şi mă consideră un 
şeic al lor. Dar dacă te vei întoarce în istorie, vei vedea că trăsătura 
predominantă a siitilor este  nestatornicia... Ei combina 
inconsecventa cu idolatria. Să nu te încrezi în ei.” 

l-am spus apoi nagib-ului că detinem lista completă a celor care 
au condus rebeliunea antibritanică, că, la cererea ashrafilor, s-a 
decis arestarea a şase sau şapte dintre ei şi că, din câte ştiam eu, 
arestările avuseseră deja loc. S-a arătat profund interesat de 
această veste şi m-a rugat să-i dau numele celor arestaţi. 
întâmplător aveam în buzunar o primă listă incompletă a 
agitatorilor, dar nu îmi aminteam cu precizie care dintre aceştia 
urmau să fie deportaţi. In capul listei se aflau numele lui 'Abdul 
Wahab al Naib şi al şeicului Said, dar pe acestea le-am omis, căci 
ştiam că nu se intenţiona luarea de măsuri împotriva lor. l-am citit 
nagib-ului restul numelor. Nu a recunoscut decât două. Pe unul 
dintre aceşti bărbaţi îl cunoştea prea puţin pentru a-şi fi format o 
părere asupra lui; pe celălalt însă, Shatur Chasibah, îl ştia suficient 
de bine pentru a se pronunţa cu autoritate, declarându-mi că e un 
ticălos. Mi-am amintit că acest om nu se număra printre aceia care 


urmau Sa fie arestati si nagib-ul m-a rugat sa-i transmit comisarului 
civil în funcţie un mesaj din partea sa, şi anume să nu i se permită 
lui Shahir rămânerea la Bagdad. Am împăturit apoi foaia şi am spus 
că toţi cei menţionaţi pe listă erau oameni care tinusera discursuri 
instigatoare în fiecare seară în cafenele din oraş şi că... făcuseră cu 
toţii, în mod indubitabil, mult rău. Doi dintre ei făcuseră însă un rău 
foarte mare, şi asta pentru că erau oameni cu reputaţie buna. li 
aveam în vedere pe Abdul Wahab al Naib şi pe şeicul Said. 
Mulțumită poziţiei pe care o ocupau, de clerici sunniti, împotriva lor 
nu puteam lua măsuri care să îi reducă efectiv la tăcere. Nagib-ul 
m-a ascultat foarte atent şi a rămas gânditor câteva clipe, într-un 
final a spus: 

„Nu, nu îi puteţi închide, şi nici deporta. Ar fi un scandal prea 
mare. Dar dacă ştiu că am acceptul colonelului Wilson, voi trimite 
după ambii pentru a le face cunoscută dezaprobarea mea faţă de 
conduita lor. Ştiu că au fost îmboldiţi în acţiuni de motive religioase 
şi că argumentele pe care le-au adus au fost tot de ordin religios. 
lar eu am autoritatea de a mă exprima asupra oricăror teme care 
ating interesele noastre religioase.” 

l-am mulţumit nagib-ului călduros pentru ofertă şi i-am spus ca 
în mod cert colonelul Wilson o va accepta cu recunoştinţă. O 
scrisoare în acest sens i-a fost expediată nagib-ului în ziua 
următoare. 

Conversaţia atinsese la acel moment un asemenea grad de 
intimitate, încât am îndrăznit, cerându-mi mai întâi scuze, să-i 
adresez nagib-ului o întrebare personală. El însuşi mă condusese 
cumva la ea, cu toate că nu în mod intenţionat, atunci când 
mentionase candidatura şerifului sau a unuia dintre fiii săi la poziţia 
de amiral Mesopotamiei. 

„Eu sunt rudă cu şeriful”, a spus el. „Suntem din acelaşi neam şi 
avem aceleaşi opinii religioase. Intelegi aşadar că nu sunt influenţat 
de diferenţe de sânge ori de gândire atunci când îţi voi spune că nu 
voi consimti niciodată la numirea lui sau a fiului său ca amir. Hijazul 
e unul... lrakul e unul, şi între ele nu există nicio altă legătură în 
afară de cea a credinţei. Politica, comerţul, agricultura pe care le 
facem fiecare din noi diferă... Hijazul este pământul sfânt al 
Islamului. El trebuie să rămână un stat separat şi independent de 
care să se bucure toţi musulmanii. La fel ca lerusalimul, un loc de 
cea mai înaltă sfinţenie pentru musulmani, ca şi pentru creştini... 
Drepturile musulmanilor şi deopotrivă cele ale creştinilor ar trebui 
să fie garantate de puterile care profită de pe urma sanctuarelor lor 
sacre. In ceea ce priveşte guvernarea Mesopotamiei, cunoşti ura pe 
care o nutresc faţă de actuala administraţie turcă, dar aş prefera de 
o mie de ori ca turcii să revină în Irak decât să-l văd pe serif sau pe 


fiii lui instalaţi la putere.” 

La asta am răspuns: „Dacă, din considerente politice imposibil de 
anticipat la acest moment, ar fi necesară instalarea unui amir în 
fruntea statului irakian, ai accepta, pentru a evita alegerea unui 
amir din Hijaz, să-ţi asumi responsabilitatea, bun înţeles cu ajutorul 
şi cu sprijinul nostru?” 

Mâna mea se odihnea pe braţul din lemn al canapelei; nagib-ul 
m-a lovit uşurel şi dezaprobator de două sau trei ori cu degetele pe 
braţ, după care s-a aplecat în faţă şi mi-a răspuns râzând, însă 
rostind foarte răspicat: „Cum poţi să mă întrebi aşa ceva? Eu sunt 
derviş - îmbrăcămintea pe care o port nu mă protejează?” A schiţat 
gestul familiar al deschiderii robei negre. „Ar fi contrar celor mai 
profunde principii ale crezului meu să devin şeful politic al statului. 
Pe vremea străbunului meu, Abdul Qadir, califii abbasizi obişnuiau 
să vină să-l consulte, aşa cum tu şi colegii tăi veniţi să mă 
consultaţi pe mine; dar el nu ar fi consimţit niciodată să ia parte 
activ la treburile publice. Nici eu şi nici un alt descendent de-al său 
nu am consimti la aşa ceva. Acesta e răspunsul meu bazat pe 
argumente de natură religioasă, dar îţi voi oferi şi un răspuns bazat 
pe considerente personale. Sunt un om bătrân. Cei cinci sau şase 
ani care mi-au mai rămas de trăit doresc să mi-i petrec în meditaţie 
şi studiu. Astăzi când ai venit, te-am lăsat să aştepţi. Eram ocupat 
cu cărţile mele. Ele sunt preocuparea mea constantă.” 

S-a întrerupt, iar eu am păstrat tăcerea, căci eram profund 
mişcată de vorbele sale. Era totuşi în continuare nemulţumit de 
răspunsul pe care mi-l dăduse, aşa că a ridicat vocea şi a rostit rar: 
„Nu aş retrage ceea ce am spus nici dacă ar fi ca astfel să salvez 
Irakul de la distrugerea totală.” 

Discuţia noastră durase o oră şi jumătate si după ce mi-am cerut 
scuze pentru ultima întrebare, el fluturându-şi mâna pentru a-mi da 
de înţeles că nu îi dăduse nicio importanţă, am cerut permisiunea 
să plec. Inainte de a ne despărţi, naqib-ul a avut amabilitatea să-şi 
exprime afecțiunea personală fata de mine şi să-mi amintească de 
vechea prietenie care ne lega şi care data, după cum a subliniat el, 
de mai mulţi ani înainte de război. l-am răspuns că apreciam foarte 
mult prietenia noastră şi i-am mulţumit pentru încrederea pe care 
mi-o acordase vorbindu-mi asa de deschis în timpul conversatiei 
care tocmai se încheiase. A replicat cerându-mi să-l privesc ca pe 
un părinte şi, adăugând că speră să ne revedem cât de curând, mi- 
a urat să merg în pace. 


Femeia care a intronat regi 


In mai 1885, cand Gertrude avea 16 ani, un fiu s-a nascut in 
castelul tatălui său din Taif, în deserturile Hejazului, fiind numit 
după fulgerarea tăişului unei săbii ce se abate asupra 
duşmanului: Faisal. 

Era al treilea fiu al şerifului haşemit al Meccăi, Hussein ibn Ali, 
autoproclamat rege al Hejazului, regiunea vestică a Peninsulei 
Arabe. Era de două ori aristocrat. Tatăl descindea din Mahomed 
prin fiica Profetului, Fatima. lar mama, prima soţie a lui Hussein, 
era vară cu tatăl său şi prin urmare se trăgea şi ea din neamul 
Profetului. Urmând tradiţii sfinte, Faisal a fost luat de la mamă la 
şapte zile după naştere şi dus în corturile negre din deşert 
pentru a fi crescut de un trib beduin până la vârsta de şapte ani. 
Nu şi-a revăzut niciodată mama, care a murit când el avea trei 
ani. Gertrude îşi pierduse şi ea mama la aceeaşi vârstă. 

Sultanul Imperiului Otoman, Abdul Hamid, îi privea pe 
hasemiti cu un amestec de suspiciune şi respect. Facea periodic 
razii la cei mai puternici şerifi şi îi lua la Constantinopol, unde îi 
ţinea în „captivitate onorabilă”, în condiţii modeste de trai şi sub 
supravegherea spionilor, gărzilor şi eunucilor negri. Seriful 
Hussein a stat prizonier în Constantinopol 18 ani. 

În 1891, la vârsta de şase ani, deci cu un an mai devreme 
decât o cerea tradiţia, Faisal a fost luat de la familia beduină 
care îl îngrijise pentru a fi dus, împreună cu fraţii săi, să stea cu 
tatăl lui într-o casă de pe malul Cornului de Aur plină până la 
refuz cu cele 32 de femei din haremul tatălui, cu suitele şi 
sclavele acestora. Atmosfera politică în Constantinopol era 
extrem de încordată în acele vremuri, cu multe societăţi 
secrete, majoritatea subordonate în fapt sultanului. Abdul 
Hamid, care fusese iniţial un reformator, devenise între timp 
paranoic şi instiga la masacre oribile; îi plăcea să se asigure că 
duşmanii săi cei mai puternici erau morţi, cerând să îi fie aduse 
capetele lor într-o cutie. 

Oricât de mare era gospodăria serifului, carne nu îşi 
permiteau să mănânce decât o dată pe săptămână. Disciplina 
instaurată era severă: se apela în continuare la fa/laka, o forma 
de pedepsire corporală în care copilului i se legau picioarele cu o 
frânghie şi era bătut la tălpi cu un bat. In schimb, Hussein s-a 


îngrijit ca fiii săi să primească o educaţie aleasă de la profesorii 
particulari. 

In 1903, la vremea când Gertrude era plecată în al doilea tur 
al lumii, Faisal, în vârstă de 18 ani, s-a înrolat în armata turcă şi 
a pornit să patruleze deşertul cu trupele cavaleriei turceşti pe 
cămile. După câţiva ani, i s-a încredinţat comanda cavaleriei 
arabe pe cămile, turcii cerându-i să înăbuşe o rebeliune a 
triburilor arabe din Asir. Faisal şi fratele său Abdullah nu au 
putut să îi împiedice pe turci să ardă satele şi au rămas scarbiti 
la vederea mutilării rebelilor arabi ucişi. 

Şase ani mai târziu, sultanul a fost detronat. În reorganizarea 
care a urmat, Hussein a dobândit titlul important de emir al 
Meccăi, cel mai sfânt oraş al Islamului, şi odată cu titlul şi 
autoritatea de a supraveghea extrem de profitabilul hajj, 
pelerinajul anual. Faisal urma să reprezinte circumscripţia Jidda 
în Parlamentul turc. În 1914, la izbucnirea războiului, turcii i-au 
ordonat lui Hussein să declare jihadul tuturor musulmanilor 
împotriva creştinilor. Hussein, un spirit autocratic şi curajos, a 
refuzat, argumentând că turcii înşişi aveau un aliat creştin - 
Germania. Respingând propunerea turcilor, el s-a bazat şi pe o 
înţelegere mai veche cu lordul Kitchener, care sugerase 
posibilitatea unei alianţe între arabi şi britanici. 

Aflat acum într-o situaţie precară, Faisal a fost trimis de tatăl 
său la Damasc cu scopul de a organiza o revoltă militară 
împotriva turcilor în Siria. A ţinut legătura cu tatăl său pe căi 
ocolite, cu ajutorul unor servitori de încredere care duceau 
mesajele ascunse în mânerele săbiilor, în tălpile sandalelor ori 
scrise cu cerneală invizibilă pe hârtie de împachetat. Prietenii lui 
Faisal din „cluburile” politice ale nationalistilor arabi l-ar fi trădat 
cu prima ocazie şi poziţia sa era cu atât mai vulnerabilă cu cât 
era obligat să stea cu guvernatorul general turc ori de câte ori 
se afla la Damasc. Generalul Mehmed Djemal Paşa era suspicios 
în privinţa lui Faisal şi îl punea permanent la încercare. Obişnuia 
să-l cheme pentru a asista la spânzurarea în public a unor zeci 
de amici de-ai săi sirieni. Acei bărbaţi curajoşi au înfruntat 
moartea fără a scoate un cuvânt despre Faisal, care a avut 
nevoie de toată stăpânirea de sine pentru a nu-şi trăda 
dezgustul şi furia. În cartea sa Cei şapte stâlpi ai înțelepciunii, 
T.E. Lawrence menţiona: „O singură dată a izbucnit Faisal, 
strigând că acele execuţii aveau să-l coste pe Djemal tot ceea 


ce el incerca sa evite, si a fost nevoie de interventiile prietenilor 
lui de la Constantinopol, oameni de vaza in Turcia, pentru a 
scapa de necaz.” In ianuarie 1916, in momentul cand Gertrude 
se afla in India si discuta cu viceregele, un al doilea grup de 
nationalisti arabi a fost condamnat. Djemal Pasa a remarcat ca 
Faisal „s-a facut luntre şi punte” pentru a-i salva. Acelea au fost 
singurele două dati când Faisal şi-a arătat sentimentele. Era pe 
deplin conştient de faptul că orice pas greşit din partea sa 
însemna sfârşitul misiunii încredințate de tatăl lui, aceea de a 
obţine independenţa Arabiei. 

Hussein i-a ordonat apoi lui Faisal să se întoarcă pentru a 
prelua comanda trupelor arăbeşti ridicate de fratele lui Faisal, 
Abdullah. Deşi Faisal considera că însă nu sosise momentul, a 
reuşit să scape de sub supravegherea lui Djemal Paşa şi în data 
de 2 iunie 1916 Hussein a tras prima împuşcătură, marcând 
astfel începutul Revoltei Arabe. Misiunea pe care i-o 
încredinţase lui Faisal era una imposibilă: să asmuta cele câteva 
mii de oameni slab înarmaţi pe care îi aveau împotriva celor 
22.000 de soldaţi turci stationati în garnizoana de la Medina. 
Cum cunoştea puterea inamicului, bazată în principal pe bateria 
de artilerie, Faisal şi-a retras trupele în deşert, cu scopul de a 
aduna forţe mai numeroase din rândurile beduinilor. 

Ulterior el avea să adopte strategia izolării Medinei de restul 
armatei turce, dar între timp a câştigat dragostea oamenilor săi, 
care au ajuns să-l numească Saiyidna Faisal („stăpânul nostru 
Faisal”), şi totodată admiraţia lor pentru curajul de care a dat 
dovadă. A rămas în istorie un episod în care oamenii din triburi 
nu au dorit să traverseze o porţiune deschisă de teren asupra 
căreia se trăgea de pe zidurile Medinei. Faisal a râs de ei şi şi-a 
condus calul încet de-a curmezişul văii, fără să iuteasca pasul. 
lar când a ajuns în capătul celălalt le-a făcut semn oamenilor să- 
| urmeze şi ei au galopat spre el. 

Răzbunarea pe care turcii au pregătit-o cetăţenilor arabi din 
Awali a fost înfiorătoare. Lawrence a notat că au masacrat 
„toate sufletele dintre zidurile oraşului. Sute de locuitori au fost 
violati şi măcelăriți, caselor li s-a dat foc şi morţii şi viii au fost 
de-a valma aruncaţi în flăcări”. Valurile de şoc au reverberat de- 
a lungul Arabiei şi au amplificat ura triburilor faţă de turci. Acolo 
unde Faisal îşi conducea oamenii în bătălie, femeile şi copiii erau 
crutati; si în timp ce turcii tăiau gâtlejurile prizonierilor, Faisal 


platea o lira pentru fiecare turc prins viu. 

Charismatic şi tntelegator în rezolvarea cererilor particulare 
ale triburilor sale, Faisal a fost descris de generalul Edmund 
Allenby drept „personificarea ideii de regalitate... Combina 
calităţile de soldat cu cele ale unui om de stat: agil în viziune, 
rapid în acţiune, un om deschis şi direct... Un personaj pitoresc 
în sens literal, dar şi figurativ! înalt, mlădios, chipeş - aproape 
frumos - cu ochi expresivi ce-i luminau faţa de o demnitate 
calmă”. 

În ciuda victoriei repurtate în calitate de conducător al 
Revoltei Arabe, Faisal a fost ignorat la Conferinţa de Pace de la 
Paris, britanicii şi francezii fiind ocupați cu împărţirea Orientului 
Apropiat. Ales ulterior rege al Siriei de către nationalisti, Faisal a 
fost alungat de la putere de către armata franceză în iulie 1920 
şi s-a întors în Hejaz profund deziluzionat. 

Cunoscându-i trecutul şi după ce discutase cu el câteva ore la 
Paris, Gertrude s-a pregătit pentru Conferinţa de Pace ştiind 
exact pe cine îşi dorea rege al Irakului. 


Ziua de Crăciun, 1920 
Imi e destul de clar în minte faptul că avem o singură soluţie 
fezabilă, şi anume un fiu al şerifului, iar acela să fie Faisal, de 
departe cea mai bună alegere. 


La Conferinţa de la Cairo din martie 1921, Cox, Gertrude şi 
Lawrence au reuşit să-l convingă pe Churchill că emirul Faisal 
era cel mai bun candidat pentru conducerea regatului Irakului. 
Nu numai că era un erou de război şi fusese un brav aliat al 
britanicilor în timpul revoltei, ci reprezenta cea mai puternică 
speranţă de succes şi stabilitate în Irak. 

Churchill a întrebat dacă administraţia putea garanta 
alegerea prin vot a lui Faisal: „Puteţi să vă asiguraţi că e ales de 
oameni?” Metodele politice occidentale, a adăugat el, „nu sunt 
necesarmente aplicabile în Orient şi ar trebui asigurat cadrul 
necesar procesului electoral”. Era mai mult decât o 
recomandare; era un ordin. Cox şi Gertrude urmau să se ocupe 
de venirea la putere a lui Faisal prin voinţa populară, dar votul 
trebuia exprimat independent de voinţa britanicilor. 

A urmat o întârziere inevitabilă în timp ce Churchill s-a 
consultat cu membrii cabinetului şi a obţinut consimţământul 


Majestății Sale pentru candidatura lui Faisal. Faisal a fost 
abordat si s-a cerut opinia francezilor. Ocupati pana peste cap 
cu problemele lor în Siria, de unde îl expulzaseră pe Faisal în 
iulie 1920, francezii şi-au dat acordul, cu condiţia ca Faisal să 
renunţe la orice pretenţii asupra Siriei şi să înceteze să-i sprijine 
pe nationalistii sirieni. Faisal a acceptat, pregătit să abandoneze 
pretenţiile tatălui său asupra Palestinei în schimbul tronului 
Irakului pentru sine şi al titlului de conducător al nou creatului 
Emirat al Transiordaniei pentru fratele său Abdullah. 

lrakul pornise pe calea autodeterminării, aşa cum visase 
Gertrude. Ea şi cu Cox reusisera în fine să îl convingă pe cel mai 
respectat bărbat din Irak, bătrânul naqib al Bagdadului şi şef al 
comunităţii sunnite, să îşi asume misiunea formării unui guvern 
provizoriu. După ce Gertrude avea să conceapă un sistem de vot 
corect şi reprezentativ, avea să fie ales Parlamentul. Prima 
misiune a celor doi era însă pacificarea ţării. Actele de violenţă 
continuau de-a lungul malurilor Eufratului şi în nord, unde 
avioanele RAF bombardau comunităţile tribale care atacau 
garnizoanele britanice. Cox era hotărât să instaureze pacea 
înainte de luarea oricăror altor măsuri şi a înăbuşit tulburările 
folosindu-se de toate mijloacele pe care le avea la îndemână. 
Gertrude detesta bombardamentele şi incendierea localităţilor, 
însă recunoştea că un guvern arab în formare nu ar fi putut să 
facă fata unei insurgente violente. 

Cum putea ea să propună o formă de democraţie unei ţări 
atât de necunoscătoare în ale politicilor naţionale şi cuprinzând 
atât de multe facţiuni? lată un comentariu al său: 


Oamenii triburilor, păstorii, locuitorii mlaştinilor, cultivatorii de 
orez, ovăz şi curmale de pe malurile Tigrului şi Eufratului, ale căror 
experienţe în treburile de stat se reduc la speculaţii cu privire la 
felul în care se descurcă vecinii lor apropiaţi, probabil că nici nu ar 
trebui întrebaţi cine cred ei că ar trebui să fie următorul conducător 
al ţării şi în virtutea cărei Constituţii ar trebui acesta să acţioneze. 


Oricare sistem de vot bazat pe majoritatea simplă ar fi lăsat 
nereprezentate întinderi mari din ţară. Eforturile lui Gertrude 
privind stabilirea graniţelor şi dezvoltarea noilor structuri 
guvernamentale plecaseră întotdeauna de la necesitatea evitării 
de conjuncturi incompatibile de rasă şi credinţă. Acum ea 
trebuia să se asigure că nimeni nu avea de suferit ca membru al 


unei minorităţi oprimate într-o tara sfasiata de divergente de 
ordin rasial, religios şi economic. Era genul de muncă pe care o 
adora şi care avea s-o ţină ocupată în următoarele luni. 


Bagdad, 16 februarie 1920 

Imi dau perfect de bine seama ce mult mi-a oferit în ultimă 
instanţă viaţa. După mulţi ani m-am întors aici, am regăsit bucuria 
de a trăi şi sunt fericită la gândul că am dragostea şi încrederea 
unei întregi naţiuni. Chiar dacă nu e genul acela de fericire intimă la 
care am sperat în van, este un sentiment minunat şi copleşitor - 
aproape prea copleşitor poate. Să mă iertati daca par prea 
preocupata de asta... 


3 octombrie 1920 

Dacă e să avem aici ceva care să semene cât de putin cu nişte 
instituţii reprezentative, nu trebuie uitat că majoritatea locuitorilor 
sunt şiiţi. Din acest motiv nu vom putea avea niciodată trei 
provincii complet autonome. Mosulul sunnit trebuie să rămână 
parte a statului mesopotamian pentru a echilibra balanţa. Din 
punctul meu de vedere, acesta este unul dintre principalele 
argumente În favoarea unei guvernări responsabile a 
Mesopotamiei. Noi, ca outsideri ce suntem, nu putem diferenția 
între sunniti si siiti; dar dacă lăsăm problema pe seama lor, vor 
trece peste această dificultate... aşa cum au făcut si turcii, iar pe 
moment numai aşa se poate depăşi situația. Autoritatea trebuie să 
ajungă in final in mâinile sunnitilor, desi aceştia sunt inferiori 
numeric; altfel, vom avea un stat condus de un mujtahid, adică cel 
mai rău lucru care se poate întâmpla. 


3 noiembrie 1920 
Siitii se plang că nu sunt suficient de bine reprezentați în 
consiliu, trecând complet cu vederea faptul că aproape toți liderii 
lor sunt supuşi persani şi ar trebui să-şi schimbe cetăţenia pentru a 
deţine o funcţie în statul mesopotamian. 


12 decembrie 1920 

Mă bucur să constat că Ministerul nostru de Interne (ca şi cel al 
guvernului arab) mă consideră cea mai mare autoritate în domeniul 
triburilor... De ani de zile lucrez la asta. Eu sunt cea care a stabilit 
în fapt detaliile reprezentării tribale. 

Nu numai că este corect în sine ca triburile să fie reprezentate, 
dar este esenţial pentru guvernul national ca triburile să fie 
asociate cu el. Mai mult decât atât, în cercurile naţionaliste 


progresiste exista un sentiment puternic in aceasta privinta. 

Cu toate acestea, pasul este unul curajos. Orăşenii si mosierii 
care urăsc şi se tem totodată de triburi (aşa cum şi triburile, la 
rândul lor, îi urăsc şi se tem de orăşeni) nu vor agrea deloc noul 
statut politic, mai înalt, de care se vor bucura de acum încolo 
triburile. Intelectualii lipsiţi de pământuri sunt cei care susţin ideea 
şi ei formează coloana vertebrală a partidului naţionalist. Toţi marii 
moşieri din consiliu, începând cu nagib-ul însuşi, cel mai puternic 
dintre ei, vor încerca să lase triburile pe dinafară. 


După capitularea triburilor insurgente, Cox a declarat o 
amnistie generală. Churchill telegrafiase de la Cairo la Londra: 
„Atât Cox, cât şi domnişoara Bell sunt de părere că dacă se 
urmează procedura, Faisal va fi acceptat în Mesopotamia 
imediat după sosirea sa.” Acum era responsabilitatea celor doi 
să transforme acest deziderat în realitate. 

În calitatea sa de conducător sunnit al unei ţări majoritar şiite, 
pentru emir descendența din Profet avea să fie marele atu. 
Micul comitet format din Gertrude, Cox şi miniştrii irakieni au 
pornit să pună la punct detaliile organizatorice de timp şi spaţiu. 
Faisal avea să fie invitat imediat la Bagdad, dar mai întâi avea 
să treacă prin Mecca pentru a-şi face anunţată candidatura din 
oraşul sfânt, acolo unde tatăl său era şerif. Pe măsură ce înainta 
spre est, avea să adune tot mai mult sprijin. De acum, Gertrude 
trebuia să se ocupe de primirea lui la Bagdad. 


19 iunie 1921 

Faisal urmează să ajungă la Bagdad pe 23... Joi după-amiaza 
nagib-ul... a făcut o mişcare inteligentă. A informat Consiliul de 
Miniştri că Faisal sosea şi că trebuiau să facă pregătiri pentru a-l 
întâmpina asa cum se cuvine şi a-i asigura o locuinţă 
corespunzătoare. S-a hotărât pe loc formarea unui comitet de 
primire alcătuit din cinci miniştri... 


Din nefericire, comitetul a dat naştere atâtor controverse, 
încât membrii săi aproape că s-au luat la păruială. Gertrude a 
participat la prima întrunire a comitetului şi, oftând, i-a lăsat pe 
miniştri în voia lor pentru a se ocupa singură de aranjamente. A 
apelat la oficialii de la căile ferate pentru a decora special un 
tren pentru emir. A aranjat ca o delegaţie formată din 60 de 
notabilitati să îl întâmpine pe Faisal la gară, i-a găsit servitori 


competenti si a dispus distribuirea noilor drapele. 


Mai rămăsese problema resedintei, pe care au propus să o 
rezolve alocandu-i câteva încăperi in serai (birourile 
guvernamentale), aflate acum in reparație... asta daca vor fi gata la 
timp. Ministerul Lucrărilor Publice a anunțat că lucrările nu puteau fi 
finalizate la timp. Sâmbătă dimineață, Jafar mi-a telefonat disperat; 
eu am sunat la Ministerul Lucrărilor Publice, le-am sugerat să 
acopere pereții goi atârnând diverse obiecte decorative si până la 
urmă totul s-a rezolvat... 


Faisal a ajuns în Irak pe 23 iunie 1921. Charismatic si orator 
înnăscut, el cucerea inimile şi mințile oamenilor ori de câte ori 
ţinea un discurs; astfel a reuşit să farmece mai toată Basra. 
După aceea a pornit cu suita sa către Bagdad într-un tren 
acoperit cu steaguri. După nenumărate întârzieri, trenul a tras în 
staţie, o garda a prezentat onorul, mulţimea a ovationat şi o 
fanfară a pornit să cânte. Faisal a trecut în revistă garda de 
onoare şi s-a îndreptat spre comitetul de primire format din 
notabilitatile oraşului. 


Sidi Faisal a stat în uşa vagonului, arătând absolut splendid în 
veşmintele sale arăbeşti, şi a salutat garda de onoare. Sir Percy şi 
Sir Aylmer®® s-au îndreptat spre el în timp ce cobora şi l-au salutat 
foarte ceremonios, toată lumea a aplaudat... 

Sir Percy a început prezentarea magnatilor arabi, trimişi ai nagib- 
ului. Eu m-am ascuns în spatele domnului Cornwallis®®, dar Faisal 
m-a zărit şi s-a apropiat pentru a-mi strânge mâna. Părea 
emoţionat şi neliniştit - pentru a ajunge să fii ales rege ai parte de 
suficiente tensiuni - dar asta nu a făcut decât să adauge un farmec 
mai uman demnităţii lui înnăscute... 

Azi-dimineata, în drum spre serviciu, am intrat în serai şi i-am 
dat cartea mea de vizită asistentului lui Faisal. M-a rugat să aştept 
un minut, căci amir-ul dorea să mă vadă; era cu puţin trecut de ora 
7, puţin cam devreme pentru o vizită. Am aşteptat, stând de vorbă 
cu asistentul, şi curând Faisal a trimis după mine. M-au poftit într-o 
încăpere mare, pe care el a traversat-o rapid în roba lui albă şi 
lungă, venind către mine, apoi mi-a luat mâinile în mâinile lui şi mi- 
a spus: „Nu-mi vine să cred ce mult ajutor mi-ai oferit.” Pe urmă ne- 


95 Sir Aylmer Haldane, ofiţerul general aflat la comandă. (n.a.). 
96 viitorul Sir Kinahan Cornwallis era consilierul personal al lui Faisal. 
Curând, el va deveni bun prieten cu Gertrude. (n.a.). 


am aşezat pe o canapea... 

Domnul Cornwallis a venit mai tărziu la birou şi i-am spus că i-am 
făcut o vizită lui Faisal. Mi-a răspuns: „Foarte bine ai făcut. In drum 
spre Bagdad, el a fost informat despre susţinerea ta şi mi-a trimis 
mesaj ca, în cazul când nu te vedea la sosire, să-ţi transmit că 
doreşte să te întâlnească astăzi. Si să îţi spun că iti este 
recunoscător.” 


2 iulie 1921 

Următorul eveniment a fost un banchet ţinut seara în grădinile 
Maude. Totul arăta minunat. Locul era luminat cu becuri şi frumos 
decorat. 

Faisal a discutat un pic în franceză cu Sir Aylmer, dar mai ales a 
conversat peste masă cu Sir Percy... Părea foarte fericit, eu eram 
încântată, la fel şi Sir Percy... 

Pe urmă de la masă s-a ridicat marele nostru poet, despre care 
v-am povestit de mai multe ori, Jamil Zahawi, care a recitat o oda 
splendidă în care a făcut în mod repetat aluzie la Faisal ca rege al 
Irakului şi toată lumea a aplaudat şi a ovationat. După aceea a ieşit 
în fata pe iarba dintre mese un şiit îmbrăcat într-o robă albă, cu o 
manta neagră deasupra şi un turban mare şi negru pe cap, care a 
intonat un poem din care nu am înţeles o iota. Era mult prea lung 
şi, cum am spus, aproape neinteligibil, dar a fost încântător. Figura 
înaltă, învăluită toată în robă şi marcând ritmul cu o mână ridicată, 
cerul înstelat vizibil printre palmierii de dincolo de cercul luminat de 
becuri - era o atmosferă care te hipnotiza. 


După banchet, a urmat un dineu de bun venit oferit de naqib, 
un eveniment magnific unde Gertrude a avut ocazia de a sta în 
dreapta lui Faisal. 


8 iulie 1921 
...Dineul a fost memorabil. Robele şi uniformele şi mulțimile de 
servitori, toate acestea în casa nagib-ului - demnitatea ordonată şi 
măreţia şi tensiunea spiritului care se resimțea în aerul fierbinte al 
nopţii. Căci, aşa cum bine ne dădeam cu toţii seama, în momentele 
acelea noi făceam istorie. 


20 iulie 1921 

..Luni, comunitatea evreiască a oferit o mare recepţie în 
onoarea lui Faisal la reşedinţa oficială a rabinului-şef... Casa era 
plină de şiruri de scaune, cu notabilitati aşezate pe ele, rabinii evrei 
cu turbanele sau şalurile lor răsucite, apoi creştinii cei mai de 


seama din oras, toti ministrii arabi si practic toti musulmanii de 
vază în robe de un alb strălucitor, şi 'ulama” in mantalele lor 
negre... În astfel de ocazii se ţin discursuri dinainte pregătite... 
Totuşi au fost interesante, căci tensiunile din spatele acelor vorbe 
erau cunoscute, se ştia de îngrijorarea evreilor fata de 
eventualitatea instituirii haosului de către un guvern arab, ca şi de 
îndepărtarea treptată a acestor temeri ca urmare a evidentei 
atitudini luminate a lui Faisal... Spre final, el s-a ridicat şi a ţinut un 
discurs cu adevărat frumos; a vorbit sincer şi deschis şi elocvent... 
A produs o impresie enormă. Evreii au fost încântați de insistența 
cu care el a subliniat faptul că erau din acelaşi neam cu arabii... 


Deşi extrem de uşurat de primirea care i se făcuse lui Faisal în 
lrak, ca şi de faptul că fusese unanim declarat rege de către 
consiliu, Cox era conştient de necesitatea organizării unui 
referendum pentru confirmarea deciziei prin voinţa populară. El 
şi cu Gertrude concepuseră deja întrebarea „Sunteţi de acord cu 
Faisal ca rege şi conducător al lrakului?”, pe care o imprimasera 
pe buletinele de vot. Acestea au fost trimise multor 
reprezentanţi tribali, inclusiv unui număr de 300 de notabilitati, 
şi la numai şase săptămâni de la sosirea lui Faisal, cu toate 
buletinele adunate, rezultatele referendumului au fost 
pronunţate ca fiind în proporţie covârşitoare favorabile. Faisal 
începuse deja să lucreze cu nagib-ul la formarea primului 
cabinet; următorul pas era proclamarea sa ca rege. 


Bagdad, 27 iulie 1921 
Sunt extraordinar de încântată de modul cum decurg lucrurile. 
Parcă visez... Mulțumită garantiilor noastre, toţi oamenii de bază ai 
ţării vin acum spre Faisal şi sentimentul general este acela că am 
făcut o alegere bună recomandându-l. Dacă vom reuşi să aducem 
măcar un pic de ordine în tot acest haos, va fi o mare realizare! 


Înaintea încoronării oficiale a lui Faisal, la Ramadi au fost 
organizate celebrari tribale în onoarea sa. Aveau să fie 
încoronarea sa beduină, marcând totodată apogeul luptei arabe 
pentru independenţă. Şi pentru Gertrude momentul însemna cel 
mai mare triumf din viaţa sa, încununarea unor eforturi 
îndelungate pentru obţinerea autodeterminării arabe. Deşi nu 
era singura britanică prezentă, avea să ocupe locul cel mai de 


97 Cărturari musulmani şiiţi. (n.a.). 


frunte, stand pe podium alături de Faisal, încadrată de Ali 
Sulaiman, puternicul seic probritanic al Dulaimului, si de bunul 
ei prieten Fahad Beg din clanul 'Anazeh. 

Timp de trei săptămâni înaintea evenimentului, temperatura 
depasise 46°C. Gertrude şi şoferul ei au plecat de acasă la ora 4 
dimineaţa pentru a străbate cele 70 de mile până la Ramadi. Cu 
puţin înainte de a ajunge la jumătatea drumului, ea a zărit un 
nor de praf care îi semnala cavalcada lui Faisal. Cu câteva mile 
înainte de Fallujah au ajuns la corturile din Dulaim, şi de acolo 
începând pe tot drumul au văzut înşiraţi oameni din triburi care 
îşi strigau uralele agitându-şi puştile în aer şi stârnind o perdea 
de praf ce semăna cu nişte stânci plutitoare. În timp ce maşina 
lui Faisal înainta, oamenii au prins să galopeze pe lângă ea, 
formând o cavalcadă nebună care l-a escortat pe Faisal până la 
Ramadi, la marginea Desertului Sirian. 


Bagdad, 31 iulie 1921 

Pe sub stâncile abrupte ce mărginesc Deşertul Sirian am găsit 
adunaţi luptătorii din clanul 'Anazeh, călare pe cai şi pe cămile, în 
mâini cu drapelul uriaş al tribului. Pe când treceam pe lângă ei, ne- 
am oprit ca să îi salutăm. Ali Sulaiman, şeful tribului Dulaim şi unul 
dintre cei mai remarcabili bărbaţi din Irak, a venit şi el la Ramadi... 
Ne-am îndreptat cu maşina... spre malul Eufratului, unde Ali 
Sulaiman ridicase un cort uriaş pe zece stâlpi - cam de 60 de metri 
lungime - cu un baldachin deasupra, acoperit cu pânză de cort şi cu 
pereţi din crengi verzi. In fata lui se oprisera calaretii de cămile şi 
de cai din Dulaim şi drapelele lor erau purtate de un negru cocotat 
pe o cămilă albă uriaşă; în interior, de la podium până în margini, 
stăteau aliniati pe cinci sau şase rânduri oamenii din triburi. Faisal 
era aşezat pe divanul cel mai înalt... Era fericit la culme - un mare 
om de trib printre triburi faimoase şi, aşa cum nu m-am putut 
împiedica să nu mă gândesc, un mare sunnit printre sunniti... 

Faisal se afla în ţara lui, alături de oameni pe care îi cunoştea. 
Niciodată nu l-am văzut arătând aşa de bine. Purta obişnuita robă 
albă, cu o abba®® neagră şi frumoasă pe deasupra, iar pe cap un 
acoperământ alb prins cu un ‘igaP® argintiu. Pe urmă a început să 
vorbească, aplecându-se în fata pe deasupra masutei din fata sa, 
cu mâinile ridicate pe care le lăsa să cadă pe masă pentru a-şi 


98 Un fel de manta, care poate fi albă sau neagră, mărginită de o 
împletitură de aur, purtată peste robă. (n. red.). 

9° Banda ajustabilă, purtată de obicei de bărbaţii arabi, pentru a fixa 
keffiyeh-ul pe cap. (n. red.). 


sublinia spusele. Cei aflaţi în capătul opus al cortului erau prea 
departe pentru a-l auzi; el i-a chemat să se apropie şi s-au aşezat 
pe jos, lângă podium... 400 sau 500 de oameni. Le-a vorbit pe 
limba măreaţă a deşertului, pe care nu îl auzisem folosind-o 
niciodată până atunci, sonoră, magnifică - pe lume nu există limbă 
mai frumoasă. Le-a vorbit aşa cum le vorbeşte un şef de trib 
vasalilor săi. „De patru ani”, a spus el, „nu m-am mai aflat într-un 
loc ca acesta ori într-o asemenea companie” - şi din felul cum 
rostea cuvintele îţi dădeai seama câtă plăcere simţea. Pe urmă le-a 
spus că Irakul avea să se ridice prin eforturile lor şi avându-l pe el 
în frunte. „Oh, arabi, aţi făcut pace între voi?” lar ei au strigat: „Da, 
da, am făcut pace.” „Incepând cu ziua de azi - în ce dată suntem? - 
şi ce ora este?” - şi cineva i-a răspuns. „De azi, 25 iulie (numai că 
el a menţionat data înscrisă în calendarul mahomedan), la ora 11 a 
dimineţii (era 11 a.m.), orice om din trib care ridică mâna asupra 
altuia îmi va da mie socoteală. Eu vă voi judeca şi-i voi chema pe 
şeicii voştri ca să mă ajute cu sfaturile lor. Am drept asupra voastră 
în calitate de stăpân.” 

Un bărbat cu barba încărunţită l-a întrerupt: „Dar drepturile 
noastre?” „Voi aveţi drepturile voastre ca supuşi ai mei, iar eu voi 
veghea să fie respectate.” 

Şi tot aşa şi-a continuat discursul, întrerupt din când în când de 
strigăte de „Da, da”, „Suntem de acord”, „Martor ne e Dumnezeu 
că aşa este”. Era la fel ca în descrierile adunărilor de triburi din 
Zilele Ignorantei, de dinainte de Profet, când poeţii recitau versuri 
care au ajuns la noi, iar oamenii strigau la fiecare frază „E adevărul 
pur, pe Dumnezeu, e adevărul pur!” 

Când totul s-a terminat, Fahad şi Ali Sulaiman s-au ridicat în 
picioare de o parte şi de alta a lui şi au rostit: ,,Iti jurăm credinţă tie 
pentru că ai fost acceptat de guvernul britanic.” Faisal s-a arătat 
uşor surprins. M-a căutat cu privirea şi mi-a zâmbit, după care a 
răspuns: „Nimeni nu pune la îndoială relaţiile mele cu britanicii, dar 
problemele noastre să le rezolvăm între noi.” S-a uitat încă o dată 
la mine şi eu am întins mâinile înainte, împreunate, ca simbol al 
uniunii dintre guvernele arab şi britanic. 

A fost un moment excepţional, cei doi bărbaţi remarcabili, care 
jucaseră un rol important în istoria acelor vremuri, iar între ei cel 
mai de seamă reprezentant în viaţă al neamului său - noi fiind 
legătura dintre ei. 

Ali Sulaiman şi-a adus, unul după altul, cei 50 ori 60 de seici în 
faţa lui Faisal. Ei şi-au aşezat mâinile în mâinile lui Faisal şi i-au 
jurat credinţă. 


Gertrude îl vizita frecvent pe Faisal la reşedinţa acestuia, 


venind si plecand dupa pofta inimii si fiind intotdeauna primita 
imediat. Între cei doi s-a născut o afecţiune: Faisal o numea sora 
lui. Ştiind că el nu văzuse marele arc de la Ctesiphon, 
Gertrude l-a invitat să meargă cu ea pentru a lua micul dejun si 
acolo s-au aşezat pe covoare fine, au băut cafea şi au mâncat 
ouă, limbă, sardine şi pepene. 


Bagdad, 6 august 1921 

A fost nemaipomenit de interesant să-i arăt lui Faisal acel palat 
splendid. Este genul de turist care te inspiră. După ce am 
reconstituit cu ochii minţii palatul şi l-am văzut pe regele 
Chosroes101 stând în el, l-am condus spre gorganele înalte dinspre 
sud, de unde se vedea Tigrul, şi i-am spus povestea cuceririi arabe, 
aşa cum a fost ea relatată de Tabari?°?... Vă puteţi imagina cum m- 
am simţit recitându-i. Nu ştiu care din noi era mai emoţionat. 

Faisal mi-a promis un regiment în armata arabă - Regimentul lui 
Khatun... 

O, tată dragă, ce minunat e. Uneori am impresia că visez. 


Bagdad, cu două zile înaintea încoronării lui Faisal, 21 august 
1921 
Aseară m-am simţit aşa de obosită de atâta stat la birou, încât, 
în ciuda căldurii sufocante, am ieşit la călărit şi când m-am întors 
am luat-o pe mal, unde era mai răcoare, trecând pe lângă casa cea 
nouă a lui Faisal, mai sus în amonte... l-am văzut maşina parcată în 
faţa uşii, mi-am lăsat poneiul în grija unuia dintre sclavii lui şi am 
intrat în cort, unde l-am găsit împreună cu consilierii. Era o seară 
minunată, soarele care abia apusese, curbele domoale şi luminoase 
ale râului mai jos de noi, brâul de palmieri şi mai încolo deşertul... 
şi roşul cerului care se estompa treptat. Ne-am aşezat cu toţii şi am 
stat de vorbă. Lui Faisal nu-i place să folosească adresări 
ceremonioase: mie îmi spune „Enti”1% - e aşa de revigorant după 
nesfârşitele „onorate domn” şi „Excelenţa Voastră”. „Enti /rakiyah, 
enti badawiyah - tu eşti o adevărată femeie mesopotamiană, o 


100 Unul din marile oraşe mesopotamiene, capitală a Imperiului Part (247 
[.H.-224 d.H.) şi a Imperiului Sasanid (224-651 d.H.) (n. tr.). 

101 Chosroes al Il-lea, ultimul mare rege sasanid, a domnit între 590-628 
d.H. (n. tr.). 

102 Al-Tabari (839-923), mare cărturar persan, istoric şi exeget al 
Coranului, autor, printre altele, al unei /storii a profeților şi regilor. (n. tr.). 

103 Formulă de adresare familiară în limba arabă („tu”), folosită în 
discuţiile cu persoane de sex feminin. (n. tr.). 


| beduina.” | 


Cu numai câteva zile înaintea încoronării, s-a ivit o problema 
majoră. In aceeaşi scrisoare, Gertrude nota: 


Între timp... a apărut un scandal. Biroul Colonial ne-a trimis o 
telegramă foarte oficială prin care ne informa că în discursul său 
rostit cu ocazia încoronării Faisal trebuia să anunţe că autoritatea 
supremă în ţară este înaltul Comisar. Faisal a refuzat, şi pe bună 
dreptate. Aşa cum ştiţi, noi intentionam să renuntam la mandat şi 
să încheiem un tratat cu Mesopotamia. Faisal susţine că trebuie să 
recunoaştem de la bun început statutul său de suveran 
independent în cadrul tratatului, altfel nu-i poate ţine în frâu pe 
extremişti... Părerea mea este că... în final nu are niciun rost să 
revendici o autoritate pe care nu ai cum să o impui... Faisal a 
schiţat o declaraţie admirabilă pe care am telegrafiat-o la Londra, 
iar Sir Percy una încă şi mai bună, pe care am transmis-o de 
asemenea. Guvernul Majestății Sale ne-a răspuns că, în cazul în 
care Faisal nu acceptă punctul său de vedere, încoronarea va trebui 
amânată. Data a fost fixată pentru marţi, adică poimâine, şi întreg 
universul se va reuni aici. Sir Percy a telegrafiat afirmând cu tărie 
că după părerea sa încoronarea nu trebuie amânată şi că va avea 
loc la data stabilită. 


Faisal refuzase întotdeauna mandatul pe care Biroul Colonial 
şi-l dorea pentru lrak. Era un moment dificil care nu a putut fi 
rezolvat până ce Cox nu a venit cu ideea înlocuirii tratatului cu 
un altul cu şanse mai mari de a fi acceptat de Faisal. 
Consilierului juridic al Înaltului Comisar, Sir Nigel Davidson, i-a 
revenit misiunea de a explica complexitatile şi diferenţele dintre 
cele două acorduri: 


Înlocuirea unui tratat privind mandatul, adică exercitarea puterii 
şi îndatoririlor mandatare printr-un tratat cu guvernul „Teritoriului 
mandatat” a fost o lovitură de geniu. Ea a rezolvat problema 
reconcilierii aspirațiilor fierbinţi ale nationalistilor de independenţă 
totală şi imediată cu responsabilitatile asumate de Marea Britanie 
faţă de Liga Naţiunilor în privinţa asigurării pentru noul stat a (1) 
stabilităţii financiare, (2) relaţiilor externe şi (3) unui sistem de 
apărare adecvat. Aceste responsabilităţi presupuneau, în concepţia 
Ligii, anumite măsuri de control pana ce Irakul avea să fie capabil 
să se autoguverneze şi să fie acceptat în Ligă. Din nefericire, 
termenul „Mandat” (în special în limba arabă) implica un grad de 


supunere inacceptabil pentru patriotii nationalisti si cu care Regele 
nu ar fi fost niciodată de acord; însă un tratat între „Înaltele Puteri 
Contractante” prin care una din părţi accepta unele limitări ale 
suveranităţii sale (aşa cum se întâmplă în toate tratatele) în 
schimbul asistenţei financiare, militare şi diplomatice din partea 
celeilalte, era o propunere total diferită, care putea fi agreată fără a 
fi stigmatizată cu eticheta de „colonialism”. Şi pe această bază s-a 
instaurat monarhia constituțională în Irak şi s-a realizat 
independenţa totală a ţării fără vărsare de sânge ori rebeliuni. 


Faisal a fost mulţumit de înlocuirea tratatului şi pe data de 23 
august a fost încoronat în curtea acoperită cu covoare a 
seraiului din Bagdad, în prezenţa a 1.500 de oaspeţi: britanici, 
arabi, orăşeni, miniştri şi delegaţi locali. 


Bagdad, 28 august 1921 

Am avut o săptămână agitată, însă am reuşit să încoronăm un 
rege şi Sir Percy şi cu mine credem că misiunea noastră este acum 
pe jumătate terminată. Ne-a mai rămas să ne ocupăm de Congres 
şi de Legea Organică... 

La ora 6 [a.m.] fix, l-am văzut pe Faisal în ţinută de gală, pe Sir 
Percy în ţinuta protocolară diplomatică, împodobit cu toate 
medaliile şi stelele, pe Sir Aylmer, domnul Cornwallis şi pe consilieri 
coborând treptele seraiului venind de la reşedinţa lui Faisal şi 
păşind pe culoarul lung acoperit cu covoare, trecând pe lângă 
garda de onoare (din regimentul Dorset, cu soldaţii arătând 
magnific) şi mergând mai departe către podium... Ne-am ridicat cu 
toţii în picioare în momentul când au început să se apropie şi ne-am 
aşezat după ce au luat loc pe podium. Faisal părea foarte demn, 
dar şi încordat - era un moment emotionant. S-a uitat de-a lungul 
primului şir de oaspeţi şi ochii noştri s-au întâlnit, iar eu l-am salutat 
înclinându-mi uşor capul. Apoi Saiydi Hussain s-a ridicat şi a dat 
citire proclamatiei lui Sir Percy în care se anunţa că Faisal a fost 
ales rege de 96% din populaţia Mesopotamiei, trăiască Regele! şi 
după aceea ne-am ridicat cu toţii şi l-am salutat... S-au tras 21 de 
salve de tun... A fost un lucru extraordinar să văd întreg Irakul, de 
la nord la sud, adunat laolaltă. Era pentru prima oară în istorie când 
se întâmpla aşa ceva. 


După festivități, Gertrude s-a dus direct la birou; era 
devreme, abia ora micului dejun. În ziua aceea şi în multe zile 
care vor urma, mulţimi de reprezentanţi aveau să vină pentru a- 
| saluta pe noul monarh şi a-şi prezenta omagiile lui Cox şi 


Gertrude. Ea i-a descris în câteva scrisori adresate părinţilor. 


Am... aranjat ca delegaţii să-şi prezinte omagiile [lui Sir Percy]... 
Mi-ar fi greu să precizez câţi oameni s-au aflat simultan în birourile 
noastre în acele zile. A fost extraordinar de interesant pentru mine 
să îi cunosc... Basrah şi 'Amarah au venit vineri, Hillah şi Mosul 
sâmbătă; acestea erau deputatiile mari. Dintre ele, delegaţia de la 
Mosul a fost cea mai impresionantă. Am impartit-o în trei grupuri: 
primii au fost magnații orăşeni din Mosul, invitaţii mei şi colegii lor; 
pe urmă arhiepiscopii şi episcopii creştini - foarte numeroşi în 
Mosul - şi rabinul-şef... Al treilea grup era şi cel mai interesant: era 
format din şefii kurzi de la graniţele ţării care aleseseră să se 
stabilească în statul irakian până ce aveau să vadă în ce măsură 
era posibilă formarea unui stat kurd independent, ceea ce ar fi fost 
mai pe placul lor. 

Kurzii au sosit ultimii şi au stat cel mai mult. Primarul din Zakho 
mi-a spus că nu avuseseră ocazia să discute viitorul Kurdistanului 
cu Sir Percy, eu ce părere aveam? l-am răspuns că, din câte ştiam 
eu, districtele de unde proveneau ei erau dependente economic de 
Mosul şi aşa aveau să rămână... Mi-au dat dreptate, dar... voiau ca 
oficialii locali să fie kurzi. Le-am spus că nu vedeam niciun 
impediment în această privinţă. lar copiii trebuiau să înveţe la 
şcoală în limba kurdă. Le-am atras atenţia că aici era o problemă, în 
sensul că nu exista niciun manual - niciun fel de carte, de altfel - 
scrisă în limba kurdă. Asta le-a dat de gândit şi după ce au meditat 
un timp asupra chestiunii, mi-au răspuns că predarea se putea face 
şi în limba arabă, dar ce părere aveam eu despre autonomia 
administrativă? l-am întrebat: „Aţi discutat despre asta cu Saiyidna 
Faisal - Stăpânul nostru Faisal?” „Nu”, mi-au răspuns ei... Aşa că 
am telefonat... şi le-am stabilit o întâlnire pentru ieri după-amiază. 


Gertrude a descris familiei câteva dintre personalităţile venite 
la Bagdad pentru a fi prezentate regelui. 


Cadiul?™ din Mosul este probabil cel mai drăguţ bătrânel din tot 
Irakul... pare foarte înţelept şi foarte blând... 'Abdul Latif Mandil... 
cu trăsăturile puternice şi fine ale arabilor din interiorul ţării, [este] 
un mare negustor... Unul dintre creştinii veniţi a fost micuțul Mar 
Shim'un, arhiepiscop şi conducător al nestorienilor - nu are decât 
10 ani, sărmanul. Funcţia se moşteneşte în familie de la unchi la 
nepot, căci sunt celibatari... şi iată-l, în hainele canonice, cu o cruce 
mare de aur prinsă pe un lanţ, osândit să fie arhiepiscop toată 

viata. Sa'id Beg [este] căpetenia religioasă a Adulatorilor 
Diavolului... Qadir Aga din Shush nu cunoaste alta lume decat a sa, 
de care se ocupa insa cu mare grija - numai in kurda, nu stie alta 
limba. Este un bărbat uriaş si peste măsură de gras. Este înfăşurat 
în acri de pantaloni largi vargati, strânşi peste mijloc cu o funie, cea 
mai şleampătă şi ciudată formă de jiletcă pe care am văzut-o 
vreodată... E o apariţie... 

Nu văd cum aş putea să mă desprind pentru totdeauna de 
această tara - voi ce ziceti? Atâta doar că simt că nu sunt o fiică si 
o soră bună. Oh, Doamne! ce complicat e totul. Dar ne aşteaptă o 
iarnă cu multă muncă - Congresul şi Legea Organică -, aşa că nu 
prea am timp să mă gândesc la altceva. 


Săptămâna a culminat cu o invitaţie adresată de rege lui 
Gertrude pentru a discuta despre noul drapel naţional şi propriul 
lui steag. Primul cabinet fusese format; Gertrude nutrea în 
secret anumite rezerve faţă de trei din cei nouă membri şi se 
bucura că decizia nu îi mai aparţinea. 

Casa lui Faisal de pe malul fluviului era gata şi el a invitat-o la 
primul dineu oferit la noua reşedinţă. Îmbrăcată foarte elegant 
într-o ţinută de seară, Gertrude a sosit cu o barcă pe Tigru. În 
drum a fost recunoscută de oamenii din Karradah, care au 
salutat-o zâmbitori. În depărtare se auzeau tobele din Muharram 
cand siitii se băteau cu lanţuri peste corp plângându-l pe 
Hussein, nepotul Profetului Mahomed. Fericirea de care s-a lăsat 
cuprinsă Gertrude răzbate din fiecare rând al scrisorii pe care a 
trimis-o ulterior tatălui ei, descriindu-i acea seară. 


11 septembrie 1921 

Ti-am povestit vreodată cum arată fluviul într-o noapte fierbinte 
de vară? La asfintit pâcla atârnă în fâşii lungi şi albe pe deasupra 
apei; amurgul se lasă şi luminile oraşului strălucesc pe celălalt mal, 
cu fluviul, întunecat, calm, plin de reflexii misterioase, înaintând 
sinuos prin ceaţă ca o cale a victoriei. O barcă luminată de un far 
ce aruncă sclipiri se strecoară tăcută în josul apei, urmată de o 
suită de luntri quffah, fiecare cu câte o mică lampă, umplute până 
la refuz cu pepeni verzi de Samarra... Incetinim pentru a nu face 
valuri care să le disturbe. Valurile formate la trecerea noastră nici 
măcar nu sting lumânările votive plutitoare, fiecare arzând în 
propria barcuta făcută dintr-un sâmbure de curmală şi lansată 
peste oraş de mâini îngrijorate. Dacă ajung până la ultima casă fără 
să se stingă, bolnavul se va vindeca şi copilul se va naşte sănătos 


în aceasta lume a întunericului fierbinte si a luminilor sclipitoare... 
Am ajuns acum la palmierii care stau de strajă maiestuoşi de-a 
lungul malurilor. Apa este atât de nemiscata şi de calmă, încât poţi 
desluşi in ea întreaga constelație a Scorpionului, stea după stea... şi 
iată treptele spre casa lui Faisal. 


1921 a fost un an al marilor realizări. Un rege arab fusese 
înscăunat şi un bătrân respectat din Bagdad, nagib-ul, ajunsese 
prim-ministru. Ţara era condusă de un guvern ales din rândurile 
celor mai reprezentativi arabi. O singură problemă spinoasă mai 
rămânea de rezolvat, aceea a mandatului cerut de Liga 
Naţiunilor. 


17 octombrie 1921 

Acum principala preocupare este redactarea tratatului dintre 
guvernele britanic şi irakian. Sir Percy mi-a spus că nu anticipează 
nicio problemă şi că, odată finalizat, tratatul va însemna înlăturarea 
unui uriaş obstacol din calea noastră. Din cauza tratatului, Faisal a 
trăit în teroare; se teme ca guvernul britanic să nu-i pretindă lucruri 
pe care nationalistii săi să nu le accepte, aşa cum au făcut francezii 
în Siria. Până ce coşmarul acesta nu va dispărea, el nu are nicio 
siguranţă. Totuşi nu cred că are motive de îngrijorare. Sir Percy ştie 
foarte bine ce divergențe trebuie reconciliate şi, aşa cum s-a văzut 
deja, atunci când Sir Percy face o propunere, domnul Churchill o 
agreează. 


Lunile au trecut şi Faisal a continuat să refuze să accepte 
mandatul sau să semneze tratatul. Într-un final, Churchill a 
trimis o telegramă prin care ordona ca Faisal şi Cox să se 
prezinte la Londra, unde ambii ştiau că vor fi puşi în faţa unui 
ultimatum. In această confruntare statul irakian, aşa cum se 
formase el, risca să înceteze să existe: soarta bătăliei atârna de 
un fir de păr. 

Profitând de faptul că se apropia de vârsta pensionării, Cox s- 
a prevalat acum de autoritatea personală. l-a răspuns lui 
Churchill că nu vedea niciun avantaj în venirea la Londra. A 
propus publicarea în Irak a tratatului în forma agreată cu regele, 
cu adăugarea unei anexe în care să se specifice faptul că 
mandatul rămăsese singurul punct de divergență între cele 
două parti. In acest fel, regele putea face dovada în fata 
poporului că se străduise pentru obţinerea celor mai bune 


conditii. Totusi a fost nevoie sa treaca alti doi ani de dezbateri 
pe marginea mandatului pentru a se ajunge la o rezolutie finala. 

În ciuda dificultăţilor generate de problema mandatului, 
aceasta a fost una dintre cele mai fericite perioade din viaţa lui 
Gertrude, în bună parte mulţumită afecțiunii tot mai puternice 
pe care o simţea faţă de poporul de a cărui soartă se ocupa. 


17 septembrie 1921 
Personal sunt sunnită, dar n-are niciun rost să pretind că nu mă 
simt la fel de apropiată de comunităţi vechi precum Saiyid Jafar ori 
de un siit din trib care mănâncă boabe de fasole. 


25 septembrie 1921 

Uneori mă gândesc cât de ciudat este totul, fie că e vorba de 
Fa’iq Beg ori de regele Faisal. Sunt oameni cu diferente uriaşe de 
educaţie şi legături şi tradiţii, dar de care nu îţi dai seama atunci 
cand te afli în prezenţa lor, şi nici chiar ei nu îşi dau seama. lata-l, 
de pildă, pe Faisal, crescut la Mecca într-un palat plin de eunuci, 
şcolit la Constantinopol, comandant de armată, rege, exilat, apoi 
rege din nou; sau Faiq, care îşi îngrijeşte palmierii si vita-de-vie si 
dă mereu câte o fugă la Bagdad ca să descopere cele mai bune 
pieţe unde să-şi vândă curmalele - şi ambii aleargă să mă 
întâmpine cu braţele deschise... de parcă le-as fi soră. Si chiar mă 
simt de parcă le-aş fi soră, şi asta este partea cea mai curioasă. 

Atunci când îi spun că vara viitoare mă voi întoarce acasă, Faisal 
îmi răspunde cu asprime: „Nu ai cum să vorbeşti despre 
întoarcerea acasă - casa ta este aici. Poate că vrei să zici că te duci 
să-ţi vezi tatăl.” 


17 decembrie 1921, scrisoare către col. Frank Balfour 

M-ai sfătuit odată să nu pun totul la inimă - înţelegi desigur că 
nu pot face altfel. De la Faisal până la cel mai mărunt om, cu toţii 
mi-au dăruit mai multă afecţiune şi încredere decât am avut parte 
vreodată, şi dacă ar fi ca mâine să ne despartim, le-aş rămâne 
îndatorată. Cu toate că mi-au supraestimat enorm serviciile aduse, 
dorinţa de a-i sluji nu au cum să mi-o supraestimeze. In asta mi-am 
pus tot sufletul, toată inima, şi am fost recompensată pe deplin. 


La începutul anului, Gertrude a primit un cadou-surpriză. 


2 februarie 1922 
| Zilele trecute am deschis un pachet la birou şi din el a căzut o | 


tiara mare. Mi-a venit sa izbucnesc în râs - era o apariţie asa de 
neaşteptată printre documente şi dosare. E foarte drăguţ din partea 
ta că mi-ai trimis-o - aproape că uitasem ce frumoasă e. Mă tem ca 
dacă o voi purta voi fi luată drept regina încoronată a 
Mesopotamiei. 


30 martie 1922 
Port la gât şiragul de diamante pe care mi le-ai făcut cadou, iar 
în păr diamantele mele. Te asigur că arată minunat la dineurile de 
la Palat! 


Cu ocazia aniversării încoronării, Faisal a organizat o recepţie 
la palatul său de pe malul Tigrului. Gertrude, acum cu părul 
încărunţit ridicat într-un coc, a purtat o rochie de seară din 
dantelă crem pe care a prins medaliile primite şi şi-a etalat cele 
două tiare, moştenire de familie, una în păr şi cealaltă pe post 
de colier. Petrecerea de la reşedinţa regelui a reunit trei sau 
patru sute de invitaţi, care s-au adunat în curte. Din spatele lor 
s-au auzit vociferările şi bubuiturile de tobe ale organizatorilor 
unei demonstraţii, două partide extremiste. 

Disidenţii începuseră să prindă puteri, însă Faisal a refuzat să 
ia măsuri împotriva lor până la anularea mandatului. A refuzat 
de asemenea să semneze tratatul atâta timp cât Marea Britanie 
insista asupra mandatului. 

Procedura diplomatică presupunea ca regele să acorde votul 
său de încredere cabinetului. Faisal, care nu se bizuia pe 
membrii guvernului, a refuzat să se conformeze; şi astfel, pentru 
prima oară, întregul cabinet şi-a prezentat demisia. Un nou 
guvern nu avea să fie numit decât în septembrie, aceasta 
însemnând că nagib-ul a fost lăsat să lucreze singur şi ineficient 
în timp ce insurecția antimandat lua amploare. Soarta a 
intervenit însă, oferindu-i lui Cox şansa de aur de a ieşi din 
impas. Regele s-a îmbolnăvit de apendicită acută. 


27 august 1922 
Ultimele 10 zile au fost extrem de framantate si periculoase... 
Seara, temperatura [regelui] s-a ridicat si a doua zi la 6 dimineata 
cinci doctori, doi englezi şi trei arabi, s-au sfătuit între ei în legătură 
cu necesitatea unei operaţii imediate. 
La 8 au decis că era nevoie de operaţie, iar la 11 intervenţia s-a 
încheiat cu succes. Inainte de operaţie, Sir Percy si cu domnul 


Cornwallis au petrecut o ora cu regele (informaţia aceasta este 
strict secretă, dar acum e deja de domeniul istoriei), informându-l 
că situaţia politică se agravase în asemenea măsură, încât se 
impunea luarea de măsuri represive pentru salvarea ţării şi au 
insistat... să le acorde permisiunea de a acţiona. Faisal a refuzat. A 
declarat că nu va aproba niciodată măsuri despre care era convins 
că vor arunca ţara într-o rebeliune generalizată ce nu ar fi putut fi 
suprimată. Până ce Guvernul Majestății Sale nu consimtea la 
adoptarea metodelor de publicare a tratatului propuse de el şi de 
Sir Percy, Faisal nu era dispus să ia măsuri. Sir Percy a răspuns că 
timp de două săptămâni nu se putea face nimic deoarece problema 
era de competenţa cabinetului [britanic], care nu avea să se 
reunească decât în prima săptămână din septembrie... Nu ne 
puteam permite să aşteptăm două săptămâni, perioadă în care 
extremiştii ar fi putut să agite mult apele. 

Totul a fost însă în van şi Sir Percy s-a întors extrem de afectat 
de faptul că nu reuşise să obţină cooperarea [regelui] - dar a decis 
să continue fără ea. Ceea ce intenţiona să facă mai exact nu am 
ştiut până... a doua zi, când Sir Percy a remarcat că poliţia era 
ocupată cu arestarea a şapte dintre principalii instigatori din 
Bagdad, că cele două ziare extremiste fuseseră închise şi cele două 
partide extremiste îşi încetaseră brusc activitatea. 

Am petrecut dimineaţa într-o stare de oarecare anxietate... 
Aveam trupe şi maşini blindate masate în afara porţilor oraşului, 
dar n-am avut nevoie de ele... Extremiştii nu au avut forţa să 
riposteze. Seara a fost dat publicităţii un admirabil comunicat în 
limbile engleză şi arabă... Era opera lui Sir Percy, aflat în cea mai 
bună formă a sa, şi nimeni nu poate rivaliza cu el... Efectul s-a 
văzut instantaneu... Domnul Cornwallis convocase un număr de 
circa 30 de notabilitati cărora le-a citit comunicatul. Cei prezenţi şi- 
au exprimat fără rezerve satisfacția fata de măsurile luate, şi pana 
şi Nuri şi cu Jafar, nationalisti convinşi, s-au arătat la fel de 
încântați... 

Sir Percy salvase situaţia, oferindu-i regelui o portita de scăpare 
pe care să se strecoare atunci când va putea merge... Până atunci - 
convalescenta lui se poate prelungi, daca se va considera că este 
cazul -, vom primi de acasă indicaţii clare, de acceptare sau refuz. 
În plus, moderatii au început să ridice capul: partidul lui Saiyid 
Mahmud câştigă tot mai mulţi adepţi, fapt foarte vizibil, şi de cum 
ceea ce s-a întâmplat în Bagdad se va afla în toate provinciile, 
extremiştii vor fi nevoiţi să-şi construiască o arcă pentru a scăpa de 
potopul politic. 


Mai mulţi martori pot depune mărturie că Faisal era 


inconstient atunci cand Cox a luat initiativa. Cand s-a recuperat 
dupa boala, el si-a aratat recunostinta profunda pentru actiunile 
întreprinse de Cox, care îl scutiseră de orice amestec si 
eventuală culpabilitate în suprimarea insurgentei. Cox a 
prezentat tratatul nagib-ului, i-a întins un toc si - tulburat si 
alarmat - acesta l-a semnat. Cox a semnat şi el şi, în 
conformitate cu mandatul, Tratatul de alianţă dintre Marea 
Britanie şi Irak a stabilit o perioadă de 20 de ani de ocupaţie a 
britanicilor în calitate de consultanţi. Era pe data de 10 
octombrie 1922. 

Faisal a anunţat semnarea tratatului într-un discurs răsunător 
în care şi-a exprimat speranţa în „continuarea prieteniei cu 
ilustrul nostru aliat, Marea Britanie, şi în derularea în bune 
condițiuni a alegerilor pentru Adunarea Constituantă în vederea 
adoptării Legii Organice”. Semnarea tratatului a însemnat 
totodată si un pas spre aderarea Irakului ca stat independent la 
Liga Naţiunilor. 

Regele a ordonat apoi organizarea de alegeri pentru 
Adunarea Constituantă, care urma să ratifice şi aprobe 
Constituţia, după care urma alegerea primului Parlament al ţării. 
Din nou Cox a fost chemat la Londra pentru revizuirea poziţiei 
Marii Britanii în Irak. S-a întors cu un addendum la tratat, un 
protocol prin care implicarea Marii Britanii se limita exclusiv la 
următorii 20 de ani de după ratificarea tratatului de pace cu 
Turcia. 

La sfârşitul lui aprilie 1923, Cox a părăsit definitiv Irakul. 
Ultimul său gest de curtoazie faţă de Gertrude a constat în 
aprobarea decontării costurilor unui salon suplimentar la 
reşedinţa ei de vară, în semn de recunoştinţă pentru 
întreţinerea colegilor din secretariat la ea acasă. 


26 aprilie 1923 
După tot acest timp petrecut împreună, plecarea lui m-a atins la 
coarda sensibilă, sper că mă intelegeti. Am fost foarte mişcată 
atunci când mi-am luat ramas-bun de la Sir Percy... 


9 mai 1923 
Ce reputaţie şi-a construit aici [Sir Percy]! Cred că nici un alt 
englez nu a inspirat Orientului atât de multă încredere. El însuşi s-a 
arătat extrem de trist la plecare - 40 de ani de muncă în slujba 
patriei nu sunt un lucru la îndemâna oricui. 


13 februarie 1924 
Trebuie să vă povestesc un lucru care m-a emoţionat profund... 
Sir Percy mi-a trimis o fotografie a sa într-o ramă de argint şi într-un 
colţ a scris: „Celui mai bun dintre camarazi.” Nici că se poate 
închipui o dedicație mai drăguță. 


Curteana 


Noul Inalt Comisar pentru Irak, Sir Henry Dobbs, a preluat 
ferm responsabilitatile Marii Britanii faţă de noul stat în 
domeniul securităţii şi afacerilor externe. Procesul electiv a 
continuat, cu Faisal încurajând populaţia să iasă la vot. 

Odată cu adoptarea Constituţiei, cu alegerea guvernului şi cu 
desemnarea miniştrilor responsabili pentru diversele 
departamente, Gertrude s-a confruntat cu realitatea amară a 
diminuării propriei puteri şi autorităţi. După ce, prin tratat, 
irakienii au dobândit rolul principal în guvernarea ţării, deciziile 
politice şi oficiale nu mai erau de competenţa sa. In perioada 
şefiei lui Cox, ea era frecvent chemată pentru a dezbate 
împreună cu el măsurile ce urmau a fi luate, ca şi evenimentele 
curente. Dobbs a renunţat la acest obicei, însă el şi soţia lui au 
întreţinut relaţii prieteneşti cu Gertrude, pe care o invitau 
adesea să îi viziteze. 

Pe măsură ce implicarea sa în problemele oficiale a scăzut, 
Gertrude a dedicat tot mai mult timp arheologiei. In august 
1922, Faisal a semnat Legea Excavaţiilor, elaborată de ea, 
menită să protejeze siturile şi comorile istorice ale Irakului. A 
numit-o director onorific al Departamentului de antichităţi 
irakiene. Munca neobosită pentru înfiinţarea Muzeului Irakian a 
tinut-o ocupată pe Gertrude până la sfârşitul vieţii (vezi capitolul 
„Pasionata de arheologie”). 

Devotamentul faţă de rege şi de binele lui nu a împiedicat-o 
însă să se simtă tot mai deziluzionată de atitudinea acestuia 
fata de nationalistii şi extremiştii care militau pentru plecarea 
britanicilor din Irak. Faisal a refuzat în repetate rânduri să ia 
măsuri de suprimare a lor. Gertrude se temea ca incapatanarea 
regelui să nu determine Marea Britanie să se retragă complet 
din ţară şi, lipsit de sprijinul ei, lrakul să nu se dezmembreze. 

Urmează fragmente dintr-o lungă scrisoare compusă de 
Gertrude pentru tatăl ei pe parcursul mai multor zile, între 18 
mai şi 4 iunie 1922, imediat după o întâlnire a lor în lerusalim şi 
întoarcerea ei la Bagdad. 


Luni m-am dus să iau ceaiul cu Regele. l-am spus că mă 
întorsesem cu convingerea că Irakul era singura provincie arabă 


pornită pe calea cea bună si că, dacă esuam aici, asta ar însemna 
sfârşitul aspirațiilor arabilor. El s-a arătat foarte amabil si 
fermecător... Chiar dacă e dificil să ai de-a face cu o persoană aşa 
de sensibilă şi de agitată, calităţile sale frumoase şi vitale, ca şi 
perspectiva amplă pe care o are asupra mersului lumii 
compensează totul. 

Am avut o discuţie lungă cu domnul Cornwallis. l-am spus că 
sunt foarte nemulțumită de atitudinea şovăitoare a Regelui, de 
refuzul său de a dezminti afirmaţiile din ziarele extremiste şi de 
felul cum îi încurajează pe cei mai josnici extremişti... 

La 4.30 m-am dus să iau ceaiul cu Regele, hotărâtă să-i explic, o 
dată pentru totdeauna, ceea ce credeam. Păcat că n-am o 
fotografie ca să ţi-o trimit - încăperea mare, goală şi umbrită, cu 
ventilatoarele electrice care zumzăiau; Regele îmbrăcat într-o robă 
albă si cu o esarfa fină de pânză înfăşurată peste cap; atmosfera 
plină de emoție de care el, cu percepțiile sale acute, era perfect 
conştient. Căci adevărul este că îmi jucam ultima carte, lucru pe 
care de altfel l-am şi recunoscut în faţa lui. Am început prin a-l 
întreba daca credea în sinceritatea mea personală şi în 
devotamentul meu faţă de el. Mi-a răspuns că nu avea niciun dubiu 
în această privinţă... iar eu am replicat... că asta mă bucura 
nespus. Imi formasem în minte o imagine frumoasă, gratioasa si 
imaculată, căreia îi acordasem toată loialitatea mea, iar acum o 
vedeam topindu-se sub ochii mei. Preferam să plec înainte ca toate 
proiectele nobile la a căror concepţie participasem să fie anulate; în 
ciuda dragostei mele pentru națiunea arabă şi a sentimentului de 
responsabilitate care mă încerca faţă de viitorul ei, nu credeam că 
voi putea îndura să văd cum visul care mă călăuzise zi de zi se 
destrăma... Nu voiam să aştept până ce ticăloşii în care el îşi 
pusese încrederea aveau să mă denigreze în ochii lui. 

Pe această temă am avut o discuţie tensionată - pe parcursul 
căreia el mi-a sărutat de mai multe ori mâna, un lucru foarte 
deconcertant!... La sfârşit am obţinut permisiunea lui pentru 
publicarea unei dezmintiri oficiale a ştirilor apărute îi ziare... iar la 
plecare, când am dat să-i sărut mâna, el m-a imbratisat calduros!... 

Mă aflu încă sous le coup!% acestei conversații. Faisal este una 
dintre cele mai atrăgătoare fiinţe omeneşti, dar în acelaşi timp 
duce o lipsă incredibilă de tărie de caracter... Se înclină mereu 
după cum bate vântul. 


6 iunie 1922 
Am luat prânzul cu domnul Cornwallis şi am auzit că Regele s-a 

răzgândit deja asupra unor lucruri pe care îl rugasem să le facă... 
Of, Regele, Regele! Ce bine ar fi să fie mai hotărât din fire! 


Oare Gertrude şi-a dat seama de jocul inteligent prestat de 
rege? In Faisal ea îşi găsise naşul, un om a cărui subtilitate 
politică era pe potriva, dacă nu o întrecea pe a ei. La urma 
urmei, el reuşise să transforme mandatul într-un tratat şi să fie 
încoronat în ciuda ultimatumurilor guvernului britanic, şi îşi 
asigurase sprijinul britanicilor în timp ce continua să îi convingă 
pe extremisti de independenţa lui. În calitate de rege 
constituţional, Faisal îşi înţelegea probabil mai bine decât 
Gertrude datoria de a se ridica mai presus de politici. Şi, 
indiferent de lamentatiile ei, Gertrude i-a rămas prietenă 
devotată şi a încercat mereu să-l menţină pe calea cea bună, 
aşa cum o vedea ea, în timp ce el o dezarma la fiecare întâlnire. 


22 iunie 1922 

Am luat ceaiul cu Regele şi am avut una dintre cele mai 
interesante conversații cu el... L-am ascultat cu sufletul la gură - 
vorbele lui făceau istorie... dar ceea ce nu pot să redau este 
psihologia din spatele vorbelor... faţa lui îngustă şi expresia 
energică vizibilă printre faldurile eşarfei de pe cap, şi trăsăturile 
minunat de mobile care îi reflectau fiecare întorsătură a gândului; 
ochii strălucitori, ochi de idealist, adânciţi în orbite de atâta 
frustrare şi dezamăgire şi totuşi neincarcati de resentimente. 


16 iulie 1922 
„„S-ar părea că Regele îmi tine mai mult mâna în mâinile lui, desi 
îl imbratiseaza mai des pe domnul Cornwallis - deocamdată facem 
comparații. 


20 iulie 1922 
Astăzi Regele mi-a ordonat să vin să iau ceaiul cu el. L-am găsit 
în cea mai bună formă, înţelept şi purtându-se ca un adevărat om 
de stat... E o persoană absolut fermecătoare, în privinţa asta nu 
încape nicio îndoială. 


Gertrude luptase pentru o naţiune arabă independentă la fel 
de mult timp ca Faisal însuşi. Era ideea care o animase la Cairo, 
la Basra şi la Bagdad. In perioada cât lucrase pentru A.T. Wilson 
vocea ei fusese singulară; îşi sustinuse ferm punctul de vedere 


atunci cand Marea Britanie amenintase în repetate rânduri cu 
retragerea din Irak; aproape că îşi pierduse încrederea pe 
parcursul insurectiilor din 1920; urmărise îngrijorată cum 
Occidentul bătea pasul pe loc şi turcii puneau obstacole în calea 
definitivării graniţelor nordice ale Irakului. Acum, cu atâtea 
lucruri rămase de pe urma muncii ei şi după atâtea realizări, se 
simţea obosită şi fragilă, neîmblânzită în spirit, însă cu 
sănătatea şubrezită din cauza unora dintre cele mai vitrege 
condiţii climaterice din lume, dar şi a fumatului excesiv. 

Îi rămăsese o singură sursă de distracţie: rolul de curteană a 
reginei. Faisal îi povestise că după căderea Damascului, în 1920, 
îşi luase precautii şi nu-şi adusese cu el familia în Irak. In fapt, 
tatăl său, Hussein, îi găzduia soţia şi copiii la Mecca. 


24 iulie 1921 

Faisal a trimis după mine şi am avut o conversaţie lungă. L-am 
întrebat de soţia lui, care îi este şi verişoară, şi i-am spus că, după 
părerea mea, ar trebui încurajată să aibă propria Curte. S-a arătat 
destul de rezervat - toţi bărbaţii arabi se simt stanjeniti atunci când 
vine vorba de soțiile lor, considera că sunt prea ignorante pentru a 
putea fi scoase în lume, dar într-un final a acceptat că merită făcută 
o încercare. 


Începând cu 1924, având la dispoziţia sa două palate şi cu 
Hejazul tot mai frecvent atacat de Ibn Sud şi wahhabitii săi, 
Faisal şi-a adus treptat familia la Bagdad, primul fiind Zaid, 
fratele cel mai mic şi totodată favoritul lui. După Zaid a urmat 
unicul fiu al regelui, Ghazi, în vârstă de 12 ani, însoţit de sclavii 
săi. Băiatul a câştigat imediat un loc în inima lui Gertrude. 


20 august 1924 
Regele este foarte încântat, căci regele Husain a acceptat să-i 
trimită unicul fiu, pe Ghazi, care a locuit până acum la Mecca. 
Băiatul... a ajuns la Amman şi Majestatea Sa l-a trimis pe Muhsin 

Beg ca să-l aducă. 


Gertrude şi-a dat seama că fiul regelui avea nevoie de 
profesori buni şi de compania bărbaţilor, dar înainte de a se 
putea ocupa de anturajul lui a fost solicitată să ajute la alegerea 
tinutelor lui Ghazi. Regele purta acum cu precădere haine 
occidentale şi dorea ca fiul său să facă acelaşi lucru. 


7 octombrie 1924 

Marele eveniment petrecut duminica a fost sosirea emirului 
Ghazi... E foarte scund pentru varsta lui. A mostenit fata prelunga si 
sensibilă a tatălui său şi manierele încântătoare, un aer de 
demnitate timidă şi foarte atrăgătoare. Intregul oraş a venit să îl 
vadă, în număr chiar mai mare decât la sosirea lui Faisal. 

În ziua următoare, am fost chemată la palat ca să ajut la 
alegerea unor haine pentru Ghazi. Un croitor englez din Bombay 
venise cu eşantioane de materiale. Am ales câteva materiale de 
cămăşi şi costume, croitorul purtându-se precum un personaj din 
Thackeray. Se tot invartea, se înălța pe vârfuri şi-mi întindea stofele 
cu o mână aşezată peste inimă. Ghazi a venit ca să i se ia măsurile 
şi s-a arătat pe jumătate timorat şi pe jumătate mulţumit. 


8 octombrie 1924 

Cred că micul emir va deveni un bărbat interesant. Palatul este 
total în neregulă, oameni nepotriviti sunt acolo, aşa că vreau să-i 
fac un anturaj adecvat lui Ghazi. Până la sosirea lui Ken [Sir 
Kinahan Cornwallis], nu pot face nimic altceva decât să aştept, dar 
astăzi Sinbad [Sir Harry Sinderson] s-a întors împreună cu soţia lui 
şi ei mă vor ajuta. In calitatea lui de medic personal al Regelui, 
Sinbad are un cuvânt greu de spus în privinţa educaţiei lui Ghazi. 
Băiatul a fost în mare măsură neglijat în casa de sclavi şi femei 
ignorante în care a locuit până acum. Abia dacă ştie să citească şi 
să scrie în arabă, dar e inteligent şi la cei 12 ani ai săi nu e aşa de 
bătrân încât să nu mai poată învăţa. Mă aştept ca femeile să iasă 
din casă acum, după plecarea de la Mecca. Faisal are două fiice 196 - 
una dintre ele are probabil în jur de 18 ani. Oricum, sosirea lui 
Ghazi va conta enorm pentru Rege. Zilele trecute, pe când stăteam 
în grădina Majestății Sale, i-am văzut cu încântare cum au plecat, 
mână în mână, atunci când a răsunat chemarea la rugăciunea de 
seară. 


Între timp, Hussein l-a provocat pe Ibn Saud prin însuşirea 


titlului de calif. În octombrie, Ibn Saud a atacat Mecca, a cucerit- 
o şi regele Hussein a fost nevoit să abdice. 


15 octombrie 1924 
Primim semnale mari de alarmă şi de incursiuni în Mecca. Regele | 

a facut luni o criză de isterie violentă; marti a abdicat în favoarea 
emirului Ghazi - dar numai în fata lui Sir Henry. H.E. l-a întrebat 
unde avea de gând să se ducă, la care Majestatea Sa nu a avut 
răspuns. Familia sa se pare că va naviga pe Marea Roşie precum 
Olandezii Zburători. Sir Henry l-a sfătuit pe Majestatea Sa să 
aştepte ca să vadă ce se mai întâmplă, aşa că Regele şi-a retras 
abdicarea după patru zile! Imi amintesc că, în 1922, Ken Cornwallis 
a ţinut abdicarea lui Faisal încuiată în sertar timp de o lună. 


După tânărul emir, la Bagdad a sosit mama acestuia, regina, 
împreună cu cele trei surori ale lui Ghazi, şi s-au stabilit la vila 
de la tara din Harithiya. In conformitate cu tradiţia familiei, 
Faisal se căsătorise cu verişoara sa primară, Huzaima, care 
locuia in purdah!” strict alături de fiicele sale. Faptul că regina 
trăia în izolare făcea imposibilă ţinerea unei Curți regale în stil 
occidental. Oaspetii de sex masculin erau întreţinuţi la dineurile 
şi receptiile găzduite de Faisal numai de rege, după care acesta 
mergea cu maşina la Harithiya pentru a-şi petrece noaptea cu 
familia. Gertrude s-a numărat printre primele invitate ale 
reginei, care vorbea numai araba, deşi înţelegea puţin engleza 
şi franceza. 


17 decembrie 1924 
Regina şi întreaga sa familie - nu şi Regele Husain! - au sosit 
ieri. Deocamdată nu am avut ocazia să mă întâlnesc cu niciunul, 
dar am telefonat respectuoasă azi-dimineata pentru a întreba de ei. 


23 decembrie 1924 
M-am bucurat să constat că e fermecătoare. Are genul de faţă... 
delicată şi sensibilă tipic haşemită... şi aceleaşi maniere cuceritoare 
ca şi el. Purta o rochie foarte frumoasă, lungă, cu tunică maro... un 
şirag lung de perle... şi un pandantiv splendid cu acvamarin. Le-am 
cunoscut pe cele două fete mai mari, care îi seamănă perfect, 
destul de timide, dar deloc inexpresive şi dornice să iasă în lume. 


Gertrude a întrebat-o pe regină dacă îi permitea să îl invite pe 
Ghazi la ceai, însoţit de sclavii lui, şi curând a comandat jucării 
minunate pentru el de la magazinul Harrods. 

14 decembrie 1924 

Trenuletele si soldateii, jucariile pe care i le-am comandat la 
Harrods, au sosit cu ultima posta si i-au fost prezentate cu mare 
succes. Mai ales trenuletele. Lui Ghazi îi plac maşinăriile de tot felul 
si se pricepe de fapt mai bine la motoare decat oricare din noi... 
Ne-am asezat cu totii pe podea si ne-am uitat la trenuletul care 
aluneca pe sine, insotindu-i mersul cu strigăte de bucurie. 


Gertrude urma să răspundă de hainele care erau croite pentru 
regină, tunici şi rochii potrivite pentru o soţie de rege, ca şi de 
organizarea tuturor receptiilor şi seratelor oferite exclusiv 
invitaţilor de sex feminin. Afară, femeile din Casa regală şi 
suitele lor purtau tradiționalul văl negru de mătase, însă atunci 
gând mergeau în vizite la prietene sau rude, vălurile erau lăsate 
la intrare, în grija servitoarelor. Gertrude le-a recomandat 
croitoresele-maicute care îi croiseră şi ei hainele înainte ca 
Marie, camerista ei, să i se alăture la Bagdad, şi le-a adus la 
Harithiya pentru a fi prezentate reginei. Ulterior, Elsa şi Molly 
aveau să fie trimise să facă turul magazinelor londoneze în 
căutare de veşminte occidentale potrivite pentru regină şi fiicele 
ei, ţinute care nu au putut fi văzute decât în particular. 


31 decembrie 1924 

Luni Regele a trimis după mine pentru a discuta aranjamentele 
care trebuiau făcute la reşedinţa Reginei. M-am bucurat că m-a 
consultat, căci altfel riscam să cădem în cursă. 

La sugestia mea, Regele a decis să o numească pe soţia 
consilierului său principal, Jaudet Beg, maestra de ceremonii sau 
şambelană - aşa cum i se spune în arabă. Doamna Jaudet provine 
dintr-o familie circaziană foarte distinsă care s-a stabilit de mult 
timp la Bagdad şi este privită cu mare respect. Domnişoara Fairley, 
guvernanta emirului Ghazi, urmează să le înveţe pe fete engleza, 
tenis şi obiceiurile occidentale... E o tinerică drăguță şi mă bucur 
mult că şi-a găsit o slujbă permanentă la palat. Va trebui să le 
dezvat să spună servetelului serviette, ceea ce se va întâmpla cu 
siguranţă atâta timp cât se vor afla sub îndrumarea domnişoarei 
Fairley. 

Aşa că sunt din nou ocupată, am devenit curteană! 


25 februarie 1925 
leri m-am dus la palat ca să-l iau pe Rege la o plimbare, lucru 
bun pentru sănătatea lui, şi le-am găsit pe fete în mijlocul unei lecţii 


de muzica si pe Ghazi scriindu-si temele in propria mica locuinta. 
Ghazi tocmai developase un film în cutia de developare pe care i- 
am facut-o cadou si era foarte voios, fara sa-i pese ca figurile 
surorilor sale păreau zgâlţâite de un cutremur la momentul cand le 
făcuse pozele. 

E un băieţel tare drăgălaş, cu maniere încântătoare; ţine cu tot 
dinadinsul să discute numai în englezeşte cu mine şi am introdus în 
plicul pe care vi-l trimit şi prima lui scrisoare în această limbă. 


Tânărul emir nu lipsea de la nicio rugăciune, obicei pe care 
cel mai probabil l-a păstrat şi în timpul studiilor făcute la 
Harrow. Pentru Regină însă pierderea fiului, trimis la o şcoală 
particulară din Anglia, a reprezentat, mai mult ca sigur, un 
moment dificil pentru care nu a putut-o ierta niciodată pe 
Gertrude, la recomandarea căreia se luase această decizie. 

Sănătatea lui Gertrude a continuat să se deterioreze şi, 
combinată cu epuizarea datorată căldurii, îmbolnăvirile au 
devenit o problemă recurentă pentru ea. 


29 martie 1923 

Scriu de pe patul de suferinţă, din care mă pregătesc totuşi să 
mă ridic cât de curând. Nu e decât o răceală şi o mică laringită care 
m-a făcut totuşi să-mi pierd complet vocea timp de două zile. Am 
răcit când am luat cina cu Regele, pe data de 23. In noaptea aceea, 
Podul Maude a fost luat de ape; şi sâmbătă digurile au fost sparte la 
17 mile în amonte de oraş, pe malul acesta, şi acum avem 300 de 
mile pătrate acoperite de apă... Duminică am cedat curiozitatii, o 
prostie din partea mea, şi m-am dus călare ca să văd inundaţiile. 
Am dat peste nişte ofiţeri din armata arabă care aveau nevoie de 
un mesager, aşa că am pornit în galop ca să-i ajut şi pe urmă m-am 
întâlnit cu Regele şi m-am oprit ca să stau de vorbă cu el, aşa că 
am stat prea mult pe afară. După aceea am avut un dineu şi a doua 
zi... m-am trezit fără glas! 


22 octombrie 1924 
Sunt răcită rău şi am şi un pic de febră, ceea ce mă face să mă 
simt îngrozitor. Sinbad şi soţia lui se îngrijesc însă admirabil de 
mine. 


Răceala s-a transformat în bronsita şi a coincis, din păcate, cu 
sosirea surorii ei vitrege Elsa şi a soţului acesteia, viceamiralul 
Sir Herbert Richmond, veniţi la Bagdad într-o croazieră oficială 


tn octombrie 1924. George Trevelyan, fiul celeilalte surori a lui 
Gertrude, Molly, era si el aşteptat sa sosească la Bagdad, unde 
urma Sa locuiasca la resedinta lui Gertrude. 


29 octombrie 1924 
Nu prea am ce vesti sa va dau, caci in ultima vreme m-am vazut 
cu putina lume. Marea dezamagire a fost ca la sosire George m-a 
găsit căzută în continuare la pat, aşa că nu l-am putut găzdui la 
mine. Eram efectiv terminată şi Sinbad a insistat că nu era cazul să 
primesc musafiri, aşa că George s-a cazat la Reşedinţă... 


Starea lui Gertrude s-a agravat atât de rapid, încât Sinbad a 
decis să-i facă vizite de două ori pe zi. Inimoasa Lady Dobbs nu 
numai că l-a invitat pe George să stea la Reşedinţă, dar i-a mai 
şi împrumutat maşina personală lui Gertrude pentru a plimba 
familia Richmond prin Bagdad atunci când avea să se simtă mai 
bine. 


5 noiembrie 1924 
Elsa e întotdeauna aşa de drăguță şi a fost o asa mare plăcere să 
am cu cine să stau de vorbă... Tratamentul medical, munca la birou 
şi plimbările cu familia Richmond ca să le arăt oraşul au fost, una 
peste alta, prea mult pentru mine. Dar a o avea pe Elsa lângă mine 
a fost minunat - de fiecare dată când suntem împreună simt că pe 
ea o iubesc cel mai mult pe lume. 


În scrisorile trimise părinţilor, Gertrude a  bagatelizat 
permanent gravitatea bolii, aşa cum minimalizase pe vremuri 
pericolele pe care şi le asumase traversând deşertul. 


10 decembrie 1924 
Dragă tată, nu ai de ce să-ţi faci griji în legătură cu sănătatea 
mea. Sinbad zice că am o capacitate extraordinară de refacere, aşa 
că uneori mă bănuieşte că mă prefac! Ştiu că la sosirea Elsei eram 
dărâmată, dar în cele zece zile cât a stat ea aici mi-am revenit şi 

acum mă simt perfect. 


Elsa şi Herbert Richmond i-au povestit lui Gertrude despre 
dificultăţile financiare ale familiei Bell. Criza economică şi 
grevele dăduseră o puternică lovitură averii lor. Fuziunea pe 
care bunicul lui Gertrude o realizase în 1901 cu competitorii lor, 


Dorman Long, vanzarea actiunilor detinute la firme de produse 
chimice, ca şi ralierea cu interesele North East Railway 
aduseseră familiei sume enorme. Moştenirea primită de 
Gertrude de la bunicul său, în valoare de 5.000 £ (752.000 $ 
actualizati cu IAPC), îi finantase expedițiile de şase luni în 
deşert. Acum imperiul Bell era însă pe cale să se prăbuşească. 
Valoarea acţiunilor Dorman Long & Co., firmă în care Sir Hugh 
Bell şi Sir Arthur Hugh deţineau majoritatea, începuse să scadă. 
Pentru a face să crească preţul acţiunilor, ei începuseră să le 
răscumpere, fapt care nu a făcut decât să accelereze declinul 
companiei. 


E foarte supărător faptul că acţiunile Dorman nu aduc dividende. 
Mă întreb dacă aţi obţinut vreunul din contractele acelea mari de 
construcţii de şine despre care am citit astăzi pe Reuters. Am fost 
foarte chibzuită cu banii şi de 18 luni nu mi-am mai făcut nicio 
rochie; în iarna asta voi fi cam ponosită, dar mă mângâi cu gândul 
că în bancă am un cont care arată bine. 


În afara grijilor personale de ordin financiar şi medical, 
Gertrude era preocupată şi de rapoartele de informare pentru 
Comisia de Stabilire a Granitelor Turceşti de pe lângă Liga 
Naţiunilor, care sosise în Irak atât pentru a împiedica 
incursiunile turce, cât şi pentru a proteja câmpurile de petrol. La 
dineul organizat în onoarea membrilor comisiei în ianuarie 1925, 
a fost singura femeie între 58 de oaspeţi şi a apărut îmbrăcată 
într-o rochie de catifea, purtând medaliile primite şi bijuteriile cu 
diamante. 

După ce familia şi-a dat seama de starea sa precară de 
sănătate, tatăl şi mama ei vitregă şi-au dublat eforturile de a o 
convinge să revină în Anglia. Epuizată, Gertrude a cedat în cele 
din urmă rugamintilor lor. 

„Dacă e să vin acasă... nu vreau să mă apuc să fac vizite 
tuturor rudelor şi prietenilor, ci să stau liniştită la Rounton. Aşa 
că fii amabilă [Lady Bell] şi descurajează orice invitaţie!” 

În vara lui 1925, Gertrude s-a întors în sfârşit în Anglia, 
însoţită de camerista ei, Marie Delaire. 


Epilog 


Florence a consemnat sosirea acasă a lui Gertrude pe data de 
17 iulie 1925, într-o „stare de mare oboseală nervoasă şi părând 
epuizată fizic şi mintal”. Doctorii chemaţi să o consulte, Sir 
Thomas Parkinson şi Dr. Thomas Body, au fost de aceeaşi 
părere cu Florence, şi anume că Gertrude avea nevoie de 
îngrijire atentă şi că nu trebuia să se întoarcă la clima din Irak. 
Avertismentul era unul sever - poate chiar si mai mult. Vechea 
prietenă de la Oxford a lui Gertrude, Janet Courtney, a fost 
îngrozită de cât de mult se schimbase, slăbise si incaruntise ea 
faţă de portretul făcut de John Singer Sargent cu doi ani înainte, 
cu ocazia vizitei anterioare acasă. Nepoata ei Pauline a descris-o 
pe Gertrude aşa cum arăta în acea perioadă, mereu răcită, 
mereu înfăşurată într-o haină lungă de blană, stând cu spatele 
la şemineu si fumând o ţigaretă turcească înfiptă într-un tigaret 
lung, dar aflându-se permanent în centrul conversatiei. 

Gertrude şi-a găsit tatăl preaiubit îndurerat şi hărțuit de 
problemele financiare cu care se confrunta familia. Dacă doctorii 
i-ar fi spus în particular că fumatul excesiv ajunsese acum să-şi 
ia obolul şi că nu mai avea decât câteva luni de trăit, poate că l- 
ar fi cruțat de primirea veștii. 

Pe de altă parte, ceva de mare semnificaţie s-a petrecut între 
Gertrude şi mama ei vitregă în acele ultime săptămâni 
petrecute de ea la Rounton, fapt care a întărit mai mult ca 
oricând legătura dintre cele două. Poate că Gertrude, dându-şi 
seama că avea nevoie de sprijinul şi afecțiunea pe care până 
atunci le respinsese pe jumătate, i-a mărturisit mamei vitrege 
ceea ce nu avusese curajul să-i spună tatălui. Florence, cu acea 
capacitate neclintită de a contempla adevărurile vieţii şi morţii 
firească la o mamă şi o bunică experimentată, a primit probabil 
revelatiile lui Gertrude cu calm şi stoicism şi poate că a acceptat 
recunoscătoare să-l tind pe Hugh în ignoranță. Ele două au 
discutat îndelung şi Gertrude a pornit spre Irak profund 
schimbată, scriindu-i lui Florence despre „această ultimă vară”, 
o expresie cu mai multe înţelesuri. 


21 octombrie 1925 
| Dragă mamă, 


Trebuie sa-ti multumesc pentru scrisorile din 1 si 6 octombrie. 
Îmi amintesc cu plăcere că m-ai primit cu bucurie diminetile în 
biblioteca ta [la Rounton], cu toate că te deranjam în mod vădit. 
Simt că în toţi aceşti ani nu am ajuns să te cunosc cu adevărat. 
Poate că e din cauza crizei generale prin care trecem în prezent şi a 
imensei admiratii pe care o nutresc pentru curajul şi înţelepciunea 
ta. Indiferent care ar fi motivul, sunt sigură că acum te iubesc mai 
mult ca oricând, oricât de mult te-am iubit şi până acum, şi sunt 
aşa de mulţumită că am fost împreună în această ultimă vară şi că 
suntem amândouă de părere că a fost o experienţă minunată. 


În Anglia, Gertrude a reluat legăturile cu cele mai bune 
prietene şi cele mai apropiate rude. Janet Courtney i-a sugerat 
să se stabilească la Londra şi să candideze pentru un loc în 
Parlament. 


4 august 1925 

Dragă şi iubită Janet, 

Nu, teamă mi-e că nu mă vei vedea niciodată în Camera 
Comunelor. Am o ură neîmpăcată faţă de genul de politică făcută 
acolo... Nu mă pricep la foarte multe lucruri şi doresc, în mod firesc, 
să mă întorc în arena mult mai confortabilă pentru mine a 
arheologiei şi istoriei... Cred că prezenţa mea e necesară acolo şi că 
va trebui să mă întorc în iarna asta, cu toate că în particular mă 
întreb dacă nu va fi şi ultima pentru mine... 

La revedere, draga mea... 


Ce voia să spună Gertrude în scrisoare: ultima iarnă petrecută 
în lrak sau ultima iarnă din viaţa ei? 

La sfârşitul lui septembrie, a plecat de la Rounton şi a mers la 
casa familiei Bell de la Knightsbridge, pentru a-şi lua la 
revedere. Anunţaţi probabil de Florence, o mulţime de prieteni şi 
admiratori au venit pentru a-i ura toate cele bune. 


Sloane Street nr. 95 

Dragă mamă, 

Înainte de a merge la culcare, trebuie să-ţi povestesc ce am 
făcut azi. Ziua a început prin apariţia binevenită a lui Pauline1%, la 
ora 9, chiar când terminam micul dejun. La 10.15 a venit Milly?, 

108 pauline Trevelyan, căsătorită cu John Dower, era fiica lui Molly, una din 
surorile lui Gertrude. (n.a.). 
109 Doamna Mildred Lowther, o veche prietenă a lui Gertrude. (n.a.). 


care m-a insotit peste tot unde am avut de facut rezervari de bilete 
şi de locuri pentru călătorie. M-am întors acasă dupa ora 1 şi m-am 
dus să iau prânzul cu Esme Dobbs la Grosvenor Hotel. S-a purtat 
aşa de minunat. La plecare mi-a spus: „Tu creezi un fel de 
dependenţă, ca un drog - ceva de care nu te mai poţi lipsi odată ce 
te-ai obişnuit cu el.” La 4.30 a venit mătuşa Maisie110. Imediat dupa 
plecarea ei, a apărut Sir Percy Cox (fără soţie), cu care am avut o 
conversaţie încântătoare timp de o jumătate de oră. E un bărbat 
minunat. Pe urmă a sosit Domnul şi am continuat, în chip foarte 
agreabil, discuţia a trois până ce a plecat Sir Percy. Am mai stat un 
sfert de oră singură cu Domnul, după care a apărut domnul 
Montague Bell (Orientul Apropiat). Deja se făcuse târziu şi nu l-am 
lăsat să stea decât vreo 20 de minute, căci Marie se chinuia cu 
cutiile şi voiam să verific ce face. La 8, m-am dus să iau cina cu 
familia Amery - Faisal şi un consilier şi Madge Talbot!!! au 
completat compania. Domnul Amery m-a încurajat puternic, iar 
Majestatea Sa radia - a fost o seară extrem de plăcută. Acum mă 
duc la culcare, dar nu înainte de a-ţi spune că am primit o 
bibliotecă de cărţi frumoase pe care să le citesc pe parcursul 
călătoriei şi că te iubesc mai mult decât o pot spune în cuvinte. 


l-a scris în fugă un bilet şi tatălui ei, care o ajutase cu 
rezervările la tren. 


Dragă tată. Scrisorile tale mi-au fost de mare ajutor şi dacă ai 
izbuti să-l faci prim-ministru pe domnul O'Connor (Departamentul 
de informaţii de la Southern Raiway) n-ai face decât să-l răsplăteşti 
precum merită. Mi-a rezervat loc în toate trenurile, în ciuda 
aglomerării, şi îmi va trimite un omnibuz la 9:45. l-am povestit 
mamei ce am făcut şi tot ce-mi mai rămâne de spus este că voi 
rămâne pentru totdeauna fiica ta cea mai iubitoare. 


Gertrude s-a îmbarcat în călătoria care avea să o aducă înapoi 
în lrak împreună cu verişoara ei Sylvia Henley, care urma să o 
însoţească pe parcursul etapelor drumului şi să stea cu ea la 
Bagdad. Din păcate, Sylvia a reacţionat atât de prost la clima 
irakiană, încât s-a îmbolnăvit curând după sosire şi a fost 
nevoită să revină la Londra. Marie a călătorit separat. 


Bagdad, 14 octombrie 1925 


110 | ady Sheffield, sora tatălui lui Gertrude. (n.a.). 
111 Membră a familiei lui John Talbot. (n.a.). 


E extraordinar să mă aflu din nou aici. În primele două zile nu am 
putut să lucrez deloc la birou din cauza şirului neîntrerupt de 
oameni veniţi să mă salute. 


Gertrude a fost încântată să-l revadă pe regele Faisal. 


25 noiembrie 1925 
l-am avut invitaţi la cină pe Rege şi pe Zaid???, pe Lionel Smith si 
pe căpitanul Holt. Regele a fost foarte vesel şi la finalul mesei am 
fost serviţi cu prune uscate înmuiate în gin. După două prune, 
Majestatea Sa a devenit foarte volubilă şi a insistat ca să mâncăm 
şi noi câte două. Efectul a fost electrizant. Până şi severul căpitan 
Holt s-a lăsat pradă unei veselii copilăroase. 


În weekenduri, Gertrude se alătura adesea regelui şi lui Ken 
Cornwallis la partide de vânătoare, sau la picnicuri şi partide de 
înot în Tigru. A vizitat noua achiziţie a lui Faisal, o fermă situată 
în nord, la circa 20 de mile de Khanagin, la poalele munţilor 
Persiei. A ajuns acolo, deja răcită, împreună cu un mic grup, 
pentru a petrece Crăciunul din 1925, şi le-a scris părinţilor: 


30 decembrie 1925 

„„„Săptămâna trecută am avut o răceală îngrozitoare la cap şi 
atunci când v-am scris nu ieşisem timp de două zile din casă, dar 
nu v-am spus asta ca să „nu va îngrijoraţi”... Duminică mi-am pus 
mai multe haine pe mine decât am purtat vreodată şi, cu o sticlă de 
apă fierbinte pe genunchi, am pornit cu Regele, cu Ken şi cu Iltyd??3 
într-o trăsură închisă spre Khanagin. Am ajuns la fermă pe la 
asfintit, am văzut că o parte din mobilierul comandat sosise şi eu şi 
cu Regele ne-am distrat aranjându-l. După aceea m-am simţit 
foarte obosită şi m-am dus la culcare imediat după cină. In 
dimineaţa următoare, m-am simţit destul de rău; au venit cu toţii să 
mă întrebe dacă aveam nevoie de ceva şi au decis să nu mai plece 
la vânătoare. Le-am spus însă că n-avea niciun rost să renunţe din 
cauza mea... Pe urmă m-am simţit ceva mai bine şi după cină au 
venit la mine în cameră şi am jucat o partidă de bridge, cu mine 
stând aşezată în pat. A doua zi, mi-a fost însă iarăşi rău si Ken a 
trimis după medicul local, dar a aflat că omul petrecea Crăciunul în 


112 Zaid ibn Hussain, unul din fraţii mai mici ai lui Faisal, era la acea vreme 
student la Balliol College, Oxford. (n.a.). 
113 Generalul de brigadă Sir Iltyd Clayton, bun prieten cu Gertrude încă din 
1919. (n.a.). 


alta parte si imediat, fara sa-mi spuna, a telegrafiat la Bagdad dupa 
un medic. La momentul acela, nu prea ştiam ce se petrece în jur, 
aveam senzaţia că mă scufund într-o apă adâncă. Ken a stat la 
mine în cameră toată după-amiaza, citind... Intr-un târziu, la ora 6 a 
sosit... Dr Spencer! Sinbad era plecat... A adus cu el o soră 
medicală fermecătoare, domnişoara Hannifan, care m-a păzit toată 
noaptea. Ambii erau convinşi că am pneumonie, însă s-au înşelat. A 
doua zi dimineaţa, şi-au dat seama că era doar o pleurezie 
acompaniată de o congestie aproape generalizată. Aşa că au 
întârziat cu o oră plecarea trenului de dimineaţă, pentru că aşa 
intervenim noi în managementul căilor ferate, şi m-au îmbarcat 
spre Bagdad. Ken e de mare folos în asemenea situaţii pentru că te 
ridică fără dificultate în braţe, în timp ce Iltyd e util fiindcă ştie cum 
să-ţi vorbească. Au stat mult timp cu mine în compartiment şi mi- 
au ţinut de urât... O ambulanţă mă aştepta la gară şi am fost dusă 
direct la spital... Până acum am avut o infirmieră care m-a vegheat 
pe timpul nopţii, dar cred că de mâine-seară nu voi mai avea 
nevoie de ea - o cheamă domnisoara Isherwood şi mi-a plăcut mult 
de ea, însă domnişoara Hannifan e genul de soră medicală care 
aproape că te face să simţi că merită să te îmbolnăveşti. Şi ca nu 
cumva sa vă închipuiţi că mă clatin pe marginea mormântului, 
poate că ar trebui să aflaţi următorul lucru... toată lumea e de 
părere că dacă n-aş fi avut o constituţie remarcabil de puternică, 
acum aş fi grav bolnavă de pneumonie. 


Februarie 1926, scrisoare către J.M. Wilson!14 

Se pare totuşi că n-am avut pneumonie, şi asta în principal 
pentru că sunt clădită din arcuri de oţel. Am petrecut ziua de 
Crăciun în pat, cu Majestatea Sa, Iltyd şi Ken ocupându-se de mine 
atunci când nu erau afară, la vânătoare, şi a doua zi m-am simţit 
atât de rău, încât au telegrafiat după un doctor şi o infirmieră. Nu 
este cazul să le spui asta alor mei, lor nu le-am dat detalii. 

Inca ceva - nici nu vreau să mă gândesc la plecarea din Bagdad 
şi încerc, pe cât posibil, să-mi înlătur ideea din minte, fiindcă 
perspectiva mă mâhneşte profund. 


Cum urma să plece definitiv din Bagdad, Gertrude a trebuit 
să-şi ia rămas-bun de la mulţi prieteni. Lady Sinderson a fost 
mişcată până la lacrimi la vederea lui Gertrude stând singură pe 
peron şi făcând cu mâna, micuță şi fragilă „ca o frunză aruncată 
în aer la cea mai uşoară rasuflare”. 


114 | M, Wilson, consilier pe probleme de arhitectură la Ministerul Lucrărilor 


Publice şi fost elev al lui Sir Edwin Lutyens. (n.a.). 


Din ce in ce mai singura, deseori bolnava, Gertrude a fost 
distrusa la aflarea vestii despre moartea fratelui ei vitreg Hugo, 
preot in Biserica Angliei, decedat in februarie, la scurt timp dupa 
întoarcerea din Africa de Sud la Londra. 


16 februarie 1926 

Draga mama, 

Iti mulţumesc mult pentru minunata scrisoare pe care mi-ai 
trimis-o. A fost un lucru bun că n-am fost nevoită să o aştept mult 
după primirea telegramei. Mintea mi-e plină de imagini cu Hugo, 
dar ceea ce se detaşează din ele este faptul ca a avut o viata plină. 
O căsnicie perfectă şi bucuria pe care i-au adus-o copiii şi la final 
revederea cu tine - poate că a fost mai bine aşa, dacă tot era să se 
întâmple. Mă întreb dacă ar trebui să ne bucurăm cu toţii la gândul 
că ne vom reîntâlni. Niciodată nu am reuşit să mă autoconving de 
asta, nici chiar atunci când am pierdut tot ceea ce mi-a fost mai 
drag pe lume. Ideea spiritului lipsit de corp mi se pare la fel de 
ciudată ca şi aceea a corpului lipsit de spirit. Simti că în spate eo 
minte frumoasă, dar ceea ce vezi cu adevărat sunt gesturile 
mărunte, zâmbetele dulci, expresia acelei minţi. Dar n-are niciun 
rost să te întrebi de ce nu poţi să crezi în lucruri de necrezut: pur şi 
simplu nu poţi şi gata. 


Pentru întâia oară în viaţa ei, Gertrude îşi făcea griji în privinţa 
banilor. La numai câteva luni înaintea grevei generale din Marea 
Britanie din mai 1926 şi cu familia sa operând tăieri masive ale 
cheltuielilor, ea nu îşi putea permite să demisioneze din funcţia 
de secretar pe problemele Orientului şi să-şi piardă salariul, ca 
şi o bună parte din costul chiriei pentru casa pe care o ocupa, 
plătită de secretariatul biroului. Părinţii ei se confruntau cu 
probleme financiare încă din 1922, însă abia când a venit acasă 
şi a stat pentru o vreme departe de treburile care o preocupau 
în Irak şi-a dat seama cat de strâmtoraţi deveniseră prin 
comparaţie cu viaţa pe care o duseseră până atunci. La o lună 
după moartea lui Hugo, Hugh şi Florence au luat o decizie la 
care meditaseră îndelung. Au închis Rounton Grange şi s-au 
mutat la Mount Grace Priory, în căsuţa stareţului aşezată printre 
ruinele mănăstirii cartuziene aflată pe proprietatea lui Hugh. In 
afară de faptul că ura ideea întoarcerii în Anglia, unde nu o 
aştepta nimic de făcut, Gertrude nu voia nici să-i ceară tatălui ei 
să o sprijine financiar. A lucrat la raportul anual pentru Liga 


Natiunilor si s-a dedicat colectarii si catalogarii de artefacte 
pentru Muzeul Irakian. 


16 iunie 1926 
Luni am avut o mica dar frumoasa ceremonie de inaugurare de 
catre Rege a primei sali a muzeului. Astazi s-a deschis si pentru 
public si la 8.30, cand am sosit, am vazut vreo 15 sau 20 de oameni 
obişnuiţi din Bagdad făcând turul sălii însoţiţi de bătrânul nostru 
curator arab. 


În aceeaşi zi, Gertrude i-a scris însă şi lui J.M. Wilson: 


La orizont nu se întrezăreşte nimic plăcut pentru mine. Greva din 
minerit ne-a lovit puternic: nu ştiu ce se va întâmpla cu noi [familia 
şi averea sa]. Sunt prinsă până peste cap cu treburile la muzeu... şi 
nu pot să plec şi să las totul în haos. Aşa că voi rămâne aici 
probabil peste vară şi atunci când mă voi întoarce, va fi pentru 
totdeauna. Cu excepţia muzeului, nu mă distrez deloc. Am 
sentimentul acela când te apropii de finalul unor lucruri şi nu ştii ce 
urmează, dacă e să urmeze ceva. E şi foarte plictisitor aici, cu 
excepţia muzeului. După-amiezile chiar nu ştiu ce să fac... Sunt 
foarte singură. 


Supărările, singurătatea şi sentimentul frustrării s-au adăugat 
unei depresii care răzbate clar din scrisorile trimise acasă. 


13 mai 1926 
E foarte puţin probabil să vin acasă în vara asta şi să plec din 
nou - nu cred să îmi permit, călătoria costă prea mult. 


26 mai 1926 

Sper să nu consideraţi că greşesc atunci când vă spun că nu pot 
să plec si să las toate antichitatile mele nearanjate şi nepăzite... Fii 
convinsă că îmi doresc nespus să vă revăd, pe tine şi pe tata, dar 
ştiu că veţi înţelege că pentru mine ar fi foarte greu să las aici toată 
munca mea şi să plec fără a avea nimic de făcut în perspectivă. 
Inca nu ştiu ce voi face după asta, dar sigur e că nu pot rămâne aici 
pentru totdeauna... La birou nu mai au nevoie de mine. 


Tatăl ei i-a scris, insistând să se întoarcă acasă. 
Gertrude i-a răspuns: 


Bagdad, 2 iunie 1926 

Înţeleg foarte bine cât de descurajant arată lucrurile si îmi pare 
nespus de rău pentru voi. Dar pe moment nu văd ce aş putea face. 
Vezi tu, mi-am asumat o mare responsabilitate cu amenajarea 
muzeului... Un an de zile am tot protestat că e nevoie de o clădire 
adecvată pentru el; în iarna asta a fost găsit un spaţiu liber pe care 
mi l-au dat, împreună cu o sumă mare de bani pentru amenajare 
etc. Primul lucru pe care a trebuit să-l fac a fost să repar acoperişul, 
după care, mai bine de două luni, am fost ţinuţi pe loc de 
inundaţii... Acum toate obiectele foarte valoroase - cântărind zeci 
de mii de kilograme şi care, apropo, nu ar fi fost nicicând 
dezgropate dacă nu aş fi fost eu acolo ca să garantez ca vor fi 
protejate corespunzător - au fost transferate de-a valma în noua 
clădire şi nu e nimeni, absolut nimeni în afară de mine care să ştie 
câte ceva despre ele, căci J.M. Wilson a plecat... Este o sarcină 
imensă... Dar nu pot să demisionez din postul de secretar pe 
problemele Orientului... 

In afară de muzeu, viaţa mea e foarte anostă acum... 


16 iunie 1926 
„Existenţa mea aici este acum prea solitară; n-ai cum să-ţi 
trăieşti toată viaţa singur. Sau cel puţin eu nu cred că pot. 


Cu câţiva ani înainte, Gertrude îi mărturisise lui Domnul că nu 
se mai temea de moarte şi de muşcătura ei. 


| Mă întreb... ce va mai fi după, asta dacă există un ,,dupa’. | 


Pe data de 11 iulie 1926, într-o zi de duminică, după partida 
obişnuită de înot de după-amiază, Gertrude s-a întors acasă 
epuizată din cauza căldurii. S-a dus la culcare, cerând să fie 
trezită a doua zi dimineaţa la ora 6 - sau poate a rugat să nu fie 
deranjată până atunci. Este posibil să-i fi spus ceva neobişnuit 
lui Marie ori să nu se fi simţit deloc bine. In orice caz, camerista 
era îngrijorată de starea de sănătate a stăpânei şi a intrat peste 
noapte în camera ei ca să verifice cum se simte. Gertrude 
dormea şi avea un flacon de pastile alături. Nu se ştie dacă au 
existat indicii clare de sinucidere, dacă flaconul fusese golit ori 
dacă Marie a sunat la spital sau a aşteptat fără să facă nimic. 
Cert este că în ziua precedentă Gertrude îi trimisese lui Ken 
Cornwallis un bilet prin care îl ruga să aibă grijă de cateaua ei, 
Tundra, „în caz că mi se întâmplă ceva”. 


In certificatul de deces, semnat de directorul Royal Hospital 
din Bagdad, se afirmă ca Gertrude ar fi murit prin „otrăvire cu 
Dial”. Dial era numele unui preparat farmaceutic, un sedativ de 
la acea vreme pe baza de acid dialil-barbituric sau alobarbital. 
Ulterior nu a mai fost prescris, in mare parte din cauza ca era 
frecvent folosit de sinucigasi. Doctorul Dunlop a notat ca 
decesul survenise la primele ore ale zilei de 12 august, cu doua 
zile inaintea aniversarii ei de 58 de ani. 

Nu Cornwallis a fost cel care s-a ocupat de Tundra. Probabil 
ca Florence si Hugh i-au cerut lui Marie sa faca aranjamentele 
necesare pentru trimiterea catelei in Anglia. Tundra a sosit la 
Mount Grace, unde familia Bell a primit curând o scrisoare plină 
de regrete din partea lui Cornwallis, care le mărturisea că la 
momentul morţii lui Gertrude nu se simţea nici el bine şi că nu 
înţelesese adevărata semnificaţie a rugamintii din biletul trimis 
de prietena sa. 

În cartea sa Letters of Gertrude Bell, Florence menţionează că 
moartea lui Gertrude a generat „o avalanşă de manifestări de 
mare compasiune venite din toate părţile lumii, iar noi am 
realizat din nou că numele ei era cunoscut pe toate continentele 
şi că povestea ei traversase oceanele”. O personalitate de 
legendă se născuse din acea Gertrude pe care familia o ştia. 
Una dintre primele scrisori sosite din Irak a fost cea a prietenului 
lui Gertrude, Haji Naji, care nota: „Mi-am făcut un titlu de glorie 
din a-i trimite domnişoarei Bell primele fructe şi legume din 
sezon şi acum nu mai ştiu cui să le trimit.” 

La Londra o slujbă a fost ţinută în memoria ei la St. Margaret's 
Church din Westminster. În telegrama sa de condoleanţe, regele 
George al V-lea le-a scris lui Hugh şi Florence că „Regina şi cu 
mine am fost profund întristaţi la aflarea veştii cu privire la 
moartea distinsei şi talentatei dumneavoastră fiice, faţă de care 
am nutrit un mare respect. Națiunea va jeli alături de noi 
pierderea uneia dintre fiicele sale care, prin puterile ei 
intelectuale, tăria de caracter şi curajul personal a adus servicii 
importante şi, îndrăznesc să sper, de durată ţării noastre şi 
acelor regiuni în care a lucrat cu atâta devotament şi sacrificiu 
de sine”. 

Leo Amery, secretar de stat pentru colonii, i-a adus omagiul 
de excepţie al unui discurs rostit în Camera Comunelor. Sir 
Valentine Chirol i-a făcut un portret emotionant într-un articol 


din The Times in care afirma ca Gertrude fusese „probabil cea 
mai remarcabila femeie a zilelor noastre in domeniul explorarii 
Orientului, al arheologiei şi literaturii acelor locuri, lucrând în 
serviciul Imperiului nostru în Irak [sic]”. La rândul său, T.E. 
Lawrence i-a trimis din India lui Hugh o scrisoare sclipitoare, 
deşi plină de excentricitati, aşa cum îi era felul. In căutarea 
anonimatului şi izolării, el se înrolase în RAF sub numele de 
pilotul Shaw şi obținuse un post la o bază aeriană îndepărtată. 
Nu aflase de moartea lui Gertrude decât când soţia lui George 
Bernard Shaw ii trimisese compilaţia de scrisori ale lui Gertrude 
alcătuită de Florence. 

În scrisoarea de condoleanţe din 4 noiembrie 1927, TE. 
Lawrence i-a scris lui Hugh Bell: 


Cred că a murit împăcată cu viaţa, căci munca ei politică - una 
dintre cele mai mari realizări înfăptuite vreodată de o femeie - era 
la fel de terminată ca şi munca mea. Statul irakian este un 
monument excepţional, chiar dacă va fi să nu supravieţuiască 
decât câţiva ani, aşa cum adesea mă tem şi uneori sper să se 
întâmple. A dărui unui popor ceva de care s-a lipsit atâta vreme - 
un guvern - pare un câştig discutabil. Desigur că voi sunteţi cei mai 
trişti, pentru că nu o veţi mai avea pe Gertrude, dar adevărul este 
că nu aţi avut-o niciodată, cu toate că v-a dăruit atât de mult. 

Scrisorile ei îi seamănă întru totul - energice, captivante, 
aproape pasionale... Şi-a păstrat tot timpul prospetimea, sau în 
orice caz, a reuşit ca de fiecare dată, oricât de obosită s-ar fi simţit, 
să arate tot atâta interes cât arătau cei ce veneau s-o vadă. Nu 
cred să fi cunoscut vreodată o persoană mai civilizată şi mai 
empatică din punct de vedere intelectual. A fost totodată un om 
foarte interesant, căci niciodată nu ştiai încotro va îndrepta discuţia 
atunci când o remarcă a vreunui expert o provoca mintal. 
Obişnuiam să râdem amândoi pe seama asta - am păstrat două 
scrisori de-ale ei, una in care mă aseamănă unui Înger, cealaltă în 
care mă acuză că sunt posedat de diavol - şi i-o arătam pe prima, 
apoi pe a doua, rugând-o să aibă milă de obiectul antipatiei ei 
curente. 

Nu cred însă că vă interesează să aflaţi ce gândesc eu; pierderea 
ei vă e probabil insuportabilă acum, dar vă sunt recunoscător că aţi 
dăruit lumii o asemenea personalitate... 


David Hogarth; Salomon Reinach, editorul Revue 
Archéologique; Leonard Woolley de la British Museum, sute de 


şeici, ofiţeri britanici şi miniştri irakieni şi-au exprimat 
compasiunea. În Bagdad, regele Faisal şi cabinetul său au decis 
ca una din încăperile muzeului să poarte nume de „Sala 
Gertrude Bel”, iar Henry Dobbs i-a scris lui Hugh în numele 
prietenilor lui Gertrude pentru a-l informa că o placă de bronz 
fusese dezvelită la Muzeul Irakian, având inscripţionat următorul 
text: 


GERTRUDE BELL 
A cărei memorie arabii o vor păstra veşnic, 
Cu respect şi afecţiune, 
A creat acest muzeu în 1923 
Fiind director onorific al Departamentului de antichităţi irakiene 
Cu minunatele ei cunoştinţe şi un devotament de neclintit 
A adunat în el cele mai de preţ obiecte 
Şi în toată arsita verii acelui an 
A lucrat la acest Muzeu până în ziua morţii 
Pe 12 iulie 1926 
Regele Faisal şi guvernul irakian în semn de recunoştinţă pentru 
munca ei în folosul acestei ţări 
Au ordonat ca aripa principală să poarte numele ei 
Şi cu permisiunea lor 
Prietenii săi au ridicat această placă memorială 


La momentul morţii lui Gertrude, regele Faisal era plecat din 
lrak. Fratele său, emirul Ali, îl înlocuia în calitate de regent. 
Acesta a ordonat imediat ca Gertrude să fie înmormântată cu 
onoruri militare. A fost îngropată în aceeaşi după-amiază în 
cimitirul din afara zidurilor Bagdadului. Trupul i-a fost 
transportat într-o „maşină a Serviciilor de Sănătate” de la 
biserica protestantă până la cimitirul britanic, sicriul fiind 
acoperit cu steagul britanic şi cu cel irakian, ca şi de coroanele 
de flori trimise de familia lui Faisal, Înaltul Comisar britanic şi 
mulţi alţii. Cortegiul a străbătut încet străzile pe ale căror 
margini stăteau aliniaţi soldaţi din armata irakiană, fiind urmat 
pe jos de regent, de prim-ministru, Înaltul Comisar şi alte 
oficialități, atât civile, cât şi militare. Mulţimi imense se 
adunaseră din toată ţara pentru a urmări trecerea cortegiului şi 
a-i aduce în tăcere un omagiu - lideri islamici stând alături de 


negustori evrei, efendi! împreună cu oameni sarmani si 
zdrentarosi. Ziarele au remarcat că „întreaga populaţie a 
capitalei a participat la funeralii”. La porţile cimitirului, tineri de 
la Înaltul Comisariat, vizibil indurerati, au ridicat pe umeri sicriul 
şi l-au purtat până la locul de odihnă veşnică. Preotul militar 
britanic a oficiat slujba de înmormântare şi oficialii britanici 
superiori au împrăştiat pumni de pământ peste sicriu. Inconjurat 
de „o imensă mulţime de irakieni şi britanici” - printre care s-au 
aflat Sir Henry Dobbs şi întreg personalul britanic, membrii 
cabinetului irakian şi numeroşi şeici din diverse triburi, sicriul a 
fost coborât în piatra simplă de mormânt. Vestea se răspândise 
prin deşert cu o viteză incredibilă şi oamenii din triburi sosiseră 
în mare număr în Bagdad; mai întâi cei din triburile Howeitat şi 
Dulaim, apoi şeicii din triburile îndepărtate. 


Sir Henry Dobbs a scris: 

În ultimii zece ani ai vieţii, ea şi-a dedicat toată formidabila 
ardoare a spiritului şi toate talentele extraordinare ale minţii slujirii 
cauzei arabe, şi în special Irakului. In cele din urmă, corpul ei, fragil 
dintotdeauna, nu s-a mai putut măsura cu energia sufletului ei. 

Trupul i se odihneşte acolo unde şi-a dorit, în pământul Irakului. 
Prietenii ei vor fi pe veci neconsolati. 

Dar noi, cei care am rămas, chiar şi cei care i-am fost foarte 
apropiaţi, să nu deplângem faptul că sfârşitul a venit atât de 
devreme şi atât de abrupt pentru ea. Viaţa ar fi condus-o în mod 
inexorabil pe panta descendentă - Moartea a aşteptat-o în vârf. 


13 iulie 1926, fragment din editorialul The Times 

Ceva adânc în ea a legat dragostea pe care a purtat-o Orientului 
cu un scop de ordin practic pe care l-a transformat în telul 
predominant al vieţii sale... Faptul că s-a înhămat la o muncă 
extrem de grea, că nu s-a lăsat niciodată demoralizată de 
dezamăgiri continue şi că nu a permis idealismului să fie înlocuit de 
amărăciune dovedeşte o tărie de caracter foarte rară printre acei 
englezi care au făcut din Orient o pasiune. Ea a fost singura femeie 
dintre ei, şi una din cea mai pură spita englezească... Domnişoara 
Bell va rămâne în amintirea tuturor drept o englezoaică 
remarcabilă. 


Numeroasele necrologuri care i-au fost dedicate au subliniat 


115 Titlu onorific dat în Turcia invatatilor, funcţionarilor etc. (n. red.) 


faptul ca, datorită lui Gertrude, Irakul era mai bine guvernat 
decât fusese timp de 500 de ani, mai liniştit, mai prosper şi - 
evident - mai mulţumit de sine însuşi, cu britanicii şi arabii 
conlucrând prieteneşte. Necrologul din The Times of India a 
rezumat in mod inspirat caracterul şi realizările lui Gertrude. 
Autorul articolului observa că, deşi britanicii o apreciaseră pe 
Gertrude ca autor, călător şi arheolog, ei nu ştiuseră niciodată 
„ce poziţie extraordinară îşi cladise ea în Irak, o poziţie prin 
prisma căreia a contribuit mai mult ca orice alt individ luat 
singular la apariţia şi modelarea Irakului modern, aşa cum este 
el astăzi”. 

Gertrude convinsese guvernul britanic să îşi asume riscul 
financiar al creării statului irakian, iar pe liderii irakieni îi 
convinsese că aşa era cel mai bine pentru ţară şi că nu avea să 
existe o întoarcere la metodele coloniale. Marele ei proiect 
fusese „făurirea unui lrak liber, prosper şi cultivat, un model 
pentru renaşterea culturii şi civilizaţiei arabe... Gertrude fusese 
cea care militase neobosită pentru garantarea unei anumite 
autonomii locale, atâta cât ar fi fost compatibilă cu menţinerea 
unui control de către britanici - nu... în scopul obţinerii unor 
avantaje, ci pentru a asigura dreptul firesc al neamului arab de 
a avea «propriul loc sub soare»”. 

Insă pentru aceia care o iubiseră cel mai mult pe Gertrude, 
cuvintele lui Florence aveau să fie cele care au rămas întipărite 
în minte: „La baza caracterului lui Gertrude a stat de fapt 
capacitatea ei profundă de a trăi din plin. A avut parte de mari 
bucurii, ca şi de mari tristeţi. Cum ar fi putut fi altfel, cu un 
temperament asa de avid de experienţe? Personalitatea ei 
inflacarata si magnetica ne-a atras pe toti si ne-a marcat pentru 
totdeauna vietile.” 

Yorkshire (regimentul), 39 


Ziza, 164-166 

Gertrude Bell. Fotografie făcută în jurul anului 1900. 


T.E. Lawrence apare in aceasta fotografie (aproximativ anul 1918) in 
uniforma de ofiter al armatei britanice. A devenit celebru drept 
Lawrence al Arabiei. 

T.E. Lawrence (in centrul imaginii) pe santierul arheologic de la 
Karkemish, lângă Alep, în Siria de azi. Fotografia datează din jurul 
anului 1912. 

Sir Percy Cox, Înalt Comisar pentru Irak, fotografie aproximativ din 
1905. 


Sir Percy Cox (al doilea de la stanga la dreapta), Înalt Comisar pentru 
Irak, alături de Gertrude Bell. 


Fortareata Ukhaidir constituie un monument arhitectonic. A fost 
construita in 775 d.H. Intr-un stil defensiv unic. Excavarile sitului 
arheologic au fost conduse de Gertrude Bell, inainte de Primul Razboi 
Mondial. 


Sală asiriană din Muzeul lrakian de Antichitati (astăzi parte a Muzeului 
lrakian din Bagdad), fondat de Gertrude Bell. 


Regele Abdul-Aziz (Ibn Saud) al Arabiei Saudite şi regele Faisal | al 
Irakului. 
Gertrude Bell a ajutat la trasarea granițelor din Orientul Mijlociu, deci, 
implicit, şi ale celor două state menţionate. 
Fotografia e făcută la mijlocul anilor 1920. 

Regele Hussein ‘al Hejazului, fotografie din 1933. 


Regele Faisal | al Irakului, in 1932. 

Regele Abdullah al lordaniei, in timpul celui de-al Doilea Razboi 


Mondial. 

Sir Mark Sykes, ofiţer britanic care a dat o parte a numelui Acordului 
Sykes-Picot, prin care s-a dorit reimpartirea Orientului Mijlociu între 
Marea Britanie, Franţa şi Rusia. Fotografia datează din 1913. 


Sir Herbert Samuel, Inalt Comisar pentru Palestina, fotografie 
aproximativ din 1910. 


Comisia Mesopotamia s-a intrunit la Conferinta de Pace de la Cairo ca 
sa Stabileasca viitorul politic al Mesopotamiei. Winston Churchill este 
al patrulea din primul rand, de jos, privit de la stanga la dreapta. 
Gertrude Bell este a doua din randul doi, iar T.E. Lawrence al saselea 
din acelasi rand. 


T. E. Lawrence (al doilea de la stanga la dreapta, randul unu), Sir 

Herbert Samuel (al treilea din primul rand) si emirul Abdullah (al 

patrulea din acelasi rand), viitorul rege al lordanului. Fotografia e 
facuta in 1921. 

Sir Winston Churchill a fost Secretar de Stat pentru Colonii, în 1921 şi 
1922. Fotografie din 1942. 

Filmul Queen of the Desert (2015), în regia celebrului Werner Herzog, cu Nicole Kidman în 
rolul principal, este o cronică a vieții lui Gertrude Bell, asa cum se desprinde din scrisorile 
sl paginile ei de jurnal. 


Gertrude Bell, una dintre marile aventuriere ale secolului al XX-lea si 
cea care a influenţat decisiv politica britanică în Oriencul Mijlociu în anii 
de după Primul Război Mondial, a întors spatele societăţii victoriene pentru 
a studia la Oxford şi a vedea lumea. Pasionată de călătorii şi alpinism, de 
arheologie şi limbi străine (a învăţat turca, italiana, franceza, germana, 
araba şi persana), scriitoare, poetă, lingvistă şi spioană, ea şi-a dedicat viața 
promovării cauzei arabe şi a jucat un rol crucial în definirea hotarelor actuale 
din Orientul Mijlociu. < 

Onest şi spiritual, convingător şi totodată ludic, dar mai ales profund 
instructiv cu privire la lumea arabă, acest volum adună scrisorile lui Bell, 
depese militare, note de jurnal şi scrieri de călătorie, pentru a oferi cititorului o 
perspectivă cuprinzătoare asupra profilului unei femei care a modelat națiuni. 


„Scrisorile ei îi seamănă întru totul — energice, captivante, aproape 
pasionale... Gertrude Bell şi-a păstrat tot timpul prospetimea sau, în 
orice caz, a reuşit ca de fiecare dată, în ciuda oboselii, să le acorde atenţia 
cuvenită celor care veneau s-o vadă. Nu cred să fi cunoscut vreodată o 
persoană mai civilizată şi mai empatică.” 


T.E. LAWRENCE 

